
Personalitatea complexă a lui ANTHONY BURGESS (1917-1993) 
continuă să incite şi să deconcerteze. Romancier, dramaturg, compozitor, 
libretist, eseist, semantician, traducător şi critic, totul ţine la el de paradox. 
Literatura i-a adus succesul, dar Burgess ar fi vrut să fie privit mai curând 
ca muzician („Muzica e o artă mai pură pentru că nu se leagă direct de 
peripeţiile oamenilor”). Pentru a rezista psihic în timp ce scria grozăviile 
din Portocala mecanică a trebuit să se îmbete zdravăn, altminteri se 
considera înainte de toate un autor comic. El însuşi a fost victima unei 
farse: în 1959 i se diagnostichează un cancer la creier, medicii îi mai dau 
doar un an de trăit şi, vrând să lase în urmă ceva avere, scrie repede patru 
romane care au succes. Diagnosticul se dovedeşte greşit, iar Burgess 
rămâne scriitor. În ciuda nonconformismului violent al Portocalei 
mecanice, în anii '70 îl găsim în America, unde joacă rolul unui distins 
profesor de literatură. 


SCRIERI: The Complete Enderby, Tremor of Intent, Honey for the Bears, 
Urgent Copy, Nothing Like the Sun, Man of Nazareth, Earthly Powers, The 
End of the World News, The Kingdom of the Wicked, The Piano Players, A 
Dead Man in Deptford ş.a. 


CUPRINS 


PARTEA ÎNTÂI 
1 


2 


Il 


IA 


lun 


ID 


PARTEA A DOUA 


IN 


Iw 


IA 


lun 


ID 


PARTEA A TREIA 


IN 


IU 


IA 


lun 


ID 


PARTEA ÎNTÂI 

1 

„Ei, şi care va fi să fie mişcarea?” 

Eram eu, adică Alex, şi ai mei trei găşkari Pete, Georgie şi Moho, care 
era chiar mohorât, şi stăteam noi în Lactobarul Korova, zdrobindu-ne 
răzdoacele cum să ne umplem acea seară de iarnă, puiankă de lele sălbatică, 
rece şi neagră, dar în acelaşi timp uscată. Lactobarul Korova era un mesto 
în care se servea lapte plus încă ceva şi poate că voi, Fra, aţi uitat cum erau 
mestourile alea, lucrurile schimbându-se de speriat în zilele astea, toată 


lumea grăbindu-se să uite şi nici măcar ziarele nemaicitindu-se prea mult. 
Deci, ce vindeau ei acolo era lapte şi încă ceva. N-aveau licenţă pentru 
băuturi, dar încă nu era nicio lege împotriva noilor chekstii tari pe care 
obişnuiau să le pună în bătrânul moloko, încât să poţi să-l sorbăi cu vellocet 
sau synthemesc sau drencrom sau una sau două alte chekstii care ţi-ar fi 
asigurat cincisprezece minute liniştite de horrorshow, timp în care puteai să- 
i admiri pe Marele Bog şi Sfânta lui Ceată de Îngeri şi Sfinţi în pantoful tău 
stâng, iar din mozgul tău să iasă scântei. Sau puteai trage la măsea lapte cu 
tăişuri, cum ne plăcea nouă să spunem, şi asta te ascuţea şi te pregătea 
pentru o partidă murdară de unu-contra-douăzeci, şi chiar asta trăgeam noi 
în seara cu care am început povestea. 

Aveam buzunarele pline de denghi, deci nu era chiar nevoie, pentru un 
plus de ceva poli la teşcherea, să tolkaftim vreun babalâc de celavek în vreo 
alee, băltind în sânge, în timp ce noi ne număram prada şi o împărţeam la 
patru, şi nici să ultraviolentăm vreo puiankă albă în cap, bătrână şi 
tremurândă, încremenită în vreo prăvălie, în timp ce noi o ştergeam cu banii 
din casă. Dar, cum se zice, banii nu sunt totul. 

Toţi patru eram la ţol ultramodern, ceea ce în zilele alea însemna o 
pereche de pantaloni negri foarte strâmţi, cu o apărătoare pentru bătrâna 
piftioasă, cum îi ziceam noi, chiar între craci, făcută să te protejeze, dar şi 
cu un soi de model care se putea vedea destul de clar într-o anumită lumină, 
aşa că eu aveam unul în formă de păianjen, Pete avea o ruka (mână, care va 
să zică), Georgie avea o floare foarte fantezistă, şi dragul de Moho avea 
unul foarte excitant, o liţofaţă (faţă, care va să zică) de clovn, Moho 
neştiind prea multe şi având, pe lângă toată tristeţea unui Toma 
Necredinciosul, de departe cea mai multă mohoreală. Apoi purtam jachete 
pe talie, fără revere, dar cu umerii umflaţi (pleciumeroi le ziceam), la mişto 
faţă de ăia cu umeri de-adevăratelea. Apoi, Fra, aveam cravatele alea alb 
murdar care semănau cu piureul de cartofi pe care ai lăsat urme cu furculiţa. 
Purtam părul nu prea lung şi aveam cizme horrorshow cu vârfui ascuţit, 
durere, pentru tras şuturi. 

— Fi, şi care va fi să fie mişcarea? 

Trei dievuşte erau la bar împreună, dar din păcate noi eram patru malciki 
şi de obicei eram toţi pentru unul şi unul pentru toţi. Ascuţitele erau 
îmbrăcate tot la patru ace, cu peruci una roşie, una verde şi una portocalie 
pe golovane, fiecare costând nu mai puţin decât câştigul lor pe trei sau patru 
săptămâni, cred, plus un machiaj asortat (curcubee în jurul ocilor şi botul 


bine vopsit). Mai aveau rochii negre, lungi, foarte strâmte, pline cu broşe 
mici ca de argint cu diverse nume de malciki — Joe şi Mike şi tot aşa. 
Pesemne că erau numele malcikilor pe care i-au avut înainte să împlinească 
paisprezece ani. Se tot zgâiau la noi şi mai că îmi venea să zic (cu juma” de 
gură) ca noi trei să ne cărăm pentru un pic de jumul şi să-l lăsăm singur pe 
dragul de Moho, ceea ce ar fi însemnat doar să-i kupetim o juma de alb da? 
de data asta cu ceva synthemesc în el, numai că nu se făcea. Moho era 
foarte, foarte urât şi chiar aşa cum îl arăta numele, dar era un luptător 
horrorshow spurcat şi expert la tras şuturi. 

— Fi, şi care va fi să fie mişcarea? 

Celavekul de lângă mine, dintr-unul din fotoliile mari, pluşate, înşirate 
de-a lungul a trei pereţi, era deja dus bine, cu ocii înceţoşaţi, mormăind tot 
felul de slove ca „Aristotel a tras din greu să facă ciclame inteligente”. 
Aterizase departe, pe orbită, şi ştiam cum e, pentru că şi eu, ca toată lumea, 
o încercasem, dar acum gândeam că e un fel de chekstie laşă, Fra. Zaci 
acolo după ce ţi-ai băut bătrânul moloko şi ai impresia de rahat că tot ce e în 
jurul tău ţine de trecut. Vidvezi totul ok, foarte clar — mesele, staţia, 
luminile, ascuţitele şi malcikii —, dar e ca şi cum o chekstie pe care-o ştiai 
acolo a dispărut. Şi stai acolo hipnotizat de cizma sau pantoful sau unghia 
sau ce-o fi fost, şi în acelaşi timp te trezeşti luat de guler şi scuturat ca şi 
cum ai fi un pui de mâţă. Te scutură şi te scutură până nu mai rămâne nimic. 
Îţi pierzi numele şi corpul şi şinele şi nici că îţi pasă şi aştepţi până când 
cizma sau unghia se îngălbenesc tot mai tare şi mai tare. Apoi luminile 
încep să explodeze ca bombele atomice şi cizma sau unghia sau ce-o fi fost, 
un pic de murdărie pe turul pantalonilor, se transformă într-un mesto mare, 
mare, mare, mai mare decât lumea întreagă, şi tu tocmai eşti pe cale sa îi fii 
prezentat bătrânului Bog sau Dumnezeu, când deodată totul se sfârşeşte. Te 
întorci din nou aici, de data asta smiorcăindu-te şi bălmăjind din bot un 
buhuhu. Ei bine, e foarte frumos, dar foarte jalnic. Nu ai fost pus pe acest 
pământ ca să iei legătura cu Dumnezeu. Genul ăsta de lucruri poate stoarce 
toată puterea şi bunătatea unui celavek. 

— Fi, şi care va fi să fie mişcarea? 

Staţia mergea şi îţi intrase în cap ideea că golosul solistului mergea dintr- 
o parte în alta a barului, zburând în tavan şi apoi prăbuşindu-se din nou, 
izbindu-se din perete în perete. Era Berti Laski, chinuind un oldie chiar 
adevărat, „You Blister My Paint”. Una din cele trei puiance de la bar, cea cu 
perucă verde, împingea şi trăgea din şale în ritmul a ceea ce ei ziceau că e 


muzică. Simţeam cum tăişurile din bătrânul moloko începeau să mă 
străpungă, şi acum eram gata pentru unu-contra-douăzeci. Aşa că strig: 
„Afară, afară, afară” ca un câine, şi-i trag una celavekului de lângă mine, 
lângă mine aiurea, că era clăbucit şi dus departe, una de horrorshow drept în 
a lui uha, gaura urechii va să zică, da” nici că a simtit-o şi-i dădea înainte cu 
„Sistemul telefonic şi ce se întâmplă când farfarculele devin rubadubdube”. 
Da” avea s-o simtă el, nu glumă, la întoarcerea pe pământ. 

— Unde afară? zise Georgie. 

— Taci şi umblă, zic, şi-om vedea ce-o să iasă, Fra. 

Aşa că ne-am prelins în măreaţa noce de iarnă, am coborât pe bulevardul 
Marghanita, am cotit pe Boothby Avenue, şi acolo am găsit exact ce 
căutam, o malenkaia arătare numai bună să-ţi începi seara cu ea. Un 
celavek, genul profesor ameţit şi speriat, cu ochelari pe nas şi botul căscat 
în aerul rece al nocei. Avea cărţi sub braţ şi o umbrelă de rahat, venind 
dinspre Biblioteca Publică, pe care doar ceva liudii o mai vizitau pe atunci. 
Nu prea aveai ocazia să întâlneşti genul burghez după căderea nopţii în 
vremea aia, aşa că fără poliţie şi doar cu drăguţii de noi, răutăţi de malciki 
prin preajmă, celavekul ăsta cu mutră de prof mergea singur singurel pe 
toată strada. Aşa că ne încoim spre el, foarte politicos, şi-i zic: 

— Scuze, Fra. 

Păru un malenki pic pugat, vidvăzându-ne chiar patru lângă el, atât de 
zâmbăreţo-politicoso-liniştiţi, dar zice: 

— Da? Ce doriţi? cu un golos ascuţito-profesoral, asta ca să ne arate că 
nu era pugat defel. Zic: 

— Văd că ai cărţi sub braţ, Fra. E chiar o plăcere rară azi să dai peste 
cineva care încă mai citeşte, Fra. 

— O, zice tresărind. Chiar aşa? Şi continua să ne privească pe rând pe 
fiecare, ca şi cum acum s-ar fi aflat în mijlocul unui cvartet politicoso- 
zâmbăreţ. 

— Da, zic, nici nu ştii cât mi-ar plăcea, Fra, dacă ai fi drăguţ să-mi 
permiţi să văd ce cărţi ai tu acolo. Nimic nu-mi place mai mult în lumea 
asta ca o carte bună şi curată, Fra. 

— Curată, zice. Cum curată? Numai că Pete îi şi exkavă cele trei cărţi şi 
ni le împărţi skor-rapid şi cu o moacă cruntă. 

Cum erau doar trei, fiecare aveam câte una pe care să o vidvedem, în 
afară de Moho. A mea se numea Cristalografie elementară, aşa că am 
deschis-o şi zic: 


— Excelent, chiar super, şi tot întorc paginile. Apoi cu un golos foarte 
şocat, zic: 

— Dar ce avem aici? Ce-i cu slova asta murdară? Mă faci să roşesc. Ce 
dezamăgire, Fra, zău aşa. 

— Dar, încearcă el, dar, dar. 

— Păi, zice Georgie, asta-i ceea ce numesc eu jeg. Uite, o slovă începe cu 
f şi alta începe cu ca. Cartea lui se numea Vraja fulgului de nea. 

— O, zice veşnic mohorâtul Moho, peste umărul lui Pete, exagerând ca 
de obicei, uite, zice aici cum i-a pus-o, şi cu poze, şi cu alea alea. Văd, zice, 
că nu eşti decât o javră bătrână cu mintea murdară. 

— Se poate, Fra? la vârsta ta... zic şi încep să fac bucățele cartea din 
mâna mea, ceilalţi la fel cu ale lor, Moho şi Pete împărțind Sistemul 
romboidal ca pe o frânghieân jocul cu frânghia. 

Genul prof, cu ochii holbaţi, skânci ceva slove: 

— Bine, dar nu sunt ale mele, sunt ale municipalităţii, asta este curată 
mârşăvie şi vandalism, sau cam aşa ceva. 

Şi chiar încercă să ni le smulgă, patetic lucru, vă spun. Zic: 

— Meriţi să-ţi dăm o lecţie. Chiar meriţi, Fra. 

Cartea despre cristale din mâna mea era a naibii de bine legată şi era greu 
de răzdrenţit în bucățele, marfă de-a-devăratelea, din zilele alea când 
lucrurile erau făcute ca să ţină, dar m-am străduit şi-am reuşit să o 
transform în fulgi ca de nea, cam mari, pe care i-am presărat pe celavekul 
ăla amărât şi skâncitor, şi ceilalţi au făcut la fel cu ale lor, bătrânul Moho 
ţopăind în jurul nostru ca un clovn ce era. 

— Uite-l, zice Pete, Peştele fulgişorilor numai pentru tine, cititor obscen 
de porcărele şi murdării. 

— Bătrân celavek pervers, zic, şi apoi am început să-l bumbăcim. 

Pete îl ţinea de ruka, Georgie îi căsca botul pentru ca Moho să poată să-i 
scoată falso-zubii, de sus şi de jos. I-a aruncat pe asfalt, iar eu le-am aplicat 
bătrâna cizmo-striveală, chit că erau ai naibii de rezistenți bastarzii, din 
ceva plastic super horrorshow-nou. Bătrânul celavek începu să scoată ceva 
icneli întretăiate — „vai, of, au” — încât Georgie îi lăsă gubele deoparte şi-i 
altoi una cu pumnul plin de inele în botul fără dinţi, ceea ce îl făcu pe 
bătrânul celavek să înceapă să se vaite din greu, şi apoi ţâşni sânge, o 
frumuseţe, Fra. Aşa că tot ce-am mai făcut a fost să-i scoatem tzoalele, 
dezbrăcându-l la maiou şi izmene (era tare starâi; Moho mai că şi-a ieşit din 
golovan de atâta smehăială), şi apoi Pete i-a tras una cu dragoste în domnul 


cur, şi l-am lăsat să plece. Plecă un pic clătinat, căci nu fusese chiar o 
tolkafteală serioasă, scoțând în continuare „Oh, oh, oh-uri”, noi chicotind în 
spatele lui, apoi i-am scotocit prin buzunare, în timp ce Moho dansa în jurul 
nostru cu umbrela lui de rahat, dar n-am găsit prea multe. Erau ceva scrisori 
veki, unele de prin 1960, cu „Draga mea dragă, cea mai dragă” şi tot 
ghiveciul ăla şi un inel de chei şi un stilou care curgea. Bătrânul Moho 
renunţă la dansul lui cu umbrela şi bineînţeles că începu să citească una din 
scrisori cu voce tare, ca să arate străzii goale că ştie să citească. 

— Iubita mea, începu el să recite cu un golos foarte ascuţit, mă voi gândi 
la tine cât eşti departe şi sper că-ţi vei aminti să te îmbraci bine când ieşi 
afară seara. Apoi scoase un smehăit icnit — „Ho, ho, ho” —, făcându-se că 
se şterge la iahma curului cu ea. 

— Destul, zic. Hai să-i dăm drumul, Fra. În buzunarele acestui vârstnik 
celavek nu erau decât malenkie tăieţei (adică bani) — nu mai mult de trei 
bucăţi —, aşa că le-am aplicat scârbavnicelor lui moneduţe tratamentul 
diviziunii, grăunţele adăugându-se la mălaiul frumos ce-l aveam deja. Apoi 
i-am sfâşiat umbrela şi i-am răzdrenţit tzoalele, împrăştiindu-le în patru 
vânturi, Fra, şi aşa am terminat cu celavekul gen profesor vârstnik. Ştiu că 
n-am făcut prea mult, dar era doar începutul serii şi nu-mi prezint scuz- 
acuz-jacuzele mele la domniile voastre. 'Tăişurile din laptele-plus continuau 
să ne străpungă frumos şi de horrorshow. Acum urma să jucăm rolul 
bunului samaritean, adică să descărcăm o parte din tăieţeii noştri, lucru mult 
mai incitant decât o magazino-krasteală, dar şi o cale de a cumpăra un alibi 
în avans, aşa că ne-am dus la Duke of New York pe Amis Avenue, şi cu 
siguranţă acolo, la căldurică, erau trei sau patru bătrâne babuşte, pituindu-şi 
berea neagră în contul AS (Ajutor Social). Acum noi eram malciki foarte de 
treabă, zâmbindu-le angelic la una şi la toate, încât luminiţele bătrâne şi 
zbârcite au început să se şocheze, bătrânele lor ruki, cu vene îngroşate, 
tremurând în jurul paharelor şi vărsând berea pe masă. 

— Lăsaţi-ne, băieţi, zice una din ele, cu faţa toată brăzdată de parcă avea 
o mie de ani, suntem doar nişte femei bătrâne şi amărâte. Dar noi numai ne- 
am arătat zubii, ne-am aşezat şi am sunat după chelner. Când a apărut, 
nervos bine, ştergându-şi ale lui ruki pe şorţul unzuros, i-am comandat 
pentru noi patru veterane — o veterană însemna rom cu cherry-brandy 
amestecat, ceva foarte la modă atunci, unora plăcându-le să adauge un strop 
de lămâie, asta fiind varianta canadiană. Apoi îi zic chelnerului: 


— Dă-le la babuştele astea bătrâne şi amărâte de acolo ceva mai hrănitor. 
Scoţieni dubli şi ceva să ia acasă. Şi mi-am golit buzunarul de denghi pe 
masă, şi ceilalţi au făcut la fel, Fra. Aşa că fiecare luminiţă vârstnikă 
speriată a primit câte o dublă de apă de foc, şi nici că mai ştiau ce să zică 
sau să facă. „Multam, băieţi”, scoate una din ele, dar se vedea că erau sigure 
că va urma ceva murdar. Oricum, fiecare a primit o sticlă de Yank General, 
coniac adică, să-l ia acasă, şi-am dat bani ca să li se livreze la fiecare câte-o 
duzină de bere neagră a doua zi dimineaţă, pentru care trebuiau să-şi lase la 
tejghea adresele lor de zune bătrâne şi împuţite. După aia, cu tăieţeii care ne 
mai rămăseseră am făcut aprovizionarea, Fra, toate plăcintele cu came, 
pretzeleurile, snackurile cu brânză, crispsurile şi batoanele de ciocolată din 
mestoul ăla, şi toate numai pentru bătrânele rechine. După care le spunem: 

— Ne întoarcem într-o minută, şi bătrânele puiance încă mai zic: 
„Mulţam, copii” şi „Dumnezeu să vă binecuvânteze, băieţi”, şi ieşim fără 
un cent de tăieţel la ghiozdan. 

— Te face să te simţi trădător, zău aşa, zice Pete. Puteai să vidvezi că 
dragul de Moho cel mohorât nu prea ponimase tot, dar nu zicea nimic de 
frică să nu fie crezut glupâi şi hoinar zentimental şi fără casă. Aşa că am dat 
din nou colţul pe Attlee Avenue, unde prăvălia aia de dulciuri şi canceroase 
mai era încă deschisă. Îi scutisem trei luni şi tot cartierul fusese pe de-a- 
ntregul liniştit. Aşa că miliţoii înarmaţi sau patrocii cu razia nu prea mai 
dădeau pe-aici, în zilele alea fiind mutaţi mai în partea de nord a râului. Ne- 
am pus măşkoacele — erau marfă, super horrorshow, minunat alcătuite; feţe 
de personalităţi istorice (îţi ziceau cum le cheamă când le cumpărai), aşa că 
eu îl aveam pe Disraeli, Pete îl avea pe Elvis Presley, Georgie îl avea pe 
Henry al VIII-lea, iar dragul de Moho avea un celavek poet pe nume Pibi 
Shelley; era o deghizare de-adevăratelea, păr şi toate alea, şi erau dintr-o 
chekstie din plastic, aşa că atunci când terminai cu ele le puteai rula şi 
ascunde în cizmă — apoi trei dintre noi am intrat înăuntru, Pete făcând pe 
gardovoiul afară, nu că am fi avut de ce să ne temem din partea aia. Cum 
am intrat în magazin ne-am dus drept la Slouse, proprietarul, un celavek, 
burduf de vin tremurător, care-a vidvăzut pe loc ce-avea să se întâmple şi s- 
a năpustit direct în spate, unde pesemne era telefonul şi poate puşkociul lui 
bine uns, cu şase gloanţe scârboase. Moho s-a năpustit în spatele tejghelei, 
skor-rapid ca o pasăre, trimițând pachete de tabac prin aer şi împiedicându- 
se de un carton, o ascuţită cu zubii rânjind spre clienţi şi cu grudele în vânt, 
agăţată acolo ca reclamă la ceva canceroase de tip nou. Ce puteai vidvedea 


apoi era un fel de minge mare rostogolindu-se în prăvălie în spatele 
draperiei, fiind de fapt bătrânul Moho şi Slouse încleştaţi într-o luptă pe 
viaţă şi pe moarte. Puteai apoi sluşi gâfâieli şi mormăieli şi lovituri în 
spatele draperiei şi chekstii căzând, şi înjurături, şi apoi sticle făcute zob 
zob zob. Mama Slouse, nevasta, îngheţase în spatele tejghelei. O şansă să fi 
avut şi ar fi răknit ca din gură de şarpe, aşa că am dat roată tejghelei, foarte 
skor-rapid, şi am pus laba pe ea, şi era o dihanie mare şi de horrorshow, 
putind toată a parfum, şi cu nişte fleşcăite de grude bălăngănitoare. I-am 
pus ruka mea peste bot ca s-o împiedic să împrăştie moartea şi distrugerea 
în cele patru vânturi, dar această doamnă căţea mi-a muşcat-o cu sete, aşa 
că eu am fost acela care a răknit, şi apoi a dat şi ea drumul frumos la un 
urlet după miliţoi. Aşa că a fost nevoie să o tolkaftesc corespunzător cu una 
din greutăţile de la cântar, şi după aceea o lovitură drăguță cu o rangă pe 
care o ţineau pentru deschis lăzi, şi asta l-a dat la iveală pe cel roşu, ca pe 
un bun prieten. Aşa că am trân-tit-o pe podea şi i-am sfâşiat tzoalele doar de 
distracţie şi i-am aplicat o cizmă dulce cât s-o opresc să se mai vaite. Şi 
vidvăzând-o cum zăcea acolo cu grudele la vedere, m-am întrebat un 
moment să o sau să n-o, dar asta avea să fie pentru mai târziu în seara aia. 
Am făcut apoi curat în casă, şi ce horrorshow lovitură dădusem în astă noce, 
şi aveam fiecare câteva pachete din cele mai bune canceroase, şi apoi duşi 
am fost, Fra. 

— Chiar că era un bastard mare şi greu, zicea întruna Moho. Nu-mi 
plăcea mutra lui Moho, părea murdar şi neîngrijit, ca un celavek ieşit dintr-o 
bătaie, din care chiar ieşise, bineînţeles, dar niciodată nu trebuie să arăţi 
cum că ai fi ieşit. Cravata arăta de parcă cineva i-ar fi călcat-o în picioare, 
măskoaka îi fusese smulsă şi avea mizerie de pe jos pe liţofaţă, aşa că l-am 
tras într-o alee şi l-am malenki pic curăţat, înmuindu-ne taştukii în scuipat 
ca să-l ştergem de mizerie. Ca de obicei pentru bătrânul Moho. Ne-am 
întors skor-rapid la Duke of New York, şi după ceasul meu, nu lipsiserăm 
mai mult de zece minute. Băbuştele vârstnice mai aveau încă din berea şi 
scoţienii ce le cumpăraserăm, aşa că le-am zis: 

— Bună, fetelor, ce mai faceţi? Au început cu vekiul „Bine, copii, 
Dumnezeu să vă binecuvânteze, băieţi”, aşa că am sunat din colopoţel, iar 
de data asta un alt chelner şi-a făcut apariţia, şi am comandat beri cu rom în 
ele, eram însetaţi, Fra, şi orice bătrânele puiance ar mai fi dorit. Apoi le-am 
zis bătrânelor babuşte: 


— Aşa-i că nu am ieşit afară de-aici? Nu-i aşa că am fost tot timpul aici? 
Au priceput mesajul skor-rapid şi zic: 

— Sigur, copii. Nu v-am scăpat din ochi. Dumnezeu să vă binecuvânteze, 
băieţi, luând încă o duşcă. 

Nu că ar fi contat prea mult în realitate. A mai trecut cam o jumătate de 
oră până când miliţoii au dat un semn de viaţă, şi cei care au intrat nu erau 
decât nişte patroci foarte tineri, foarte roz sub şlemurile lor mari de poliţoci. 
Zice unul: 

— Hei, voi, ştiţi ceva despre ce s-a întâmplat la magazinul lui Slouse în 
seara asta? 

— Noi? zic inocent. De ce, ce s-a întâmplat? 

— Jaf şi huliganism. Două spitalizări. Pe unde-aţi umblat voi în seara 
asta? 

— Nu mă lua cu tonul ăsta obraznic, zic. Nu prea îmi pasă de insinuările 
astea obraznice. O fire bănuitoare se-ascunde sub ele, Fra. 

— Copiii au fost aici toată seara, skâncesc bătrânele ascuţite. Dumnezeu 
să-i binecuvânteze, nu există băieţi mai buni şi mai generoşi ca ei. Chiar că 
au fost aici tot timpul. Nici că s-au mişcat. 

— Nu făceam decât să întrebăm, zice celălalt tânăr miliţoi. Trebuie să ne 
facem slujba cum şi-o face fiecare. Dar ne-au aruncat o privire obraznică de 
prevenire înainte să iasă. Le-am însoţit ieşirea cu un pic de plescăit din buze 
brrrrrrrr. Însă pe mine, în ceea ce mă privea, mă încerca un pic de 
dezamăgire la cum mergeau lucrurile pe atunci. Chiar că nu aveai cu ce să 
te lupţi. Totul uşor ca pupă-mă-n cur. Dar noaptea încă era foarte, foarte la 
început. 

2 

Când am ieşit de la Duke of New York am vid-văzut în dreptul vitrinei 
principale a barului, puternic luminată, un bătrân piancik bolborosind, betiv 
adică, dând drumul la cântecele deocheate ale taţilor lui, şi din când în când 
râgâind gâr gâr, de parcă ar fi avut o orchestră împuţită în măruntaiele lui 
putrede. Dacă era o chekstie la care nu puteam rezista, apoi asta era. N-am 
răbdat niciodată să văd un mujik plin de jeg cum se clatină şi borăşte, beat 
mort, oricâţi ani ar fi avut, dar mai ales când era vâstnik de-adevăratelea ca 
ăsta. Rezema zidul şi tzoalele lui erau dezgustătoare, mototolite şi în 
dezordine, acoperite de rahat şi noroi şi jeg şi toate cele. Aşa că ne-am dat 
la el şi l-am doborât cu vreo două trozneli horrorshow, dar el tot mai cânta. 
Cântecul zicea: 


Şi mă voi întoarce la iubita mea, la iubita mea, 
Când tu, iubito, vei pleca. 


Dar când Moho i-a mai tras vreo doi pumni în botul lui de beţivan jegos, 
n-a mai cântat şi a început să skâncească: 

— Hai, omorâţi-mă, laşi nenorociti, şi-aşa nu mai vreau să trăiesc, nu 
într-o lume atât de împuţită ca asta. 

I-am zis lui Moho să-l lase mai uşor, căci pe-atund mă interesa uneori să 
sluşesc ce-ar fi avut vreunul din bătrânii decrepiţi de spus despre viaţă şi 
lume. Zic: 

— O! Şi de ce e împuţită? 

El strigă: 

— E o lume împuţită fiindcă îi lasă pe tineri să dea în bătrâni aşa cum aţi 
făcut voi, şi nu mai există nici lege, nici ordine. 

Răknea din răsputeri, agitându-şi rukile şi chiar dădea un horrorshow cu 
slovele lui, enervându-l doar chiorăitul ăla ciudat pe care-l scoteau kişkile 
lui de parcă ceva i se învârtea înăuntru sau de parcă un mujik necioplit i-ar 
fi întrerupt super-recitalul, aşa că bătrânul celavekâl ameninţa cu pumnii, 
strigând: 

— Lumea asta nu mai este pentru bătrâni, aşa că înseamnă că nu mi-e 
frică deloc de voi, puţoilor, căci sunt prea beat ca să mai simt durerea dacă 
mă loviți, iar dacă mă omorâţi nu pot decât să mă bucur. 

Am smehăit, am rânjit, dar n-am zis nimic, aşa că el mai zice: 

— Ce fel de lume este asta? Oameni pe lună, oameni învârtindu-se în 
jurul pământului ca fluturii în jurul lămpii, dar nu se mai dă doi bani pe 
legea pământului, şi nici pe ordine. Aşa că n-aveţi decât să fiţi cât de răi 
vreţi, huligani laşi şi împuţiţi. Apoi ne-a trimis o bezea prrrrr cum le 
trimiseserăm şi noi mai devreme miliţoilor, şi continuă să cânte: 


O, ţară dragă, luptat-am pentru tine 
Şi pacea ţi-am adus, şi victoria. 


Aşa că l-am încolţit cu dragoste, cu rânjete pe liţofeţele noastre, dar el tot 
cânta. Apoi l-am trântit cu burta de pământ şi zăcea întins şi greu, când o 
porţie bună de bere borâtă ieşi cu presiune din el. Era dezgustător, aşa că i- 
am tras o cizmă, fiecare câte una, şi apoi sânge ţâşni, şi nu cântec sau vomă 
din botul lui bătrân şi jegos. Şi apoi ne-am văzut de drum. 


Când am ajuns pe lingă Centrala Municipală, am dat de Billyboy şi cei 
cinci găşkari ai lui. Căci în zilele alea, Fra, gaşka nu era făcută din mai mult 
de patru sau cinci, le ziceam auto-găşti, căci patru numai bine încăpeau într- 
o maşină, iar şase erau maxim pentru o gaşkă. Uneori, se uneau mai multe 
bande în micro-malenkie armate pentru marele război de noapte, da? era 
mai bine să bântui în cele mai mici. Billyboy mă băga-n boală numai dacă îi 
vidvedeam liţofaţa lui grasă şi încruntată, şi întotdeauna duhnea a prăjelniţă, 
chiar şi când era îmbrăcat cu tzoalele lui cele mai bune, ca acum. Ne-au 
vidvăzut exact când îi vidvăzusem, aşa că a urmat o supraveghere tăcută din 
partea amândurora. Urma să fie pe bune, urma să fie curat, urmau să fie 
şişuri, uzii, brişte, nu numai pumni şi cizme. Billyboy şi găşkarii lui s-au 
oprit din treaba pe care tocmai o făceau, adică tocmai erau pe cale să i-o 
tragă unei tinere dievuşte înlăcrimate, de nu mai mult de zece ani, ea 
skâncind întruna, dar cu ţoalele încă pe ea, Billyboy ţinând-o de-o ruka şi 
Leo, aghiotantul lui numărul unu, de cealaltă. Pesemne că tocmai 
isprăviseră partea cu slovele murdare, înainte de a trece la un malenki pic 
de ultraviolenţă. Când ne-au vidvăzut venind, i-au dat drumul micuţei 
puiance hohotinde, căci avea balta broaşte, iar ea o luă la goană cu 
picioarele ei slabe şi albe în întuneric, încă văicărindu-se „oh, oh, oh”. Zic 
cu un zâmbet larg de găşkar: 

— Măi să fie, nu e ăsta iezişorul împuţit de Billyboy în prostoană? Ce 
mai faci, Măria Ta, glajă umflată de ulei ieftin şi împuţit? Hai să-ţi trag una 
la coaie, dacă ai coaie, eunuc fleşcăit ce eşti! 

După care i-am dat drumul. 

Eram noi patru contra lor şase, aşa cum vă spusesem, dar dragul de 
Mobo, cu toată mohoreala lui, făcea cât trei în ceea ce priveşte dementa şi 
lupta murdară. Moho avea în jurul pieptului, răsucită de două ori, o uzia, 
lanţ adică, horrorshow de lungă, pe care o desfăcu şi începu s-o legene cu 
gingăşie în oci sau oci. Pete şi Georgie aveau şişuri bune şi ascuţite, dar în 
ceea ce mă privea aveam o super brişkă tăietoare de gâtleje, pe care, la 
vremea aia, puteam să o mânuiesc cu artă şi strălucire. Aşa că ne dratluptam 
nu în întuneric, căci luna, cu omuleţii ei cu tot, tocmai ieşise, iar stelele 
sclipeau ca nişte cuțite dornice să ni se alăture în luptă. Cu brişka mea 
reuşisem să-i despic până jos tzoalele unuia din găşkarii lui Billyboy, cu 
multă fineţe, fără să-i ating pielea de sub haine. Când s-a trezit găşkarul ăsta 
al lui Billyboy în toiul luptei despicat ca o păstaie, cu burta goală şi cu 
bătrânele lui coaie la vedere, s-a foarte, foarte razdraofticat, agitându-se, 


urlând şi, lăsâhd jos garda, i-a făcut loc lui Moho, cu lanţul lui şuierând 
ssssssss, aşa că bătrânul Moho i-a lănţit una drept între oci, şi găşkarul ăsta 
al lui Billyboy s-a îndepărtat clătinându-se şi urlând din răsputeri. Ne 
descurcam grozav, şi în curând l-am avut pe numărul unu sub călcâi, orbit 
cu lanţul bătrânului Moho, târân-du-se şi urlând ca un animal, dar cu o 
cizmă bine înfiptă în ceafă, aşa că era mort, mort, mort. 

Din noi patru, Moho, ca de obicei, a ieşit cel mai prost în ceea ce priveşte 
aspectul, adică liţofaţa lui era toată însângerată şi tzoalele un dezastru, dar 
noi, ceilalţi, eram încă fresh şi întregi. Dar eu îl vroiam pe împuţitul ăla gras 
de Billyboy, aşa că dansam cu brişka mea de parcă eram un bărbier pe 
puntea unui vas pe o mare foarte agitată, încercând să ajung la el cu câteva 
crestături pe liţofaţa lui murdară şi unsuroasă. Billy-boy avea un noj cu 
lamă lungă, dar era un malenki pic prea încet şi greoi în mişcări, ca să 
belească pe cineva prea tare. Şi, Fra, chiar că îmi plăcea să valsez — stânga 
doi trei, dreapta doi trei — şi hârşt obrazul stâng, şi hârşt obrazul drept, 
două dâre de sânge ţâşnind în acelaşi timp în lumina de iarnă, câte una de 
fiecare parte a mistriei lui grase, jegoase şi unsuroase. Chiar dacă sângele-i 
curgea şiroaie, puteai să vidvezi că lui Billy-boy nici că-i păsa, agitându-se 
greoi ca un urs gras şi jegos şi împungându-mă cu şişul lui. 

Apoi am sluşit sirenele şi am ştiut că miliţoii veneau cu puşkoacele 
scoase pe geamul maşinilor, gata să tragă. Dievuşka aia mică şi plângăreaţă 
sigur le spusese, o cabină de chemat patrocii aflându-se nu prea departe în 
spatele Centralei Municipale. 

— Pun eu curând mâna pe tine, nu te teme, zic, tap împuţit. Să vezi ce 
frumos o să-ţi tai eu coaiele. 

Apoi am şters-o, greu şi gâfâind, cu excepţia lui Leo numărul unu, rămas 
întins la pământ, ei la nord de râu, iar noi în cealaltă parte. Chiar după 
prima intersecţie era o alee întunecată şi goală, deschisă la ambele capete, şi 
ne-am odihnit acolo, gâfâind din greu, apoi mai încet şi apoi respirând 
normal. Era ca şi cum te odihneai între picioarele a doi munţi terifianţi şi 
super enormi, adică cele două blocuri, şi în ferestrele tuturor apartamentelor 
vidvedeai ceva ca o lumină albastră dansând. Trebuie să fi fost teleurile. 
Astă seară dădeau ceea ce ei numeau un spectacol mondial, însemnând că 
acelaşi program putea fi vidvăzut de tot mapamondul, adică mai ales de 
liudii de vârstă medie şi din clasa de mijloc. Şi Fra, pun pariu că sigur era 
vreun celavek mare, faimos, stupid pe post de comic sau un cântăreţ negru, 
şi totul era vărsat de tele-sateliţii speciali în spaţiu. Am aşteptat trăgându-ne 


sufletul până am sluşit sirenele miliţoilor îndreptându-se către est şi atunci 
am ştiut că eram în siguranţă. Numai dragul de Moho încă se holba cu botul 
căscat la stele şi planete şi la lună ca un copil care nu mai văzuse aşa ceva, 
ŞI zice: 

— Mă întreb ce-o fi pe ele. Oare cum o fi acolo sus pe o chestie din asta? 

Îi trag un cot şi zic: 

— O, tu, glupâi bastard! Nu mai chibzui asupra lor. Ce să fie, viaţă ca 
aicea jos, cu unii care primesc cuțite şi cu alţii care le dau. Şi acum nocia 
este încă molodo-jună, aşa că să ne vedem de drum, Fra. 

Ceilalţi au smehăit, numai dragul de Moho m-a privit cu seriozitate, şi 
apoi din nou la stele şi la lună. Aşa că am luat-o în jos pe alee, cu televidiile 
pâlpâind albastru de jur-împrejur. Aveam acum nevoie de o maşină, aşa că 
am luat-o la stânga, ieşind din alee şi pe loc am vidvăzut că eram în Piaţa 
Priestley, căci am dat cu ochii de statuia de bronz a unui poet bătrân cu buza 
de sus ca o maimuţă şi cu o pipă înfiptă în botul lui fleşcăit. Cum mergeam 
spre nord am ajuns la împuţiciunea aia veche de Filmodrom, aproape 
dărăpănat, căci nimeni nu se mai ducea pe-acolo în afara unor malciki ca 
mine şi găşkarii mei, şi noi numai pentru ceva hai sau ceva răzdrenţit sau 
ceva viol în întuneric. De pe afişele din faţa Filmodromului, cu ceva urme 
de muşte pe ele, am vidvăzut că era obişnuitul super westem, cu arhanghelii 
de partea US şerifului ce-şi golea încărcătoarele de şase focuri în hoţii de 
vite, legiuni ale Răului, genul de chekstie hoţii-şi-vardiştii, difuzată de Stat 
în zilele alea. Maşinile parcate lângă sinema nu erau cine ştie ce, chekstii 
mai mult sau mai puţin rablagite în cea mai mare parte, dar am văzut un 
Durango 95 mai nou care mai că ar fi mers. Georgie avea pe inelul lui de 
chei o pluri-cheie, cum i se zicea, aşa că ne-am îmbarcat pe loc- Moho şi 
Pete în spate, trăgând cu distincţie din canceroasele lor — şi eu i-am dat 
cheie şi motorul vibra ceva de horrorshow, fiori de plăcere vibrându-ţi şi ţie 
prin pântece. Am apăsat pedala accelerației cu a mea noga, am dat cu 
spatele cu gingăşie, şi nimenea nu ne-a văzut când am luat-o din loc. 

Am bântuit un pic pe la periferie, băgând groaza în oldecii şi zunele ce 
îndrăzneau să traverseze, plus ceva zig-zaguri printre mâţe şi alte cele. Am 
luat-o apoi spre vest. Nu era prea mult trafic, aşa că mi-am înfipt noga până 
în podea, iar Durango 95 înghiţea kilometri ca pe spaghete. În curând 
apărură pomi de iamă şi întuneric, Fra, un întuneric ca la ţară, şi la un 
moment dat în lumina farurilor, am dat peste o dihanie cu un bot cu colţi 
mârâind, care schelălăi când am luat-o în plin, şi bătrânul Moho, pe scaunul 


din spate, se strică de râs, hă, hă, hă, la faza asta. Apoi am văzut un june 
malcik cu uscata lui făcând fichi-fichi sub un pom, aşa că ne-am oprit şi am 
făcut ceva mişto de ei, apoi le-am tras la amândoi vreo două skatoalce, nu 
prea tari, dar i-am făcut să plângă şi ne-am cărat. Ce căutam noi acum era 
bătrâna vizită surpriză. Asta era chiar o chekstie super şi dădea sare şi piper 
ultraviolenţei. Am ajuns în sfârşit la un fel de sat, şi chiar la marginea lui 
era un fel de viluţă de una singură cu un pic de grădină în jur. Luna se 
ridicase bine pe cer, aşa că puteam vidvedea căbănuţa tot mai bine pe 
măsură ce ne apropiam, aşa că am pus frână, ceilalţi trei chicotind ca 
bezmeticii, şi numele de pe poarta chekstiei ăsteia de vilă era ACASĂ, auzi 
ce nume glupâi. Am ieşit din maşină şi le-am dat dispoziţie găşkarilor mei 
să termine cu chicotitul, căci avem treburi serioase, aşa că am deschis 
poarta cea malenkaia şi m-am îndreptat spre uşa din faţă. Am ciocănit cu 
gingăşie, dar n-a venit nimeni, aşa că am ciocănit un pic mai tare şi de data 
asta am sluşit pe cineva venind, apoi un zăvor tras, apoi uşa s-a deschis de-o 
şchioapă, apoi de-o şchioapă şi ceva, apoi am vidvăzut o pereche de oci 
uitându-se la mine, dar uşa a rămas închisă cu lanţul. „Da? Cine sunteţi?” 
Era un golos de ascuţită, după sunet o dievuşkă fragedă, aşa că i-am răspuns 
într-o manieră extrem de rafinată, cu golosul unui gentleman adevărat: 

— Scuzaţi-mă, doamnă, îmi pare sincer rău că vă deranjez, dar prietenul 
meu şi cu mine făceam o plimbare când i s-a făcut dintr-o dată rău şi din ce 
în ce mai rău, şi zace în drum ca leşinat şi geme. Puteţi fi atât de bună să-mi 
permiteţi să folosesc telefonul pentru a chema o ambulanţă? 

— Nu avem telefon, îmi zice dievuşkă. Îmi pare rău, dar nu avem. Va 
trebui să mergeţi la altcineva. Din căbănuţa cea malenkaia sluşeam un ţac 
tac ţacţacţac de la bătutul la maşină al cuiva, şi apoi bătutul s-a oprit şi un 
golos de celavek întrebă: 

— Cine e, dragă? 

— Bine, zic, dar puteţi măcar avea bunăvoința să-i daţi o cană cu apă? 
Cred că e un fel de criză. Ca şi cum ar fi trecut printr-un fel de leşin. 

Dievuşka avu un moment de ezitare, apoi zice: 

— Aşteaptă. 

După care se îndepărtă şi cei trei găşkari ai mei s-au dat jos în linişte din 
maşină, s-au furişat tiptil, ceva de horrorshow, punându-şi măşkoacele, şi 
mi-am pus-o şi eu pe a mea, aşa că n-am avut decât să-mi vâr bătrâna ruka 
şi să desfac lanţul, căci o înmuiasem pe această dievuşkă cu golosul meu de 
domn, astfel că nu încuiase uşa aşa cum ar fi trebuit să facă, noi nefiind 


decât nişte străini în noapte. Aşa că toţi patru am năvălit răcnind înăuntru, 
bătrânul Moho făcându-şi numărul ca de obicei cu săritul în sus şi în jos, 
cântând porcărele, şi chiar că era o vilă malenkaia şi drăguță, aşa să ştiţi. 
Am intrat smehăind în camera în care era lumina aprinsă, şi acolo era 
dievuşka asta ghemuită, o bucăţică bună şi tânără de ascuţită, cu nişte grude 
horrorshow, şi cu ea era celavekul ăsta, mujul ei, de asemenea tânăr, cu 
ociki cu ramă de baga pe nas, şi pe masă era o maşină de scris şi hârtii 
împrăştiate peste tot, dar era şi un teanc mic de hârtii cu ceea ce sigur 
scrisese deja, aşa că aveam din nou de-a face cu genul cărturar, la fel cu cel 
pe care-l bumbăcisem cu câteva ore înainte, numai că ăsta era un scriitor, şi 
nu un cititor. Oricum asta nu mai conta acum, căci ne zice: 

— Ce e asta? Cine sunteţi voi? Cum îndrăzniţi să intraţi la mine în casă 
fără voia mea? 

Şi în tot timpul ăsta atât golosul, cât şi rukile îi tremurau. Aşa că-i zic: 

— Să nu ai niciodată teamă, căci teama de-ţi va umple o, inima, fârtate, 
te roagă a fi în stare degrabă s-o alungi. Apoi Georgie şi Pete s-au cărăbănit 
în căutarea bucătăriei, în timp ce dragul de Moho, cu botul lui cât o şură, 
stătea lângă mine aşteptând dispoziţii. 

— Tu să-mi zici ce e asta, îi spun, luând de pe masă teancul de hârtii 
bătute la maşină, la care mujul cu rame de baga îmi zice nervos: 

— Exact asta vreau să ştiu. Ce e asta? Ce vreţi? leşiţi afară până nu vă 
arunc eu. 

Aşa că dragul de Moho, cu masca lui Pibi Shelley, scoase un smehăit 
sonor şi începu să mârâie ca un animal. 

— E. o carte, zic, e cartea la care tocmai scrii. 

Şi golosul îmi deveni foarte aspru: 

— Întotdeauna am avut cea mai mare admiraţie pentru ăi de pot scrie 
cărţi. 

M-am uitat la hârtia de deasupra, şi acolo era numele — PORTOCALA 
MECANICĂ — şi îi zic: 

— Ăsta chiar că e un titlu glupâi. Cine-a mai auzit vreodată de o 
portocală mecanică? 

Aşa că am început să citesc un malenkipic cam tare, cu un golos numai 
bun pentru predici de clasă: 

— „Încercarea de a impune omului, o creatură evolutivă şi capabilă de 
tandreţe, capabilă să culeagă stropii de pe buzele bărboase ale Domnului la 
Judecata de Apoi, încercarea de a impune, zic, legi şi condiţii potrivite unei 


creaţii mecanice, iată împotriva a ce ridic eu condeiul meu ca o spadă” — la 
care Moho scoase un plescăit din buze; a trebuit să smehăiesc şi eu. 

Apoi am început să fac bucățele hârtiile şi să le împrăştii pe podea, şi 
mujul ăsta scriitor deveni bezmetic şi se îndreptă spre mine cu zubii 
încleştaţi şi galben de furie, cu unghiile gata să mă înşface ca nişte gheare. 
Aşa că era rândul bătrânului Moho să-şi intre în rol, drept care se porni 
rânjind şi curând din botul tremurând al celavekului ţâşniră ah-uri şi oh-uri, 
jap jap, întâi o stângă, apoi o dreaptă, iar vekiul nostru găşkar iubit, Cel 
Roşu — vino roso la cişmea şi tot aşa peste tot, parcă livrat de la aceeaşi 
mare firmă — începu să curgă, pătând covorul cel frumos şi curat şi 
bucăţelele din cartea lui, pe care eu continuam să o mărunţesc, hârşt hârşt. 
În tot timpul ăsta această dievuşkă, nevastă iubitoare şi credincioasă, 
îngheţase lângă şemineu şi începu dintr-o dată să scoată malenki skâncete, 
numai bune să însoţească muzica pumnilor lui Moho. Apoi Georgie şi Pete 
se întoarseră din bucătărie mestecând ceva, şi deşi aveau încă măşkoacele, o 
puteau face fără probleme, Georgie cu o pulpă rece de ceva într-o mână şi 
cu o jumate de hleb unsă cu un dărab de maslo, şi Pete cu o sticlă de bere cu 
un guler de spumă şi cu ruka plină de ceva ce arăta ca o tartă cu prune. 
Dădură drumul la hă hă, hă-uri vidvăzându-l pe bătrânul Moho dansând cu 
pumnii în jurul celavekului scriitor, care puse plaka lui cum că munca de-o 
viaţă i-a fost distrusă, vai, vai, vai-uri curgându-i din botul turtit şi 
însângerat, dar hă, hă, hă-urile lui Georgie şi Pete erau hăhăieli cu gura 
plină şi puteai vedea bucăţi din ce aveau în gură. Nu-mi plăcea chestia asta, 
căci era jegoasă şi băloasă, aşa că zic: 

— Puneti jos haleala. Nu v-am dat voie. Puneţi mâna pe celavek şi tineti- 
] bine să poa” să vadă şi să nu se care. 

Aşa că au lăsat potolul plin de grăsime printre hâr-tiile care zburau peste 
tot şi au pornit în galop spre celavekul scriitor, ai cărui ociki cu rame de 
baga erau deja sparţi, dar încă pe nas, şi în jurul căruia bătrânul Moho încă 
dansa de se cutremurau bibelourile de pe policioară (aşa că le-am măturat 
dintr-o mişcare ca să nu se mai cutremure, frăţiorilor), în timp ce-l bumbă- 
cea pe autorul Portocalei mecanice, de-i făcuse liţofaţa toată un roşu, încât 
părea un soi special de fruct foarte zemos. 

— Perfect, Moho, zic. Acum, pentru cealaltă chekstie, să ne ajute Bog pe 
toţi. Aşa că el făcu pe durul cu dievuşkuţa care încă răknea, răknea şi 
răknind se retrăgea în patru labe, ăsta da horrorshow, şi îi prinse mâinile la 
spate, în timp ce eu îi rupeam una, alta şi celelalte, ceilalţi continuând cu hă, 


hă, hă-urile, până când nişte grude bune şi adevărate, chiar de super 
horrorshow, şi-au dat la iveală liţofeţele lor roz, o, Fra, iar eu m-am 
descheiat la prohab, gata pentru penetrare, în timp ce o penetram puteam 
sluşi strigăte de agonie, iar acest însângerat celavek de scriitor pe care 
Georgie şi Pete îl ţineau aproape că îşi ieşise din minţi, umplându-ne cu 
slovele cele mai scârboase pe care le ştiam deja şi cu altele pe care tocmai 
le inventase. După mine era rândul bătrânului Moho, lucru pe care acesta îl 
făcu într-o manieră sălbatico-fornăito-ţipătoare, cu măskoaca lui de Pibi 
Shelley indiferentă la chestia asta, în timp ce o tineam eu acuma. După care 
ne-am schimbat, Moho şi cu mine apucându-l pe zbuciumatul scriitor care 
deja nu mai lupta, ci doar bolborosea slove aiurea de parcă era pe tărâmul 
din barul cu lapte şi încă ceva, şi Pete şi Georgie şi-au primit şi ei porţia. 
După care s-a făcut un fel de linişte, şi noi eram plini de un fel de ură, aşa 
că am zdrobit ce se mai putea zdrobi, maşină de scris, lampă, scaune, iar 
Mobo, lucru care îi era în fire, s-a uşurat şi tocmai se pregătea şi să se cace 
pe covor, hârtie fiind din belşug, dar l-am oprit. 

— Afară, afară, afară, afară, am chiuit. Celavekul scriitor şi zuna lui nici 
nu mai contau, însângeraţi, sfâşiaţi şibâiguind. Dar aveau să rămână în 
viaţă. 

Aşa că ne-am urcat în maşina care ne aştepta şi l-am lăsat pe Georgie să 
ia volanul, eu simţindu-mă un malenki pic cam zguduit, şi ne-am întors în 
oraş, trecând în drumul nostru peste tot felul de chestii schelălăitoare. 

Cap compas iehat-am spre oraş, Fra, dar chiar la margine, nu departe de 
Canalul Industrial, cum îl numeau ei, am vidvăzut cum acul de la benzină 
îşi dă duhul, aşa cum acele de la ha ha ha-urile noastre o făcuseră deja, şi 
maşina începu să tuşească hâr hâr hâr. Nu era chiar motiv de îngrijorare 
totuşi, căci albastrul intermitent al unei benzinării — pornit oprit pornit 
oprit — se vedea chiar în apropiere. Chestia era dacă să lăsăm maşina să o 
sobiriască patrocii sau, noi încă aflându-ne într-o dispoziţie de crimă şi ură, 
să-i facem un tolkvânt de pe malul vekii gârle, pentru un plescăit 
monumental înainte ca noaptea să-şi dea duhul. Am ales ultima variantă, 
aşa că ne-am dat jos şi, fără frâne, toţi patru i-am dat un tolkvânt până pe 
marginea împuţitei ăleia de ape, ce era un fel de sirop de excremente 
umane, apoi încă un tolkvânt horrorshow, şi drept în apă se duse. A trebuit 
să ne tragem înapoi de frica stropilor împuţiţi pe ţoalele noastre, dar 
bâldâbâc bâldâbâc s-a dus la fund cu graţie. 


— Drum bun, bătrână găşkară, strigă Georgie, iar Moho s-a simţit obligat 
să încheie cu un nechezat de clovn — „Hu hu hu hu”. Apoi am luat-o spre 
gară ca să ajungem în Centru, cum se numea mijlocul oraşului. Ne-am luat 
bilete corecţi şi politicoşi, şi am aşteptat în linişte, ca nişte domni pe peron, 
în timp ce bătrânul Moho umplea automatul de haleală, având teşchereaua 
plină de mărunţiş, gata dacă era nevoie să împartă batoanele de ciocolată la 
cei săraci şi flămânzi, chit că nu era niciunul pe-acolo, şi apoi bătrânul 
expreso-rapido s-a ivit şuierând, iar noi ne-am urcat în trenul ce arăta a fi 
mai mult gol. Ca să ne umplem cele trei minute de călătorie am făcut un pic 
de ceea ce ei numeau tapiţerie, nişte găuri horrorshow prin care ieşeau 
măruntaiele scaunelor, iar bătrânul Moho dând cu uzia până când geamul se 
sparse şi se împrăştie în aerul de iarnă, dar toţi ne simţeam un pic şi 
zdruncinaţi şi obosiţi şi tulburaţi, căci cheltuisem, Fra, oareşce energie în 
seara asta, şi doar Moho, ca un animal clovnesc ce era, se simţea voios, dar 
arăta prea plin de mizerie şi prea puţea a transpiraţie, asta fiind o chestie 
care mă scotea din minţi la el. 

Am ajuns în Centru şi ne-am întors agale la Lactobarul Korova, toţi 
mergând un pic într-o duuungă, întorcând spatele la lună şi la stele şi la 
becurile de pe stâlpi, căci nu eram decât nişte malciki în creştere, cu şcoală 
în timpul zilei şi când am intrat la Korova l-am găsit mult mai plin decât îl 
lăsasem cu câteva ore mai devreme. Celavekul care bătea câmpii pe tărâmul 
lui alb plus synthemesc sau ce-o fost, era încă acolo, murmurând: 

— Spiritele morţilor din şirele de paie hălăduie încă de la începutul 
vremurilor lui Platon. 

Pesemne că era la a treia sau a patra portie în seara aia, căci avea aspectul 
ăla palid şi neomenesc de parcă ar fi devenit un obiect şi de parcă liţofaţa 
lui ar fi fost o bucată de cretă scobită. Acum zău, dacă tot vroia să stea atât 
de mult pe tărâmul ăla, trebuia să se ducă într-unul din separeurile din spate, 
şi nu să stea în salonul din faţă, căci aici unii dintre malciki s-ar fi dat un 
malenki pic la el, deşi nu chiar, deoarece erau gealaţi mai forţoşi, ascunși la 
Korova care-ar fi putut pune capăt oricărui scandal. Oricum, Moho se 
înghesui drept în celavekul ăsta, şi cu nechezatul lui de mare clovn ce-şi 
arăta podoabele atârnânde, strivi sub sapogul lui mare şi murdar piciorul 
gagiului. Dar celavekul, Fra, avea sonorul out, fiind desprins de propriul său 
corp. 

Erau ceva nadţati, cei mai mulţi lăptind şi prizând şi mişunând pe-acolo 
(nadţati le spuneam la adolescenţi), dar mai erau şi câţiva mai vârstnici, 


celaveki şi zune (dar nu burghezi, nu, niciodată) gavarind şi hlizindu-se la 
bar. Puteai să-ţi dai seama după cum erau de bărbieriţi şi după tzoalele de pe 
umerii lor (pulovăre mari şi flocoase) că veneau de la ceva repetiţie la 
studiourile TV de după colţ. Dievuştele care erau cu ei aveau liţofeţele pline 
de viaţă şi boturi lăbărţate, foarte roşii, arătând o grămadă de dinţi, 
smehăind înainte şi nedând doi bani pe lumea asta rea. Apoi discul de la 
tonomat se pomi (era Jonny Jivago, un kotoşman rusnac cântând Only 
Every Other Day), şi în pauză, scurta tăcere înainte ca altă melodie să 
înceapă, una dintre dievuştele astea — foarte blondă, şi cu un zâmbet larg 
pe botul ei roşu şi spre patruzeci de ani, aş zice — dintr-o dată dădu drumul 
la un tril, doar o măsură şi jumătate, ca şi cum ar fi exemplificat ceva despre 
care tocmai gavareau, şi pentru o secundă, Fra, parcă o pasăre mare ar fi 
intrat în zbor în Lactobar, şi am simţit fiecare fir mic de păr cum mi se 
zbârleşte pe tot hoitul, şi fiori strecurându-se ca nişte şopârle malenkie şi 
încete prin mine în sus şi-apoi din nou înjos. Căci cunoşteam bucata. Era 
dintr-o operă de Friederich Gitterfenster, numită Das Bettzeug, şi era aia în 
care ea îşi dă duhul cu gâtul tăiat, şi slovele erau „Poate e mai bine aşa”. 
Oricum, m-am cutremurat. 

Dar bătrânul Moho, de îndată ce-a sluşit bucăţica asta de cântec ca pe o 
pleaşcă de carne roşie aruncată în blidul lui, a şi dat drumul la una din 
vulgarităţile lui, care în cazul ăsta era un fluierat, urmat de un lătrat, urmat 
de două degete împungând aerul de două ori, urmate de un nechezat 
zgomotos de clovn. Am simţit cum iau foc şi cum îmi vine sângele în cap, 
vidvăzând şi sluşind mitocănia lui Moho, aşa că-i zic: 

— Nenorocitule! Palavragiu nenorocit şi fără maniere. 

Apoi m-am întins pe lângă Georgie, care stătea între mine şi groaznicul 
Moho şi i-am ars una lui Moho skor-rapid peste bot. Moho înlemni, cu 
botul căscat, ştergându-şi kroviul de pe gube cu ruka lui, uitându-se uluit 
când la kroviul roşu ce şiroia, când la mine. 

— Pentru ce-ai făcut asta? zice cu mutra lui de prost. 

Nu mulţi vidvăzuseră ce-am făcut, şi la ăia care vidvăzuseră li se fâlfâia. 
Staţia pornise din nou şi mergea o chekstie bolnavă la chitară electrică. Îi 
răspund: 

— Pentru că eşti un nenorocit fără maniere şi sărac cu duhul la capitolul 
conduita în societate, fratele meu. 

Moho arboră o mutră de câine turbat, zicând: 


— Să ştii atunci că nu-mi place ce-ai făcut. Şi nu mai sunt fratele tău şi 
nici nu mai vreau să fiu. 

Scoase apoi o ditamai taştukă plină de muci din buzunar, cu care îşi 
curăţă sângele, încă uimit, tot uitându-se la ea încruntat, de parcă sângele 
ăla nu-l merita el, ci alţi celaveci. Era ca şi cum ar fi cântat cu sânge pentru 
a-şi masca mitocănia cu care tratase cântecul dievuşkăi. Dar dievuşka aia se 
hlizea înainte ha, ha, ha cu găşkarii ei de la bar, dând din botul ei roşu, cu 
zubii la vedere, şi nici nu băgase de seamă mitocănia împuţită a lui Moho. 
De fapt, eu eram ăla pe care îl deranjase Moho. Zic: 

— Dacă nu-ţi place asta şi dacă nu aia ţi-ai fi dorit, atunci ştii ce ai de 
făcut, Fra. 

Georgie interveni tăios, făcându-mă să mă uit la el: 

— Gata. Hai să nu începem. 

— Spune-i asta lui Moho, zic. Moho nu poate să-şi trăiască toată jâznia 
ca un copil mic. 

Şi-i aruncai o privire tăioasă lui Georgie. Moho zise, acum că roşul krovi 
începuse să i se oprească: 

— De unde şi până unde crede el că poate să-mi dea dispoziţii şi să mă 
tolkaftească atunci când are el chef? O laie, asta-i ce-i spun eu lui, şi îi fut 
un lanţ peste oci cât ai zice peşte. 

— Ai grijă, zic, cât pot de încet, cu staţia care zgâlţâia pereţii, şi cu 
celavekul dus cu sorcova de lângă Moho ţipând din ce în ce mai tare 
„Pogoară-ţi strălucirea mai aproape, tu, ultoptimatule”. Zic: 

— Chiar grijă tu să ai, o, Moho, de vrerea-ţi e în viaţă să mai fii. 

— O laie, zice Moho, fornăind, o laie mare şi balşoaie. N-aveai dreptul să 
faci ce-ai făcut. Mă înfrunt cu tine la orice oră cu lanţul sau şişul sau brişka, 
nu mă tolkafteşti tu pe mine fără motiv, să-ţi intre bine în cap că asta nu ţi-o 
înghit. 

— Ba eu ţi-o trag cu şişul, de câte ori o ceri, i-am mârâit-o înapoi. 

Pete zice: 

— Hai, amândoi lăsaţi-o moartă. Nu suntem noi găşkari? Nu e corect 
găşkarii astfel să se poarte. Uite la malcikii ăia cum le curg balele să facă 
smeh-mişto de noi. Nu e cazul să le dăm ocazia. 

— Bine, da’ Moho trebuie să înveţe să-şi cunoască locul. Am dreptate? 

— Stai, zice Georgie. Despre ce căcat de loc vorbeşti? În viaţa mea n-am 
auzit că liudi ar trebui să înveţe să-şi cunoască locul. 

Pete spune: 


— Adevărul e, Alex, că n-ar fi trebuit să-l tolkafteşti pe Moho pe nedrept. 
Ţi-o zic o dată şi gata. Ţi-o spun cu tot respectul, da” să ştii că daca ai fi dat 
în mine, mi-ai fi dat socoteală. Nu zic mai mult. 

Şi îşi vârî liţofaţa în paharul cu lapte. 

Puteam să simt răzdracii din mine, dar am încercat să nu mă arăt, şi zic 
cât se poate de calm: 

— Un şef trebuie să existe. Disciplină trebuie să fie. Am dreptate? 

O vorbă unul n-a mai skazat, darămite o încuviinţare. Răzdracii grămezi 
pe dinăuntru, dar pe afarănu-mai calm. 

— Ăla am fost eu, zic, şi nu de ieri, de-alaltăieri. Om fi noi toţi găşcari, 
dar unul trebuie să conducă. Am dreptate? Am dreptate? 

Parcă prudenţi, au încuviinţat cu toţii. Moho tocmai îşi usuşa ultimele 
urme de krovi. Şi tot Moho fu cel care spuse: 

— Ai dreptate, ai dreptate. Dubiduuub. Poate că suntem cu toţii un pic 
cam obosiţi. Mai bine să nu mai vorbim. 

Am fost surprins şi chiar un malenki pic pugat să-l aud pe Moho gavarind 
atât de înţelept. Tot Moho zice: 

— Drumul spre pat e ăl mai bun acum, aşa că cel mai bine e să ne ducem 
acasă. Am dreptate? 

Eram surprins. Ceilalţi doi încuviinţară da, da, da. Zic: 

— Ai prins şpilul la skatoalca peste bot, Moho? Muzica a fost de vină, 
mă înţelegi? O iau de bezmetik ori de câte ori un celavek, oricare ar fi el, se 
bagă peste o puiankă ce cântă. Asta a fost tot. 

— Mai bine hai spre casă, să prindem un pic de spatceamnic, zice Moho. 
O noapte cam lungă pentru nişte malciki în creştere. Este? 

— Este, încuviinţară şi ceilalţi doi. Zic: 

— Cel mai bine e să ne cărăm acum acasă. Moho chiar că a făcut o 
sugestiune horrorshow. Deci, Fra, dacă nu ne vedem în timpul zilei, mâine 
la aceeaşi oră şi-n acelaşi loc? 

— Sigur că da, zice Georgie. E ca şi făcut. 

— Poate eu, zice Moho, o să întârzii un malenki pic. Dar în acelaşi loc şi 
aproape la aceeaşi oră mâine cu siguranţă. 

Îşi tampona încă guba, deşi nu îi mai curgea krovi. 

— Şi, zice, să sperăm că nu se va mai găsi nicio puiankă să cânte pe aici. 
Apoi scoase vekiul lui nechezat, un hohoho mare de clovn. Părea a fi prea 
mobhorât ca să se mai atace. 


Şi duşi am fost, fiecare pe drumul lui, eu râgâind arrrrgh de la coca rece 
pe care o băusem. Aveam la îndemână brişka tăietoare de gâtleje în cazul în 
care vreunul din găşkarii lui Billyboy ar fi mişunat pe lângă bloc, 
aşteptându-mă, dar şi pentru că din când în când una din bandele sau 
gruppele sau şaikele de atunci era pe picior de război. Locuiam cu tatati şi 
cu mami în apartamentele Blocului Municipal 18A, între Kingsley Avenue 
şi Wilsonway. Am ajuns fără probleme la marea uşă principală, chiar dacă 
am trecut pe lângă un tânăr malcik cu maţele împrăştiate, ţipând şi 
skâncind, tăiat la meserie, şi am văzut ici-colo, la lumina becurilor, dâre de 
sânge ca nişte semnături, Fra, ale încăierărilor nopţii. Şi-am mai văzut, 
chiar lângă 18A, o pereche de nijni de dievuşkă, fără îndoială făcută zdrenţe 
în arşiţa momentului, Fra. Şi m-am dus înăuntru. În holul de la intrare 
vekiul, cumintele tablou municipal pe pereţi — celaveci şi puiance, plini de 
sănătate, concentrați asupra demnităţii muncii, la masa de lucru şi la maşini, 
cu nici urmă de tzoale pe hoitul lor bine făcut. Dar bineînţeles că unii din 
malcikii care locuiau în 18A, după cum era de aşteptat, au înfrumusețat şi 
au decorat menţionata mare pictură cu un creion îndemânatic sau un pix, 
adăugând păr şi scule întărite şi baloane cu slove murdare în boturile 
acestor celaveci şi zune complet nagoi (adică goi). M-am îndreptat spre lift, 
dar nu a mai fost nevoie să apăs knopkul electric ca să văd dacă merge sau 
nu, pentru că fusese tolkit ceva de horrorshow în seara asta, uşile de metal 
îndoite, acţiune de mare forță, într-adevăr, aşa că n-am avut decât să urc 
zece etaje pe jos. Am înjurat şi-am gâfâit urcând, fiind obosit mai mult în 
hoit decât în cap. Aveam disperată nevoie de muzică în seara aia, pesemne 
întărâtat de acea dievuşkă pe care o auzisem mai devreme cântând. Doream 
parcă un mare festin înainte ca paşaportul să-mi fie vizat, Fra, la frontiera 
somnului şi fanionul vărgat ridicat pentru a mă lăsa să trec dincolo. 

Am deschis uşa de la 10-8 cu propria mea kliuciă, şi înăuntru, în 
apartamentul nostru malenki, totul era liniştit, Ta şi Ma demult în lumea 
somnului, şi mami îmi lăsase pe masă malenkaia mea cină — două hălcuţe 
de ceva carne buretoasă din conservă, cu o feliutză sau cam aşa ceva de 
hlebă cu unt şi un pahar de moloko rece. Ha, ha, ha, bătrânul moloko fără 
cuțite sau synthemesc sau drencrom în el. Cât de malefic, Fra, putea să mi 
se pară atunci inocentul lapte. Totuşi, l-am băut şi-am hăpăit, căci eram mai 
flămând decât crezusem la început, şi am mai luat şi o plăcintă cu fructe din 
cămară, vârând bucăţi din ea în botul meu hămesit. M-am spălat apoi pe 
dinţi şi am plescăit din buze, curăţându-mi botul cu iazâka sau limba, iar 


apoi m-am dus în cămăruţa sau denul meu, ca să-mi lepăd tzoalele, ceea ce 
am şi făcut. Aici aveam patul meu, staţia mea, mândria jâznii mele, şi 
discurile mele în dulap şi afişe şi steaguri pe pereţi, amintiri din viaţa mea 
din şcoala de corecție, de când eram de unsprezece ani, Fra, toate 
strălucitoare şiblazonate cu un nume sau un număr: SOUTH 4; METRO 
CORSKOL BLUE DIVISION; THE BOYS OF ALPHA. 

Micile difuzoare ale staţiei mele erau aranjate de jur-împrejurul camerei, 
pe tavan, pereţi, podea, aşa că, întins în pat şi sluşind muzica, mă simţeam 
prins în ochiurile orchestrei. Primul lucru pe care mi-l doream în seara aia 
era acel concert nou pentru vioară al americanului Geoffrey Plautus, 
interpretat de Odysseus Choerilos cu Filarmonica Macon (Georgia), aşa că 
l-am luat de unde era pus cu grijă, i-am dat drumul şi am aşteptat. 

Şi după aia, Fra, a început. O, extaz, extaz şi raiul pe pământ. Stăteam 
întins nagoi, cu ochii în tavan, golovanul sprijinit pe rukile mele de pe 
pernă, ocii închişi, botul deschis în extaz, sluşind şuvoiul de sunete 
fermecătoare. O, era splendid şi splendoarea întruchipată. 'Tromboanele 
trosneau galben arămiu sub patul meu, şi în spatele golovanului meu, de trei 
ori mai argintiu aprins, trompetele, şi apoi lângă uşă timpanele 
rostogolindu-se prin măruntaiele mele, şi-apoi din nou afară, zdrobindu-se 
ca un tunet dulceag. O, era minunea minunilor. Şi apoi, pasăre ţesută din cel 
mai rar dumnezeiesc metal sau vin argintiu curgând pe o navă spaţială, unde 
gravitatea nu mai are sens, vioara solo, deasupra celorlalte coarde, şi 
coardele acelea ca o cuşcă de mătase în jurul patului meu. Apoi flautul şi 
plicticosul oboi, ca nişte viermi făcuţi parcă din platină, în topitura subţire, 
subţire de aur şi argint. Eram, Fra, în paradis. Ta şi Ma, în dormitorul lor de 
alături, învăţaseră să nu mai bată în perete, plângându-se de ceea ce ei 
numeau zgomot. Îi instruisem. Acuma luau somnifere. Poate, ştiind cât de 
mult îmi plăcea muzica mea de noapte, le şi luaseră. Cum stăteam şi 
sluşeam, cu ocii strâns închişi ca să ţin închis extazul care era mai bun decât 
orice Bog sau Dumnezeu synthemescit, vedeam tablouri încântătoare. 
Celaveci şipuiance, tineri şi vâstnici, întinşi la pământ, implorând iertare, şi 
eu smehăiam cu tot botul, înfigându-mi cizma în liţofeţele lor. Şi apoi 
dievuşte cu hainele sfâşiate, proptite în pereţi, în timp ce eu intram ca o 
şlaga în ele, şi într-adevăr, atunci când muzica, de fapt un singur acord, se 
ridică pe acoperişul celui mai înalt turn al ei, atunci, întins acolo pe patul 
meu cu ocii închişi strâns şi cu ruki sub golovan, m-am rupt, împroşcând şi 


strigând aaaaaah cu tot extazul posibil. Şi astfel muzica încântătoare îşi 
atinse finalul apoteotic. 

După asta, l-am ascultat pe dragul de Mozart, simfonia Jupiter, şi alte 
imagini cu alte liţofeţe veniră la rând să fie zdrobite şi strivite, şi imediat 
după asta m-am gândit că voi mai asculta doar un singur disc înainte să trec 
frontiera, şi vroiam ceva foarte puternic şi foarte solid, aşa că l-am ales pe J. 
S. Bach, Concertul Brandenburgic, pentru registrul mediu şi jos al 
coardelor. Şi, sluşind cu o încântare alta decât înainte, am văzut din nou 
acel nume pe hârtia pe care o răzdrenţisem în seara aia, părea atât de 
demult, în căsuţa aia numită ACASĂ. Numele era ceva despre o portocală 
mecanică. Ascultându-l pe J.S. Bach, am început să ponimai ce vroia să 
zică, şi m-am gândit, sluşind mai departe splendoarea brună a vekiului 
maestru german, că mi-aş fi dorit să-i fi tolkaftit pe amândoi mai tare şi să-i 
fi sfâşiat în bucățele pe propria lor podea. 

4 

A doua zi dimineaţă m-am trezit, Fra, la o, ora o, o, opt şi încă mă 
simţeam dur mahmur futut în cur, cu oci încleiaţi horrorshow cu clei de 
somn şi m-am gândit să nu mă duc la şcoală. M-am gândit cum să stau un 
malenki pic mai mult în pat, să zicem o oră sau două, şi pe urmă să mă 
îmbrac frumos şi la fix, poate chiar după un pleosc în baie, să-mi opăresc 
apoi un castron de ceaiok tare şi de-adevăratelea cu un pic de pâine prăjită, 
în timp ce sluşesc la radio sau citesc gazetta, adin singurel. Şi apoi după 
prânz poate că, dacă voi mai avea chef, mă voi itcărăbăni pe la bătrâna 
sculă-şkoală ca să văd ce s-a mai pus la cale în acel măreț loc de învăţătură 
glupo-năroadă şi fără rost. Şi, Fra, l-am auzit pe tataică-miu boscorodind şi 
tropăind şi apoi itcărăbănindu-se la vopsitoria unde robotea, în timp ce cu 
un golos extrem de respectuos de când mă făcusem mare şi tare, mama îmi 
spuse: 

— E trecut de opt, fiule. Sper că n-o să întârzii din nou. l-am răspuns: 

— Mă cam doare golovanul. Mai dorm un pic şi o să fiu ca nou. 

Am sluşit un fel de oftat şi-mi răspunse: 

— Atunci o să-ţi pun dejunul în cuptor, băiete. Trebuie să mă duc şi eu 
acum. Ceea ce era adevărat, căci oricine care nu era copil, cu copil sau 
bolnav trebuia să meargă la robotit. Maică-mea lucra la unul din 
Centrostate, cum le numeau, aşezând conserve de supă, fasole şi alte alea în 
rafturi. Aşa că am sluşit-o cum pune o farfurie în cuptor, cum îşi încalţă 
pantofii şi în timp ce îşi lua haina de după uşă oftează din nou: „Păi, eu m- 


am dus, băiete.” Dar eu mă pregăteam deja să mă duc din nou în lumea 
somnului, ceea ce am şi făcut şi chiar am avut parte de ceva horrorshow, o 
sniţia bizară şi foarte reală, l-am visat nu ştiu pentru care motiv pe al meu 
găşkar Georgie. În sniţia asta era mult mai în vârstă, foarte tăios şi foarte 
dur, gavarind despre disciplină şi supunere şi cum toţi malcikii la comanda 
sa trebuiau să sară şi s-o îndeplinească, salutând cu mâna la chipiu de parcă 
erau în armată, şi m-am văzut pe mine aliniat ca şi ceilalţi şi spunând da, 
domnule, nu, domnule şi atunci am vidvăzut cu claritate că Georgie avea 
stele pe pleciumeroi şi era leit cu un general. Apoi l-a chemat pe bătrânul 
Moho care avea un bici, şi Moho era mult mai vârstnik şi mai încărunţit, cu 
câţiva zubii lipsă, după cum s-a văzut când a smehăit vidvăzându-mă, iar 
apoi al meu găşkar Georgie a zis, arătând spre mine: „Omul ăla este plin de 
jeg pe tzoale din cap până-n picioare”, ceea ce era adevărat. Aşa că am 
skâncit: „Nu daţi, vă rog nu daţi, Fra”, şi am început să fug. Şi alergam în 
zig-zag cu Moho după mine, scuturându-şi golovanul de-atâta smehăit, 
plesnind din sfântul bici, şi de fiecare dată când mă tolkaftea cu biciul ăsta 
auzeam un ţiuţiuţiuit de sonerie electrică, şi ţiuitul ăsta era şi el un fel de 
durere. 

Aşa că m-am trezit skor-rapid, cu inima bum bum bum şi bineînţeles că 
era o sonerie adevărată ţârrțârr, soneria de la noi de la uşă. M-am făcut că 
nu e nimeni acasă, dar ţârrrâitul una-ntruna până am auzit un golos strigând 
prin uşă: 

— Deschide şi fă-te încoa?, ştiu că eşti în pat. 

Am recunoscut golosul pe loc. Era golosul lui P. R. Deltoid (un nărod 
gliupâi, individu’), cel pe care ei îl numeau Consilierul meu Post-Corecţie, 
un celavek ocupat până peste cap cu cărţile lui. I-am strigat vin, vin, vin cu 
un golos de parcă m-ar fi durut ceva, m-am dat jos din pat şi, Fra, mi-am 
pus pe mine un halat din ceva mătase cu modele de metropole pe el. Apoi 
mi-am vârât ale mele noghi în nişte tuflecei de lână finuţi, mi-am ţesălat 
superba podoabă şi eram gata pentru P. R. Deltoid. I-am deschis şi a intrat 
târâindu-şi picioarele, ciufulit, cu o şapkă veche şi ponosită pe golovan, cu 
pelerina murdară. 

— O, Alex, băiete, îmi spune. Adineauri m-am întâlnit cu mama ta. Zicea 
ceva de o durere undeva. Aşa că fără şcoală azi, nu-i aşa? 

— De fapt mă doare capul îngrozitor, Fra, domnule, îi zic cu golosul meu 
de domn subţire. Sper să-mi revin până după-masă. 


— Sau cu siguranţă până diseară, nu? zice P. R. Deltoid. Seara e marea 
distracţie, nu-i aşa, Alex, băiete? Şezi, zice, şezi, şezi, de parcă el era gazda, 
iar eu musafirul. Şi se aşeză în vekiul balansoar al tatei şi începu să se 
legene, de parcă de-asta ar fi venit. Îi zic: 

— O ceaşkă de ceaiok clasic, domnule? De ceai, vreau să zic. 

— N-am timp, îmi răspunde. Şi se legăna privindu-mă pe sub 
sprâncenele încruntate, de parcă ar fi avut tot timpul din lume. Chiar n-am 
timp, zice el prosteşte. 

Aşa că am pus deoparte ibricul şi zic: 

— Cărui fapt îi datorez această deosebită plăcere? Este ceva în neregulă, 
domnule? 

— În neregulă? zice skor-rapid, şiret, uitându-se la mine într-un fel 
bănuitor, dar continuând să se legene. 

Apoi observă o reclamă în gazetta care era pe masă — o puiankă tânără, 
zâmbind apetisant cu grudele la vedere şi care făcea reclamă, Fra, la 
minunăţiile plajelor iugoslave. Apoi, după ce a consumat-o dintr-o 
înghiţitură, îmi zice: 

— De ce crezi că s-ar fi întâmplat ceva rău? Ai făcut oare ceva ce nu ar fi 
trebuit să faci? 

— Doar un fel de a zice, domnule, îi răspund. 

— Ei bine, spune P. R. Deltoid, şi eu îţi zic doar ca un fel de a zice, ai 
grijă, Alex, puiule, fiindcă data viitoare, aşa cum bine ştii, n-o să mai ai 
parte de şcoala de corecție. Data viitoare va fi locul cu gratii şi praful se va 
alege de munca mea. Dacă n-ai nicio consideraţie pentru scârba de tine, 
atunci măcar ai un pic pentru mine, căci am tras din greu din cauza ta. O 
bilă mare, neagră, crede-mă pe cuvânt, pentru fiecare dintre voi pe care nu 
l-am îndreptat, o recunoaştere a eşecului pentru fiecare dintre voi care 
sfârşeşte în gaura cu gratii. 

— N-am făcut nimic din ceea ce n-ar fi trebuit să fac, domnule, zic. 
Miliţoii nu mă au cu nimic la mână, Fra, domnule, vreau să zic. 

— Nu mă vrăji tu cu miliţoii, zice P. R. Deltoid scârbit, dar încă 
legănându-se. Doar pentru că poliţia nu a pus încă mâna pe tine nu 
înseamnă, după cum bine ştii, că nu ai făcut nimic rău. A fost ceva bătaie 
azi-noapte, nu? Un pic de tămbălău cu şişuri, lanţuri de bicicletă şi alte alea. 
Unul dintre prietenii unui anumit grăsan a fost luat cu salvarea noaptea 
târziu de lângă Uzina electrică şi dus la spital, tăiat chiar urât, să ştii. S-a 
rostit numele tău. Mie mi-a ajuns la urechi pe căile obişnuite. S-au rostit şi 


numele anumitor prieteni de-ai tăi. Se pare că a fost o serie de delicte de 
toate felurile azi-noapte. Bineînţeles că nimeni nu poate să dovedească 
nimic despre nimeni, ca de obicei. Dar ţin să te previn, Alex, puiule, şi asta 
pentru că îţi sunt un bun prieten, ca întotdeauna, singurul om din 
comunitatea asta bolnavă şi tristă care vrea să te salveze de tine însuţi. 

— Apreciez toate astea, domnule, zic, credeţi-mă. 

— Sigur că apreciezi, nuuu? păru că mârâie. Numai ai grijă, atât îţi zic. 
Noi ştim mai mult decât crezi tu, Alex, puiule. 

Apoi îmi zice cu un golos plin de amărăciune, dar continuând să se 
legene: 

— Ce se întâmplă cu voi toţi? Problema asta o studiem şi am tot studiat-o 
în ultima sută blestemată de ani, aşa cum zic, dar n-am ajuns încă la nicio 
concluzie. Aveţi un cămin cald, nişte părinţi buni şi iubitori, şi aveţi şi ceva 
minte. E oare un demon care şi-a făcut cuib înăuntrul vostru? 

— Nimeni nu mă are cu nimic la mână, domnule, zic. E ceva timp de 
când n-au mai pus miliţoii grebla pe mine. 

— Tocmai asta este ceea ce mă îngrijorează, oftă P. R. Deltoid. Un pic 
cam de prea mult timp ca să nu îmi pută. După socoteala mea eşti pe 
aproape. Ăsta e motivul pentru care îţi spun, Alex, puiule, ţine-ţi trompa ta 
tânără şi frumoasă departe de mizerie, ca să zic aşa. Am fost destul de clar? 

— Limpede precum apa unui lac, domnule, zic. Limpede ca un cer senin 
în plină vară. Vă puteţi baza pe mine, domnule. 

Şi i-am servit un zâmbet cu zubii la vedere. 

Dar după ce s-a uhodit, mi-am făcut o oală de ceaiok beton şi am rânjit în 
mine gândindu-mă la chekstia asta pentru care P. R. Deltoid şi gaşka lui îşi 
făceau griji. Admit că sunt rău, şi dacă tolkaftesc, crastesc şi crestez cu 
brişka plus clasicul viol, şi dacă sunt poprit, ei bine, cu atât mai rău pentru 
mine, Fra, căci o ţară nu poate funcţiona dacă fiecare celavek se comportă 
cum am făcut-o eu aseară. Aşa că dacă mă vor popri, vor fi trei luni aici, 
alte şase dincolo, iar apoi, aşa cum P.R. Deltoid a fost atât de amabil să mă 
prevină, data viitoare, în ciuda fragedelor mele primăveri, Fra, va veni la 
rând lugubra grădină zoologică în persoană, aşa că vă zic: „Aveţi dreptate, 
dar e păcat, domnilor, căci eu nu pot suporta să fiu închis. Aşa că în viitorul 
care acum pare că-şi întinde spre mine braţele albe ca zăpada şi pure 
precum florile de crin, dacă şişul nu mă va prinde din urmă şi dacă sângele 
meu nu-şi va face numărul printre fiare contorsionate şi parbrize împrăştiate 
pe autostradă, țelul meu va fi ca sub nicio formă să nu mai fiu poprit 


vreodată.” Ceea ce e doar o vorbărie. Dar, Fra, ce mă face să râd ca un 
malcik ce sunt este învârtitul ăsta în jurul cozii în căutarea a ceea ce e cauza 
răului. Nu caută şi cauza binelui, aşa că de ce ar face invers? Dacă liudii 
sunt buni, asta e pentru că le place, şi nu o să fiu eu ăla care o să mă pun 
contra, aşa că nu văd motivul să o fac atunci când este invers. lar eu eram 
starostele celor de pe invers. Mai mult, răutatea aparţine individului, lui, ţie 
sau mie, nouă înşine adin singurei, şi individul ăsta a fost făcut de bătrânul 
Bog sau Dumnezeu în marea sa mândrie şi slavă. Dar non-individul nu 
poate avea răul, asta însemnând că cei din guvern, judecătorii şi şcolile nu- 
şi pot permite răul pentru că nu-şi pot permite individualul. Şi oare istoria 
noastră modernă, Fra, nu e ea povestea unor indivizi bravi şi malenkie, 
luptându-se cu aceste mari maşinării? Să ştiţi că vorbesc serios, Fra. Dar 
ceea ce fac, fac pentru că îmi place. 

Aşadar, în dimineaţa zâmbitoare de iarnă, îmi beam ceaiokul meu beton 
cu moloko şi lingură după lingură după lingură de zahăr, mie plăcându-mi 
foarte sladki, şi-am scos din cuptor gustarea pe care bătrâna şi sărmana mea 
mamă mi-o gătise. Era doar un ou prăjit, şi nimic altceva, dar mi-am prăjit 
pâine şi-am mâncat oul cu pâine prăjită şi gem, savurându-l pe măsură ce 
citeam gazetta. Gazetta era cea obişnuită, despre ultraviolenţă şi bănci 
jefuite şi greve şi fotbalişti paralizând de frică pe toată lumea cu 
ameninţarea că nu vor juca sâmbăta viitoare dacă nu vor avea indemnizaţii 
mai mari, nişte obrăznicături de malciki, asta erau. De asemenea tot mai 
multe excursii în spaţiu şi ecrane TV stereo tot mai mari şi oferte de cutii cu 
fulgi de săpun gratis în schimbul etichetelor de pe conservele de supă, super 
ofertă valabilă doar o săptămână, care mă făcea să smehăiesc. Şi mai era un 
articol mare şi balşoi despre Tineretul Modern (adică despre mine, aşa că 
mi-am scos pălăria, rânjind în mine ca un bezmetik), scris de vreun celavek 
chel şi foarte deştept. L-am citit cu atenţie, Fra, drinkăindu-mi ceaiokul în 
continuare, cupă după cană după ceaşcă, crănţănind feliutzele de pâine 
neagră prăjită, înmuiate în gemmm şi-n ohooou. Ast celavek savant 
povestea chekstiile obişnuite, despre lipsa de educaţie paternală, cum îi 
zicea el, despre criza de profesori super duri care să scoată nişte nenorociti 
de cerşetori din amărăştenii ăia inocenți, făcându-i să ohohoh implore 
îndurare. Toate astea erau glupâie şi mă făceau să râd, dar era mişto să 
mergi înainte ştiind, Fra, că cineva te ţine la curent cu noutăţile. În fiecare zi 
apărea ceva despre Tineretul Modern, dar chekstia cea mai tare pe care au 
avut-o vreodată în bătrâna gazetta, a fost un articol scris de un preot 


vârstnik cu o zgardă pe post de guler, care zicea că după părerea lui de 
specialist şi gavarea ca un om al lui Bog, DRACUL ERA MARELE 
VINOVAT şi îşi făcea loc prin carnea tânără şi nevinovată, iar responsabilă 
de lucrul ăsta era lumea adulţilor cu războaiele şi bombele şi toate prostiile 
lor. Aşa că avea toată dreptatea. Aşa că ştia ce vorbeşte, ca reprezentant al 
lui Dumnezeu. Aşa că noi, tinerii şi inocenţii malciki, nu aveam nicio vină. 
Da, da, da. 

Aşa că, după ce am dat drumul la vreo două gâr gâr râgâieli din al meu 
stomac plin şi nevinovat, am deschis radioul şi am început să scot din dulap 
tzoalele de după-amiază. Era un program de muzică, un cvartet de coarde 
malenki şi drăguţ, Fra, de Claudius Birdman, un tip pe care îl ştiam bine. Şi 
a trebuit să smehăiesc în mine când mi-am amintit de ce vidvăzusem odată 
într-unui din articolele astea despre Tineretul Modern, despre cum Tineretul 
Modern ar deveni mai bun dacă s-ar încuraja O Reală Apreciere a Artelor. 
Marea Muzică, se zicea, şi Marea Poezie ar fi potolit Tineretul Modern şi l- 
ar fi făcut mai civilizat. Civilizat pe ouăle mele sifilizate. Muzica mă face 
întotdeauna mai tăios, Fra, şi mă face să mă simt ca însuşi bătrânul Bog, 
gata să fulger şi să trăsnesc cu celavecii şi puiancele skâncind sub a mea ha, 
ha putere. Aşa că după ce mi-am dikisit un pic liţofaţa şi rukile şi-am 
terminat cu îmbrăcatul (tzoalele mele de după-amiază erau genul student: 
pantaloni albaştri clasici, pulovăr cu un A de la Alex), m-am gândit că ar fi 
momentul cel puţin să mă itkărăbănesc pe la disc-butik (că aveam şi tăieţei, 
buzunarele pline ochi cu denghi) şi să văd dacă n-am primit demult promisa 
şi demult comandata Beethoven A Noua, stereo (adică Simfonia Corală) 
înregistrată sub bagheta magică a lui L. Muhaivir cu Falokratica Damnata 
Orkestra. Aşa că, Fra, am purces. 

Ziua era cu totul altceva decât noaptea. Noaptea îmi aparţinea mie şi 
găştii mele şi tuturor celorlalţi nadţati, iar burghezii vârstniki stăteau 
zăvoriţi în spatele uşilor, dând pe gât ştirile glupâi de la televizor, dar ziua 
era pentru cei vârstniki şi tot ziua părea că sunt mai mulţi miliţoi sau 
patroci. Am luat autobuzul de la colţ până în Centru, apoi m-am întors pe 
jos până în Taylor Place unde era disc-butikul căruia îi făceam favoarea de 
a-i fi client nepreţuit, Fra. Avea un nume glupâi — MELODIA, dar era un 
mesto de horrorshow, care de cele mai multe ori punea ruka skor-rapid pe 
cele mai recente înregistrări. Am intrat înăuntru şi nu mai erau alţi clienţi în 
afară de două tinere puiance sugând la îngheţata pe băț (şi notaţi că era o 
iarnă rece ca dracu), în timp ce treceau în revistă cele mai noi discuri pop- 


Johnny Burnaway, Stash Kroh, The Mixers, Lay Quiet Awhile With Ed And 
Id Molotov şi toată gaşka. Puiancele astea nu puteau avea mai mult de zece 
ani, şi, la fel ca mine, era clar că se hotărâseră să-şi ia o dimineaţă liberă de 
la bătrâna sculă-şkoală. Puteai să vidvezi cum şi-au imaginat că sunt deja 
nişte dievuşte în toată firea când au început să se fâţâie la vederea 
Credinciosului Vostru Povestitor, Fra, cu sutienele umplute cu vată şi 
mânjite cu roşu pe gube. M-am dus la tejghea, arborând zâmbetul dinţato- 
politicos pentru bătrânul Andy din spatele ei (el însuşi întotdeauna politicos, 
întotdeauna de ajutor, un tip super horrorshow, chiar dacă era chel şi foarte, 
foarte slab). Îmi zice: 

— Aha, cred că ştiu ce vrei. Veşti bune, veşti bune. A ajuns. 

Şi dând din mâini ca un mare dirijor ce ţine tempo-ul, se duse să-l aducă. 
Cele două tinere puiance au început să chicotească, cum fac toate la vârsta 
aia, aşa că le-am aruncat o kăutătură oarecum rece. Andy s-a întors skor- 
rapid, fluturând coperta albă şi foarte strălucitoare a celei de-A Noua, care 
avea pe ea, Fra, liţofaţa trăsnet de încruntată a lui însuşi Ludwig van. 

— Uite-l, zice Andy. Să-l încercăm? 

Dar eu, lăkomindu-mă ca naiba, vroiam să mă întorc acasă la al meu 
stereo, să pot să-l sluşesc adin singurel. Aşa că am băgat mâna după denghi 
ca să plătesc, când una dintre puiance îmi zice: 

— Ce ţi-ai luat, Fratelo? Ce sculă, ce basculă? Tinerele dievuşte aveau 
felul lor propriu de gavareală. The Heaven Seventeen? Luke Sterne? 
Goggly Gogol? 

Şi amândouă chicoteau, legănându-se şi fâţâindu-se. Şi-n momentul ăla 
mi-a trăsnit prin cap o idee care m-a făcut aproape să cad pe spate de agonie 
şi extaz, Fra, aşa că n-am putut să respir pentru aproape zece secunde. Mi- 
am venit în fire, am arborat zubii proaspăt spălaţi, şi le zic: 

— Ce sculă aveţi acasă, micile mele surori, pe care să vă ascultați trilurile 
ameţite? 

Căci puteam vidvedea că discurile pe care şi le cumpăraseră erau chekstii 
dintr-astea pentru adolescenţii pop fani. 

— Pun pariu că n-aveţi altceva decât nişte prăpădite de morişti portative 
bune pentru picnic. 

Iar ele au cam pus buza la chestia asta. 

— Haideţi cu unchiul, zic, să le ascultați cum trebuie. Să auziti 
trompetele îngereşti şi tromboanele diavoleşti. Vă invit. 

Şi le-am făcut o plecăciune. Ele au chicotit din nou şi una din ele zice: 


— Da” ne e aşa de foame! O, dac-am putea să mâncăm! 

La care cealaltă glăsuieşte: 

— Da, că bine zice, nu-i aşa? 

Aşa că le spun: 

— Hai să păpaţi cu unchiul. Ziceţi voi unde. 

Aşa că au început să se creadă super-sofisticate, ceea ce era chiar patetic, 
şi au început să vorbească cu golosuri de super-lady despre Ritz şi Bristol şi 
Hilton şi II Ristorante Granturco. Dar le-am oprit cu „Haideţi după 
unchiul”, şi le-am dus la Pasta Parlour imediat după colţ şi le-am lăsat să-şi 
umple liţofeţele lor tinere şi nevinovate cu spaghete şi cârnaţi şi cremşnit şi 
banana-split şi sos de ciocolată fierbinte până când aproape mi s-a făcut rău 
uitându-mă la ele, eu, Fra, neluând altceva decât o felie de şuncă rece şi un 
castron plin de chilii cu bulbuci. Cele două puiance semănau foarte tare, 
deşi nu erau surori. Aveau aceleaşi idei sau aceeaşi lipsă de idei şi aceeaşi 
culoare de păr — ca paiele vopsite. Ei bine, astăzi se vor face mari. Astăzi 
va fi o zi de pomină. Fără şcoală după prânz, dar ceva educativ, cu Alex pe 
post de profesor. Numele lor erau, după cum spuseseră, Marty şi Sonietta, 
destul de bezmetikuţe şi supermoderne în felul lor copilăresc. Aşa că le zic: 

— Sigur că da, Marty şi Sonietta. E timpul pentru marea audiție. Haideţi. 

Când am ieşit în strada rece nici nu le trecea prin cap să meargă cu 
autobuzul, o, nu, ci cu un taxi, aşa că le-am făcut pe plac, deşi rânjind 
horrorshow în sinea mea şi am chemat un taxi din rândul parcat lângă 
Centru. Şoferul, un celavek vârstnik cu favoriţi şi tzoale foarte murdare, 
zice: 

— Fără distrugeri. Lăsaţi scaunele în pace. Abia au fost retapiţate. I-am 
redus temerile lui stupide la tăcere şi ne-am îndreptat în grabă spre 
Flatblocul Municipal 18 A, cu cele două puiance mici şi căpoase chicotind 
şi şuşotind. Aşa că, să nu mai lungim vorba, am ajuns, Fra, şi le-am condus 
până la 10-8, şi au gâfâit şi s-au hlizit până au ajuns sus, iar apoi au zis că le 
e sete, aşa că am descuiat lada cu comori din camera mea şi le-am dat la 
cele două dievuşte de zece ani câte un Scoţian horrorshow, chiar dacă bine 
completat cu sifon plin de bule. Stăteau pe patul meu, încă nefăcut, 
legănându-şi picioarele, smehăind şi drinkănind din cupele cu picior înalt, 
în timp ce le puneam discurile lor malenkie şi patetice la aparatul meu 
stereo. Şi drinkăneau ca şi cum ar fi fost o băutură aromată şi dulce pentru 
copii, pusă în pahare aurite scumpe, foarte frumoase şi încântătoare. Dar ele 
îi tot dădeau înainte cu oh, oh, oh şi ziceau întruna „Super” şi „Marfă” şi 


alte slove ciudate care erau foarte la modă în grupul lor tânăr. În timp ce le 
puneam tot rahatul ăsta, le-am încurajat să mai bea un pahar, iar ele n-au 
avut nimic împotrivă, Fra. Aşa că atunci când am ajuns să le pun a doua 
oară fiecare din discurile lor pop patetice (erau două: „Honey Nose”, cântat 
de Ike Yard, şi „Night After Day After Night”, mormăit parcă de doi eunuci 
fără coaie, al căror nume l-am uitat), erau aproape de culmea isteriei, aşa 
cum se manifestă ea la tinerele puiance, sărind prin patul meu, iar eu 
împreună cu ele în cameră. 

Ce s-a întâmplat de fapt în după-amiaza aia nu e nevoie să vă descriu, 
Fra, căci vă puteţi imagina şi singuri. Alea două s-au destzolit, tăvălindu-se 
de râs, căci credeau că este cea mai balşoaie distracţie să-l vadă pe bătrânul 
unchi Alex stând în picioare, gol nagoi, cu o mână în şold şi cu cealaltă 
mânuind seringa precum un doctor în curul gol, şi înţepându-se apoi la 
modul clasic în a lui ruka pentru a primi infuzia de pisică feroce a junglei. 
Am scos apoi preafrumoasa A Noua din coperta sa, aşa încât Ludwig era şi 
el gol nagoi acum, şi am potrivit acul pe ultima parte, care era toată o 
binecuvântare. Şi-au început contrabaşii parcă să gavarească de sub patul 
meu către restul orchestrei, şi apoi golosurile de masculi intervenind şi 
spunându-le tuturor să fie veseli şi apoi aria binecuvântată şi încântătoare 
despre Bucurie, strălucire glorioasă a cerurilor, iar apoi i-am simţit pe 
bătrânii tigri înhăţându-mă şi ca atare le-am înhăţat şi eu pe cele două tinere 
puiance. De data asta nu li s-a mai părut nimic haios şi s-au oprit din 
răknetele de bucurie, şi au trebuit să se supună straniilor şi ciudatelor 
dorinţe ale lui Alexandru cel Mare pe care A Noua şi înţepătura hipo l-au 
făcut ciudesnâi şi zameceat de minunat şi foarte pretenţios, o, Fra. Dar 
amândouă erau foarte, foarte bete şi cu greu mai simțeau ceva. 

Când ultima parte s-a terminat pentru a doua oară, cu toate talgerele şi 
strigătele despre Bucurie Bucurie Bucurie Bucurie, cele două tinere puiance 
deja nu mai făceau pe marile doamne sofisticate. Parcă se treziseră dându-şi 
seama de ce li se făcuse persoanelor lor malenki, spunând că vor să meargă 
acasă şi că eu eram o bestie feroce. Arătau ca după o bitkafteală zdravănă, 
ceea ce chiar primiseră, şi erau pline de vânătăi şi umflături. Păi, dacă n-au 
vrut să se ducă la şcoală, oricum trebuiau să-şi primească portia de educaţie. 
Şi educaţie au primit. Skânceau şi îi tot dădeau cu oh oh oh-urile, în timp 
ce-şi puneau tzoalele pe ele şi încercau să mă înghioldito-împungă cu 
pumnişorii lor mici, aşa cum stăteam acolo gol nagoi şi murdar, cu părul 
vâlvoi, căzut lat pe pat. Sonietta cea mică skâncea: 


— Bestie şi animal scârbos. Jeg de om. 

Aşa că le-am lăsat să-şi strângă boarfele şi să se care, ceea ce au şi făcut, 
zicând ceva despre cum vor chema patrocii să mă prindă şi tot rahatul de 
rigoare. Au coborât apoi pe scări, iar eu m-am prăbuşit în somn, cu Bucuria 
Bucuria Bucuria Bucuria urlând tot mai tare şi izbindu-se de toţi pereţii. 

Dar din cauza asta ce s-a întâmplat a fost că m-am trezit târziu, aproape 
la şapte jumătate după ceasul meu, şi chestia asta s-a dovedit a nu fi prea 
inteligentă. Căci poţi vidvedea cu ochiul liber că în lumea asta rea totul se 
contabilizează. Poţi ponima că fiecare lucru duce la alt lucru. Da, da, da. 
Aparatul meu stereo nu mai cânta nici Bucuria, nici I Embrace Ye O Ye 
Millions, asta însemnând că un celavekâl oprise, şi ăsta nu putea fi decât fie 
Ma, fie Ta, căci după zgomotele pe care le sluşeamânliving, cling cling-ul 
farfuriilor şi drinkănitul ceaiokului din cești, era clar că amândoi îşi luau 
prânzul lor obosit după ce robotiseră, unul la fabrică, celălalt la magazin. 
Bieţii bătrâni. Jalnici vârstnici. Mi-am pus halatul şi am ieşit, deghizat în fiu 
unic şi iubitor, zicând: 

— Salut, salut, salut la toată lumea. Mă simt mult mai bine după ce m-am 
odihnit toată ziua. Sunt gata acum pentru munca de seară, să mai fac şi eu 
un ban. 

Căci asta credeau ei că făceam în zilele alea. 

— Miam, miam, ce ai bun acolo, mami? E şi pentru mine? 

De fapt era ceva ca o plăcintă îngheţată, pe care o dezgheţa şi apoi o 
încălzea, şi nu părea deloc apetisantă, dar trebuia să zic şi eu ceva. Tati îmi 
aruncă o privire suspicioasă şi nu prea încântată, dar nu-mi spuse nimic, 
căci era conştient că nu ar fi îndrăznit, iar mami schiţă spre mine un surâs 
mic şi obosit, de genul oh, tu, fruct al pântecelui meu, unicul meu fiu. Am 
pornit spre baie în paşi de dans, klătindu-mă rapid, căci mă simţeam murdar 
şi lipicios, apoi m-am dus din nou la mine în cameră pentru tzoalele de 
seară. După care, strălucitor, pieptănat, periat şi în plină splendoare, m-am 
aşezat în faţa feliutzei mele de plăcintă. Tataică-miu îmi zice: 

— Nu că aş vrea să-mi bag nasul, băiete, dar unde anume lucrezi tu 
seara? 

— O, zic eu meşterind, de cele mai multe ori treburi ocazionale, ca de 
exemplu o mână de ajutor. Ici şi colo, unde se poate. 

I-am aruncat o kăutătură piezişă drept între ochi, ca şi cum i-aş fi spus să- 
şi vadă de ale lui, că eu îmi văd de ale mele. 


— N-am cerut niciodată bani, nu-i aşa? Nici pentru haine, nici pentru 
distracţii. Aşa că de ce întrebi? 

Tati începu să bâiguie ceva umil şi penibil. 

— lartă-mă, fiule, zice. Dar uneori mă îngrijorez. Uneori am vise. Poţi să 
râzi dacă vrei, dar sunt multe lucruri în vise. Azi-noapte am avut un vis cu 
tine şi nu mi-a plăcut deloc. 

— 0! 

Reuşise să mă interesoveze acum cu visele lui despre mine. Simţeam şi 
eu că avusesem un vis, dar nu puteam să-mi amintesc exact despre ce era. 

— Da? am zis, şi m-am oprit din mestecatul bucății mele de plăcintă 
cleioasă. 

— Era atât de real, zice bătrânul. Te-am văzut zărind pe stradă, bătut de 
alţi băieţi. Băieţii ăştia erau precum băieţii cu care obişnuiai să te încurci 
înainte de a fi trimis la ultima şcoală de corecție. 

„O! am rânjit în mine la chestia asta, tataică-miu fiind convins că eu 
chiar m-am cuminţit sau crezând că era convins. După care mi-am amintit 
propriul meu vis, care fusese un vis al acelei dimineţi cu Georgie dând 
ordinele lui de general şi bătrânul Moho smehăind fără dinţi, în timp ce 
pleznea din bici. Dar mi se spusese odată că visele se întâmplă întotdeauna 
pe dos. 

— O, nu te îngrijora vreodat” în ceea ce îl priveşte pe unicul tău fiu şi 
moştenitor, o, tată al meu, îi zic. Tu teamă să nu ai. El poate singur de grijă 
să îşi poarte. 

— Şi, continuă tati, păreai fără apărare, scăldat în sânge şi fără să poţi 
lovi şi tu. 

Era chiar pe dos, aşa că am mai avut un rânjet malenki şi tăcut în mine 
însumi, după care mi-am scos toţi denghii din teşkerea, clincănindu-i în 
timp ce-i puneam pe faţa de masă pătată cu sos. Zic: 

— Uite, tati, nu-i prea mult. E ce-am câştigat aseară. Dar poate de-ajuns 
ca să luaţi un Scotian mic, tu şi mama, într-un loc şic. 

— Mulţam, fiule, zice, dar nu mai ieşim prea mult acum. Nu prea avem 
curajul să ieşim, străzile sunt aşa cum sunt. Tot felul de huligani şi aşa mai 
departe. Oricum, îţi mulţumesc, mâine o să aduc acasă o sticlă de ceva şi 
pentru ea. Şi strecură tot acest câştig murdar în teşkereaua pantalonilor săi, 
în timp ce mama era la klătitul vaselor în bucătărie. Aşa că am ieşit 
împrăştiind de jur împrejur zâmbete pline de iubire. 


Când am ajuns la parterul blocului, am fost oarecum surprins. Chiar mai 
mult decât atât. Am rămas blocat şi cu botul căscat. Veniseră să mă 
întâmpine. Mă aşteptau lângă pictura murală municipală, cea care înfăţişa 
demnitatea nagoi a muncii, toată mâzgălită, celaveki şi zune în fundul gol 
stând serioşi la roţile industriei, după cum v-am mai spus, cu mizeriile alea 
desenate de către malcikii obraznici ieşindu-le din bot. Moho avea în mână 
ceva mare şi gros ca un baton de vopsea de ulei neagră şi scria cu el mare 
de tot slove murdare peste pictura noastră municipală, în timp ce necheza în 
maniera Moho clasică, adică — hî, hî, hî. Dar se întoarse când Georgie şi 
Pete îmi semnalară prezenţa cu saluturi de întâmpinare, arătându-şi zubii 
strălucitori de găşkar, şi trâmbiţă: 

— lată-l, este aici, ura, iată-l, a sosit! şi schiţă un soi de piruetă greoaie. 

— Începusem să ne îngrijorăm, zice Georgie. Stăteam acolo, aşteptând şi 
drinkănind bătrânul moloko cu tăişuri, şi tu nu mai apăreai. Aşa că Pete aici 
de faţă şi-a închipuit că poate vreo chekstie sau alta te-a jignit, aşa că am 
venit la reşedinţa ta. Nu-i aşa, Pete? 

— Exact, zice Pete. 

— Scuz-acuz-jacuzele mele, le răspund eu cu grijă. Am avut ceva ca o 
durere în golovan, aşa că a trebuit să dorm. Nu m-au trezit când le-am spus 
eu să mă trezească. În fine, suntem aici, gata pentru ce bătrâna noce ne va 
oferi, nuuu? 

Se pare că mă molipsisem cu acest „nuuu?” de la P. R. Deltoid, 
Consilierul meu Post-Corecţie. Foarte ciudat. 

— Ne pare rău că te doare, zice Georgie, făcând pe compătimitorul. 
Poate că ţi-ai folosit golovanul prea mult. Poate ai răcnit ordine şi ai cerut 
disciplină şi alte alea. Eşti sigur că nu te mai doare? Eşti sigur că n-ai fi mai 
fericit să te întorci în pat? Şi schiţară cu toţii un malenki rânjet. 

— Ia vezi! zic. Hai să spunem lucrurilor pe nume. Sarcasmul ăsta, dacă 
pot să-i spun aşa, nu vi se potriveşte, micii mei prieteni. Se pare că aţi 
gavarit un pic în linişte pe la spatele meu, făcând mişto sau cam aşa. Dar 
pentru că fac parte din gaşkă şi sunt şeful vostru, am cu siguranţă dreptul să 
ştiu despre ce e vorba, nu? Aşa că, Moho, ce vrea să zică rânjetul ăsta de 
prost gust de pe faţa ta? 

Căci Moho îşi deschisese botul pentru un soi de smehăială bezmetikă şi 
mută. Georgie interveni skor-rapid cu replica: 

— Gata, nu te mai lua de Moho, Fra. Face parte din noul stil. 


— Noul stil? zic. Cum adică? E clar că aţi bârfit în stil mare pe la spatele 
meu. Vreau să sluşesc amănunte. Şi mi-am încrucişat rukile, pregătindu-mă 
să ascult, sprijinit confortabil de balustrada ruptă şi uitându-mă de sus la ei, 
gaşkă, aşa cum singuri îşi spuneau, căci stăteam cu trei trepte deasupra lor. 

— Nu te supăra, Alex, zice Pete, dar am vrea ca lucrurile să fie ceva mai 
democratice. Şi nu să ne spui tu ce să facem şi ce să nu facem tot timpul. 
Asta fără supărare. 

Georgie continuă: 

— Nu e vorba de supărare. E vorba despre cine are idei. Şi care-au fost 
ideile lui? Şi în timpul ăsta îşi ţinea ocii aţintiţi dispreţuitor spre mine. 
Mărunţişuri, chekstii malenki, aşa ca azi-noapte. Ne-am făcut mari, Fra. 

— Mai ziceţi, spun fără să mă mişc. Vreau să mai sluşesc. 

— Păi, zice Georgie, dacă vrei, fie. Am itmişunat, am magazino-crastit şi 
alte alea, şi cu ce ne-am ales fiecare, în afară de o ruka jalnică de tăieţei? Şi 
când colo, numai ce-l auzim pe Will Englezul la kafeneaua Muscleman 
povestind cum poate el să preia orice şi-ar pune un malcik în cap să 
jefuiască. Metal strălucitor şi pietre preţioase, continuă el cu privirea aia 
rece aţintită încă asupra mea. Sunt mulţi, mulţi, mulţi bani de câştigat, aşa 
zicea Will Englezul. 

— Păi, zic eu, foarte calm pe dinafară, dar plin de răzdraci pe dinăuntru. 
De când te-nsoţeşti şi te-nvoieşti tu cu Will Englezul? 

— De azi, de ieri, zice Georgie. M-am tot gândit adin singurel. De 
exemplu de la Sabatul trecut. Pot să am jâznia mea proprie, găşkare, nu-i 
aşa? 

Mi se cam rupea de toate astea, Fra, dar le zic: 

— Şi ce veţi face cu aceşti mulţi, mulţi, mulţi denghi sau bani, cum atât 
de coios îi numiţi? Nu aveţi tot ce vă trebuie? Vreţi o maşină, vă cade din 
pom. Dacă vreţi câţiva poli, îi luaţi, nu? De când strădania asta subită de a 
deveni capitalist mare şi umflat? 

— Ah, zice Georgie, gândeşti şi gavareşti uneori ca un copil mic. 

La care Moho dădu drumul la un hu hu hu. 

— În noaptea asta, zice Georgie, o să dăm un crast de oameni mari. 

Se părea aşadar că visul meu spusese adevărul. Georgie pe post de 
general, spunându-ne ce să facem şi ce să nu facem, Moho cu biciul ca un 
buldog fără minte, mârâind printre dinți. Dar am jucat în continuare cu 
grijă, cu mare, cu cea mai mare grijă, şi am zis zâmbind: 


— Grozav. Super horrorshow. lată-i că au iniţiative. Ţi-am fost un bun 
profesor, aşa că ia spune-mi ce ai în cap, Georgie, băiatule. 

— O, zice Georgie, cu un zâmbet şiret şi viclean, nu crezi că mai întâi ar 
trebui să luăm bătrânul moloko-plus? Ceva să ne ascută, amice, pe tine mai 
ales, că noi avem un avans faţă de tine. 

— Ai gavarit exact ceea ce gândeam, i-am întors zâmbetul. Chiar vroiam 
să zic să mergem la dragul nostru Korova. Da, da, da. După tine, Georgie, 
puiule. 

Şi am făcut ceva ca o plecăciune adâncă, zâmbind ca bezmetikul, 
dargândind cu înfrigurare. Insă pe când am ajuns în stradă, mi-am dat seama 
că a gândi e pentru cei fără pic de glagoră, în timp ce aceia care au glagoră 
se folosesc de inspiraţie şi de ce le mai trimite Bog. Iar de data asta, ceea ce 
a venit în ajutorul meu a fost o muzică încântătoare. Căci tocmai itinera pe- 
a-colo o maşină cu radioul pornit, aşa că am putut să sluşesc o măsură sau 
două din Ludwig van (era Concertul pentru vioară, ultima parte). Şi în 
momentul ăla am vidvăzut limpede ce aveam de făcut. Aşa că zic cu un 
golos adânc şi gros: 

— Chiar aşa, Georgie, şi-am fulgerat în sus şi-n jos brişka mea cea 
tăietoare de gâtleje. 

Georgie zise: 

— Îh? dar scoase skor-rapid şişul, lama ţâşnind din mâner, şi iată-ne faţă 
în faţă. Bătrânul Moho zice: 

— Oh, asta nu-i corect, şi dădu să-şi desfacă lanţul din jurul taliei, dar 
Pete îi spuse punându-şi ruka ferm pe bătrânul Moho: 

— Lasă-i, aşa e corect. 

Aşa că Georgie şi Al Vostru Prea Umil pornirăm să ne dăm târcoale cu 
mişcări tăcute de felină, căutând breşe în apărare, cunoscând fiecare stilul 
celuilalt un pic prea horrorshow, Georgie făcând din când în când fente cu 
şişul lui strălucitor, deşi nu le înlănţuia prea inteligent. Şi, în tot timpul ăsta, 
liudii treceau pe lângă noi şi vidvedeau toate astea, dar nu se amestecau, 
părându-li-se pesemne o privelişte obişnuită. Dar după aceea am numărat 
adin dva tri şi am pornit la atak ak ak cu brişka, deşi nu la liţofaţă sau la oci, 
ci la ruka ce ţinea şişul şi, Fra, l-a scăpat. Da, l-a scăpat. Şi-a scăpat şişul cu 
un clincănit pe trotuarul îngheţat bocnă. Doar îi gâdilisem degetele cu 
brişka şi acum se uita la firul malenki de krovi care devenea tot mai roşu în 
lumina becurilor. 


— lar acum, zic, şi eram eu acela care luasem iniţiativa, deoarece Pete îi 
dăduse lui Moho înțeleptul soviet de a nu-şi descinge uzia din jurul taliei, 
soviet pe care Moho îl ascultase — iar acum, Moho, domnia ta şi cu mine 
vom face la fel, ce zici? 

Moho dădu drumul la un „Aaaaaah” ca un animal balşoi şi bezmetik, 
descolăcind lanţul din jurul taliei, cu o viteză horrorshow pe care nu puteai 
să nu o admiri. Acum figura potrivită pentru mine era să mă ghemuiesc ca o 
broască pentru a-mi apăra liţofaţa şi ocii, aşa că asta am şi făcut, Fra, ceea 
ce l-a surprins un malenki pic pe bătrânul Moho, el fiind obişnuit cu jap, 
jap, jap-ul faţă în faţă. Trebuie să vă spun, totuşi, că mi-a ars una oribilă în 
spate, încât mă ardea bezmetik, dar durerea aia îmi spunea să atac skor- 
rapid o dată pentru totdeauna şi să termin cu bătrânul Moho. Aşa că mi-am 
înfipt brişka în a lui noga stângă, în koapsa lui kapsată, spintecând doi țoli 
de haine, atât cât să dau drumul la un malenki strop de krovi, care să-l 
bezmeticeaskă de tot pe Moho. Apoi, în timp ce el hău hău hăulea ca un 
câine, am încercat să aplic acelaşi stil ca la Georgie, riscând totul pe o 
mişcare — sus, pieziş şi taie — şi am simţit cum brişka se înfige destul de 
adânc în carnea încheieturii bătrânului Moho, care dădu drumul la uzia lui 
şerpuită, smiorcăindu-se ca un copil mic. Apoi încercă să-şi sugă tot sângele 
care îi curgea din încheietură, schelălăind în acelaşi timp, şi era prea mult 
krovi de înghiţit, aşa că a început să facă bulbulbulbuci la gură, cel roşu 
ţâşnind ca o arteziană, o splendoare, dar nu pentru multă vreme. 

Zic: 

— Ok, gaşkă, acum ar cam trebui să ştim cum stă treaba. Nu-i aşa, Pete? 

— Eu n-am spus niciodată nimic, zice Pete. N-am gavarit nici măcar o 
slovă. Vezi că bătrânul Moho o să moară de cât sânge a pierdut. 

— Nici vorbă, zic. Se poate muri o singură dată. Moho a murit înainte de 
a se fi născut. Kroviul cel roşu se va opri în curând. Şi asta pentru că nu 
tăiasem aşa-numitele legături centrale. Aşa că îmi scot eu însumi taştuka 
mea curată de la teşkerea şi îi înfăşor cu ea ruka bătrânului Moho muribund, 
care urla şi gemea, iar kroviul s-a oprit, Fra, exact aşa cum am spus că va 
face. Aşa că acum cred că ştiau cine era stăpân şi conducător, o, sărmană 
turmă. 

Nu mi-a luat mult să-i potolesc pe aceşti doi soldaţi răniţi în căldurica de 
la Duke of New York, cu nişte brandy-uri mari în faţă (cumpărate cu tăieţeii 
lor, căci eu îi dădusem pe toţi ai mei lui tata) şi cu comprese cu taştukele 
înmuiate în borcanul cu apă. Bătrânele puiance cu care fuseserăm atât de 


horrorshow aseară erau tot acolo şi îi dădeau înainte cu „Mulţam, copii” şi 
„Dumnezeu să văbinecuvânteze, băieţi” de parcă nu se mai puteau opri, chit 
că nu mai repetasem samarito-gestul şi în seara asta. Dar Pete zise: 

— Şi care mai e viaţa voastră, fetelor? şi le cumpără bere neagră şi sifon, 
el părând a fi plin de denghi la teşkerea, aşa că au continuat mai tare cu ale 
lor „Dumnezeu să vă binecuvânteze şi să vă ţină sănătoşi” şi „N-o să vă 
lăsăm la greu, băieţi” şi „Cei mai buni copii din lume, asta sunteţi voi”. 

Când au terminat, îi zic lui Georgie: 

— Ne-am întors de unde am plecat, nu? Exact cum eram înainte şi uităm 
totul, nu-iaşa? 

— Aşa, aşa, aşa, zise Georgie. 

Dar bătrânul Moho părea încă zdruncinat şi chiar zise: 

— L-aş fi putut dovedi cu uzia mea pe bastardul ăla mare, doar că mi s- 
apus în cale un celavek, ca şi cum s-ar fi luptat nu cu mine, ci cu vreun alt 
malcik. Zic: 

— Fi bine, Georgie, băiatule, la ce te-ai gândit? 

— O, zice Georgie, nu astă seară, te rog, nu în asta noce. 

— Cum? Doar eşti un celavek mare şi puternic, zic, ca noi toţi. Nu 
suntem copii mici, nu-i aşa, Georgie, băiatule? Aşa că spune dar ce coptu-ai 
tu în a ta minte? 

— Aş fi putut să-i rad una horrorshow peste oci, zice Moho, iar bătrânele 
babuşte tot îi dădeau înainte cu „Multam, copii”. 

— Mă gândeam la casa aia, ştii? spune Georgie. Cea cu două becuri 
afară. Aia cu numele ăla glupâi. 

— Ce nume glupâi? 

— Mansion sau Manşe sau tot aşa ceva tâmpit. Unde locuieşte puianka 
aia foarte vârstnikă împreună cu pisicile ei şi cu toate chekstiile alea veki şi 
valoroase. 

— Adică? 

— Aur şi argint şi ceva bijuterii. Aşa zicea Will Englezul. 

— Le vidvăd, zic. Le vidvăd chiar horrorshow. 

Ştiam la ce se referea — Oraşul vechi, chiar în spatele Blocului Victoria. 
Ei bine, conducătorul adevărat şi horrorshow ştie întotdeauna când să 
dăruiască sau să se arate generos faţă de subalternii lui. 

— Foarte bine, Georgie, zic. O idee bună şi demnă de urmat. Ne itkărăm 
chiar acum. 

Şi pe când ieşeam afară, bătrânele babuşte ziceau: 


— N-o să scoatem un cuvânt, copii. Aţi fost tot timpul aici, băieţi. Aşa că 
le zic: 

— Ce fete bune! În zece minute suntem înapoi să vă mai cumpărăm ceva. 

Şi iată-mă conducându-mi gaşka spre împlinirea destinului meu. 

Chiar după Duke of New York mergând spre est erau birouri, apoi vekea 
bibliotecă unde avusese loc kafteala, urma apoi blocul ăla balşoi numit 
Victoria Flatblock, după vreo victorie sau alta, iar apoi ajungeai la casele 
alea de tip veki din acea parte a oraşului care se numea Oraşul vechi. Găseai 
ceva dome vechi şi horrorshow pe aici, Fra, cu liudi vârstniki care trăiau în 
ele, colonei lătrători, subţiri şibătrâni, cu bastoane, şi puiance bătrâne care 
erau văduve şi dame vârst-nice şi surde, cu pisici şi care, Fra, nu avuseseră 
parte de atingerea nici unui celavek în întreaga şi pura lor jâznie. Şi tot aici, 
într-adevăr, erau chekstii veki care şi-ar fi găsit preţul în tăieţei pe piaţa 
turistică, precum tablouri şi bijuterii şi alte rahaturi veki din epoca pre- 
plastică. Aşa că am ajuns, frumos şi în linişte, la această domă numită 
Manşe, care avea becuri în abajururi de sticlă pe stâlpi metalici, de parcă ar 
fi păzit uşa din faţă de ambele părţi, şi era o lumină micăântr-una din 
camerele de la parter, aşa că ne-am croit drum prin întunericul străzii ca să 
ne uităm pe acea fereastră. Fereastra avea gratii ca şi cum casa ar fi fost o 
închisoare, dar puteam vidvedea bine şi limpede ce se itpetrecea înăuntru. 

Ce vedeau ochii noştri era că puianka asta vârstnikă, cu voiosul foarte 
cărunt şi cu o liţofaţă extrem de zbârcită, tocmai turna bătrânul moloko 
dintr-o sticlă de lapte în castronaşe şi aşeza apoi aceste castronaşe jos pe 
podea, încât puteai să spui că era plin de mâţe şi kotoşmani mieunători, 
torcând pe la picioarele ei. Şi-am mai putut vidvedea una sau două skotine 
mari şi grase, sărind pe masă cu boturile lor căscate tot mai mult, mai mult 
şi mai mult. Şi puteai s-o vidvezi pe bătrâna babuşkă răspunzându-le, 
gavarind într-o limbă boscorodită către pisoiaşii ei. În cameră puteai 
vidvedea o mulţime de picturi vechi pe pereţi şi ceasuri antice şi foarte 
elaborate, precum şi ceva vase şi decoraţiuni care şi ele păreau veki şi 
doroghie. Georgie şopti: 

— Putem să luăm pe ele nişte denghi chiar horrorshow, Fra. Will 
Englezul de-abia aşteaptă. 

Pete zice: 

— Cum intrăm? 


Acum era rândul meu, şi trebuia să mă mişc skor-rapid, înainte ca 
Georgie să ne spună cum. 

— Prima chekstie, şoptesc, e să încercăm calea obişnuită, uşa din faţă. 
Mă voi duce foarte politicos şi voi zice că unuia din gaşka mea tocmai i s-a 
făcut rău într-un mod ciudat pe stradă. Georgie ar putea să facă pe bolnavul 
când o să deschidă. Apoi o să cer apă sau să telefonez la doctor. După aia o 
să fie simplu să intrăm. 

Georgie zice: 

— Poate că nu deschide. 

Îi răspund: 

— Vom încerca, nu? 

Ridică din pleciumeroi, strâmbându-se ca o broască. Aşa că le spun lui 
Pete şi bătrânului Moho: 

— Voi doi, găşcari, veţi sta de fiecare parte a uşii, bine? 

Încuviinţară în întuneric da, da, da. 

— Aşadar, îi zic lui Georgie şi mă îndrept fără frică spre uşa din faţă. 

Era o sonerie şi-am apăsat-o şi un ţârâit se auzi ţârr, ţârr în holul 
dinăuntru. Urmă un fel de sluşire, de parcă puianka şi kotoşmanii ei şi-ar fi 
ciulit urechile la ţâr ţâr ţârâitul ăsta, minunându-se. Aşa că am apăsat pe 
bătrânul zvonak un malenki pic mai presant. M-am aplecat apoi spre 
deschizătura pentru scrisori prin care am strigat cu un golos plin de 
rafinament: 

— Ajutor, doamnă, vă rog. Prietenului meu tocmai i s-a făcut rău pe 
stradă. Daţi-mi voie să telefonez la un doctor. 

Am vidvăzut cum se aprinde lumina în hol, după care am auzit ale 
babuştei noghi târşâindu-şi şleap şleap papucii până la uşa din faţă, şi mi-a 
trecut prin cap ideea, nu ştiu de ce, că avea la fiecare subsuoară câte un 
pisoi mare şi gras. Apoi a strigat cu un golos surprinzător de jos: 

— Cară-te! Cară-te sau trag! Georgie a auzit şi a vrut să chicotească. I- 
am răspuns cu un soi de suferinţă şi de presiune în golosul meu de 
gentleman: 

— O, doamnă, vă rog, ajutaţi-mă! Prietenului meu îi este foarte rău. 

— Cară-te! strigă ea. Îţi ştiu tertipurile tale murdare ca să mă faci să 
deschid uşa şi să cumpăr apoi lucruri pe care nu le vreau. Cară-te, îţi spun. 

Asta chiar că era o inocenţă încântătoare. 

— Cară-te, zise din nou, sau o să-mi pun pisicile pe tine. Puteai să zici că 
este un malenki pic bezmetikă, din cauză că şi-a trăit toată viaţa adin- 


singurică. Apoi m-am uitat în sus şi am vidvăzut o fereastră cu cercevea 
deasupra uşii de la intrare, şi era mult mai skor-rapid s-o facem aşa, 
căţărându-ne unul pe pleciumeroii celuilalt ca să ajungem înăuntru. Căci 
altfel, târguiala asta ar fi durat întreaga noce. 

Aşa că am spus: 

— Prea bine, doamnă, dacă nu vreţi să ne ajutaţi, o să-mi duc prietenul 
suferind în altă parte. 

Aşa că le-am făcut cu ochiul găşkarilor mei, ei tăcând chitic în 
continuare, doar eu plângându-mă cu voce tare: 

— Ai răbdare, prietene, sigur vom găsi un alt bun samaritean în altă 
parte. Nu trebuie să o învinuim pe această doamnă în vârstă că este atât de 
suspicioasă cu atât de mulţi nemernici şi pungaşi mişunând în noapte. Cu 
siguranţă, nu. 

Apoi am aşteptat din nou în întuneric şi eu am şoptit: 

— Gata, ne întoarcem la uşă. Eu o să stau pe pleciumeroii lui Moho. O să 
deschid fereastra aia şi o să intru, gaşkă. O s-o amuţesc pe bătrâna puiankă 
şi-o să vă deschid la toţi. Nicio problemă. 

Pentru că trebuia să le arăt cine era conducătorul şi celavekul cu idei. 

— Uite, zic. Chekstia aia horrorshow sculptată în piatră de deasupra uşii 
e numai bună ca să-mi ţină ale mele noghi. 

Au vidvăzut-o cu toţii şi-au căzut în freză de cum de m-am gândit, şi-au 
zis şi-au încuviinţat da, da, da în întuneric. 

Aşa că ne-am întors în vârful picioarelor la uşă. Moho era malcikul 
nostru puternic şi greu, iar Pete şi Georgie m-au ridicat pe pleciumeroii 
bărbăteşti şi balşoi ai lui Moho. Şi-n tot timpul ăsta, graţie emisiunii de pe 
programul ăla glupâi de la TV şi graţie fricii de noapte aliudilor din lipsă de 
poliţie de noapte, strada a rămas pustie. Stând pe pleciumeroii lui Moho, am 
vidvăzut că sculptura aia în piatră de deasupra uşii se potrivea perfect cu 
cizmele mele. Am îngenuncheat, Fra, şi iată-mă. Fereastra, aşa cum m-am 
aşteptat, era închisă, dar mi-am scos brişka şi am crăpat sticla ferestrei, 
mânuind la fix mânerul de os. În tot timpul ăsta, sub mine, gaşka respira din 
greu. Aşa că mi-am băgat ruka prin spărtură şi partea de jos a ferestrei a 
alunecat în sus frumos şi uşor ca argintul. Şi m-am strecurat înăuntru de 
parcă aş fi alunecat într-o cadă cu apă. Iar oile mele erau acolo, sub mine, 
cu boturile lor deschise cum se uitau în sus, O, Fra. 

M-am trezit în întunericul ticsit cu paturi şi bufete şi scaune grele şi 
balşoaie şi mormane de cutii şi cărţi de jur-împrejur. Dar mi-am făcut drum 


cu bărbăţie spre uşa camerei în care eram, uitându-mă să văd vreo urmă de 
în care dădeau alte uşi. Cât de multă risipă, Fra, vreau să zic toate camerele 
astea şi doar o harpie bătrână şi pisoii ei, dar poate că mâţele şi kotoşmanii 
aveau dormitoare separate şi mâncau smântână şi capete de peşte precum 
alteţele regale şi prinții. Auzeam glasul înăbuşit al puiancei ăsteia bătrâne, 
undeva mai jos, zicând: „Da, da, da, asta e”, dar pesemne că gavarea cu 
mieunătoarele de la picioarele ei, care mieunauuuuu pentru mai mult 
moloko. Apoi am văzut scările care duceau în hol, şi mi-am zis că ar trebui 
să-i arăt găştii mele nestatormice şi de doi bani că eu valoram cât ei trei la 
un loc şi chiar mai mult. Aşa că voi face totul adin singurel. Voi da drumul 
la ultraviolenţe asupra acestei puiance vârstnice şi asupra pispisoilor ei dacă 
e nevoie, apoi o să-mi bag ale mele ruki până-n coate în ceea ce arată a fi 
polenznâi-poleială de-adevăratelea şi mă voi duce valsând spre uşa din faţă, 
o voi deschide, lăsând să curgă aurul şi argintulpe gaşka mea în aşteptare. 
Trebuie să înveţe totul despre arta conducerii. 

Aşa că am itcoborât încet şi cu gingăşie, admirând de-a lungul spiralei 
scărilor tablouri groahznice de pe vremuri — dievuşte cu păr lung şi gulere 
înalte, peisaje de la ţară cu pomi şi cai, şi celavekul cel sfânt şi bărbos, gol- 
nagoi atârnând de o cruce. Peste tot era un miros umed de pisici şi de peşte 
pentru pisici şi de praf vechi în toată doma, total diferit de cel de la blocuri. 
Şi cum am ajuns jos am vidvăzut lumină în camera asta din faţă, unde ea 
împărțea moloko la mâţe şi la kotoşmani. Mai mult, puteam vidvedea 
skotinele alea mari şi ghiftuite, intrând şi ieşind cu cozile lor fluturânde, şi 
frecându-se de partea de jos a uşii. În holul întunecat pe un piedestal mare 
de lemn am vidvăzut o statuie malenkaia şi frumoasă care strălucea în 
lumina camerei, aşa că am crastit-o numai pentru sufleţelul meu, căci 
înfăţişa o dievuşkă tânără şi slabă, stând într-un picior cu braţele întinse, şi 
puteam să văd că e făcută din argint. Aşa că o aveam în mână când am 
itintrat în camera cu lumina aprinsă, zicând: 

— Hi, hi, hi! În sfârşit ne întâlnim. Se pare că gavareala noastră prin 
gaura de la scrisori nu a fost, ca să spun aşa, prea satisfăcătoare. Trebuie să 
admitem că nu, o, chiar că nu, harpie vârstnikă şi împuţită. 

Şi m-am chiorât la lumina acestei camere şi la bătrâna puiankă din ea. 
Era plin de mâţe şi kotoşmani, mişunând peste tot pe covor, cu bucăţi de 
blană plutind în aer, şi skotinele astea grase erau de toate felurile şi de toate 
culorile, negre, albe, tărcate, roşcate, ca de baga, şi de toate vârstele de 


asemenea, aşa că erau pisoi care se jucau unul cu altul şi erau mârtani gata 
crescuţi şi mai erau unele foarte rele, bătrâne, scuipând din când în când. 
Stăpâna lor, bătrâna puiankă, se uită la mine fioros ca un bărbat şi-mi zice: 

— Cum ai intrat? Păstrează distanţa, canalie nemernică, sau o să mă văd 
nevoită să te lovesc. 

Am dat drumul la o smehăială horrorshow la chestia asta, vidvăzând că 
avea în ruka ei cu vene îngroşate un baston rablagit din lemn pe care îl 
ridicase şi mă ameninţa. Aşa că, ţinându-mi zubii strălucitori la vedere, m- 
am dat mai aproape de ea, cu răbdare, şi pe când mă apropiam am văzut pe 
ceva ca un bufet o chekstie mică şi drăguță, cea mai malenkaia şi 
încântătoare chekstie pe care orice malcik pasionat de muzică, aşa cum 
eram eu, şi-ar fi dorit vreodată să o vadă cu propriii lui oci, căci părea a fi 
golovanul şi pleciumeroii lui însuşi Ludwig van sau ceea ce ei numeau un 
bust, o chekstie ca de piatră, cu păr lung din piatră şi oci orbi şi cravata lui 
mare şiânfoiată. M-am îndreptat spre ea zicând: 

— Doamne, ce frumos, şi totul numai pentru mine! 

Dar itducându-mă spre ea, cu ocii mei numai pe ea, şi cu a mea ruka 
lacom întinsă, nu am văzut castroanele cu lapte de pe podea, aşa că am 
nimerit într-unul şi mi-am pierdut oarecum echilibrul. 

— Hopa, zic, încercând să mă îndrept, dar puianka aia bătrână m-a ajuns 
din urmă foarte vicleană şi cu o mare skor-rapiditate pentru vârsta ei şi poc, 
poc m-a pocnit drept în golovan cu bucata aia de baston. Aşa că m-am trezit 
sprijinindu-mă pe ale mele ruki şi pe genunchi, încercând să mă ridic şi 
zicând: 

— Urât, urât, urât. 

Şi ea poc, poc din nou, spunând: 

— Ploşniţă mică, jalnică şi nenorocită, spărgând casele oamenilor 
adevăraţi. 

Nu mi-a plăcut acest poc, poc, aşa că am apucat de capătul bastonului, 
care se prăvălea din nou în jos, iar ea şi-a pierdut echilibrul şi a încercat să 
se îndrepte, ţinându-se de masă, dar faţa de masă a alunecat cu borcanul cu 
lapte şi cu o sticlă goală de lapte, împrăştiind pleoşcuri albe în toate 
direcţiile, după care s-a trezit pe podea, mormăind şi dându-i înainte cu: 

— Blestemat să fii, băiete, o să vezi tu! 

Acum toate pisicile s-au speriat şi s-au pornit să fugă şi să sară într-o 
panică pisicească, unele dintre ele acuzându-se reciproc, începând tolkafteli 
pisiceşti cu miau, miorlau şi grrrrr şi craaac. M-am ridicat pe ale mele noghi 


şi iat-o pe vârstnikă prezidentă rea şi amenințătoare, cu bărbia tremurândă şi 
încercând să se ridice de pe podea, aşa că m-am văzut nevoit să-i aplic o 
lovitură malenkaia finuţă peste liţofaţă, care se pare că nu i-a plăcut, căci a 
început să ţipe „Auuuuuu”, şi puteai să vidvezi cum liţofaţă ei zbârcită 
devine vânăto-purpurie acolo unde aterizasem cu a mea noga. 

Când m-am dat înapoi ca să mă redresez după lovitură, pesemne că am 
călcat pe coada uneia dintre mâţoancele răknitoare şi dratluptătoare, căci am 
sluşit un „Miauuu” gromki şi ceva din blană şi dinţi şi gheare s-a încolăcit 
în jurul piciorului meu, şi m-am trezit blestemând şi scuturându-mă ca să 
scap de ea, cu statueta cea malenkaia de argint în a mea ruka, încercând să 
trec peste bătrâna puiankă de pe jos, ca să ajung la dragul de Ludwigvan, 
încremenit în piatră. După care am nimerit în alt castron plin ochi cu 
moloko cu smântână şi aproape am zburat din nou pe jos, întreaga chekstie 
fiind tare caraghioasă dacă ai fi putut să ţi-o imaginezi ca întâmplându-i-se 
altui celavek şi nu Umilului Vostru Povestitor. Apoi puianka cea vârstnikă 
s-a întins printre toate mâţele alea mieunânde şi dratluptânde şi m-a prins de 
noga, tot dându-i înainte cu „Huoooo” la mine, şi, dezechilibrându-mă, de 
data asta chiar am aterizat pe jos peste moloko-ul împroşkat şi kotoşmanii 
zgârie-tot, şi bătrâna prezidentă a început să-mi bumbăcească liţofaţa, 
răknind întruna: 

— Pe el, bateţi-l, zmulgeţi-i unghiile, gânganie mica şi afurisită — asta 
numai către mâţele ei, la care, de parcă ar fi ascultat de puianka cea 
vârstnikă, doi kotoşmani s-au urcat pe mine şi au început să mă zgârie ca 
bezmeticii. Aşa că am devenit şi eu bezmetik, Fra, şi am dat cu ei de 
pământ, dar babuşka începu să ţipe: 

— Scârbă, să nu te-atingi de pisoiaşii mei — şi-şi înfipse ghearele în 
liţofaţa mea. 

Aşa că a fost rândul meu să răknesc: 

— Tu, sumka bătrână şi jegoasă — şi, ridicând malenkaia statuetă de 
argint, i-am atins o skatoalkă discretă şi elegantă la golovan, ceea ce a 
redus-o horrorshow şi cu graţie la tăcere. 

După ce m-am ridicat de pe jos dintre mâţele şi kotoşmanii miorlăitori, ce 
altceva am putut să sluşesc în depărtare decât sirena urlătoare a bătrânei 
maşini de poliţie, şi mi-a trecut skor-rapid prin cap că bătrâna prezidentă a 
pisicilor vorbea la telefon cu miliţoii atunci când eu credeam că le vorbeşte 
mieunătorilor şi miorlăitorilor, căci devenise suspicioasă după ce sunasem 
labătrânul zvonok, pretinzând că cer ajutor. Aşa că, sluşind zgomotul 


înfricoşător al patrocaravanei, m-am năpustit la uşa din faţă, am robotit 
până am desfăcut toate încuietorile şi lanţurile şi zăvoarele şi alte chekstii 
protectoare. Am reuşit să o deschid şi cine altul mă aştepta în prag decât 
bătrânul Moho şi abia am apucat să-i vidvăd pe ceilalţi doi aşa-zişi găşkari 
ai mei luându-şi tălpăşiţa. 

— La o parte! îi strig lui Moho. Vin patrocii! 

La care Moho zice: 

— ar tu vei rămâne să te întâlneşti cu ei, hî, hî, hî, şi-atunci am vidvăzut 
o cu graţie şi artistic peste oci, pe care abia am apucat să-i închid la timp. 

Am început să urlu acolo, încercând să vidvăd, cu toată marea durere 
care urla şi ea, iar Moho îmi zice: 

— Nu-mi place că ai făcut ce-ai făcut, bătrâne găşkar. N-a fost corect să- 
mi faci ce şi cum mi-ai făcut, brat. 

Şi-am sluşit cum cizmele lui balşoaie şi umflate tropăie depărtându-se, el 
dispărând hî, hî, hî în întuneric şi cam la şapte secunde după aceea am sluşit 
maşina miliţoilor gonind într-un urlet de sirenă asurzitor, de parcă era un 
animal bezmetik care se năpustea. Urlam şi eu, şi clătinându-mă mi-am 
trosnit golovanul drept de peretele holului, căci îmi ţineam ocii strâns 
închişi şi toate lichidele care ţâşneau din ei dădeau o impresie de agonie. 
Aşa că bâjbâiam prin holul de la intrare când au ajuns miliţoii. Nu puteam 
să-i văd, dar puteam să-i sluşesc, şi chiar să le miros blestemata lor duhoare 
de bastarzi şi imediat i-am putut simţi pe bastarzi cum îmi aplică grosolan 
mişcarea clasică, cea cu braţul răsucit la spate şi mă împing afară. Şi-am 
mai putut să sluşesc golosul unui miliţoi părând a veni din camera din care 
ieşisem cu toate mâţele şi kotoşmanii: „E lovită urât, dar respiră”, şi în tot 
timpul ăsta se auzeau miorlăituri asurzitoare. 

— Ce plăcere deosebită, am auzit golosul altui miliţoi zicând în timp ce 
eram tolkaftit cu grosolănie şi viteză în maşină. Micul Alex la discreţia 
noastră. Am urlat: 

— Sunt orb, Bog să vă ardă şi să vă umple de sânge, bastarzi groahznici 
ce sunteţi! 

— Ciocu” mic, smehăia parcă alt golos, şi-mi arse o skatoalcă peste bot 
cu ruka, pe care am simţit un ghiul sau cam aşa ceva. 

— Trăsni-v-ar Bog să vă trăsnească, împuţiţii naibii de bratnici! Unde 
sunt ceilalți? Unde-i gaşka mea împuţită şi trădătoare? Unul din ai mei 
bratia blestemaţi şi groahznici m-a izbit cu lanţul drept peste ori. Prindeţi-i, 


până nu scapă! A fost numai ideea lor, Fra. M-au silit s-o fac. Sunt 
nevinovat, Bog să vă căsăpească. 

Smehăiau acum cu toţii de mine, cu toată cruzimea de care erau în stare, 
şi mă tolkafteau pe bancheta din spate a maşinii, dar eu îi tot dădeam înainte 
cu aşa-zisa mea gaşkă, până când am vidvăzut că era în zadar, căci pesemne 
că se întorseseră la căldurică în Duke of New York şi vârau acum cu de-a 
sila bere neagră şi sifon şi Scoţieni dubli pe gorlgâtlejele ascultătoare ale 
acelor puiance împuţite şivârstnice care spuneau: „Multam, copii. 
Dumnezeu să văbinecuvânteze, băieţi. Aţi fost aici tot timpul, copii. Nici că 
v-aţi mişcat de sub ochii noştri.” 

În timpul ăsta, cu sirena urlând, goneam spre patrol-circă, înghesuit între 
doi miliţoi, brute rânjite care-mi tot dădeau ghionturi plus ceva malenkaia- 
tolkafteală. Apoi mi-am dat seama că pot să-mi ridic un pic oci-pleoapele şi 
că pot vidvedea parcă printre lacrimi un fel de oraş care curgea pe lângă 
noi, luminile contopindu-se unele în altele. Îi puteam vidvedea acum cu ocii 
care mă usturau pe cei doi miliţoi rânjiţi care stăteau cu mine în spate şi pe 
şoferul cu gât subţire şi pe bastardul cu grumazul umflat de lângă el, acesta 
din urmă gavarind sarkastic şi zicându-mi: 

— Ei, Alex, băiatule, cu toţii de-abia aşteptăm să petrecem o seară 
plăcută împreună, nu-i aşa? 

Zic: 

— De unde şi până unde ştii cum mă cheamă, brută râncedă şi împuţită? 
Dea Bogul să putrezeşti în iad, bratnic groahznic ce eşti, poponaru” naibii! 

Aşa că au smehăit cu toţii la faza asta şi mi-am simţit uha apucată de unul 
din miliţoii ăia împuţiţi care stăteau cu mine în spate. Ala cu gâtul gras de 
lângă şofer zice: 

— Toată lumea a auzit de micuțul Alex şi de gaşka lui. Alex al nostru a 
ajuns un tânăr foarte celebru. 

— E din cauza lor, am tipat eu. Georgie şi Moho şi Pete. Nu-s gaşka mea, 
bastarzii! 

— Ei bine, zice gât-gros, ai toată seara la dispoziţie ca să ne spui întreaga 
poveste a caznelor neruşinate la care te-au supus gentlemanii ăia tineri şi 
cum l-au dus ei la pierzanie pe sărmanul şi nevinovatul Alex. 

Apoi ceva ca o altă sirenă de poliţie făcu vuum pe lângă noi, dar mergea 
în direcţia opusă. 

— E pentru bastarzii ăia? întreb. Îi luaţi şi pe ei, bastarzilor? 


— Aia, zice gât-gros, e o ambulanţă. Sigur se duce după bătrâna doamnă, 
victima ta, ticălos nemernic şi nenorocit. 

— Numai ei sunt de vină, urlu eu, clipind din ocii care mă usturau ca 
naiba. Bastarzii o să drinkănească liniștiți în Duke of New York. Prindeţi-i 
şi pe ei, dracu să vă ia, poponari împuţiţi! Urmă o smehăială şi mai mare şi 
încă o malenkaia-tolkafteală, Fra, peste bietul meu bot care mă ustura. Apoi 
am ajuns la patrolcirca lor împuţită şi în timp ce mă ajutau să ies din maşină 
cărându-mi şuturi şi îmbrânceli şi mă tolkafteau în sus pe scări, mi-am dat 
seama că numai cinstit n-or să joace bratnicii ăştia groahznici şi împuţiţi, 
trăzni-i-ar Bog să-i trăsnească. 

M-au vârât în cantora aia luminată foarte puternic şi zugrăvită în alb, care 
avea un von înţepător, un amestec parcă de vomă şi latrină şi dezinfectant şi 
boturi duhnind a bere, toate aceste mirosuri venind dinspre locurile cu gratii 
de alături. Puteai să-i auzi pe unii dintre pleni blestemând şi cântând în 
celulele lor şi mi s-a năzărit că-l sluşesc pe unul bătând ritmul în perete: 


Şi mă voi întoarce la iubita mea, iubita mea 
Când tu, iubito, vei pleca. 


Dar golosurile miliţoilor le ziceau să-şi ţină gura, şi puteai sluşi chiar şi 
un zvuk, ca şi cum cineva ar fi fost tolkaftit super horrorshow şi ar fi ţipat 
auuuuuu, şi era ca un golos de bătrână puiankă beată, nu de bărbat. Cu mine 
în cantora asta mai erau patru miliţoi, fiecare drinkănindu-şi cu zgomot 
ceaiokul, care se afla într-un castron mare pe masă, şi sugeau şi din când în 
când râgâiau deasupra cănilor lor jegoase şi balşoaie. Mie nu mi-au oferit 
nimic. Tot ce mi-au dat, Fra, a fost o oglindă veke şi prăpădită ca să mă văd 
în ea, şi într-adevăr nu mai era Povestitorul vostru tânăr şi arătos, ci o 
strigoaie de privelişte, botul fiindu-mi umflat şi ocii foarte roşii şi nasul 
bumbăcit şi el un pic. Au smehăit horrorshow cu toţii când au vidvăzut 
groaza de pe faţa mea, şi unul din ei zice: 

— Pare a fi coşmarul fragedei iubiri. 

Apoi apăru un miliţoi superior, cu ceva stele pe pledumeroi, ca să arate 
cât de sus, sus, sus pus este, mă vidvăzu şi zise: 

— Hmm. 

După care au început. Le zic: 


— N-o să scot nici măcar o singură slovă singurică până nu-mi aduceţi 
un avocat. Cunosc legea, bastarzilor. 

Bineînţeles că au smehăit bine şi gromko la faza asta, iar superiorul 
miliţoi înstelat zice: 

— Foarte bine, băieţi, o să începem prin a-i arăta că şi noi cunoaştem 
legea, dar să cunoşti legea nu e totul. 

Avea un golos ca de gentleman şi vorbea pe un ton foarte plictisit, şi, cu 
un zâmbet ca de găşkar, făcu un semn cu capul către un bastard mare şi 
gras. Bastardul ăsta mare şi gras îşi scoase tunica şi puteai vidvedea că avea 
o divlă mare şi veke, apoi se apropie de mine nu prea skor-rapid şi când şi-a 
deschis botul într-un fel de rânjet viclean şi foarte plictisit, am simţit vonul 
de la ceaiokul cu lapte pe care tocmai îl drinkănise. Nu era prea bine 
bărbierit pentru un patrok şi puteai vidvedea nişte pete uscate de transpiraţie 
pe cămaşa lui la subsuoară, şi puteai să-i simţi vonul ca de ceară din urechi 
în timp ce se apropia. După care îşi încleşta a lui ruka împuţită şi roşie şi-mi 
trase una drept în burtă, ceea ce n-a fost cinstit, fază la care toţi ceilalţi 
miliţoi îşi zguduiră golovanele de-atâta smehăială, în afară de superior, care 
continua să rânjeas-că în felul lui sătul şi plictisit. A trebuit să mă sprijin de 
peretele vopsit în alb, aşa că tot albul mi s-a lipit de tzoale, şi am încercat, 
agonizând, să-mi trag bătrâna răsuflare, iar apoi mi-a venit să vomit plăcinta 
lipicioasă pe care o mâncasem înainte de începutul serii. Dar nu puteam să 
sufăr genul ăsta de chekstie, borală pe toată podeaua, aşa că m-am abținut. 
Apoi am văzut cum grăsanul ăsta bătăuş s-a întors spre gaşka lui de miliţoi 
ca să smehăie horrorshow de ceea ce făcuse, aşa că mi-am ridicat noga 
dreaptă şi, înainte ca ei să-i poată striga să se ferească, i-am tras una frumos 
şi inteligent chiar la ţurloaie. La care grăsanul ăsta se apucă să urle ca din 
gură de şarpe, trăgându-şi piciorul după el. 

Şi după asta le-a venit rândul la toţi şi m-au pasat de la unul la altul de 
parcă eu, O, Fra, aş fi fost o minge istovită şi însângerată şi mi-au cărat la 
pumni în ouă şi în bot şi în pântece, şi am încasat lovituri cu picioarele, iar 
apoi, când s-a terminat, a trebuit să vărs pe podea şi, ca un celavek cu totul 
bezmetik, chiar le zic: 

— Scuze, Fra, n-a fost deloc frumos din partea mea. Scuze, scuze, scuze. 

Dar ei mi-au întins bucăţi dintr-o gazetta veke şi m-au făcut să curăţ, şi 
apoi m-au pus să presar rumeguş pe jos. După care, aproape ca nişte găşkari 
vechi şi dragi, mi-au zis că trebuie să mă aşez şi că o să avem cu toţii o 
gavareală liniştită. Apoi a intrat P. R. Deltoid ca să arunce o kăutătură, 


biroul său fiind în aceeaşi clădire, şi arăta foarte obosit şi groahznic şi îmi 
zice: 

— Până la urmă s-a întâmplat, Alex, băiatule, nuuu? Exact cum mi-am 
închipuit că o să se întâmple. Măi, măi, măi. 

După care s-a întors către miliţoi ca să le zică: 

— Bună seara, domnule inspector. Bună seara, domnule sergent. Bună 
seara, bună seara la toată lumea. Ei bine, misiunea mea s-a încheiat, da. 
Măi, măi, băiatul ăsta e şifonat rău de tot, nu vi se pare? Uitaţi-vă şi voi 
cum arată. 

— Violenţa naşte violenţă, zice miliţoiul superior cu un gen de golos 
foarte propovăduitor. S-a opus reprezentanţilor legii. 

— Da, sfârşitul misiunii, zice iar P. R. Deltoid. S-a uitat la mine cu ocii 
lui foarte reci ca şi cum aş fi devenit un lucru şi nu mai eram un celavek 
sângerând şi bătut şi foarte obosit. Presupun că trebuie să vin şi eu mâine la 
tribunal. 

— N-am fost eu, Fra, domnule, îi zic, smiorcăindu-mă un malenki pic. 
Puneti o vorbă bună pentru mine, domnule, că nu sunt chiar atât de rău. 
Ceilalţi m-au dus de nas, domnule. 

— Cântă ca un cintezoi, zice patrokul superior, batjocoritor. Cântă de se 
zguduie pereţii, zău aşa. 

— O să pun o vorbă, îmi răspunde P. R. Deltoid, pe un ton rece. O să fiu 
acolo mâine, fii fără grijă. 

— Dacă aveţi chef să-i trageţi una peste ochi, domnule, zice miliţoiul 
superior, nu vă jenaţi. O să-l ţinem noi. Trebuie că este o altă mare 
dezamăgire pentru dumneavoastră. 

Apoi P. R. Deltoid a făcut ceva ce n-am crezut niciodată că un om ca el, 
care ar fi trebuit să ne transforme pe noi, răutăţile, în malciki super 
horrorshow, o să facă, mai ales cu toţii patrocii ăia acolo. Se apropie de 
mine şi scuipă. Scuipă. Mă scuipă drept în liţofaţă, după care îşi şterse botul 
ud de scuipat cu ruka. lar eu mi-am şters şi mi-am şters şi mi-am şters 
liţofaţa scuipată cu taştuka plină de sânge, zicându-i: 

— Vă mulţumesc, domnule, vă mulţumesc foarte mult, a fost foarte 
drăguţ din partea dumneavoastră, vă mulţumesc. 

După care P. R. Deltoid ieşi fără o slovă. 

Miliţoii s-au apucat apoi să întocmească declaraţia aia lungă pe care eu 
trebuia să o semnez, şi mi-am zis în sinea mea, blestemaţi să fiţi cu toţii, 


dacă voi, bastarzilor, sunteţi cu toţii de partea Binelui, atunci mă bucur că 
eu sunt de partea cealaltă. 

— Foarte bine, le zic, bratnici groahznici ce sunteţi, poponari împuţiţi. 
Căscaţi urechile, o s-o auziţi pe toată. N-am de gând să mă mai târăsc pe 
brância în faţa voastră, merzkie jigodii. De unde vreţi să încep, animale 
împuţite? De la ultima corecție? Horrorshow, horrorshow, atunci ascultați. 

Aşa că le-am scuipat-o pe toată, iar lângă mine stătea miliţoiul ăsta care 
stenografia, genul de celavek foarte tăcut şi speriat, nici vorbă să fie patrok, 
umplând pagină după pagină după pagină. Le-am zis de ultra-violenţă, de 
crasteală, de dratluptă, de bătrânul viol, le-am zis totul, inclusiv chekstia din 
noaptea aia, cu puianka aia vârstnikă şi bogată cu mâţele şi kotoşmanii ei 
mieunători. Şi m-am asigurat că toţi aşa-zişii mei găşkari erau şi ei băgaţi 
până-n gâtia în poveste. Când am isprăvit, miliţoiul stenograf părea un pic 
leşinat, sărmanul celavek. Patrokul căpitan îi zise, cu un golos blând: 

— E bine, copile, du-te şi ia-ţi o ceaşcă bună de ceaiok şi bate apoi la 
maşină, în trei exemplare, toată mizeria şi spurcăciunea asta, dar acoperă-ţi 
nasul cu o batistă. Apoi le poţi aduce la prietenul nostru tânăr şi arătos ca să 
le semneze. Iar tu, îmi spune, poţi fi condus acum la iatacul tău nuptial cu 
apă curentă şi tot confortul. În regulă, zice cu golosul ăsta plictisit către doi 
patroci bine făcuţi, luaţi-l. 

Aşa că am fost înghiontit şi împuns şi îmbrâncit spre celule şi băgat într- 
una din ele, la un loc cu alţi zece sau doisprezece pleni, majoritatea beti. 
Printre ei erau unii, genul de celaveci animalici şi ujasnâe, şi unul avea tot 
nasul mâncat şi botul deschis ca o gaură mare şi neagră, iar altul zăcea 
întins pe jos, sforăind şi cu balele curgându-i întruna din bot, şi altul care se 
vedea că se căcase în izmene. Apoi mai erau unii cam ciudaţi cărora se 
părea că le căzusem cu tronc, şi unul din ei a sărit în spatele meu, aşa că a 
trebuit să mă dratlupt un pic urât cu el şi vonul lui, ca de metadonă şi 
parfum ieftin m-a făcut să-mi vină să vărs iar, numai că burta mea era goală 
acum, O, Fra. Apoi celălalt ciudat a început să mă pipăie, după care ăştia 
doi au început să se dratlupte între ei, mârâind, fiecare dintre ei vrând să 
ajungă la hoitul meu. Skandalul s-a întețit, aşa că au apărut doi miliţoi şi au 
intrat în ăştia doi cu un fel de bastoane, aşa că s-au potolit dintr-o dată şi au 
rămas uitându-se în gol şi bătrânul krovi curgea pic, pic, pic de pe liţofaţa 
unuia dintre ei. Erau şi priciuri în celula asta, dar toate erau pline. M-am 
căţărat pe patul cel mai de sus dintr-un prici, fiind câte patru într-un prici, şi 
acolo stătea un celavek vârstnik şi beat care sforăia înainte, cel mai probabil 


că fusese săltat acolo în vârf de către miliţoi. Oricum, l-am împins în jos din 
nou, căci nu era chiar atât de greu, şi s-a prăbuşit peste un celavek gras şi 
beat care zăcea pe podea şi amândoi s-au trezit şi au început să răknească şi 
să-şi tragă pumni jalnici unul altuia. Aşa că m-am întins în patul ăsta 
împuţit, Fra, şi am căzut într-un somn foarte istovitor şi extenuant şi 
dureros. Dar nu era chiar somn, ci era ca un fel de trecere într-o altă lume 
mai bună. Şi în această lume mai bună, O, Fra, mă aflam pe ceva ca un 
câmp mare, plin de flori şi de pomi, şi mai era un fel de tap cu liţofaţa de 
om cântând la ceva ca un flaut. Şi apoi răsări ca un soare însuşi Ludwig 
van, cu liţofaţa lui încruntată şi cu kravata şi cu voiosul sălbatic în vânt, 
după care am auzit-o pe A Noua, ultima parte, cu slovele puţin amestecate 
ca şi cum şi ele ar fi ştiut că trebuie să se amestece, fiindcă acesta era un 
vis: 


Băiete, rechin nestăpânit al cerurilor, 

Măcel al Câmpiilor Elizee, 

Cu inimi înflăcărate, stârniţi şi plini de sârg, 
Tolkafti-vom al tău bot, 

Precum şi al tău groahznic şi împuţit cur. 


Dar versurile spuneau adevărul, după cum mi-am dat seama când am fost 
trezit două sau zece minute sau douăzeci de ore sau de zile sau de ani mai 
târziu, ceasul fiindu-mi furat. La mii şi mii de metri în jos, sub mine, stătea 
un miliţoi care mă împungea cu un băț lung cu un cârlig în vârf, zicându- 
mi: 

— Scularea, băiete. Scoală-te, frumosule. Scoală, că-i de rău. 

Zic: 

— Cum? Unde? Cine? Ce? Şi Oda Bucuriei din A Noua îşi revărsa mai 
departe prin mine acordurile într-adevăr încântătoare şi super horrorshow. 

Zice miliţoiul: 

— Coboară şi vezi. Te aşteaptă nişte veşti minunate, fiule. 

M-am urnit anevoie, foarte înțepenit, căci mă dureau toate şi nu eram 
treaz de-a binelea, şi patrokul ăsta, care răspândea un von puternic de 
brânză şi ceapă, mă împinse afară din celula plină de sforăituri, iar apoi de-a 
lungul coridoarelor, şi în tot timpul ăsta aria cu Slavă ie, Stea Curată 
continua să strălucească înăuntrul meu. Apoi am ajuns la o cantoră foarte 
aranjată, cu maşini de scris şi flori pe birouri, şi la ceva ca un birou de şef 


stătea miliţoiul superior, arătând foarte serios şi aţintind asupra liţofeţei 
mele adormite o kăutătură foarte rece. Îi zic: 

— Măi, măi, măi! Care-i faza, brat? Ce-ţi veni, acum în miezul ăsta 
luminos de noce? 

Zice: 

— Ai la dispoziţie doar zece secunde ca să-ţi ştergi rânjetul ăla stupid de 
pe faţă. După aia, vreau să mă asculţi. 

— Nu mai spune! zic, smehăind. Nu eşti mulţumit că aproape m-ai 
omorât în bătaie şi ai lăsat să fiu scuipat şi m-ai făcut să mărturisesc crime 
ore întregi şi după-aia m-ai trimis printre bezmetici şi perverşi jegoşi în 
celula aia groahznică? Ai vreo nouă tortură pentru mine, brat? 

— O să fie propria ta tortură, îmi răspunde el cu seriozitate. Dea Domnul 
să te tortureze până o să crapi. 

lar apoi, înainte ca el să-mi spună, am ştiut ce se întâmplase. Bătrâna 
puiankă, cea care ţinea toate mâţele şi kotoşmanii ăia, trecuse în lumea 
drepţilor într-unul din spitalele municipale. Se părea că o izbisem un pic 
cam prea tare. Ei bine, asta era tot. M-am gândit la toate mâţele şi la toţi 
kotoşmanii ăia mieunând după moloko şi nemaiprimind nimic de-acum 
înainte, nimic de la stăpâna lor, bătrâna prezidentă. Asta era tot. De data 
asta mersesem până la capăt. Şi n-aveam decât cincisprezece ani. 

PARTEA A DOUA 

1 

„Ei, şi care va fi să fie mişcarea?” 

De data asta mă aflu, şi aceasta e partea foarte lacrimogenă şi tragică a 
poveştii care începe acum, Fra şi singurii mei prieteni, în Statocna (Ocna de 
Stat, adică) Numărul 84 R. Nu cred că sunteţi nerăbdători să sluşiţi 
razcazania groaznică şi de rahat cu şocul care l-a făcut pe tata să-şi ridice 
ameninţător ale lui ruki umflate şi pline de krovi împotriva Bogului nedrept 
din ceruri, şi cu mami strâmbându-şi botul huhuhuuu-uhuuu în durerea ei de 
mamă cu un singur copil şi unic fiu legănat la sânul ei, care a dezamăgit 
super horrorshow pe toată lumea. Apoi au mai fost şi magistraţii vârstnici şi 
nemiloşi la curtea inferioară, gavarind nişte slove foarte dure împotriva 
Prietenului şi Umilului Vostru Povestitor, după toată ponegrirea aia 
groahznică şi de rahat scuipată de P. R. Deltoid şi de patroci, trăzni-i-ar Bog 
să-i trăsnească. A mai fost apoi trimiterea în spurcata de custodie printre 
perverşi împuţiţi şi prestupnici. A fost apoi procesul la curtea superioară cu 
judecători şi un juriu, şi cu nişte slove într-adevăr foarte, foarte obraznice, 


gavarite pe un ton foarte solemn, şi apoi Vinovat şi mami bohohocind când 
ei au zis Paisprezece Ani, O, Fra. Aşa că iată-mă acum, la fix doi ani de la 
ziua în care am fost îmbrâncit şi zăvorât în Statocna 84 F, îmbrăcat după 
ultima modă din închisoare, care însemna un costum dintr-o singură bucată 
de o culoare jegoasă, un fel de căcăniu în dungi, cu numărul cusut pe partea 
cu grudele, chiar deasupra bătrânei ticăinde şi pe spate de asemenea, aşa că 
încolo şi încoace nu mai eram micul vostru găşkar Alex, ci 6655321. 

„Ei, şi care va fi să fie mişcarea?” 

N-a fost deloc folositor, chiar că nu, să stau în gaura aia groahznică de 
iad şi în grădina zoologică umană timp de doi ani de zile, bătut şi tolkaftit 
de temniceri brutali şi sălbatici şi întâlnind criminali împuţiţi şi vicleni, unii 
dintre ei adevăraţi perverşi, gata să se arunce asupra unui malcik tânăr şi 
atrăgător precum povestitorul vostru. Mai era apoi roboteala din atelier la 
cutiile de chibrituri şi itmărşăluitul de jur-împrejurul împrejurul împrejurul 
curţii pentru ceva exerciţii, iar în unele seri câte-un celavek vârstnik, genul 
profesor, ţinea câte-o cuvântare despre insecte sau despre Calea Lactee sau 
despre Minunile Slăvite ale Fulgului de Nea, şi am smehăit bine la asta din 
urmă, căci mi-a amintit de faza cu tolkafteala şi cu Vandalismul Curat de 
atunci cu dedul ăla care venea de la Biblioteca Publică într-o noapte de 
iarnă, pe când gaşka mea nu se făcuse încă trădătoare, iar eu eram fericit şi 
liber. Despre gaşkă n-am mai auzit decât un singur lucru, şi asta s-a 
întâmplat într-o zi când Ta şi Ma au venit să mă viziteze şi mi-au spus că 
Georgie era mort. Da, Fra, mort. Mort ca un rahat de câine de pe stradă. 
Georgie îi dusese pe ceilalţi doi în casa a unui celavek foarte bogat, şi acolo 
l-au trântit pe jos pe proprietar şi l-au tolkaftit şi l-au lovit cu picioarele, şi 
apoi Georgie s-a apucat să facă răzdrenţe draperiile şi pernele, după care 
bătrânul Moho a spart nişte ornamente foarte valoroase, ceva statui şi alte 
alea, şi atunci celavekul ăsta bogat şi bumbăcit a scos un răget de bezmetik 
şi a pornit după ei cu o bâtă de fier foarte grea. Faptul că era făcut 
razdraparcea i-a dat un fel de forţă gigantică, şi Moho şi Pete au reuşit să 
iasă pe fereastră, dar Georgie a alunecat pe covor, după care bâta asta de fier 
clătinându-se l-a trosnit trosc şi pleosc în golovan şi ăsta a fost sfârşitul 
trădătorului de Georgie. Babalâcul de criminal s-a scos cu Legitima apărare, 
ceea ce era chiar corect şi adevărat. Cu Georgie mort, deşi la mai mult de un 
an după ce eu am fost prins de miliţoi, totul părea drept şi corect şi rânduit 
de Soartă. 

„Ei, şi care va fi să fie mişcarea?” 


Fram în Capela Wing, căci era duminică dimineaţă, şi Chaplinul 
închisorii gavarea Cuvântul Domnului. Ce aveam eu de făcut era să 
robotesc la vekiul aparat stereo şi să pun muzică solemnă înainte, după şi de 
asemenea în timpul intonării imnurilor. În Capela Wing stăteam în spate 
(erau patru capele, una după alta, aici în Statocna 84 F), aproape de locul în 
care se aflau temnicerii sau gardovoii cu puştile şi fălcile lor mari şi 
murdare şi balşoaie şi scârboase, şi îi puteam sluşi pe toţi plenii stând jos şi 
sluşind Slova Domnului, în tzoalele lor oribile de puşcărie, de culoarea 
rahatului, şi un soi de von împuţit se ridica dinspre ei, nu ca de nespălare, 
nu de griazi, ci un soi special de von spurcat, pe care îl întâlneşti doar la 
genul criminal, Fra, un von înecăcios, slinos, care nu mai iese niciodată. Şi 
mă gândeam că pesemne şi eu căpătasem vonul ăsta, căci devenisem şi eu 
un plenâi adevărat, deşi eram încă foarte tânăr. Aşa că, Fra, era foarte 
important pentru mine să scap cât mai repede din grădina asta zoologică 
groahznică şi împuţită. Şi, după cum o să vidvedeţi dacă citiţi în continuare, 
nu mai era mult până aveam să scap. 

— Fi, şi care va fi să fie mişcarea? întreabă Chaplinul închisorii, pentru a 
adin dva treia oară. O să fie înăuntru sau afară, înăuntru sau afară din 
instituţii ca asta, deşi mai mult înăuntru decât afară pentru cei mai mulţi 
dintre voi, sau aveţi de gând să urmaţi Cuvântul Divin şi să ispăşiţi 
pedepsele care îi aşteaptă în lumea de dincolo, dar şi în asta de aici, pe 
păcătoşii care nu se căiesc? Nişte idioţi blestemaţi, asta sunteţi, cei mai 
mulţi dintre voi, care vă vindeţi dreptul din naştere pentru un blid de terci 
rece. Fiorul hoţiei, al violenţei, imboldul unei vieţi fără griji — merită toate 
astea când avem dovezi clare, da, da, dovezi de netăgăduit că iadul există? 
Ştiu eu, prieteni, în viziunile mele am fost informat că undeva există un loc, 
mai întunecat decât orice închisoare, mai fierbinte decât orice flacără a 
focului omenesc, unde sufletele criminalilor păcătoşi care nu se căiesc, aşa 
ca voi — şi nu vă mai uitaţi chiorâş la mine, fir-aţi voi să fiţi, nu mai râdeţi-— 
aşa ca voi, zic, strigă în agonia nesfârşită şi de ne suportat, cu nasurile 
înfundate de mirosul murdăriei, cu gurile ticsite de gunoiul arzând, cu 
pielea jupuită şi putredă, cu o minge de foc învârtindu-li-se prin măruntaie. 
Da, da, da, ştiu eu. 

În clipa asta, Fra, un plenâi de undeva din rândul din spate dădu drumul 
la un plescăit din buze — „prrrrrrrr?” — după care gardovoii scârboşi au 
venit pe loc la datorie, năpustindu-se skor-rapid spre ceea ce ei credeau că e 
scena skandalului, izbind urât şi împărțind skatoalce în dreapta şi-n stânga. 


Apoi au înhăţat un biet plenâi care tremura, foarte slab şi malenki şi 
vârstnik pe deasupra, şi l-au târât spre ieşire, dar el skâncea tot timpul: „N- 
am fost eu, el a fost, îl vedeţi?”, dar asta nici nu conta. L-au tolkaftit urât de 
tot, după care l-au scos afară din Capela Wing, în timp ce el răknea şi-şi 
clătina golovanul. 

— Iar acum, zice Chaplinul închisorii, ascultați Cuvântul Domnului. 

Apoi luă în mâini marea carte, şi-i răsfoi paginile, pentru asta udându-şi 
mereu degetele, lingându-le liop, liop. Era un bastard mare şi balşoi şi 
mătăhălos, cu o liţofaţă foarte roşie, dar ţinea mult la mine, fiindcă eram 
tânăr şi de asemenea foarte interesat acum de marea carte. Fusese stabilit ca 
făcând parte din viitoarea mea aşa-zisă educaţie să citesc din carte şi chiar 
să ascult muzică la aparatul stereo din capelă în timp ce citesc. Da, Fra. Era 
super horrorshow. Mă încuiau înăuntru şi mă lăsau să sluşesc muzică 
religioasă de J. S. Bach şi G. F. Händel, şi citeam despre yehudimenuhinii 
dia vârstnici tolkaftindu-se unii pe alţii şi drinkănindu-şi apoi evreiescul 
vino şi culcându-se cu servitoarele nevestelor lor, super horrorshow. Asta 
mă făcea să merg înainte, Fra. Nu-mi prea kopama ultima parte a cărţii, care 
e mai mult un fel de gavareală moralizatoare decât lupte şi bătrânul viol. 
Dar într-o zi Chaplin îmi zice, apucându-mă strâns cu a lui ruka balşoaie şi 
muşchiuloasă: 

— A, 6655321, gândeşte-te la suferinţa divină. Meditează la asta, băiete. 

Şi tot timpul răspândea vonul ăsta puternic şi bărbătesc de Scotch, şi apoi 
s-a dus la mica lui cantoră ca să mai drinkănească un pic. Aşa că am citit 
totul despre biciuirea şi încoronarea cu spini şi apoi chekstia despre 
răstignire şi tot rahatul ăla, şi am vidvăzut limpede că şi în chekstia aia 
puteam găsi ceva plăcut. În timp ce ascultam la aparatul stereo frânturi din 
minunatul Bach, am închis ocii şi m-am vidvăzut pe mine însumi dând o 
mână de ajutor şi chiar luând parte la tolkafteli şi la bătutul cuielor, fiind 
îmbrăcat în ceva ca o togă, ultimul răcnet al modei romane. Aşa că viaţa în 
Statocna 84 F nu era chiar o pierdere de vreme, şi guvernatorul însuşi era 
foarte încântat să audă că începusem să fiu pasionat de Religie şi că în ea 
îmi puneam toate speranţele. 

În dimineaţa asta de duminică, Chaplin citea din carte despre celaveci 
care au sluşit slova, dar nu le-a păsat de ea câtuşi de puţin, fiind ca un fel de 
domă clădită pe nisip, iar apoi ploaia a venit pleosc şi bătrânul bumbum a 
spintecat cerul şi aşa s-a terminat cu doma aia. Dar eu m-am gândit că 
numai un celavek foarte prost şi-ar clădi doma pe nisip, iar celavekul ăla 


trebuie că a avut o gaşkă foarte prefăcută şi nişte vecini răutăcioşi, care nu 
i-au zis cât de prost era că se apucă să clădească aşa ceva. Apoi Chaplin 
răkni: 

— Fiţi atenţi cu toţii. O să încheiem cu Imnul Numărul 435 din 
Culegerea de Imnuri ale Prizonierilor. 

Urmă un trosc şi un pleosc şi fâş fâş cât timp plenii şi-au ridicat cărţile 
lor malenkie şi unzuroase de imnuri şi le-au deschis şi au dat paginile 
udându-şi degetele cu limba, iar temnicerii fioroşi şi sălbatici răkneau: 

— Gura, bastarzilor. Te văd, 920537. Bineînţeles că aveam discul pregătit 
la stereo şi am dat drumul muzicii simple, cântată doar la orgă, să curgă 
într-un creessceendoo. După care plenii au început să cânte groaznic de- 
adevăratelea: 


Noi bem ceaiok slab, cu arome puţine, 
Dar prindem putere din muncă. 

Nu gustăm din bucate divine, 
Pedeapsa noastră e lungă. 


Mai mult urlau şi jeleau slovele alea stupide, cu Chaplin parcă biciuindu- 
i cu „Mai tare, lua-v-ar naiba, cântaţi mai tare” şi cu temnicerii răknind: 
„Stai să vezi tu, 7749222”, şi „O să-ţi sune şi ţie ceasul, scârbă”. După care 
totul s-a sfârşit, iar Chaplin a zis: 

— Fie ca Sfânta Treime să vegheze asupra voastră şi să vă facă buni, 
amin şi foşgăiala spre ieşire s-a produs pe acordurile plăcute ale Simfoniei 
nr. 2 de A. Schweigselber, aleasă de Umilul Vostru Povestitor, O, Fra. Ce 
adunătură, mă gândeam, stând în picioare lângă aparatul stereo veki al 
capelei, vidvăzându-i pe toţi cum îşi târâiau picioarele spre ieşire, dând 
drumul la ihaha şi beeee ca nişte animale şi arătând spre mine „[i-o aia în 
cur” cu degetele lor groahznice, din cauză că eu păream să am parte de un 
regim special. După ce ultimul a ieşit greoi pe uşă, cu ale lui ruki 
atârnându-i ca la o maimuţă şi cu temnicerul din stânga lui arzându-i o 
skatoalcă tare şi sănătoasă peste golovan, şi după ce am oprit aparatul 
stereo, Chaplin a venit sus la mine, pufăind dintr-o canceroasă, încă în 
tzoalele lui veki de om al lui Bog, albe şi pline de dantele ca ale unei 
dievuşke. Îmi zice: 

— Îţi mulţumesc, ca de fiecare dată, micule 6655321. Ce veşti îmi aduci 
astăzi? 


Ideea era, ştiam, că Chaplin ăsta umbla să devină un celavek sfânt şi 
preamărit în ierarhia preoţilor de închisori şi vroia o super horrorshow 
recomandare din partea guvernatorului, aşa că obişnuia să se ducă din când 
în când şi să-i gavarească guvernatorului despre ce intrigi murdare mai 
urzesc plenâi, şi o bună parte din tot rahatul ăsta o afla de la mine. O groază 
erau invenţii, dar unele erau adevărate, ca de exemplu atunci când ajunsese 
până la celula noastră prin conducta de apă cioc cioc cioccioccioc că marele 
Harriman avea de gând să o şteargă. Plănuia să-l tolkaftească pe temnicer la 
schimbul de noapte şi să iasă afară îmbrăcat în tzoale de temnicer. Se mai 
punea apoi la cale o răzmeriţă împotriva potolului oribil ce ni se dădea, şi 
mi-a ajuns şi asta la urechi şi am spus-o. Apoi Chaplin a pasat-o mai 
departe şi a primit complimente din partea guvernatorului pentru Spiritul 
său Public şi pentru Auzul Fin. Aşa că de data asta îi zic, deşi nu era 
adevărat: 

— Să vedeţi, domnule, circulă prin ţevi că o încărcătură de cocaină a 
sosit pe căi ilegale şi că o celulă undeva pe la Nivelul 5 o să fie centrul de 
desfacere. 

Debitam totul pe măsură ce gavaream, aşa cum debitasem atâtea din 
poveştile astea, dar Chaplin fu foarte recunoscător şi îmi zise: 

— Bun, bun, bun. O să-i transmit Lui însuşi, numindu-l aşa pe 
guvernator. 

Aşa că îi spun: 

— Domnule, am făcut tot ce mi-a stat în putinţă, nu-i aşa? 

Întotdeauna îmi foloseam golosul meu de gentleman foarte politicos când 
gavaream cu ăia sus-puşi. 

— M-am străduit, domnule, nu-i aşa? 

— Cred, îmi răspunde, cred că în general te-ai străduit, 6655321. Ai fost 
de mare ajutor şi consider că ai arătat o dorinţă sinceră de a te îndrepta. 
Dacă o să continui tot aşa, o să obţii absolvirea fără probleme. 

— Dar, domnule, îi zic, ce e cu lucrul acesta nou despre care se vorbeşte? 
Ce e cu acest aşa-zis tratament nou care te scoate pe loc din închisoare şi te 
asigură că n-o să te mai întorci aici niciodată? 

— A, îmi răspunde, cu multă precauţie. Unde ai auzit de asta? Cine ţi-a 
spus toate lucrurile astea? 

— Lucrurile astea circulă, domnule, îi spun. Doi temniceri vorbesc, cum 
se întâmplă, şi cineva nu se poate abţine să nu tragă cu urechea. Şi apoi 
cineva culege de pe jos în atelier un petic de ziar şi acolo scrie tot. Cum 


puteţi să mă bănuiţi, domnule, când eu doar îndrăznesc să fac o 
presupunere? 

Puteai vidvedea că se gândeşte la asta în timp ce pufăia mai departe din 
canceroasă, întrebându-se cât de mult să-mi spună din ceea ce ştia despre 
chekstia asta de care pomenisem. Apoi îmi zice: 

— Înţeleg că te referi la Tehnica lui Ludovico. 

Era încă foarte precaut. 

— Nu ştiu cum se numeşte, domnule, zic. Tot ce ştiu este că te scoate de- 
aici repede şi e sigur că n-o să mai vii înapoi niciodată. 

— Aşa este, aprobă el, încruntându-şi sprâncenele proeminente în timp ce 
se uita în jos la mine. Chiar aşa este, 6655321. Desigur, pe moment, se află 
doar în faza experimentală. E foarte simplu, dar foarte drastic. 

— Dar se foloseşte aici, nu-i aşa, domnule? îl întreb. Toate clădirile 
acelea albe din aripa de sud, domnule. Le vedeam când se construiau, 
domnule, în timp ce ne făceam exerciţiile. 

— Încă nu a fost folosită, îmi răspunde. Nu în această închisoare, 
6655321. El însuşi şi-a exprimat rezervele faţă de ea. Trebuie să mărturisesc 
că şi eu împărtăşesc aceste rezerve. Întrebarea este dacă o astfel de tehnică 
poate într-adevăr să facă un om să fie bun. Bunătatea vine din interior, 
6655321. Bunătatea e ceva ce alegi. Când un om nu mai poate alege, atunci 
el încetează să mai fie om. 

Ar fi continuat cu mult mai mult din tot rahatul ăsta, dar am sluşit 
următoarea tură de pleni mărşăluind tropatrop pe scările de fier, venind să-şi 
ia mica lor portie de Religie. Îmi zice: 

— O să vorbim pe îndelete despre asta altă dată. Acum ai face bine să 
pregăteşti o piesă pentru orgă. 

Aşa că m-am îndreptat spre vekiul stereo şi am pus J. S. Bach, Preludiul 
Coral Wachet Auf, iar bastarzii ăia de criminali perverşi şi groahznici şi 
împuţiţi au intrat târâindu-şi picioarele, ca o adunătură de maimuțe betege, 
cu temnicerii sau gardovoii lătrând la ei şi spurcându-i. După care 
Chaplinul închisorii i-a întrebat: 

— Fi, şi care va fi să fie mişcarea? 

Şi de-aici aţi fost şi voi. 

Ne-au servit patru din aceste porţii de aşa-zisă Religie de închisoare în 
dimineaţa aia, dar Chaplin nu mi-a mai zis nimic despre Tehnica lui 
Ludovic, ce-o mai fi fost şi aia, O, Fra. După ce mi-am terminat roboteala la 
stereo, doar mi-a gavarit câteva slove de mulţumire, după care am fost 


privodit înapoi în celula mea de la Nivelul 6, care nu era alta decât casa mea 
împuţită şi ticsită. Gardovoiul care m-a privodit nu era un celavek chiar atât 
de rău şi nu m-a tolkaftit şi nici nu m-a îmbrâncit când a deschis uşa, ci doar 
mi-a zis: 

— Am ajuns, băieţel, înapoi la bătrâna fundătură. 

Şi iată-mă iar cu noii mei găşkari, criminali unul şi unul, dar, Bog fie 
lăudat, nu erau din aceia care să se fi dedat la perversiuni ale trupului. 
Zophar stătea pe patul lui, era un celavek foarte slab şi negricios, care 
vorbea, vorbea, vorbea încontinuu cu golosul lui de fumător de canceroase, 
aşa că nimeni nu se mai obosea să-l sluşească. Ceea ce zicea acum, către 
nimeni parcă, era: 

— Şi pe vremea aia, nu puteai nicicum să faci rost de un pot (ce-o mai fi 
fost şi aia, Fra), nici dacă ai fi cotizat cu peste zece milioane de arhibalzi, 
aşa că ce fac eu? Ei bine, mă duc în oraş la Turkey's şi spun că am şpilul la 
ce era să fie mâine, aşa că ce-a putut să facă? 

Ce vorbea el era jargonul ăla foarte vechi al criminalilor adevăraţi. Mai 
era Wall, care avea doar un singur oci şi care acum îşi smulgea bucăţi din 
unghiile de la picioare în onoarea zilei de duminică. Mai era şi Big Jew, un 
celavek foarte repezit şi năduşit care zăcea întins pe patul lui de parcă era 
mort. În afară de ei, mai erau Jojohn şi Doctorul. Jojohn era foarte meschin 
şi tăios şi vânos şi se specializase în Atacuri Sexuale, iar Doctorul 
pretinsese că poate vindeca de sif şi gono şi gleto, dar nu făcuse decât să 
injecteze apă, şi mai şi omorâse două dievuşte în loc să le scape de plozii 
nedoriți, aşa cum le promisese. Erau o adunătură teribil de groahznică, într- 
adevăr, şi nu-mi plăcea să fiu cu ei, O, Fra, nu mai mult decât vă place vouă 
acum, dar n-o să mai dureze mult. 

Acum ce vreau să ştiţi e că celula asta a fost construită în aşa fel încât să 
încapă în ea doar trei, dar noi eram şase, îngrămădiţi unii într-alţii, 
transpiraţi şi sufocându-ne. Şi asta era starea tuturor celulelor din toate 
închisorile în zilele alea, Fra, era o dezordine jegoasă şi împuţită, o ruşine, 
şi nu exista nicio cameră decentă în care un celavek să-şi poată întinde 
mădularele. Şi n-o să vă vină să credeţi ce-o să vă spun acum, dar în 
duminica asta ne-au broşat înăuntru încă un plenâi. Da, tocmai ne 
mâncaserăm potolul oribil cu găluşte şi tocana împuţită şi fumam în linişte 
o canceroasă, fiecare pe patul lui, când celavekul ăsta a fost aruncat în 
mijlocul nostru. Era un celavek vârstnik şi limbut şi a început să răknească 


şi să se plângă înainte chiar ca noi să vidvedem care era situaţia. Încercă 
cică să scuture gratiile în timp ce răknea: 

— Îmi cer drepturile de homosexual, asta e plină ochi, o mârşăvie 
blestemată, asta mi-ati făcut. 

Dar unul dintre gardovoi se întoarse şi îi zise că va trebui să se descurce 
cum poate şi să împartă un pat cu cine o să-l lase, altfel o să trebuiască să 
doarmă pe jos. 

— Şi, îi mai zice temnicerul, o să fie mai rău, în niciun caz mai bine. O 
lume murdară numai pentru criminali, asta încercaţi să construiți cu toţii. 

Ei bine, aducerea acestui nou celavek a însemnat într-adevăr începutul 
plecării mele din bătrâna Statocnă, căci era un plenâi atât de nesuferit şi 
îngrozitor de certăreţ, cu o minte atât de murdară şi cu intenţii atât de 
scârboase, încât nakazaniile au apărut chiar din aceeaşi zi. Era pe deasupra 
şi foarte lăudăros şi a început să ne arate la toţi o liţofaţă rânjită foarte 
dispreţuitor şi să parlamenteze cu un golos gros şi mândru. Zicea că e 
singurul prestupnic super horrorshow din toată grădina zoologică, dându-i 
înainte că a făcut aia şi ailaltă şi că a omorât zece patroci dintr-o singură 
lovitură cu ruka şi tot rahatul de rigoare. Dar nimeni nu era prea 
impresionat, O, Fra. Aşa că a început să se ia de mine, eu fiind cel mai tânăr 
de acolo, şi a încercat să spună că din moment ce eram cel mai tânăr eu 
trebuia să zasnut pe jos şi nu el. Dar ceilalţi au sărit pentru mine, răknind: 
„Lasă-l în pace, bratnik groahznic ce eşti”, după care el începu veşnica 
jelanie cum că pe el nu-l iubeşte nimeni. Aşa că în chiar acea noce m-am 
trezit cu plenâiul ăsta îngrozitor întins de-adevăratelea lângă mine în pat, 
patul meu fiind la baza priciului ăstuia cu trei etaje, şi pe deasupra şi foarte 
îngust, iar celavekul ăsta gavarea ceva slove împuţite de iubire şi şi-o freca 
şi şi-o freca şi şi-o freca înainte. Aşa că am sărit în sus bezmetik şi mi-am 
ieşit din pepeni, cu toate că nu vidvedeam prea horrorshow, căci afară în 
curte nu era aprinsă decât lumina aia malenkaia şi roşie. Dar mi-am dat 
seama că era el, bastardul împuţit, şi apoi, după ce a izbucnit scandalul şi 
luminile au fost aprinse, am putut vidvedea liţofaţa lui oribilă plină de krovi 
roşu şiroindu-i din bot, din locul în care îl izbisem cu ruka mea încleştată. 

Ce s-a sluciântâmplat apoi, desigur, a fost că tovarăşii mei de celulă s-au 
trezit şi au început să se amestece şi ei, tolkaftindu-se un pic buimaci în 
beznă, şi vakarmul se părea că trezise tot palierul, aşa că puteai sluşi răknete 
şi bubuieli în perete cu blidele din tablă, de parcă toţi plenii din toate 


celulele credeau că avea să înceapă recreaţia mare, O, Fra. După care 
luminile s-au aprins şi au apărut gardovoii în cămăşile şi pantalonii şi 
chipiurile lor, agitându-şi bastoanele mari. Puteam vidvedea liţofaţa aprinsă 
a fiecăruia şi cum îşi agitau ale alor ruki încleştate şi se auzeau o groază de 
răknete şi de blesteme. Apoi mi-am zis păsul şi fiecare gardovoi a spus că 
pesemne că Umilul Vostru Povestitor începuse oricum totul, căci eu nu 
aveam nici măcar o zgârietură, pe când pleniul ăla oribil era înmuiat bine în 
krovi roşu, roşu, care îi curgea şiroaie din locul ăla de pe bot unde îl 
pocnisem cu ruka mea încleştată. Asta mă făcu de-a dreptul bezmetik. Le- 
am zis că n-o să mai dorm nici măcar o singură noce în celula aia dacă 
Autorităţile închisorii vor continua să îngăduie ca nişte prestupnici oribili, 
jegoşi şi împuţiţi să se urce pe hoitul meu când dormeam şi nu puteam să 
mă apăr. 

— Aşteaptă până dimineaţă, mi-au răspuns. E cumva vreo cameră privată 
cu baie şi televizor pe care înălţimea ta şi-o doreşte? Ei bine, o să vedem 
asta dimineaţă. Dar până una alta, micule găşkar, pune-ţi golovanul tău 
sângerând jos pe poduşka ta umplută cu paie şi să nu mai avem iar 
probleme. Înţeles? 

După care s-au cărăbănit, ameninţându-ne aspru pe toţi, şi în curând 
luminile s-au stins, iar eu am zis că o să stau treaz pentru tot restul acelei 
noce, dar m-am adresat mai întâi prestupnicului ăluia îngrozitor: 

— Haide, stai în patul meu dacă pofteşti. Mie nu-mi mai trebuie. Deja mi 
l-ai mânjit şi mi l-ai împuţit cu hoitul tău spurcat. 

După care ceilalţi s-au amestecat şi ei. Big Jew, încă asudând de pe urma 
porţiei de bitva pe care o avusesem în întuneric, a zis: 

— Să nu crezi că n-am recepționat, frahte! N-o lăsa pe schârba asta. 

La care ăsta nou zice: 

— Astupă-ţi dermata împuţită, jidane, ceea ce însemna să-şi ţină gura, 
dar era foarte insultător. Aşa că Big Jew se pregăti să lanseze o skatoalcă. 
La care Doctorul interveni: 

— Potoliţi-vă, domnilor, nu vrem să avem probleme, nu-i aşa? cu golosul 
lui de mare clasă, dar prestupnicul ăsta nou chiar o cerea. Puteai să vidvezi 
că se credea un celavek mare şi balşoi şi că nu era de demnitatea lui să 
împartă o celulă cu încă şase şi să trebuiască să doarmă pe podea până când 
îi oferisem patul. În stilul lui obraznic, încercă să-l imite pe Doctor, zicând: 

— Vai, vai, vai, nu maai vreeem prooblemee, nu-i aşa, Arhicoiţilor? 

La care Jojohn cel meschin şi tăios şi vânos zice: 


— Dacă nu putem dormi, atunci haideţi să facem puţină educaţie. Noul 
nostru prieten, aici de faţă, ar trebui să primească o lecţie. Deşi se 
specializase într-un soi de Asalturi Sexuale, avea un fel plăcut de a gavari, 
liniştit şi limpede. La care noul plenâi rânji batjocoritor: 

— Mă pupi, m-ai pupat şi mă vei pupa, teroare mică. 

După care toţi şi-au dat drumul, dar într-un fel ciudat, aproape tandru, 
căci nimeni nu-şi ridica golosul prea tare. Noul plenâi răkni un malenki pic 
la început, dar Wall i-a băgat pumnul în bot, în timp ce Big Jew îl ţinea 
ridicat în dreptul gratiilor, astfel că puteai să-1 vidvezi în malenkaia lumină 
roşie ce venea de afară şi nu făcea decât oh, oh, oh. Nu era un celavek prea 
puternic, căci atunci când încerca să tolkaftească şi el se dovedea foarte 
neputincios, şi bănuiesc că vroia să suplinească asta făcând mult zgomot cu 
golosul şi umflându-se în pene. Oricum, când am văzut bătrânul krovi 
şiroind roşu în lumina roşie, am simţit cum vechea bucurie îmi răsare parcă 
în kişki, aşa că am zis: 

— Lăsaţi-l la mine, gata, lăsaţi-mi-l mie de-acum, Fra. La care Big Jew 
îmi spune: 

— Asha, asha, băieţash. Asha e corect. Şterge cu el pe jos, Alecsh. 

După care s-au aşezat cu toţii de jur-împrejur, iar eu munceam la 
prestupnicul ăsta în întunericul aproape de nepătruns. L-am bumbăcit peste 
tot, dănţuind cu şireturile desfăcute, apoi l-am îmbrâncit şi el s-a prăbuşit 
buf, buf pe podea. După care i-am tras cu cizma un şut super horrorshow 
drept în golovan, iar el dădu drumul la un ahhhh şi începu parcă să sforăie 
ca şi cum ar fi adormit, la care Doctorul zice: 

— Bravo, cred că e destul pentru o lecţie, privind pieziş la celavekul ăsta 
rupt şi terminat de pe jos. Să-l1 lăsăm să viseze că o să fie poate un băiat 
mai bun pe viitor. 

După care ne-am urcat cu toţii înapoi în paturile noastre, căci eram acum 
foarte osteniţi. Şi am visat, O, Fra, că eram în ceva orchestră foarte mare, cu 
sute şi sute de oameni, iar dirijorul era un amestec de Ludwig van şi G. F. 
Händel, şi părea surd şi orb şi tare sătul de lume. Eu eram cu instrumentele 
de suflat şi cântam la un fel de fagot lucitor şi rozaliu, făcut din carne şi 
crescând din propriul meu hoit, chiar din mijlocul burţii şi de fiecare dată 
când suflam în el îmi venea să smehăiesc ha, ha, ha foarte tare, căci era ca şi 
cum m-ar fi gâdilat, iar apoi Ludwig van a devenit foarte răzdrăcit şi 
bezmetik. După care s-a apropiat mult de liţofaţa mea şi a răknit în a mea 
uha, aşa că m-am trezit lac de sudoare. 


Bineînţeles că vakarmul ăla îngrozitor era de fapt sirena închisorii urlând 
vum, vum, vuum. Era o dimineaţă de iarnă şi ocii mei erau tare mânjiţi cu 
clei de somn, şi când mi i-am deschis m-au durut groaznic de la lumina 
electrică ce fusese aprinsă prin toată grădina zoologică. Apoi m-am uitat în 
jos şi l-am vidvăzut pe acel prestupnic zărind pe podea, într-o baltă de sânge 
şi vânăt şi încă dus, dus, dus. După care mi-am adus aminte de noaptea 
trecută şi asta m-a făcut să smehăiesc un pic. 

Dar când m-am dat jos din pat şi l-am mişcat cu al meu noga desculţ, am 
simţit ceva ca o răceală înţepenită, aşa că m-am dus la patul Doctorului şi l- 
am scuturat, căci se trezea întotdeauna foarte greu dimineaţa. Dar de data 
asta s-a ridicat din pat destul de skor-rapid, şi ceilalţi au făcut la fel, în afară 
de Wall pe care nici cu slujbe nu-l puteai scula. 

— Ce ghinion, zice Doctorul. Trebuie să fi fost un atac de cord. 

Şi, privindu-ne pe toţi, adăugă: 

— N-ar fi trebuit să vă daţi la el în halul ăsta. N-a fost deloc înţelept să 
faceţi ce-aţi făcut. 

La care Jojohn zice: 

— Lasă, lasă, doctore, că nici tu nu te-ai dat îndărăt de la o porţie mică de 
bumbăceală pe furiş. 

Apoi Big Jew se întoarse spre mine, spunând: 

— Alecsh, ai fost prea nărăvash. Ultimul shut ce i l-ai tras n-a fost mishto 
deloc. 

La faza asta am început să-mi simt răzdracii, aşa că le zic: 

— Ia staţi puţin, cine a început? Eu m-am băgat doar la sfârşit, nu? Am 
arătat spre Jojohn şi am zis: A fost ideea ta. 

Wall îşi înteţi un pic sforăielile, aşa că le spun: 

— Sculaţi-l pe bratnicul ăla împuţit. Eli-a făcut botul varză cât timp Big 
Jew aici de faţă l-a ţinut lipit de gratii. 

La care Doctorul spuse: 

— Nimeni nu va nega că i-a tras câteva omului ca să-l înveţe minte, ca să 
zic aşa, dar se pare că tu, dragul meu băiat, cu puterea şi, aş zice, 
nechibzuinţa tinereţii, i-ai aplicat lovitura de graţie. Mare păcat. 

— 'Trădătorilor, le zic. Trădători şi mincinoşi — căci puteam vidvedea că 
totul era exact ca în urmă cu doi ani, când aşa-zisa mea gaşkă mă lăsase 
pradă miliţoilor cu ale lor sălbatice rukii. După câte îmi dădeam seama nu 
exista nimic în lumea asta în care să poţi avea încredere, O, Fra. Apoi 
Jojohn s-a dus şi l-a trezit pe Wall şi Wall a fost gata să jure că Al Vostru 


Umil Povestitor era adevăratul autor al acelor cruzimi şi tolkafteli murdare. 
Când au apărut gardovoii, şi apoi şeful gardovoilor, şi apoi însuşi 
guvernatorul, toată această gaşkă de celulă a mea se întrecea în a povesti cât 
mai tare basme despre cum l-am ubivat pe acest pervers de nimic, al cărui 
hoit băltind în krovi zăcea întins ca un sac pe jos. 

Ziua aia a fost foarte stranie, O, Fra. Hoitul ţeapăn a fost cărat afară, după 
care toată lumea din închisoare a trebuit să stea în celule şi să aştepte noi 
ordine, şi nu s-a dat niciun fel de potol, nici măcar o cană de ceaiok 
fierbinte. Stăteam acolo în celulă cu toţii şi temnicerii sau gardovoii 
tropăiau în sus şi-n jos pe palier, răknind „Gura” sau „Închide gaura aia 
blestemată” ori de câte ori şluşeau chiar şi o şoaptă venind dinspre celule. 
Apoi, în jur de unsprezece dimineaţa, s-a produs un fel de încordare şi de 
agitaţie şi în celulă a pătruns parcă vonul fricii, şi am putut apoi să-i 
vidvedem pe guvernator şi pe gardovoiul şef şi pe alţi celaveci cu feţe de 
persoane foarte importante şi balşoaie mergând foarte skor-grăbiţi şi 
gavarind ca bezmeticii. Păreau că se îndreaptă spre capătul palierului, dar 
apoi am sluşit cum se întorc, mergând mai încet de data asta, şi puteai să-l 
sluşeşti pe guvernator, un celavek foarte asudat şi grăsuţ şi blonduţ rostind 
slove ca: „Dar, domnule...” şi „Ei bine, ce se poate face, domnule?” şi tot 
aşa. După care tot grupul s-a oprit în dreptul celulei noastre şi apoi 
gardovoiul şefa descuiat uşa. Puteai să vidvezi imediat cine era celavekul cu 
adevărat important, foarte înalt şi cu oci albaştri şi cu tzoale super 
horrorshow pe el, cel mai superb costum pe care îl vidvăzusem vreodată, 
Fra, cu siguranţă ultimul răcnet. Păru că se uită prin noi, bieţi pleni, şi spuse 
cu un golos foarte plăcut şi într-adevăr educat: 

— Guvernul nu mai poate opera cu teorii penologice demodate. 
Înghesuie-i pe criminali împreună şi uite ce se întâmplă. Obţii criminalitate 
concentrată, crimă chiar acolo unde se ispăşesc pedepsele. În curând s-ar 
putea să avem nevoie de tot spaţiul de detenţie pentru deţinuţii politici. 

N-am priceput o iotă, Fra, dar la urma urmelor nu gavarea cu mine. 
Spuse mai departe: 

— Criminalii obişnuiţi, aşa ca grămada asta dezgustătoare — (adică aşa 
ca mine, Fra, şi ca ceilalţi, care erau de fapt adevărații prestupnici şi 
trădători) — pot fi trataţi cel mai bine pornind de la o bază exclusiv 
curativă. Distrugerea reflexului criminal, asta-i tot. Într-un an va fi pusă în 
aplicare. Pedeapsa nu înseamnă nimic pentru ei, după cum puteţi vedea. Le 
place aşa-zisa lor pedeapsă. Încep să se omoare între ei. 


Şi şi-a întors ocii severi şi albaştri spre mine. Aşa că îi zic, cu 
îndrăzneală: 

— Cu respect, domnule, am mari obiecţii faţă de ce tocmai aţi spus. Eu 
nu sunt un criminal obişnuit, domnule, şi nu sunt nici dezgustător. Poate că 
ceilalţi sunt dezgustători, eu însă nu sunt. 

Gardovoiul şef se înroşi până în vârful urechilor şi răkni: 

— Închide-ţi gaura aia blestemată. Nu ştii în faţa cui te afli? 

— Bine, bine, zice celavekul ăsta mare. 

Apoi se întoarse către guvernator ca să-i spună: 

— Puteţi să-l folosiţi pe post de cobai. Puteţi să începeţi cu el. E tânăr, 
obraznic, vicios. Mâine Brodsky se va ocupa de el şi puteţi să vă duceţi să-l 
vedeţi. O să meargă strună, nu vă faceţi griji. Huliganul ăsta tânăr şi vicios 
va deveni de nerecunoscut. 

Şi aceste slove dure, Fra, păreau a fi începutul libertăţii mele. 

În seara aceleiaşi zile nişte gardovoi nemiloşi şi meşteri la tolkaftit m-au 
cărat finuţ şi cu blândeţe să-l vidvăd pe guvernator în al său sfânt dintre cele 
mai sfinte birouri. Guvernatorul se uită cu lehamite la mine şi zice: 

— Presupun că habar n-ai cine a fost ăla de azi dimineaţă, nu-i aşa, 
6655321? 

Şi fără să aştepte să-i răspund, continuă: 

— N-a fost nimeni altul decât Ministrul de Interne, noul Ministrul de 
Interne şi ceea ce se numeşte o sită foarte nouă. Ei bine, ideile astea noi şi 
ridicole s-au materializat, iar ordinele sunt ordine, deşi pot să-ţi spun în 
particular că eu nu le aprob. Chiar afirm cu tărie că nu le aprob. Eu sunt de 
principiul dinte pentru dinte. Dacă cineva te loveşte, îl loveşti şi tu, nu-i 
aşa? Aşa că nu văd de ce Statul, atât de dur lovit de voi, huligani sălbatici, 
să nu trebuiască să vă lovească şi el înapoi. Dar după ultima modă se pare 
că nu trebuie. Noua modă spune că trebuie să schimbăm răul în bine. Lucru 
care mie mi se pare strigător la cer. Hâm? 

Aşa că îi răspund, încercând să fiu respectuos şi amabil: 

— Domnule. 

La care gardovoiul şef, roşu şi mătăhălos, în poziţie de drepţi în spatele 
scaunului Guvernatorului, urlă: 

— Închide gaura aia împuţită, lepădătură! 

— Bine, bine, interveni Guvernatorul, parcă obosit şi plin de lehamite. 
Tu, 6655321, eşti pe cale să fii îndreptat. Mâine te vei duce la tipul ăsta, 


Brodsky. Şi se crede că va fi posibil să ieşi din custodia Statului în două 
săptămâni şi ceva. Peste două săptămâni şi ceva nu vei mai fi un număr, vei 
fi din nou afară în marea lume liberă. Presupun — iar aici mârâi un pic — 
că această perspectivă îţi face plăcere. 

N-am zis nimic, aşa că gardovoiul şef urlă din nou: 

— Răspunde, porc împuţit, atunci când Guvernatorul îţi pune o întrebare. 

Aşa că zic: 

— Sigur că da, domnule, mulţumesc foarte mult, domnule, m-am străduit 
să dau ce e mai bun din mine aici, să ştiţi. Le sunt recunoscător celor care 
m-au ajutat. 

— Nu le fi, păru că oftează Guvernatorul. Asta nu este o răsplată, e chiar 
departe de a fi o răsplată. Ei bine, trebuie să semnezi o hârtie, care 
precizează că vrei ca restul pedepsei tale să-ţi fie comutat în supunerea la 
ceea ce ei numesc, ridicolă expresie, Tratament Regenerativ. O vei semna? 

— Mai mult ca sigur că o voi semna, domnule, zic, şi multe mulţumiri. 

Aşa că mi s-a dat un stilou, iar eu m-am iscălit frumos şi caligrafic. 
Guvernatorul a continuat: 

— E în regulă, cred că asta este tot. 

Gardovoiul şef spune: 

— Capelanul închisorii ar vrea să stea de vorbă cu el, domnule. 

Aşa că am fost condus afară şi în jos spre coridor, spre Capela Wing, 
tolkaftit tot drumul peste spate şi peste golovan de către unul din gardovoi, 
dar de o manieră plictisită şi fără niciun chef. Şi am fost condus de-a lungul 
Capelei Wing până în micuța cantoră a lui Chaplin, în care m-au împins. 
Chaplin stătea la biroul lui, răspândind un von puternic şi limpede de 
Scotch şi canceroase scumpe şi bărbăteşti. Îmi spune: 

— O, micuțul 6655321, ia loc, te rog. lar apoi către gardovoi: Aşteptaţi 
afară, bine? 

Ceea ce ei au şi făcut. Apoi mi se adresă într-un mod aş putea spune 
foarte sincer, zicând: 

— Un lucru vreau să înţelegi, băiete, că eu nu am nimic de a face cu asta. 
Dacă ar conta, m-aş opune, dar nu contează. De fapt este problema propriei 
mele cariere, după cum este şi problema slăbiciunii vocii mele în faţa 
glasului autoritar al anumitor elemente mult mai puternice din guvern. M- 
am făcut înţeles? 

Nu se făcuse, Fra, dar am dat din cap cum că da. 


— Probleme etice foarte grave sunt la mijloc, continuă. Vei fi transformat 
într-un băiat bun, 6655321. Niciodată nu vei mai avea dorinţa de a comite 
acte de violenţă sau de a ameninţa în orice fel Pacea Statului. Sper că ai să 
poţi suporta. Şi sper că eşti lămurit pe deplin despre toate acestea. 

Spun: 

— O, va fi frumos să fiu bun, domnule. Dar pe dinăuntru am smehăit 
ceva de horrorshow, Fra. Îmi zice: 

— S-ar putea să nu fie frumos să fii bun, micuţule 6655321. S-ar putea să 
fie îngrozitor să fii bun. Şi când îţi spun asta îţi dai seama cât de 
contradictoriu sună. Sunt convins că voi avea multe nopţi albe din cauza 
asta. Oare ce vrea Dumnezeu? Vrea să fii bun sau să alegi să fii bun? Oare 
un om care alege să fie rău ar putea fi într-un fel mai bun decât un om 
căruia i se impune să fie bun? Întrebări dure şi profunde, micuţule 6655321. 
Dar tot ce vreau să-ţi spun acum este următorul lucru: dacă vreodată în 
viitor te vei uita înapoi către aceste timpuri şi îţi vei aminti de mine, cel mai 
mic şi cel mai umil dintre servitorii lui Dumnezeu, te implor nu gândi rău 
despre mine în inima ta, crezând că am avut ceva de a face cu ceea ce e pe 
cale să ţi se întâmple. Şi acum că tot am vorbit despre implorare, cu tristeţe 
îmi dau seama că n-are niciun rost să mă rog pentru tine. Vei trece acum 
într-un loc în care vei fi departe de atingerea puterii rugăciunii. Dacă te 
gândeşti, o chestie teribil de îngrozitoare. Şi totuşi, într-un fel, alegând 
privarea de capacitatea de a face o alegere etică, într-un fel de fapt tu ai ales 
binele. Cel puţin aşa îmi place să cred. Aşa că mi-ar plăcea să cred că 
Dumnezeu ne va ajuta pe noi toţi, 6655321. 

După care a început să plângă. Dar eu nu l-am prea băgat în seamă, Fra, 
decât cu un smehăit mic în mine, căci puteai vid vedea că drinkănise din 
bătrânul whisky, iar acum mai luă o sticlă dintr-un sertar al biroului şi porni 
a-şi turna un şlug chiar balşoi într-un pahar unsuros şi groahznic. Îl dădu pe 
gât, după care zise: 

— Poate totul va fi bine, cine ştie? Neştiute sunt căile Domnului. 

Apoi dădu drumul la un imn cu un golos plin şi puternic. Apoi uşa se 
deschise şi gardovoii intrară ca să mă tolkaftească de la spate în drum spre 
celula mea împuţită, iar bătrânul Chaplinâi dădu înainte cu psalmul lui. 

Ei bine, a doua zi dimineaţa a trebuit să-mi iau rămas-bun de la bătrâna 
Statocnă, şi m-am simţit un malenki pic trist cum se întâmplă când te 
desparti de un loc cu care te-ai obişnuit. Dar n-am mers prea departe, O, 
Fra. Am fost înghiontit şi împuns până la noua clădire albă din chiar spatele 


curţii unde obişnuiam să ne facem picul nostru de mişcare. Era o clădire 
foarte nouă cu un miros rece şi oarecum cleios care îţi dădea fiori. Stăteam 
acolo în holul balşoi şi sinistru de pustiu, descoperind vonuri noi cu 
adulmecătorul sau nasul meu atât de sensibil. Păreau vonuri ca de spital, iar 
celavekul căruia mă încredinţaseră gardovoii avea un halat alb, aşa că s-ar fi 
putut să fie angajat al spitalului. A semnat pentru mine, iar una dintre 
brutele de gardovoi care mă aduseseră îi zice: 

— Fii cu ochii pe el, domnule. Un adevărat ticălos sălbatic, asta a fost şi 
asta va fi, în ciuda a ce i-a tot pompat Capelanul închisorii şi a cititului din 
Biblie. 

Dar noul celavek avea nişte oci albaştri chiar horrorshow care păreau că 
zâmbesc atunci când gavarea. Îi răspunse: 

— O, nu ne aşteptăm la niciun fel de probleme. Vom fi prieteni, nu-i aşa? 

Şi mi-a zâmbit cu ocii şi botul lui mare şi subţire plin cu zubii albi şi m- 
am simţit pe loc vrăjit de celavekul ăsta. Oricum, m-a pasat la un celavek 
aparent subaltern, tot în haină albă, şi acesta era şi el foarte drăguţ, care m-a 
condus la un dormitor extrem de drăguţ, alb şi curat, cu perdele şi veioză la 
capul patului şi cu un pat, unul singur, în întregime pentru Al Vostru Umil 
Povestitor. Aşa că la chestia asta am avut un smehăit chiar horrorshow în 
mine însumi, gândind că sunt un tânăr malcik extrem de norocos. Mi s-a 
spus să-mi scot îngrozitoarele tzoale de închisoare, şi mi s-au dat nişte 
pijamale superbe, Fra, verde uni, ultimul răcnet pentru hainele de noapte. Şi 
mi s-a mai dat un halat frumos şi călduros şi nişte tuflecei drăgălaşi în care 
să-mi vâr ale mele goale noghi, aşa că m-am gândit: „Ei bine, Alex băiete, 
micuţule 6655321, cum ţi se spune, ţi s-a-ntâmplat la fix şi fără de greşeală. 
Chiar că o să te simţi bine aici.” 

După ce am primit o ceaşkă de cafea chiar horrorshow şi ceva gazette 
mai vechi şi reviste la care să mă uit în timp ce o beau, celavekul în alb, 
primul din ei, cel care semnase pentru mine, a intrat în cameră şi îmi zice: 

— Aha, iată-te deci aici — o chekstie care suna tâmpit, dar nu era 
tâmpită, celavekul ăsta fiind chiar drăguţ. Numele meu este Dr. Branom. 
Sunt asistentul Doctorului Brodsky. Cu permisiunea ta, am să-ţi fac 
obişnuitul scurt consult general. 

Aşa că îşi scoase bătrânul steto din teşkereaua lui dreaptă. 

— Trebuie să fim siguri că eşti în formă bună, chiar că trebuie. Aşa că pe 
când stăteam întins şi fără bluza de la pijama, iar el mă consulta pe ici pe 
colo, îi zic: 


— Ce anume veţi face, domnule? 

— O, zise Dr. Branom, mişcând al său rece steto pe spatele meu, de fapt 
este ceva foarte simplu. Îţi vom arăta doar nişte filme. 

— Filme? zic. Nu-mi venea să-mi cred alor mele uhi, Fra, după cum bine 
v-aţi dat seama. Adică vreţi să spuneţi, zic, că va fi ca şi cum aş merge la 
cinematograf? 

— Vor fi filme speciale, zice acest Dr. Branom. Filme foarte speciale. Vei 
avea prima sesiune în după-amiaza asta. Da, zice îndreptându-se, pari a fi 
un băiat foarte sănătos. Poate un pic subnutrit. Pesemne că din cauza 
mâncării de la închisoare. Poţi să-ţi pui bluza la loc. După fiecare masă, 
zice, aşezându-se pe marginea patului, vei primi o injecție în braţ. Asta te va 
ajuta. 

M-am simţit chiar recunoscător acestui Dr. Branom atât de amabil. Îi zic: 

— Vitamine, domnule? 

— Ceva în genul ăsta, îmi zice zâmbind prietenos şi chiar horrorshow. 
Doar o înţepătură în braţ după fiecare masă. Apoi se cară. Stăteam întins în 
pat şi mă gândeam că ăsta este raiul pe pământ, şi am citit câteva dintre 
revistele pe care mi le dăduseră — Worldsport, Sinny (o revistă de cinema) 
şi Goal. Apoi m-am întins în pat pe spate, mi-am închis ocii şi am început 
să mă gândesc la cât de bine era să fii din nou afară, Alex poate cu o slujbă 
uşoară în timpul zilei, căci eram acum prea mare pentru bătrâna sculă- 
şkoală, şi poate strângând ceva ca o nouă gaşkă pentru noce, şi prima 
roboteală va fi să pun mâna pe bătrânul Moho şi pe Pete, dacă nu cumva au 
fost deja înhăţaţi de miliţoi. Dar de data asta voi fi foarte atent să nu fiu 
poprit. Ei îmi dădeau încă o şansă, deşi comisesem o crimă şi alte alea, şi n- 
ar fi fost frumos să fiu poprit din nou după ce s-au zbătut să-mi arate filme 
care urmau să facă din mine un malcik într-adevăr bun. Am smehăit chiar 
horrorshow de inocenţa tuturor, şi mă stricam de-atâta smehăială când au 
intrat să-mi aducă prânzul aşezat pe o tavă. Celavekul care îl aducea era cel 
care mă condusese în acest malenki dormitor la sosirea mea în mesto, şi îmi 
zice: 

— E bine să vezi că cineva e fericit. 

Potolul de pe tavă părea bun şi apetisant — două sau trei feliutze fierbinţi 
de friptură de vită şi kartofi piure şi legu, şi mai era de asemenea îngheţată 
şi o ceaşkă fierbinte de ceaiok. Şi mai era chiar şi o canceroasă şi o cutie de 
chibrite cu un singur chibrit înăuntru. Asta da viaţă, Fra. Apoi, cam după o 
jumătate de oră, pe când stăteam întins un pic somnoros în pat, intră o soră, 


o dievuşkă drăguță şi tânără cu nişte grude horrorshow (nu mai văzusem aşa 
ceva de doi ani), în mână cu o tăviţă şi o hipodermică. Li zic: 


— A, bătrânele vitamine, şi îi fac cu ochiul, dar nu mă băgă în seamă. Tot 
ce a făcut a fost să-mi înfigă acul în mâna stângă şi apoi vââşşt, să-mi bage 
toate vitaminele. După care a ieşit afară, toc, toc pe ale ei noghi cu tocuri 
înalte. Apoi celavekul cu haina albă, care părea să fie un fel de infirmier, a 
intrat înăuntru cu un scaun pe rotile. Şi am fost malenki puţin surprins când 
am vidvăzut asta. Zic: 

— Ce-ţi veni, Fra? Sigur că pot să merg pe picioarele mele, oriunde vom 
avea de umblat. 

Dar el îmi răspunde: 

— Mai bine te împing eu până acolo. Şi într-adevăr, Fra, când m-am dat 
jos din pat m-am simţit un malenki pic slăbit. Din cauza subnutriţiei, cum 
zisese Dr. Branom, tot potolul ăla oribil din închisoare. Dar vitaminele din 
injecţia de după masă mă vor pune pe picioare. Sunt sigur de asta, mi-am 
ZIS. 

4 

M-au împins cu căruţul până într-un loc, Fra, care nu semăna cu niciun 
sinema din câte vidvăzusem vreodată. Pe cuvânt, un perete era acoperit în 
întregime cu un ecran argintiu, şi vizavi era un perete cu găuri pătrate prin 
care se proiecta, şi difuzoare stereo împrăştiate peste tot prin mestoul ăla. 
Dar în dreapta, pe unul din ceilalţi pereţi era un pupitru cu tot felul de 
indicatoare de măsură, şi în mijlocul podelei, cu faţa spre ecran, era ceva ca 
un scaun de dentist, cu o grămadă de fire ieşind din el, şi a trebuit să înot 
parcă din scaunul cu rotile spre el, ajutat fiind un pic şi de un alt celavek, un 
infirmier, tot în alb. Am observat apoi că în spatele găurilor de proiecţie era 
parcă un geam îngheţat şi mi s-a părut că vidvedeam umbre ca de oameni 
mişcându-se în spatele lui şi chiar mi s-a părut că sluşesc cum cineva tuşea 
hâr, hâr, hâr. Dar imediat după aia tot ce-am mai putut să observ a fost cât 
de slăbit păream să fim, lucru pe care l-am pus pe seama schimbării de pe 
potolul de la închisoare pe potolul consistent de aici şi pe injecţia cu 
vitamine. 

— E în regulă, zice celavekul care împinsese căruţul, acum te las. 
Spectacolul va începe de îndată ce soseşte Dr. Brodsky. Sper să-ţi placă. 

Să fiu sincer, Fra, nu simţeam deloc că aş fi dorit să vidvăd vreun film în 
după-amiaza aia. Pur şi simplu nu aveam chef. Mi-ar fi plăcut mult mai 
mult un malenki spatceamnic liniştit şi frumos, adin singurel în tot patul. 
Mă simţeam tare ameţit. 


Numai că acum un celavek îmbrăcat în alb îmi trăgea golovanul spre 
ceva ca un suport de cap, fredonând în timpul ăsta ceva ca un cântec pop de 
rahat. 

— Pentru ce e asta? îl întreb. 

Şi celavekul îmi răspunde, întrerupându-şi un pic fredonatul, că e o 
chestie care să-mi ţină golovanul nemişcat şi să mă facă să mă uit la ecran. 

— Bine, îi spun, dar eu vreau să mă uit la ecran. Am fost adus aici pentru 
a vidvedea filme şi filme voi vidvedea. La care celălalt celavek în alb (mai 
erau încă trei, printre ei şi o dievuşka stând la pupitrul cu aparate şi 
învârtind de butoane) a smehăit un pic la asta. Şi zice: 

— Nu poţi să ştii niciodată. Chiar că nu poţi să ştii. Crede-ne, prietene. E 
mai bine în felul ăsta. Am simţit apoi că-mi leagă rukiile de mânerele 
scaunului şi noghiile îmi erau parcă lipite de un suport de picioare. Mi s-a 
părut cam bezmetik, dar i-am lăsat să facă aşa cum doreau. Dacă va fi să fiu 
din nou un tânăr malcik liber peste două săptămâni, puteam să mai las şi de 
la mine, Fra. O chekstie care nu mi-a plăcut, totuşi, a fost când mi-au pus 
ceva ca nişte cârlige pe pielea frunţii, în aşa fel încât pleoapele ocilor mei 
erau trase în sus, mai sus şi mai sus, încât nu am putut să-mi mai închid 
ocii, oricât de mult m-am străduit. Am încercat să smehăiesc şi să zic: 

— Trebuie că e un film chiar horrorshow, de vreţi cu tot dinadinsul să mă 
faceţi a-l vidvedea. 

Şi unul dintre celavecii cu haină albă îmi zice, smehăind: 

— Ai dreptate, prietene, chiar horrorshow. Un adevărat show al ororilor. 
Apoi mi s-a îndesat pe golovan o cască din care vidvedeam tot felul de fire 
ieşind, după care mi-au lipit ceva ca o ventuză pe burtă şi una pe bătrâna 
ticăindă, şi puteam vidvedea că şi din ele ieşeau tot felul de fire. Apoi s-a 
auzit un zgomot ca o uşă care se deschidea, şi puteai să-ţi dai seama, după 
cum toţi subcelavecii îmbrăcaţi în alb au amuţit, că un celavek foarte 
important îşi făcuse intrarea. Şi l-am vidvăzut pe acest Dr. Brodsky. Era un 
celavek malenki, foarte gras, cu părul numai bucle în jurul golovanului, iar 
pe nasul borcănat avea nişte okeane foarte groase. După cum puteam 
vidvedea, era îmbrăcat cu un costum super horrorshow, categoric ultimul 
răcnet, şi împrăştia un von foarte uşor şi delicat de sală de operaţii, îl 
însoțea Dr. Branom, tot numai un zâmbet, parcă încurajându-mă. 

— Este totul gata? zice Dr. Brodsky cu un golos gâfâit. Şi am sluşit voci 
zicând da, da, da, parcă de la distanţă, apoi şi mai de aproape, după care s-a 
auzit ceva ca un zgomot de fond atenuat, de parcă cineva pornise butoanele. 


Şi cu aceasta luminile s-au stins şi nu mai era decât al Vostru Umil 
Povestitor şi Prieten, singur în întuneric cu adin singurica lui teamă, 
incapabil să se mişte sau să-şi închidă ocii sau să facă orice altceva. Şi după 
asta, Fra, spectacolul de film a început cu ceva muzică de atmosferă foarte 
gromkaia venind din difuzoare, extrem de fioroasă şi de discordantă. lar 
apoi pe ecran a început filmul, dar fără titlu şi fără distribuţie. Ce se vedea 
era o stradă, şi ar fi putut să fie orice stradă din orice oraş, şi era o noce 
foarte întunecată şi becurile erau aprinse. Era o bucată de sinema foarte 
bună din punct de vedere profesional, fără dungi şi fără purici ca atunci 
când vidvezi unul din filmele alea jegoase în casa cuiva pe o stradă dosnică. 
Şi în tot timpul ăsta muzica bubuia sinistru. Şi apoi vidvedeai un om bătrân 
venind de-a lungul străzii, foarte vârstnik, şi dintr-o dată doi malciki 
îmbrăcaţi după ultimul răcnet la vremea aia (pantalonii erau tot strâmţi, dar 
nici vorbă de kravată, ci mai mult un fel de jabou) s-au năpustit asupra lui 
şi-au început să-l bumbăcească. Puteai sluşi tipetele şi gemetele lui, foarte 
realistice, şi parcă auzeai până şi respiraţia grea şi icnetele celor doi malciki 
tolkaftitori. L-au făcut chisăliţă, lovindu-l trosc, trosc, trosc cu ale lor ruki 
încleştate, rupându-i tzoalele de pe el, după care l-au terminat trăgându-i 
şuturi cu cizmele în hoitul lui nagoi (care zăcea plin de krovi în groahznica 
mocirlă a şanţului). După care au şters-o foarte skor-rapid. După care a 
urmat un prim-plan cu golovanul vârstnikului celavek, caftit, din care 
kroviul curgea, minunat de roşu. Ciudat cum culorile aşa-zisei lumi reale 
par cu adevărat reale doar când le vidvezi pe ecran. 

Cât timp m-am uitat la film, am început să devin conştient că nu mă 
simţeam prea bine. Şi asta am pus-o pe seama subnutriţiei şi pe seama 
stomacului meu încă nepregătit pentru potolul consistent şi vitaminele pe 
care le primisem aici. Dar am încercat să uit asta şi să mă concentrez asupra 
următorului film, care a început imediat, Fra, fără niciun fel de pauză. De 
data asta filmul a sărit parcă drept pe o tânără dievuşkuţă, căreia i se aplica 
clasicul viol, mai întâi de un malcik, apoi de un altul, apoi de un altul, ea 
răknind foarte gromko în difuzoare, acompaniată tot timpul de o muzică 
foarte patetică şi tragică. Era de-adevăratelea, chiar foarte de-adevăratelea, 
deşi dacă te gândeai logic nu-ţi puteai imagina ca vreun celavek să fie de 
acord să i se facă aşa ceva într-un film sau, dacă filmele erau făcute de Cel 
Bun sau de Stat, nu-ţi puteai imagina că cineva a putut să filmeze fără să 
intervină în ceea ce se întâmpla. Aşa că tăieturile, lipiturile sau orice altă 
chekstie de genul ăsta erau făcute foarte inteligent. Căci erau foarte reale. Şi 


când a ajuns la al şaselea sau al şaptelea malcik, rânjind plin de poftă şi apoi 
năpustindu-se în ea, iar dievuşka răknind pe banda sonoră ca bezmetikă, 
atunci am început să simt că mi se face rău. Aveam parcă dureri peste tot, şi 
simţeam că îmi vine să vărs şi în acelaşi timp nu vărsăm, şi am început să 
mă sperii, Fra, strâns legat cum eram de scaunul ăla. Când bucata de film se 
termină, am putut sluşi golosul acestui Dr. Brodsky venind dinspre pupitru: 

— Reacționează după doisprezece virgulă cinci? Promite, promite. 

După care am trecut drept în altă feliutză de film, iar de data asta nu era 
decât o liţofaţă umană, o faţă umană foarte palidă, nemişcată şi căreia i se 
făceau tot felul de chekstii nasoale. Începusem să asud malenki-pu-ţintel, cu 
dureri în măruntaie şi cu o sete îngrozitoare, iar golovanul îmi zvâcnea, 
zvâcnea, zvâcnea, şi mi se părea că dacă s-ar fi putut să nu vidvăd bucata 
asta de film, poate că nu m-aş fi simţit atât de rău. Dar n-am putut să-mi 
închid ocii şi oricât m-am străduit, n-am reuşit să ies din bătaia acestui film. 
Aşa că eram obligat să mă uit la ce i se făcea şi să ascult cele mai 
înfiorătoare ţipete care ieşeau din liţofaţă asta. Ştiam că nu putea fi de- 
adevăratelea real, dar asta nu mai avea nicio importanţă. Mi se făcuse rău, 
dar nu puteam să vărs, şi priveam cum o brişkă cresta mai întâi un ochi, 
apoi felia obrazul, apoi hârşt, hârşt, hârşt toată faţa, în timp ce kroviul cel 
roşu ţâşnea pe obiectivul camerei de filmat. Apoi toţi dinţii au fost smulşi 
cu o pereche de clești, iar răknetele şi sângele erau îngrozitoare. La care am 
sluşit golosul foarte mulţumit al lui Dr. Brodsky spunând: 

— Excelent, excelent, excelent. 

Următoarea feliutză de film era cu o femeie bătrână care ţinea un 
magazin, bătută măr, în râsetele gromkie ale câtorva malciki, şi aceşti 
malciki au distrus prăvălia şi i-au dat foc. O puteai vidvedea pe această 
amărâtă puiankă vârstnikă încercând să se târască afară din flăcări, urlând şi 
răknind, dar malcikii îi rupseseră un picior şi o bătuseră de nu se putea 
mişca. Aşa că flăcările o înconjurară şi puteai să-i vidvezi liţofaţa 
agonizândă cerând parcă ajutor dintre flăcări şi apoi dispărând în flăcări şi 
puteai sluşi cele mai cumplite şi mai agonizânde urlete de agonie care au 
ieşit vreodată dintr-un glas omenesc. Aşa că de data asta am ştiut că trebuie 
să vărs, aşa că am răknit: 

— Vreau să vărs! Lăsaţi-mă, vă rog, să vărs! Aduceţi-mi ceva în care să 
vărs! 

Dar acest Dr. Brodsky mi-a răspuns: 

— Îţi imaginezi doar. Nu ai de ce să fii îngrijorat. Următorul film, vă rog. 


Asta pesemne se dorea a fi o poantă, pentru că am auzit ceva ca un 
smehăit din întuneric. Şi am fost forţat să vidvăd cel mai îngrozitor film 
despre tortura japoneză. Era războiul din '39-'45 şi erau soldaţi ţintuiţi de 
copaci cu piroane, sub care se aprindeau focuri şi cărora li se tăiau coaiele, 
şi puteai chiar să vidvezi golovanul unui soldat retezat cu o spadă, şi apoi, 
după ce capul s-a rostogolit, cu botul şi ocii părând încă vii, hoitul acestui 
soldat a luat-o practic la fugă, cu kroviul ţâşnind ca o fântână din gât, iar 
apoi s-a prăbuşit în hohotele de râs foarte, foarte gălăgioase ale japonezilor. 
Durerile pe care le simţeam acum în burtă şi în cap erau îngrozitoare şi 
toate mi se păreau că vin de pe ecran, aşa că am răknit: 

— Opriţi filmul! Vă rog, opriţi-l! Nu mai pot să suport! 

După care s-a auzit golosul acestui Dr. Brodsky: 

— Să-l opresc? Să-l opresc, ai zis? De ce, de-abia am început. 

Şi atât el, cât şi ceilalţi au început să smehăiască din greu. 

Nu vreau să vă descriu, Fra, ce alte chekstii îngrozitoare am fost forţat să 
vidvăd în acea după-amiază. Minţile acestor doi doctori, Dr. Brodsky şi Dr. 
Branom, precum şi ale celorlalţi în halate albe, şi nu uitaţi că mai era şi 
dievuşka aia răsucind din butoane şi urmărind indicatoarele, pesemne că 
erau mai murdare şi mai josnice decât mintea oricărui prestupnic din 
întreaga Statocnă. Căci eram sigur că nu era posibil ca vreun celavek să se 
gândească măcar să facă filme ca acelea pe care eu fusesem silit să le 
vidvăd, legat de scaun şi cu ocii forţaţi să stea larg deschişi. Tot ce puteam 
să fac era să răknesc gromko şi cu disperare, cerându-le să le oprească, să le 
oprească, şi asta parcă a înăbuşit un pic zgomotul de dratluptă şi de pumni, 
precum şi muzica ce le însoțea. Vă puteţi imagina că a fost o teribilă uşurare 
după ce am privit ultima bucată de film şi Dr. Brodsky a zis, cu un golos 
foarte plictisit şi parcă a lehamite: 

— Cred că ar fi destul pentru Ziua Unu, nu-i aşa, Branom? 

Şi iată-mă cu luminile orbindu-mă, cu golovanul duduind ca un motor 
mare şi balşoi care produce durere, cu botul uscat şi plin de jeg şi cu 
sentimentul că aş putea bor? şi ultima bucată de potol pe care am mân-cat-o 
vreodată, Fra, încă din ziua în care m-am născut. 

— E în regulă, zice acest Dr. Brodsky, poate fi dus înapoi în pat. 

După care m-a bătut pe pleciumeroi, zicându-mi: 

— Bine, bine. Un început foarte promiţător — cu un rânjet pe liţofaţă, 
după care s-a cărat afară cu Dr. Branom după el, dar Dr. Branom mi-a 


aruncat un fel de zâmbet foarte de gaşkă şi plin de compasiune, de parcă el 
n-ar fi avut nimic de a face cu toată chekstia asta, dar era obligat, ca şi 
mine, să se implice. 

Oricum, mi-au dezlegat hoitul din scaun şi au dat drumul la pielea de 
deasupra ocilor mei, încât am putut să-i deschid şi să-i închid din nou, iar eu 
i-am închis, Fra, căci golovanul mă durea şi îmi zvâcnea, după care am fost 
aşezat în bătrânul scaun cu rotile şi dus înapoi în al meu malenki dormitor, 
cu sub-celavekul care mă împingea fredonând ceva melodie pop de tot 
rahatul, aşa că am mârâit la el: 

— Închide-ţi a ta gură, dar el doar a smehăit şi mi-a zis: 

— Nici gând, prietene, şi a continuat să cânte mai tare. Aşa că m-au 
băgat în pat, iar eu mă simţeam încă bolnoi şi nu puteam să adorm, dar în 
curând am început să simt că în curând aş putea să încep a mă simţi doar un 
malenki pic mai bine, iar după aia mi s-a adus nişte ceaiok bun şi fierbinte 
cu mult moloko şi sahar şi drinkănindu-l, am ştiut că acel coşmar îngrozitor 
era de domeniul trecutului şi se sfârşise. După care Dr. Branom intră 
înăuntru, numai un zâmbet. Îmi zice: 

— Ei bine, după calculele mele ar trebui deja să fi început să te simţi mai 
bine. Nu? 

— Da, domnule, zic cu precauţie. 

Nu prea kopatisem unde vroia să ajungă gavarind despre calcule, căci a te 
simţi mai bine după ce te-ai simţit bolnoi este treaba ta şi n-are nimic dea 
face cu calculele. Se aşeză pe marginea patului, numai un zâmbet, ca un 
băiat de gaşkă şi îmi zice: 

— Dr. Brodsky este foarte mulţumit de tine. Ai avut o reacţie extrem de 
pozitivă. Mâine, bineînţeles, vor fi două sesiuni, dimineaţă şi după-amiază, 
şi cred că te vei simţi un pic cam ameţit la sfârşitul zilei. Dar trebuie să fim 
aspri cu tine, căci trebuie să te vindeci. 

Zic: 

— Vreţi să ziceţi că trebuie să mai trec prin...? Vreti să ziceţi că trebuie 
să mă uit iar la...? O, nu, zic, a fost îngrozitor. 

— Bineînţeles că a fost îngrozitor, zâmbi Dr. Branom. Violenţa este un 
lucru foarte îngrozitor. Asta este ceea ce înveţi tu acum. Corpul tău învaţă 
acest lucru. 

— Dar, zic, nu înţeleg. Nu înţeleg cum de m-am simţit atât de rău. Înainte 
niciodată nu mă simţeam rău. De fapt mă simţeam exact invers. Vreau să 


zic că atunci când o făceam sau când mă uitam mă simţeam super 
horrorshow. Aşa că nu înţeleg de ce sau cum sau ce... 

— Viaţa este un lucru extraordinar, zise Dr. Branom cu un golos coborât 
parcă din înalturi. Procesul vieţii, alcătuirea corpului omenesc, oare cine 
poate să înţeleagă pe deplin aceste miracole? Dr. Brodsky este, bineînţeles, 
un om deosebit. Ceea ce ţi se întâmplă ţie acum este ceea ce ar trebui să se 
întâmple oricărui organism uman sănătos şi normal pus în faţa acţiunilor 
forţelor răului, acţiuni bazate pe principiul distrugerii. Te vei face sănătos 
atât fizic, cât şi psihic. 

— Nu cred că mă voi face, zic, şi nici că voi înţelege toate astea. Tot ce- 
aţi făcut până acum a fost să mă faceţi să mă simt foarte, foarte bolnav. 

— Te simţi bolnav acum? îmi zice, păstrându-şi zâmbetul de gaşkă pe 
litofată. Bei ceaiok, te odihneşti, ai o discuţie liniştită cu un prieten, sunt 
sigur că nu te simţi altfel decât bine. 

L-am ascultat şi am încercat cu grijă parcă să simt durerea şi răul din 
golovanul şi din hoitul meu, dar avea dreptate, Fra, mă simţeam super 
horrorshow şi chiar aveam chef de cină. 

— Nu pricep, zic. Probabil că îmi faceţi ceva de mă simt rău. Şi m-am 
încruntat gândindu-mă la asta. 

— Te-ai simţit rău în această după-amiază, îmi spuse, pentru că te 
însănătoşeşti. Când suntem sănătoşi reacţionăm în prezenţa urii cu teamă şi 
greață. Ai început să te însănătoşeşti, asta e tot. Vei fi încă şi mai sănătos 
mâine pe la ora asta. 

Apoi mă bătu pe noga şi ieşi, după care am încercat să pun cap la cap 
întreaga chekstie pe cât de bine am putut. Concluzia la care am ajuns a fost 
că firele şi toate chekstiile alea care îmi erau fixate pe hoit pesemne că mă 
făceau să mă simt rău, şi totul nu era decât un truc. Încă le mai potriveam şi 
mă gândeam ce-ar fi dacă mâine aş refuza să mă las legat de scaun şi aş 
începe chiar să mă dratlupt un pic cu ei toţi, căci aveam drepturile mele, 
când alt celavek intră în cameră ca să mă vadă. Era un celavek vârstnik şi 
zâmbitor care îmi spuse că el era ceea ce se numea Ofiţerul Însărcinat cu 
Eliberarea, şi avea cu el o grămadă de hârtii. Îmi spuse: 

— Unde te vei duce după ce vei pleca de aici? 

Chiar că nu mă gândisem deloc la chekstia asta, şi abia acum începuse 
să-mi pice fisa că aveam să fiu un malcik bun şi liber foarte curând, dar asta 
s-ar fi întâmplat doar dacă aş fi jucat cum îmi cântau, fără să încep vreo 
dratluptă sau să răknesc sau să refuz şi tot aşa. Aşa că zic: 


— Mă voi duce acasă. La ai mei Ta şi Ma. 

— Ai tăi cum? 

Nu pricepea deloc vorbirea nadţatilor, aşa că i-am explicat: 

— La părinţii mei, în bătrânul şi dragul meu bloc. 

— Înţeleg, zice. Şi când ai fost vizitat ultima oară de părinţii tăi? 

— Acum o lună, zic, sau pe-aproape. S-a suspendat ziua de vizită pentru 
o scurtă perioadă din cauza unuia dintre prestupnici care a făcut să 
explodeze nişte praf de puşcă primit pe ascuns de la puianka lui. O festă 
chiar împuţită pe care să o joci unor nevinovaţi, pedepsindu-i în felul ăsta. 
Aşa că e aproape o lună de când am avut ultima vizită. 

— Înţeleg, zice celavekul. Şi părinţii tăi au fost informaţi despre 
transferul tău şi despre iminenta ta eliberare? 

Această slovă — eliberare — avea un zvuk minunat. 

— Nu, îi răspund. Apoi spun mai departe: Asta va fi o surpriză plăcută 
pentru ei, nu-i aşa? Eu intrând pe uşă şi zicând: „lată-mă, m-am întors, un 
celavek din nou libeer.” Da, super horrorshow. 

— E în regulă, zice Ofiţerul Însărcinat cu Eliberarea, să lăsăm chestia 
asta. Deci ai unde să stai. Acum urmează problema unei slujbe, nu-i aşa? 

Şi îmi prezentă o listă lungă de slujbe pe care le-aş putea avea, dar m-am 
gândit că va fi timp destul pentru asta. Mai întâi o vacanţă malenkaia şi 
drăguță. Aş putea să dau o crasteală imediat ce ies şi să-mi umplu bătrâna 
teşkerea cu ceva mălai drăguţ, dar trebuia să fiu foarte atent şi să fac toată 
treaba adin singurel. Nu voi mai avea niciodată încredere în aşa-zişii 
găşkari. Aşa că i-am spus celavekului să lase asta un pic deoparte şi că vom 
gavari despre ea cu altă ocazie. Îmi răspunse că bine, bine, bine după care 
se pregăti să plece. Se dovedi a fi un celavek foarte ciudat, căci ceea ce făcu 
în continuare fu parcă să chicotească şi apoi să spună: 

— Eşti drăguţ să-mi tragi un pumn în faţă înainte să plec? 

Mi-am zis că pesemne n-am sluşit corect ce-a zis, aşa că îi spun: 

— Poftim? 

— Eşti drăguţ, chicoteşte el, să-mi tragi un pumn în faţă înainte să plec? 

M-am încruntat foarte uimit şi am zis: 

— De ce? 

— O, zice el, doar să văd cum te descurci. 

Şi şi-a adus liţofaţa foarte aproape, cu un rânjet plin de grăsime pe tot 
botul. Aşa că am ridicat pumnul şi l-am îndreptat spre liţofaţa asta, dar el s- 
a tras foarte skor-rapid, încă rânjind, şi a mea ruka a împuns doar aerul. O 


chestie foarte încurcată, şi m-am încruntat când a plecat smehăind ca un 
dement. lar apoi, Fra, m-am simţit rău din nou, exact ca după masă, însă 
doar pentru vreo două minute. Mi-a trecut skor-rapid şi când mi-au adus 
cina am descoperit că aveam poftă de mâncare şi eram gata să-mi înfig 
dinţii în puiul prăjit. Dar celavekul cel vârstnik chiar că era ciudat cerând o 
skatoalcă peste liţofaţa. Şi chiar că era ciudat să mă simt rău din cauza asta. 

Dar ceea ce a fost chiar şi mai ciudat, s-a întâmplat după ce am adormit 
în noaptea aia, Fra. Am avut un coşmar şi, aşa cum v-aţi putut aştepta, era 
una dintre bucăţelele de film la care privisem după-amiază. Un vis sau un 
coşmar sunt ca un film în interiorul golovanului tău, cu diferenţa că poţi să 
intri în el şi să faci parte din el. Şi exact asta mi s-a întâmplat. Era un 
coşmar cu una dintre bucăţile de film pe care mi le arătaseră spre sfârşitul 
sesiunii de după-amiază, despre nişte malciki smehăind şi ultraviolentând o 
tânără puiankă ce răknea plină de krovi roşu, roşu, cu tzoalele răzdrenţite 
ceva de horrorshow. Luam parte şi eu la bumbăceala asta, smehăind şi fiind 
parcă şeful găştii, îmbrăcat după ultimul răcnet al modei nadţati. Şi în toiul 
bătăii şi tolkaftelii am simţit că paralizez şi că vreau să vomit, şi toţi ceilalţi 
malciki au făcut mişto gromko de mine. După care am dratluptat să-mi 
găsesc drumul înapoi spre trezire prin propriul meu krovi, mililitri, centilitri 
şi litri, până când m-am regăsit în patul meu din această cameră. Mi-a venit 
să vărs, aşa că m-am dat jos din pat tremurând tot, ca să ies pe coridor la 
bătrânul Wee Cee. Dar, atenţie, Fra, uşa era încuiată. Şi întorcându-mă am 
văzut parcă pentru adin prima oară că fereastra avea gratii. Aşa că am luat 
oala din dulăpiorul malenki de lângă pat şi mi-am dat seama că nu am 
scăpare de niciun fel. Mai rău, nu îndrăzneam să mă întorc în propriul meu 
golovan adormit. În curând mi-am dat seama că ceea ce vreau e să nu-mi 
mai fie rău şi că eram pugat să mă întorc înapoi în pat ca să dorm. Dar 
curând m-am prăbuşit din nou în somn şi n-am mai visat nimic. 

—  Opriţi-l, opriţi-l, opriţi-l! răkneam încontinuu. Opriţi-l, bastarzi 
groahznici, căci eu unul nu mai pot să suport! 

Era a doua zi, Fra, şi eu chiar că mă străduisem toată dimineaţa şi toată 
după-amiaza să le fac jocul şi să stau ca un malcik horrorshow zâmbitor şi 
cooperant în scaunul de tortură, cu ocii capsaţi deschişi ca să pot vidvedea 
tot, în timp ce ei îmi flăşuiau pe ecran porţii împuţite de ultraviolenţă, cu al 
meu hoit, ale mele ruki şi ale mele noghi legate de scaun ca nu cumva să o 
iau din loc. Ce eram obligat acum a vidvedea nu era chiar o chekstie despre 


care să fi gândit înainte că ar fi prea rea, era doar despre trei sau patru 
malciki năpustindu-se într-o prăvălie şi umplându-şi teşkerelele cu tăieţei, 
bumbăcind-o în acelaşi timp pe vârst-nika puiankă bocitoare care era 
proprietăreasă, tolkaftind-o şi lăsându-i roşul krovi să curgă. Dar zvâcnetul, 
zvâc, zvăc, zvâc din golovanul meu, dorinţa de aborî, precum şi setea aspră 
şi uscată pe care o simţeam în bot erau mai rele decât ieri. 

— O, îmi e de ajuns! am strigat. Nu e corect ce faceţi, poponari împuţiţi! 
şi încercam să mă smulg din scaun, dar fără succes, căci eram bine legat. 

— A-ntâia, glăsui cu voce tare Dr. Brodsky. Te descurci minunat. Încă o 
portie şi suntem gata. 

Ce-a urmat era din nou bătrânul Război '39-'45, şi era o peliculă plină de 
purici, dungi şi pete, încât puteai vid vedea că o făcuseră nemţii. Începea cu 
acvilele germane şi steagul nazist cu chestia aia ca o cruce îmbârligată pe 
care toţi malcikii de la şcoală se înnebuneau să o deseneze, şi erau nişte 
ofiţeri germani aroganţi mergând pe nişte străzi pline de praf şi cratere de 
bombe şi clădiri prăbuşite. Apoi te lăsau a vidvedea liudii împuşcaţi la zid 
la comanda ofiţerilor, şi apoi hoituri nagoi, îngrozitoare, zăcând în noroi, ca 
nişte cuşti de coaste goale şi noghi subţiri şi albe. Mai erau apoi liudii care 
răkneau în timp ce erau târâţi, deşi pe banda sonoră nu se auzea nimic, Fra, 
pe ea nefiind decât muzică. Şi abia atunci am băgat de seamă, cu toată 
durerea şi greaţa, că muzica ce parcă zvâcnea şi bubuia pe banda sonoră era 
chiar Ludwig van, ultima parte din Simfonia a Cincea, şi am răknit 
bezmetik la asta. 

— Opriţi-vă! am răknit. Opriţi-vă, poponari groahznici şi dezgustători! E 
un păcat, asta este, un păcat împuţit şi de neiertat, bratnicilor! 

Nu s-au oprit imediat, căci mai era doar un minut sau două din film- 
liudii bătuţi şi plini de krovi, apoi alte plutoane de execuţie, apoi iar 
bătrânul steag nazist şi SFÂRŞIT. Dar când luminile s-au aprins, atât Dr. 
Brodsky cât şi Dr. Branom stăteau în faţa mea, şi Dr. Brodsky zice: 

— Despre ce păcat vorbeşti? 

— Ăsta, zic, plin de silă. Să-l foloseşti pe Ludwig van la chestia asta. El 
n-a făcut rău nimănui. Beethoven doar a scris muzică. lar după aceea chiar 
că am borât, şi au trebuit să-mi aducă o tăviţă care semăna la formă cu un 
rinichi. 

— Muzica, spune Dr. Brodsky, parcă după o meditaţie profundă. Va să 
zică, eşti pasionat de muzică. Eu unul nu ştiu nimic despre ea. Tot ce ştiu 


este că e un potenţator emoţional foarte util. Măi, măi. Ce zici despre asta, 
Branom, hâm? 

— Nu se poate abţine, zice Dr. Branom. Fiecare om ucide lucrurile pe 
care le iubeşte, după cum spune poetul prizonier. Pesemne că acesta este 
elementul punitiv. Guvernatorul va fi încântat. 

— Pentru numele lui Bog, daţi-mi ceva să beau. 

— Dezlegaţi-l, comandă Dr. Brodsky. Aduceti-i o karafă de apă de la 
gheaţă. 

Aşa că sub-celavecii se puseră în mişcare şi în curând drinkăneam litru 
după litru de apă, şi, Fra, parcă eram în rai. Dr. Brodsky îmi spune: 

— Pari a fi un tânăr destul de inteligent. Şi de asemenea pari a avea ceva 
gust. Dar îţi plăcea chestia asta cu violenţa, nu? Violenţă şi jaf, jaful fiind o 
formă de violenţă. 

N-am gavarit nici măcar o slovă, Fra. Încă îmi era greață, chiar dacă mă 
simţeam o idee mai bine. Însă fusese o zi înfiorătoare. 

— Iar acum, zice Dr. Brodsky, ce crezi că s-a întâmplat? Spune-mi, ce 
crezi că îţi facem? 

— Mă faceţi să mi se facă rău, zic, şi mi se face rău când mă uit la 
filmele voastre perverse şi împuţite. Chiar dacă nu filmele sunt cele care îmi 
fac chestia asta. Dar simt că dacă aţi opri filmele, nu mi-ar mai fi rău. 

— Exact, zice Dr. Brodsky. Este vorba despre asociere, cea mai veche 
metodă educativă dinlume. Şi ce anume te face să-ţi fie rău? 

— Chekstiile astea împuţite şi groahznice pe care mi le-aţi băgat în 
golovan şi în hoit, zic, astea mă face să-mi fie rău. 

— Straniu, zice Dr. Brodsky parcă zâmbind. Limba tribului. Ştii cumva 
de unde provine, Branom? 

— Rămăşiţe ciudate din anticul argou în versuri, zice Dr. Branom, care 
nu prea mai părea a fi un prieten. Ceva țigănească de asemenea. Dar 
rădăcinile cele mai multe sunt din slavă. Propaganda. Penetrare subliminală. 

— Bine, bine, bine, zice Dr. Brodsky, parcă nerăbdător şi pierzându-şi 
interesul. Ei bine, îmi zice, nu firele sunt de vină. N-are nimic de a face cu 
ceea ce este prins de tine. Toate astea sunt doar pentru a-ţi măsura reacţiile. 
Atunci, ce te face să-ţi fie rău? 

Mi-am dat seama ce dobitok bezmetik am fost să nu-mi amintesc de 
injecţiile hipodermice din a mea ruka. 

— O, am răknit, acum m-am prins. O mârşăvie împuţită, murdară şi 
josnică. Un act de trădare pe care n-o să mai aveţi ocazia să-l faceţi, futu-vă 


să vă fut! 

— Mă bucur că ţi-ai prezentat obiecțiile de pe-acum, zice Dr. Brodsky. 
Acum ştim cum stăm. Să ştii că am putea să-ţi administrăm chestia asta a 
lui Ludovico în mult mai multe feluri. Pe gură, de exemplu. Dar metoda 
subcutanată este cea mai bună. Nu te opune, te rog. Nu are niciun rost să te 
opui. Nu te poţi pune cu noi. 

— Bratnici îngrohzitori, m-am smiorcăit. Apoi le-am zis: Nu-mi pasă de 
ultraviolenţă şi de tot rahatul ăla. Pot să-l suport. Dar nu e corect pentru 
muzică. Nu e corect să mi se facă rău când sluşesc mult iubitul Ludwig van 
şi G. F. Händel şi pe ceilalţi. Toate astea îmi arată că sunteţi nişte bastarzi 
plini de răutate şi n-am să vă iert niciodată, poponarilor. 

Amândoi au căzut un pic pe gânduri. Apoi, Dr. Brodsky zice: 

— Întotdeauna e greu să faci delimitarea. Lumea e una, viaţa e alta. Cea 
mai dulce şi mai dumnezeiască dintre acţiuni are partea ei de violenţă — de 
exemplu actul iubirii, de exemplu muzica. Trebuie să-ţi încerci norocul, 
băiete. A fost numai alegerea ta. 

N-am înţeles toate aceste slove, dar i-am răspuns: 

— Nu-i nevoie să continuaţi, domnule. Mi-am schimbat un malenki pic 
tonul în stilul meu viclean. Mi-ati demonstrat că toate astea, dratlupta, 
ultraviolenţa şi crima sunt rele, rele, rele, îngrozitor de rele. Mi-am învăţat 
lecţia, domnilor. Văd acum ceea ce n-am văzut niciodată înainte. Sunt 
vindecat, slavă Domnului. 

Şi mi-am ridicat ocii spre tavan într-o atitudine smerită. Dar amândoi 
doctorii ăştia şi-au clătinat golovanele cu tristeţe parcă, şi Dr. Brodsky mi-a 
ZIS: 

— Încă nu eşti vindecat. Mai sunt multe de făcut. Doar atunci când 
corpul tău va reacţiona violent şi cu promptitudine la violenţă, ca la un 
şarpe, fără niciun ajutor din partea noastră, fără medicaţie, doar atunci... 

Le zic: 

— Dar, domnule, domnilor, eu văd de ce e rău. E rău pentru că e 
împotriva societăţii, e rău pentru că orice celavek de pe pământ are dreptul 
să trăiască şi să fie fericit fără a fi bătut, tolkaftit şi hăcuit. Credeţi-mă că 
am învăţat foarte mult. 

Dar dr. Brodsky a smehăit tare la asta, arătându-şi toţi zubii lui albi şi a 
ZIS: 

— Erezia unei epoci de rațiune, sau nişte slove asemănătoare. Văd ce e 
bine şi sunt de acord, dar de făcut fac ce e rău. Nu, nu, băiete, trebuie să laşi 


totul în seama noastră. Dar bucură-te, în curând totul se va termina. În mai 
puţin de două săptămâni vei fi un om liber. Apoi mă bătu prieteneşte pe 
pleciumeroi. 

În mai puţin de două săptămâni. O, Fra, şi prieteni, părea o viaţă de om. 
Părea a fi ca de la începutul şi până la sfârşitul lumii. Să fi terminat cei 
paisprezece ani fără reducere la Statocna era un fleac pe lângă asta. Fiecare 
zi era la fel. Totuşi, când dievuşka a apărut cu hipodermica la patru zile 
după gavareala cu Dr. Brodsky şi Dr. Branom, i-am zis: „Nu, n-ai să mi-o 
faci”, şi i-am ars o skatoalcă peste a ei ruka de i-a zburat seringa cu un 
clincănit pe podea. Asta doar ca să vidvăd ce vor face. Şi ce-au făcut a fost 
că au adus patru sau cinci sub-celaveci balşoi de-adevăratelea, bastarzi cu 
halate albe, să mă ţintuiască de pat, şi m-au tolkaftit cu liţofeţele lor 
încruntate aproape de a mea, iar puianka aia de soră mi-a zis: „Tu, diavol 
mic, rău şi împieliţat”, asta în timp ce, cu altă seringă, îmi înţepa ruka foarte 
brutal şi fără menajamente. După care, epuizat, am fost dus cu scaunul la 
acelaşi sinema al iadului ca şi mai înainte. 

Şi în fiecare zi era la fel, Fra, tot aceleaşi filme, toate cu bumbăceli şi 
tolkafteli şi krovi roşu prelingându-se de pe liţofeţe şi hoituri, împroşcând 
obiectivul camerei de filmat. Erau fie obişnuiţii malciki rânjiţi şi smehăiţi, 
înţoliţi după ultimul răcnet nadţati, fie ceva torturi de-ale japilor, fie nişte 
bumbăceli sau execuţii naziste. Şi cu fiecare zi sentimentul că aş vrea să 
mor din cauza greţii, a tensiunilor din gulie, a durerilor de râzători, precum 
şi groaznica, groaznica sete deveneau tot mai cumplite. Până într-o 
dimineaţă când am încercat să-i înfrâng pe bastarzi lovindu-mă, lovindu- 
mă, lovindu-mă cu golovanul de pereţi astfel încât să îmi pierd cunoştinţa, 
dar tot ce s-a întâmplat a fost că mi s-a făcut greață, căci această violenţă nu 
era cu nimic deosebită de cea din filme, aşa că n-am reuşit decât să mă 
extenuez, să primesc injecţia şi să fiu împins cu scaunul ca şi mai înainte. 

lar apoi a venit o dimineaţă în care m-am sculat, mi-am mâncat ouăle, 
pâinea prăjită cu gem şi ceaiokul fierbinte cu moloko şi m-am gândit: „Nu 
poate să mai dureze mult. Sigur suntem aproape de sfârşitul perioadei. Am 
suferit îngrozitor, mai mult nu pot să mai îndur.” Şi am aşteptat, şi am 
aşteptat, Fra, să vină puianka aia cu seringa, dar nu a venit. Apoi sub- 
celavekul cu halat alb şi-a făcut apariţia şi mi-a zis: 

— Azi, bătrâne, te lăsăm să mergi pe picioarele tale. 

— Să merg? îl întreb. Unde? 


— La locul obişnuit, zice. Da, da, nu mai fi atât de mirat. Vei merge pe 
picioarele tale la filme, cu mine alături, bineînţeles. Nu vei mai fi dus cu 
scaunul. 

— Bine, dar, zic, cum rămâne cu groaznica mea injecție de dimineaţă? 

Căci eram chiar surprins, Fra, căci până atunci fuseseră foarte hotărâți să 
pompeze chekstia aia a lui Ludovico, cum îi spuneau, în mine. 

— N-o să mai primesc în suferinda mea ruka mizeria aia împuţită şi 
îngrozitoare? 

— Gata cu ea, parcă rânji celavekul ăsta. În vecii vecilor, Amin. Eşti pe 
propriile tale picioare, băiete. Să mergi şi tot tacâmul în camera ororilor. 
Dar încă te vor lega şi te vor obliga să priveşti. Aşa că hai, să mergem, 
micuțul meu tigru. 

Prin urmare, a trebuit să-mi pun halatul şi tufleceii şi să-mi mişc 
picioarele pe coridoare până la mestoul sinema. 

Numai că de data asta, Fra, nu eram doar îngreţoşat, ci şi extrem de 
uimit. Din nou am avut parte de obişnuita ultraviolenţă, celaveci cu 
golovanele zdrobite şi puiance cu kroviul şiroaie, implorând iertare, 
obişnuitele bumbăceli şi răutăţi intime şi particulare. Apoi lagărele de 
concentrare, evreii şi străzile străine şi gri pline cu tancuri şi uniforme şi 
celaveci prăbuşindu-se sub tirul armelor, asta fiind partea socială a 
lucrurilor. Numai că de data asta nu mai puteam da vina pe nimic pentru 
starea de greață şi setea mea şi durerile de tot felul, în afară de ceea ce eram 
obligat să vidvăd, ocii încă fiindu-mi capsaţi, iar hoitul şi ale mele noghi 
încă legate de scaun, dar fără firele şi toate celelalte chekstii conectate la 
golovanul şi la hoitul meu. Aşa că cine altele decât filmele pe care le 
vidvedeam erau vinovate de starea de rău pe care o simţeam? Asta, 
bineînţeles, dacă dădeam la o parte chekstia aia a lui Ludovico ce acţiona 
acum ca un vaccin, impregnată în kroviul meu, aşa că îmi va veni să vărs 
mereu şi în vecii vecilor. Amin, ori de câte ori voi vedea genul ăsta de 
ultraviolenţă. Aşa că botul mi s-a schimonosit şi am început să ho, ho, ho- 
tesc, lacrimile făcând să dispară imaginile pe care mă fortau să le vidvăd, ca 
nişte binecuvântate picături argintii de rouă. Dar bratnicii în halate albe s-au 
repezit skor-rapid cu taştukele lor să mi le şteargă, zicând: 

— Măi, măi, ce-i cu bâz, bâz-ul ăsta? 

lar imaginile au devenit din nou limpezi în faţa ocilor mei, nemți 
împingând evrei, celaveci şi zune, malciki şi dievuşke, în mestouri unde toţi 
urmau să o mierlească de la gazele otrăvitoare. Şi am început din nou să ho, 


ho, ho-tesc şi din nou s-au grăbit să-mi şteargă lacrimile, foarte skor-rapizi, 
ca nu cumva să pierd nici măcar una din chekstiile pe care mi le arătau. A 
fost o zi îngrozitoare şi oribilă, voi, Fra şi singurii mei prieteni. 

Stăteam întins în pat, singur în acea noce, după ce luasem cina, friptură 
grasă de berbec, plăcintă de fructe şi îngheţată, zicând în sinea mea: „La 
naiba, la naiba, la naiba, poate că aş mai avea o şansă dacă ies acum de 
aici.” Dar nu aveam nicio armă. Nu-mi lăsaseră brişka, iar de bărbierit mă 
bărbierea o dată la două zile un celavec gras şi chel, care venea la patul meu 
înainte de micul dejun, în prezenţa a doi bratnici în halate albe care vegheau 
dacă eu sunt un malcik bun şi non-violent. Unghiile de la ale mele ruki erau 
tăiate şi pilite scurt ca să nu pot sa zgâriu. Dar încă eram iute în atac, deşi 
mă slăbiseră, Fra, încât ajunsesem o umbră a ce obişnuiam a fi în libertate. 
Aşa că m-am dat jos din pat, m-am dus la uşa încuiată şi am început să o 
lovesc horrorshow şi tare cu pumnii, în timp ce răkneam: 

— Ajutor, ajutor! Mi-e rău, mor! Un doctor, un doctor, un doctor, repede! 
Vă rog. Oh, o să mor, simt că o să mor! Ajutor! Până să vină cineva, 
gorlgâtlejul mi s-a uscat iască şi a început să mă doară. Apoi am auzit 
zgomot de noghi venind pe coridor şi golosuri nervoase, iar apoi am 
recunoscut golosul celavekului cu halat alb care-mi aducea potolul şi mă 
însoțea apoi spre cazna mea zilnică. L-am auzit mormăind: 

— Ce se întâmplă? Ce vrei? Ce viclenie pui la cale? 

— Vai, mor! am horcăit. Mă doare groaznic într-o parte. Sigur e 
apendicită. Vaaai! 

— Apendici-kăkat, l-am auzit mormăind, iar apoi, spre bucuria mea, Fra, 
am sluşit zăngănitul cheilor. Dacă te prefaci, micul meu prieten, amicii mei 
şi cu mine te vom pocni şi te vom trosni toată noaptea. Apoi a deschis uşa şi 
parcă a lăsat să intre înăuntru plăcuta adiere a promisei mele eliberări. Eram 
pitit în spatele uşii când o deschise larg şi puteam să-l vidvăd în lumina de 
pe coridor uitându-se buimac după mine prin cameră. Mi-am ridicat apoi 
pumnii gata să-i ard o skatoalcă zdravănă la gât, şi, vă jur, tocmai când 
parcă îl vidvedeam în închipuire doborât şi văitându-se sau mort, mort, 
mort, şi când simţeam cum bucuria dă să se nască în pântecele meu, chiar în 
acel moment greata a început să se ridice în mine ca un val şi am simţit o 
teamă cumplită că sunt într-adevăr pe cale să mor. M-am prăbuşit pe pat ho, 
ho, ho-tind, iar celavekul care de data asta nu era în halat alb, ci într-o haină 
de casă, se prinsese deja de ce fusese în capul meu, căci îmi spuse: 


— Iată că din orice putem învăţa, nu-i aşa? Am putea spune că învăţăm 
fără întrerupere. Hai, micuțul meu prieten, ridică-te de pe pat şi trage-mi 
una. Pe cuvânt că asta vreau. Un pumnoc sănătos în bărbie. Abia aştept să o 
faci, pe cuvânt. 

Dar tot ce am putut să fac, Fra, a fost să zac acolo şi să ho, ho, ho-tesc. 

— Scârbă, şuieră parcă celavekul acum. Împuţiciune. 

Şi mă ridică de gulerul de la bluza de pijama, în tot acest timp eu 
simţindu-mă slab şi fleşcăit, după care îşi ridică ruka dreaptă şi-mi arse o 
skatoalcă sănătoasă peste liţofaţă. 

— Asta, zice, e pentru că m-ai făcut să mă dau jos din pat, scârnăvie. 

După care îşi frecă ale lui ruki, fâş, fâş, şi ieşi din cameră. Zang, zang, se 
răsuci cheia în broască. 

Şi, Fra, de ce nu am putut scăpa decât după ce am adormit, a fost 
sentimentul groaznic şi nefiresc că este mai bine să fii lovit decât să loveşti. 
Dacă celavekul ăla ar mai fi stat, pesemne că i-aş fi întors şi celălalt obraz. 

Nu puteam, Fra, să-mi cred urechilor. Mi se părea că eram în mestoul 
ăsta împuţit dintotdeauna şi că voi rămâne acolo încă pe atâta. Dar fusese 
vorba de două săptămâni, iar acum îmi spuneau că cele două săptămâni sunt 
aproape gata. Mi-au zis: 

— Mâine, micule prieten, afară, afară, afară. 

Şi făceau cu degetul cel mare semnul libertăţii. Iar apoi celavekul în alb, 
care mă tolkaftise şi care continuase să-mi aducă tăvile cu potol şi să mă 
conducă la tortura de fiecare zi, îmi zise: 

— Dar mai ai în faţă încă o zi grea de-adevăratelea. Va fi ziua pe care o 
vei petrece afară. Şi rânji cu subînţeles. 

Mă aşteptam şi în dimineaţa aceea să mă itkar ca de obicei în pijama, 
tuflecei şi halat la sinema mesto. Dar nu. În dimineaţa aia mi s-au dat 
cămaşa, lenjeria, tzoalele de seară şi cizmele mele horrorshow cu vârf 
ascuţit, toate superbe, călcate şi lustruite. Mi s-a dat chiar şi brişka mea 
tăietoare de gâtleje, pe care o foloseam în vremurile de demult la bumbăceli 
şi dratlupte. M-am încruntat nedumerit la chestia asta în timp ce mă 
îmbrăcam, dar sub-celavekul în halat alb rânji numai, fără să gavareaskă o 
iotă, Fra. 

M-au condus cu amabilitate la acelaşi vechi mesto, dar acolo erau acum 
ceva schimbări. Draperiile fuseseră trase în faţa ecranului de sinema, iar 
geamurile îngheţate de sub găurile de proiecţie nu mai erau, le trăseseră sau 


le îndoiseră în lateral ca pe nişte obloane sau jaluzele. Şi unde nu se auzise 
decât zgomot de tuse, hâr, hâr, hâr şi nu fuseseră decât nişte umbre, de data 
asta era un public adevărat, iar în acest public puteam să recunosc unele 
litofete. Era Guvernatorul Statocnei, şi omul bisericii, Chaplin, cum i se 
zicea, şi gardovoiul şef precum şi celavekul acela foarte important şi bine 
îmbrăcat, care era Ministrul de Interne sau de Inferne. Pe toţi ceilalţi nu îi 
cunoşteam. Dr. Brodsky şi Dr. Branom erau şi ei acolo, dar nu în halate 
albe, ci aşa cum s-ar îmbrăca nişte doctori suficient de mari, ca să dorească 
să fie ultraeleganţi. Dr. Branom stătea doar în picioare, pe când Dr. 
Brodsky, în picioare şi el, gavarea într-o manieră didactică spre toţi liudii 
adunaţi acolo. Când mă vidvăzu intrând, zise: 

— Aha. lar acum, domnilor, vi-l prezentăm chiar pe subiectul însuşi. 
Este, după cum puteţi observa, sănătos şi bine hrănit. Vine direct după un 
somn de noapte şi un mic dejun bun, nedrogat şi nehipnotizat. Mâine îl 
trimitem cu încredere din nou în lumea de afară, un băiat la fel de 
cumsecade ca acela pe care l-aţi întâlni într-o dimineaţă de mai, gata să vă 
spună o vorbă bună şi plin de solicitudine. Ce schimbare, domnilor, faţă de 
huliganul ca o epavă, condamnat de Stat la o pedeapsă inutilă, acum doi ani, 
şi neschimbat după doi ani. Zic neschimbat? Nu chiar. Închisoarea l-a 
învăţat zâmbetul fals, mâinile frecate ale ipocriziei, vicleşugul slugarnic, 
făţarnic şi greţos. L-a învăţat şi alte vicii şi l-a perfecţionat în cele la care se 
pricepea de mult. Dar, domnilor, destul cu vorbele. Faptele vor vorbi mai 
abitir. Daţi drumul la treabă. Fiţi cu toţii atenţi. 

Eram un pic ameţit de toată gavareala aia şi încercam să mă conving că 
toată chestia aia era despre mine. Apoi toate luminile s-au stins şi au apărut 
două fascicule luminoase dinspre găurile de proiectare, unul din ele 
luminându-l din plin pe Umilul şi Suferindul Vostru Povestitor. Iar în cel 
de-al doilea spot luminos înainta un celavek mare şi balşoi pe care nu-l 
vidvăzusem în viaţa mea. Avea o liţofaţă cu pungi de grăsime, mustață şi ca 
nişte şuviţe de păr trase peste golovanul lui aproape chel. Avea cam treizeci 
sau patruzeci sau cincizeci de ani, mă rog, cam aşa de bătrân, vârstnik, ce 
mai. Se itândreptă spre mine, spotul de lumină itânaintând o dată cu el şi în 
curând cele două spoturi se uniră într-un fel de baltă mare. Îmi zise viclean: 

— Salut, scârnăvie. Puah, nu prea te speli, după cât de groaznic miroşi. 

Apoi, ca şi când ar fi dansat, mă calcă apăsat pe ale mele noghi, stângul, 
dreptul, apoi îmi trase cu gheara unbobâmac peste nas care mă duru 
bezmetik de tare, aducându-mi lacrimi în oci, după care îmi răsuci ruka de 


parcă era butonul de la radio. Am desluşit ceva chicoteli şi chiar câteva 
Lătrături horrorshow venind dinspre public. Nasul şi ale mele noghi şi gaura 
urechii mă ardeau şi mă dureau ca bezmeticele, aşa că îi zic: 

— Ce ai cu mine? Nu ţi-am făcut niciun rău, Frate. 

— Oh, zice celavekul, îţi fac asta — şi mă crestă iar peste nas — şi asta 
— îmi răsuci urechea ce mă ustura ca naiba — şi astalaltă — şi mă calcă 
din greu pe al meu noga drept — pentru că nu-mi pasă deloc de soiul tău 
îngrozitor. Şi dacă vrei să schimbi ceva, hai dă-i, chiar te rog să-i dai 
drumul. 

Îmi dădeam seama că trebuie să mă mişc skor-rapid şi să-mi scot brişka 
tăietoare de gâtleje înainte ca boala asta ucigătoare şi îngrozitoare să se 
năpustească şi să schimbe aşa-zisa plăcere a luptei în sentimentul că sunt pe 
cale s-o mierlesc. Dar, Fra, în momentul în care ruka mea a atins brişka în 
teşkerea, în faţa ocilor minţii mele mi-a apărut parcă o imagine a acestui 
celavek obraznic, implorând iertare, cu kroviul roşu, roşu, roşu ţâşnindu-i 
din bot şi imediat după imaginea asta, greata şi uscăciunea şi durerile s-au 
grăbit să mă năpădească, şi vidvedeam că trebuie să schimb, şi asta cât mai 
skor-rapid, ce simţeam faţă de putregaiul ăsta de celavek, aşa că m-am 
căutat în teşkerea de ţigări sau de ceva bănuţi, şi, O, Fra, n-aveam niciuna 
din chekstiile astea. Aşa că am zis, parcă hohotind şi suspinând: 

— Aş fi vrut să-ţi dau o ţigare, Fra, dar se pare că nu am niciuna. 

La care celavekul zise: 

— Vai, vai, hî, hî, hî, plânge băiatul. După care mă crestcrestcrestă peste 
nas din nou cu unghia ca o gheară balşoaie, şi am putut sluşi oarece 
smehăieli sonore, parcă de veselie, dinspre publicul din întuneric. I-am zis 
din nou cu disperare, încercând să fiu amabil cu celavekul ăsta insolent şi 
plin de răutate, ca să-mi potolesc durerile şi greaţa care mă năpădeau: 

— Te rog, lasă-mă să fac ceva pentru tine, te rog. Şi m-am pipăit din nou 
în teşkerea, dar nu am găsit decât brişka tăietoare de gâtleje, aşa că am scos- 
o şi întinzându-i-o, i-am zis: Te rog, ia-o, te rog. Un mic cadou. Te rog, 
primeşte-l. 

Dar îmi răspunse: 

— Păstrează-ţi şperţurile astea împuţite pentru tine. Nu mă poţi duce cu 
asta. Şi îmi trase una peste ruka, iar brişka mea tăietoare de gâtleje căzu pe 
podea. Aşa că i-am zis: 

— Te implor, trebuie să fac ceva. Pot să-ţi curăţ cizmele? Priveşte, mă las 
în jos şi le curăţ cu limba. Şi, Fra, mă credeţi sau mă pupaţi undeva, am 


îngenuncheat şi-am scos iazâka mea roşie de-un cot şi jumătate ca să-i ling 
cizmele lui împuţite şi groahznice. Dar singura lui reacţie a fost să-mi tragă 
una nu prea tare peste bot. Şi după aceea, mi s-a părut că voi opri greaţa şi 
durerea dacă doar îi ţin gleznele înlănţuite strâns cu ale mele ruki şi îl 
trântesc pe bratnicul ăsta groahznic pe podea. Aşa că am făcut-o, spre 
balşaia lui surpriză, şi s-a prăbuşit, poc, în râsetele sonore ale împuţitului de 
public. Dar când l-am vidvăzut pe podea, am simţit din nou cum mă 
năpădesc senzațiile alea oribile, aşa că i-am întins a mea ruka skor-rapid ca 
să-l salt şi săltat a fost. Şi tocmai când se pregătea să-mi aplice o skatoalcă 
urâtă şi binemeritată peste liţofaţă, Dr. Brodsky a intervenit: 

— E în regulă, te-ai descurcat foarte bine. După care celavekul cel 
îngrozitor a făcut parcă nişte plecăciuni şi s-a prelins în paşi de dans, ca un 
actor, afară din scenă, în timp ce luminile s-au aprins, înfăţişându-mă cum 
clipeam şi cum botul mi-era strâmbat a plâns. Dr. Brodsky s-a adresat 
publicului: 

— Subiectul nostru este, după cum vedeţi, împins să facă fapte bune, 
fiind în mod paradoxal împins să facă fapte rele. Intenţia de a acţiona 
violent este însoţită de senzaţii puternice de disconfort fizic. Pentru a le 
anihila, subiectul trebuie să-şi schimbe urgent atitudinea în sensul diametral 
opus. Aveţi întrebări? 

— Dreptul de a alege, a mormăit un golos grav şi plin. Am vidvăzut că îi 
aparţinea Chaplinului închisorii. De fapt nu are de ales, nu-i aşa? Egoismul, 
teama de durere fizică îl conduc spre acest act grotesc de înjosire. 
Nesinceritatea lui s-a văzut cu claritate. A încetat să fie un răufăcător, dar a 
încetat şi să fie o creatură capabilă de alegere morală. 

— Astea sunt subtilităţi, păru că zâmbeşte Dr. Brodsky. Nu ne pasionează 
motivaţia sau standardele de etică înaltă. Ne interesează doar să stopăm 
criminalitatea... 

— Şi, interveni balşoiul Ministru bine îmbrăcat, să descongestionăm 
aglomeraţia îngrozitoare din închisorile noastre. 

— Bravo, bravo! zise cineva. 

Începură să gavarească şi să se certe, iar eu doar stăteam acolo, Fra, 
complet ignorat de bratnicii ăia ignoranţi, aşa că am strigat: 

— Dar eu, eu, eu! Cum rămâne cu mine? Unde intru eu în joc? Ce sunt 
eu, doar un animal sau un câine? Şi asta i-a pornit pe toţi să gavarească 
zgomotos şi să-mi arunce tot felul de slove. Aşa că am strigat încă şi mai 
tare: Ce voi fi? Doar o portocală mecanică? 


Nu ştiu ce m-a făcut să folosesc aceste slove, Fra, care doar mi-au apărut 
în golovan fără să le chem. Şi asta i-a amuţit pe celaveci, dintr-un oarecare 
motiv, pentru o minută sau două. Apoi unul dintre celaveci, genul profesor 
vârstnik şi foarte slab, s-a ridicat, cu gâtul plin parcă de cabluri de condus 
curentul dinspre golovanul lui către hoit, şi mi s-a adresat: 

— N-ai niciun motiv să obiectezi, băiete. Tu ai făcut alegerea, şi toate 
astea sunt consecinţa alegerii tale. Şi tot ce va urma de-acum încolo va fi 
ceea ce tu însuţi ai ales. 

La care Chaplinul închisorii strigă: 

— O, ce bine-ar fi să pot să cred asta! Şi puteai să vidvezi cum 
guvernatorul i-a aruncat o privire care îi dădea de înţeles că nu va ajunge 
atât de sus în ierarhia preoţilor de închisori pe cât ar fi crezut. Apoi certurile 
au început din nou şi am putut sluşi rostindu-se slova Iubire, Chaplinul 
închisorii însuşi strigând mai tare ca toţi ceva despre lubirea Perfectă 
Alungă Teama şi tot rahatul de rigoare. La care Dr. Brodsky spuse, 
smehăind cu toată liţofaţa: 

— Mă bucur, domnilor, că această problemă a Iubirii a fost ridicată. Iar 
acum veţi vedea în acţiune un soi de iubire despre care se credea că a murit 
o dată cu Evul Mediu. 

Şi luminile s-au stins din nou şi spoturile de lumină s-au ivit iar, unul pe 
bietul vostru Prieten şi Povestitor în suferinţă, iar în celălalt parcă s-a 
rostogolit timid cea mai gingaşă tânără dievuşkă pe care o jâznie întreagă ai 
fi sperat să o vidvezi, O, Fra. Cum să vă spun, avea nişte grude horrorshow 
la vedere, căci tzoalele erau foarte decodecoltate. Iar ale ei noghi parcă erau 
Bog în Ceruri, şi păşea astfel încât ţi se strângeau ale tale kişki, şi totuşi 
liţofaţa ei era liţofaţa inocentă a unei tinere dulci şi zâmbitoare. S-a apropiat 
de mine o dată cu lumina, care era parcă lumina graţiei divine şi tot rahatul 
ăla sfânt, şi primul lucru care mi-a flăşuit prin golovan a fost că aş fi vrut să 
o posed acolo pe podea şi să-i aplic bătrânul şi sălbaticul viol, dar tot atât de 
skor-rapid ca un glonţ a revenit greaţa, de parcă era un detectiv pândind 
după colţ şi gata acum să-şi facă groahznica lui arestare. lar acum vonul 
încântător care venea dinspre ea îmi producea greață în ale mele kişki, aşa 
că mi-am dat seama că trebuie să îmi schimb complet atitudinea înainte ca 
durerea şi setea şi greaţa cea îngrozitoare să mă copleşească horrorshow şi 
de-adevăratelea. Aşa că am răknit: 

— O, tu, cea mai frumoasă şi mai mândră dintre dievuşte, îţi pun inima 
mea la picioare ca să păşeşti pe ea. Dacă aş fi avut un trandafir, ţi l-aş fi dat. 


Dacă ar fi plouat, iar pe pământ ar fi fost noroi, ţi-aş fi întins tzoalele mele 
ca să păşeşti pe ele, ca nu cumva gingaşele tale picioare să se acopere cu 
mizerie şi noroi. Şi pe când îi spuneam toate astea, Fra, puteam să simt cum 
greaţa parcă dă înapoi. Lasă-mă, am continuat să răknesc, să cad la 
picioarele tale, să-ţi fiu de ajutor şi să te protejez de lumea cea rea. Apoi în 
cap mi-au venit slovele potrivite, şi rostindu-le, m-am simţit imediat mai 
bine: Lasă-mă să fiu cavalerul tău servitor, şi-am îngenuncheat din nou pe 
bieţii mei genunchi, înclinându-mă şi închinându-mă. 

Însă imediat m-am simţit copleşit de tristeţe, căci, ca şi cum şi ăsta ar fi 
fost un spectacol, dievuşka a zâmbit şi, înclinându-se către public, a ieşit în 
pas de dans, luminile aprinzându-se în ropotul câtorva aplauze. Şi ocii 
unora dintre acei celaveci vârstnici din public se pironiseră pe această 
dievuşka tânără, plini de dorinţă murdară şi impură, O, Fra. 

— El va fi adevăratul vostru creştin, răknea Dr. Brodsky, gata să întoarcă 
şi celălalt obraz, gata mai degrabă să se lase crucificat decât să crucifice, 
gata să se îmbolnăvească de moarte chiar şi la gândul de a ucide o muscă. 

Şi avea dreptate, Fra, pentru că atunci când a spus că m-aş gândi să omor 
o muscă am simţit cum mi se face un pic rău, dar am alungat greaţa şi 
durerea gândindu-mă cum aş hrăni musca aia cu bucățele de zahăr şi cum aş 
îngriji-o ca pe un căţel însângerat, şi tot rahatul de rigoare. 

— L-am îmblânzit, strigă el. Bucuraţi-vă în faţa îngerilor lui Dumnezeu. 

— Important este, spuse gromko Ministrul de Inferne, că funcţionează. 

— O, zice Chaplinul închisorii parcă oftând, chiar că funcţionează, 
Dumnezeu să ne ajute pe toţi. 

PARTEA A TREIA 

1 

„Ei, şi care va fi să fie mişcarea?” 

Chiar asta mă întrebam şi eu, Fra, a doua zi dimineaţa, eu şi cu mine, în 
picioare, în faţa clădirii albe parcă lipite de bătrâna Statocnă, în tzoalele 
serii de cu doi ani în urmă, în lumina gri a dimineţii, cu un malenki 
geamantan cu câteva din chekstiile mele personale şi cu ceva tăieţei donați 
cu generozitate de către împuţitele de autorităţi ca să am cu ce porni în noua 
mea viaţă. 

Restul zilei de dinainte fusese foarte obositor, cu interviuri pe bandă 
pentru ştiri şi fotografii luate flaş, flaş, flaş şi alte demonstraţii cum mă 
retrăgeam din faţa ultraviolenţei şi tot felul de alte căcaturi stânjenitoare. Iar 
apoi m-am prăbuşit în pat şi imediat mi s-a părut că am fost trezit şi mi s-a 


spus să o şterg, să mă itkar acasă, ei nedorind să-l mai vadă pe Al Vostru 
Umil Povestitor în vecii vecilor, O, Fra. Aşa că iată-mă, foarte, foarte 
devreme dimineața, cu doar câţiva poli la teşkerea, zornăindu-i 
şiântrebându-mă: 

„Ei, şi care va fi să fie mişcarea?” 

Un mic dejun în vreun mesto, căci nu mâncasem nimic în dimineaţa aia, 
fiecare celavek nedorind altceva decât să mă tolkaftească afară spre 
libertate. Nu drinkănisem decât o ceaşkă de ceaiok. Statocna era situată în 
partea sărăcăcioasă a oraşului, dar erau malenkie birturi muncitoreşti cam 
peste tot, şi în curând am găsit unul din ele, Fra. Era mizerabil şi împuţit, cu 
un singur bec în tavan şi ăla acoperit cu rahaţi de muscă, ce lăsau şi mai 
puţină lumină, şi în care se găseau câţiva robotnici matinali dând pe gât 
ceaiok şi cârnaţi care arătau groaznic, cu felii de hleb pe care le haleau ca 
nişte lupi înfometați hap hap, după care răkneau să li se mai aducă. Îi servea 
o dievuşkă foarte murdară cu grude balşoaie, pe care unii dintre celavecii 
care mâncau încercau să o apuce, ha ha ha, în timp ce ea se ferea hi hi hi, şi 
numai priveliştea lor lângă mine mă făcea să borăsc, Fra. Dar am cerut nişte 
pune prăjită şi gem şi ceaiok, foarte politicos, cu golosul meu de gentleman, 
după care care m-am aşezat într-un colţ întunecat ca să mănânc şi să 
drinkănesc. În timp ce mă ocupam cu asta, a apărut o piticanie malenkaia 
micuță de celavek, vânzând gazetta de dimineaţă, genul de prestupnic 
strâmb şi îngrohzitor, cu ochelari groşi cu rame de oţel şi cu tzoalele de 
culoarea unei budinci cu stafide în stadiu avansat de alterare. Am kupetit o 
gazettă cu gândul să mă pregătesc să reintru în acea jâznie normală, 
punându-mă la curent cu ce se mai itpetrecea în lume. Gazetta pe care o 
luasem părea a fi gazetta Guvemului, căci singurele ştiri de pe prima pagină 
erau despre nevoia ca fiecare celavek să fie sigur că va vota din nou 
Guvernul la următoarele alegeri generale, de care se părea că ne mai despart 
doar două sau trei săptămâni. Şi erau, Fra, slove sforăitoare despre ceea ce 
Guvemul făcuse în ultimul an şi mai bine în ceea ce priveşte creşterea 
exporturilor, o politică externă super horrorshow şi servicii sociale 
îmbunătăţite, şi tot rahatul de rigoare. Dar cu ce se mândrea cel mai tare 
Guvernul era modul în care curăţase străzile în ultimele şase luni, făcându- 
le mai sigure pentru liudiii paşnici, iubitori de plimbări nocturne, asta prin 
salarii mai bune pentru poliţie şi poliţia devenind mai dură faţă de tinerii 
huligani şi perverşi şi hoţi şi tot rahatul de rigoare. Lucru care l-a 
interesovat un pic pe Umilul Vostru Povestitor. Şi pe a doua pagină a 


gazettei, era fotografia parcă neclară a cuiva care îmi părea foarte cunoscut, 
şi mi-am dat seama că nu era nimeni altul decât eu, eu, eu. Păream foarte 
posac şi parcă speriat, dar sigur era din cauza bliţurilor care se declanşaseră 
tac tac tac tot timpul. Ce se spunea sub poza mea era că eram primul 
absolvent al noului Institut de Stat pentru Recuperarea Caracterelor 
Criminale, vindecat de instinctele sale criminale în doar două săptămâni, 
devenit acum un cetăţean bun şi cu respect faţă de lege şi tot rahatul de 
rigoare. Şi am mai văzut un articol foarte sforăitor despre această Tehnică a 
lui Ludovico şi cât de inteligent era Guvernul şi tot rahatul de rigoare. Şi 
mai era o altă fotografie, a unui celavek care îmi părea cunoscut şi era de 
fapt Ministrul de Inferne sau de Interne. Părea că dăduse drumul la ceva 
sforăieli despre cum priveşte înainte la o epocă bună şi lipsită de fărădelegi 
şi în care nu va mai exista teama de atacurile mişeleşti din partea tinerilor 
huligani şi perverşi şi tâlhari şi tot rahatul de rigoare. Aşa că am mârrrrrâit 
şi am azvârlit gazetta pe podea, cât să acopere petele de ceaiok vărsat şi de 
flegme groahznice de la animalele jegoase care frecventau acest birt. 

— Fi, şi care va fi să fie mişcarea? 

Va fi să fie, Fra, drumul spre casă şi o surpriză frumoasă pentru tatataică- 
miu şi mami, unicul lor fiu şi moştenitor din nou în sânul familiei. Apoi voi 
putea sta întins în patul din propriul meu malenki den, sluşind ceva muzică 
plăcută, şi totodată voi putea să mă gândesc mai bine ce voi face acum cu 
astă jâznie a mea. Ofiţerul însărcinat cu eliberarea îmi dăduse cu o zi înainte 
o listă lungă de slujbe pe care le-aş fi putut încerca şi telefonase la tot felul 
de celaveci în legătură cu mine, dar n-aveam nicio intenţie, Fra, să încep să 
robotesc chiar atât de repede. O malenkaia puţină odihnă mai întâi, da, şi o 
contemplare liniştită în pat a sunetului muzicii încântătoare. 

Aşa că am luat autobuzul până în Centru, şi apoi autobuzul până pe 
Kingsley Avenue, apartamentele din Flatblocul 18 A aflându-se chiar în 
zonă. Poate nu mă veţi crede, Fra, când vă zic că inima mea bătea bum, 
bum, bum parcă de emotie. Totul era încă foarte tăcut, fiind încă devreme, 
aşa că atunci când am intrat în holul blocului nu era niciun celavek, ci doar 
celavecii şi zunele goi-nagoi de pe Demnitatea Muncii. Ce m-a surprins, 
Fra, era modul în care fuseseră curăţaţi, căci nu mai erau slove murdare 
scrise în baloanele ce ieşeau din boturile Muncitorilor Demni şi nici alte 
părţi indecente ale corpului adăugate la hoiturile lor despuiate, de creioanele 
unor malciki cu minţi murdare. Şi ce m-a surprins de asemenea era că liftul 


mergea. A coborât când am apăsat knopkul electric şi când am intrat am 
fost surprins să vidvăd că totul era curat în interiorul aşa-zisei cuşti. 

Aşa că am urcat până la zece, şi l-am văzut pe 10-8 aşa cum era 
dintotdeauna, şi ruka mi-a tremurat şi a tresărit când mi-am scos din 
teşkerea micuța kliuciă ca să deschid. Dar am băgat hotărât kKliucia în 
broască, am răsucit-o, după care am deschis şi am intrat, şi acolo am dat de 
trei perechi de oci surprinşi şi parcă înfricoşaţi uitându-se la mine, şi erau 
Ta şi Ma luându-şi micul dejun şi era şi un alt celavek pe care nu-l mai 
văzusem niciodată în a mea jâznie, un celavek îndesat şi balşoi în cămaşă şi 
bretele, simțindu-se ca acasă, Fra, drinkănindu-şi ceaiokul cu lapte şi 
mestemestecându-şi ouomleta cu pâine prăjită. Şi celavekul ăsta necunoscut 
fu primul care îmi vorbi: 

— Cine eşti, prietene? De unde ai făcut rost de cheie? Afară, înainte să-ţi 
trag una! leşi afară şi bate la uşă. Care-i treaba cu tine? Zi repede. 

Tati şi mami stăteau parcă împietriţi şi mi-am dat seama că nu citiseră 
încă gazetta, amintindu-mi că gazetta nu ajungea decât după ce tatataică- 
miu se itkăra la muncă. Dar apoi mami deschise gura: 

— O, doamne, ai fugit! Ai evadat! Ce ne vom face? Iar va veni poliţia 
aici, vai, vai, vai! O, băiat rău şi nemernic, să ne faci de ruşine în halul ăsta! 

Şi, mă credeţi sau mă pupaţi undeva, se puse pe hohohotit. Aşa că am 
început să încerc să le explic că pot să sune la Statocnă dacă vor, şi în tot 
timpul ăsta necunoscutul celavek stătea acolo parcă încruntându-se şi 
arătând de parcă ar fi vrut să-mi înfunde liţofaţa cu pumnul lui păros şi 
balşoi şi muşchiulos. Aşa că am zis: 

— Ce-ar fi acum să-mi dai tu ceva lămuriri? Ce faci aici şi de când? Nu 
mi-a plăcut tonul pe care mi-ai vorbit. Ai grijă. Hai, scuipă! 

Era celavekul gen om al muncii, foarte urât, în jur de treizeci-patruzeci, şi 
stătea acum cu botul căscat la mine fără să gavarească nici măcar o singură 
slovă. Aşa că tati fu cel care zise: 

— Ne-ai luat cam prin surprindere, fiule. Ar fi trebuit să ne spui că vii. 
Credeam că vor mai fi cel puţin cinci sau şase ani înainte ca ei să-ţi dea 
drumul. Nu că, şi o spuse foarte posomorât, nu am fi foarte încântați să te 
vedem din nou în libertate. 

— Cine e ăsta? zic. De ce nu vorbeşte? Ce se întâmplă aici? 

— El e Joe, zice mami. Stă cu noi acum. E chiriaşul nostru. Vai, vai, vai, 
făcu ea mai departe. 


— Tu, zice Joe ăsta. Am auzit totul despre tine, băiete. Ştiu ce-ai făcut, 
cum le-ai zdrobit inimile bieţilor tăi părinţi îndureraţi. Deci te-ai întors, da? 
Înapoi ca să le mai faci o dată viaţa praf, de-aia te-ai întors? Poate peste 
cadavrul meu, pentru că le-am fost mai mult ca un fiu decât ca un chiriaş. 
Aproape că aş fi smehăit la asta, dacă răzdracii din mine nu mi-ar fi stârnit 
senzaţia de vomă, căci, deşi celavekul ăsta părea cam de aceeaşi vârstă cu 
Ma şi Ta, încerca să pună o ruka protectoare de fiu pe umerii mamei mele 
înlăcrimate, O, Fra. 

— Aşa deci, zic, şi aproape că am simţit că mă prăbuşesc şi eu în lacrimi. 
Deci aşa stau lucrurile. Ei bine, îţi dau cinci minuute mari şi late ca să-ţi iei 
toate chekstiile astea împuţite şi oribile din camera mea. 

Şi m-am îndreptat spre cameră, celavekul fiind un malenki pic prea încet 
ca să mă oprească. Când am deschis uşa inima mi-a căzut pe covor, căci nu 
mai era deloc camera mea, Fra. Toate steagurile mele dispăruseră de pe 
pereţi şi celavekul ăsta le înlocuise cu postere de boxeuri şi era unul cu 
membrii unei echipe stând mândri cu braţele încrucişate şi cu ceva argintiu 
ca un scut în faţă. lar apoi am văzut ce mai lipsea. Aparatul meu stereo, 
dulapul cu discuri nu mai erau, nici scrinul cu comoara mea încuiată, care 
conţinea sticle şi droguri şi două seringi curate şi strălucitoare. 

— Ce lucru împuţit şi mizerabil s-a întâmplat aici? am strigat. Ce-ai făcut 
cu lucrurile mele personale, bastard îngrozitor ce eşti? Asta era pentru Joe, 
dar tati a fost cel care mi-a răspuns: 

— Totul a fost luat, fiule, de către poliţie. Sunt noile dispoziţii pentru 
despăgubirea victimelor. 

Am descoperit că mi-era foarte greu să mă simt bine, căci golovanul mă 
durea îngrozitor, iar botul îmi era atât de uscat că a trebuit să iau skor-rapid 
un gât din sticla de lapte de pe masă, ceea ce l-a făcut pe acel Joe să zică: 

— Maniere de porc împuţit. Am zis: 

— Dar a murit. Era moartă. 

— Au rămas pisicile, fiule, îmi spuse tata parcă mâhnit. N-au avut cui să 
le lase în grijă până la deschiderea testamentului şi au trebuit să angajeze pe 
cineva ca să le hrănească. Aşa că poliţia ţi-a vândut lucrurile, hainele şi 
toate celelalte ca să contribuie la îngrijirea lor. Aşa e legea, fiule. Dar tu n-ai 
fost niciodată unul care să respecţi prea mult legea. 

A trebuit să mă aşez, la care acel Joe zise: 

— Cere voie înainte să te aşezi, porc fără maniere, dar i-am replicat skor- 
rapid: 


— Închide-ţi gaura aia jegoasă, mare şi grasă, şi am început deja să mă 
simt rău. 

Apoi am încercat să fiu cât de cât rezonabil şi să zâmbesc de dragul 
sănătăţii mele, aşa că am zis: 

— Totuşi, este camera mea, nu puteţi să negaţi. Şi este şi casa mea. Aşa 
că ce propuneri aveţi, al meu Ta şi a mea Ma? 

Dar ei nu făceau decât să mă privească foarte posomorâţi, mama 
clătinând un pic din liţofaţa ei plină de riduri şi udă de lacrimi, după care 
tati îmi spuse: 

— Trebuie să ne gândim la toate astea, fiule. Nu putem să-l dăm pur şi 
simplu pe Joe afară, nu-i aşa? Vreau să spun că Joe are o slujbă, un contract 
de doi ani şi noi am făcut o înţelegere, nu-i aşa, Joe? Vreau să zic, fiule, că 
ne-am gândit că vei sta în închisoare pentru o perioadă lungă, iar camera era 
liberă. 

Se simţea un pic ruşinat, puteai vedea asta de pe liţofaţa lui. Aşa că i-am 
zâmbit doar şi am încuviinţat, spunând: 

— Am înţeles. Te-ai obişnuit cu un pic de linişte şi te-ai obişnuit şi cu 
ceva poli în plus. Asta-i viaţa. Iar fiul tău n-a fost nimic altceva decât o 
povară îngrozitoare. 

lar apoi, Fra, mă credeţi sau mă pupaţi undeva, m-am pus pe plâns, 
părându-mi foarte rău de mine însumi. Aşa că tati spuse: 

— Ştii, fiule, Joe a plătit deja chiria pe luna următoare. Adică, orice am 
face în viitor, nu putem să-i spunem lui Joe să iasă afară, nu-i aşa, Joe? 

La care acest Joe spuse: 

— La voi doi trebuie să mă gândesc, voi care aţi fost ca un tată şi o 
mamă pentru mine. Oare ar fi corect sau bine să plec şi să vă las la 
cheremul acestui tânăr monstru care nu s-a purtat deloc ca un adevărat fiu? 
Plânge acum, dar nu e decât teatru şi prefăcătorie. Lăsaţi-l să plece şi să-şi 
găsească o cameră altundeva. Lăsaţi-l să înveţe cât de greşite i-au fost 
drumurile şi că un băiat aşa de rău ca el nu merită nişte părinţi atât de buni 
cum a avut. 

— Bine, zic, ridicându-mă şi încă plin de lacrimi. Ştiu acum cum stau 
lucrurile. Nimeni nu mă iubeşte, nimeni nu mă vrea. Am suferit şi-am 
suferit şi-am suferit şi toată lumea vrea să sufăr mai departe, sunt sigur. 

— Tu i-ai făcut pe alţii să sufere, îmi zice acest Joe. Aşa că este drept ca 
şi tu să suferi de-adevăratelea. Mi s-a povestit totul despre faptele tale, în 


timp ce stăteam aici seara la masă, şi am fost şocat de ceea ce am auzit. 
Multe din ele mi-au făcut greață. 

— Aş vrea, zic, să fiu înapoi în închisoare. În bătrâna dragă Statocnă, aşa 
cum era ea. Mă itkar acum, zic. Nu mă veţi mai vidvedea niciodată. O să 
mă descurc, mulţumesc frumos. O s-o aveţi din greu pe conştiinţă. 

La care tati spuse: 

— N-o lua chiar aşa fiule, iar mama se puse iar pe bohohocit, cu liţofaţa 
schimonosită şi cu Joe ăla punându-şi ruka pe după umerii ei din nou, 
liniştind-o gata, gata, gata, ca un bou. Aşa că am ieşit clătinându-mă pe uşă 
afară, lăsându-i pradă îngrozitoarei lor vinovăţii, O, Fra. 

2 

Mă itscoboram în jos pe stradă parcă fără niciun chef, Fra, în tzoalele 
alea de seară la care liudiii se holbau, şi era şi frig, căci era o zi rece şi 
ticăloasă de iarnă şi singurul lucru pe care simţeam că îl doream era să mă 
depărtez de toate astea şi să nu mai trebuiască să mă gândesc la niciun fel 
de chekstie. Aşa că am luat autobuzul spre Centru, apoi m-am întors pe jos 
până la Taylor Place unde era butikul de discuri Melodia — căruia 
obişnuiam să-i fac favoarea de a-i fi client nepreţuit, O, Fra, şi care părea să 
fie acelaşi mesto dintotdeauna, încât atunci când am intrat m-am aşteptat să- 
] văd pe acelaşi bătrân Andy, chelul ăla foarte, foarte slab, celavekul ăla 
săritor de la care kupeteam discuri pe vremuri. Dar, Fra, nu era niciun Andy, 
ci doar o kirăială şi o sporovăială de nadţati (adolescenţi), malciki şi 
puiance sluşind oarece cântece pop noi şi îngrozitoare, pe care şi dansau, iar 
în spatele tejghelei se afla un celavek nu cu mult mai mare decât un nadţat, 
bătând din oasele alor lui ruki şi smehăind ca un bezmetik. Aşa că m-am 
apropiat, am aşteptat până a catadicsit să mă bage în seamă şi-i zic: 

— Aş vrea să ascult un disc cu Mozart Patruzeci. 

Nu ştiu de ce tocmai asta îmi trecuse prin golovan, dar îmi trecuse. 
Celavekul de la tejghea îmi zice: 

— Patruzeci ce, prietene? 

Îi răspund: 

— Simfonia. Simfonia Numărul Patruzeci în Sol Minor. 

— 0oooo, interveni unul dintre nadţatii care dansau, un malcik cu părul 
în oci, Simpafonie. Nu pare simpatic? Vrea o simpafonie. 

Simţeam cum răzdracii cresc în mine, dar trebuia să mă păzesc, aşa că m- 
am făcut că-i zâmbesc celavekului care îi luase locul lui Andy şi tuturor 
nadţatilor care dansau şi răkneau. Aşa că celavekul de la tejghea îmi zice: 


— Du-te în cabina de acolo prietene, şi-am să-ţi pompez ceva acolo. 

Aşa că m-am îndreptat spre cabina malenkaia unde puteai sluşi discurile 
pe care vroiai să le cumperi, şi acest celavek mi-a pus un disc, dar nu era 
Mozart Patruzeci, ci era Mozart Praga — sigur tipul culegând primul 
Mozart pe care l-a găsit pe raft —, iar chestia asta ar fi trebuit să înceapă să 
mă răzdrăcească de-adevăratelea, dar trebuia să mă controlez de groaza 
durerilor şi a greţii, iar ceea ce uitasem era ceva ce n-ar fi trebuit să uit şi 
acum mă făcea să-mi doresc moartea. Era vorba despre faptul că bratnicii 
ăia de doctori făcuseră în aşa fel încât orice muzică ce ar fi trebuit să 
trezească emoţii în mine îmi făcea greață, ca şi cum aş fi privit sau aş fi 
dorit să comit acte de violenţă. Şi asta era din cauză că toate filmele acelea 
violente erau acompaniate de muzică. Şi îmi aminteam în mod deosebit de 
filmul ăla groaznic cu nazişti, acompaniat de Beethoven A Cincea, ultima 
parte. lar acuma dragul de Mozart suna înfiorător. M-am năpustit afară din 
cabină ca un bezmetik ca să mă feresc de greaţa şi durerea care mă 
năpădeau, şi am ieşit val-vârtej afară din magazin, cu nadţatii ăia smehăind 
după mine şi cu celavekul de la tejghea strigând: „Hei, hei!” Dar nu i-am 
băgat în seamă şi am trecut clătinându-mă ca un orb pe partea cealaltă a 
drumului şi după colţ la Lactobarul Korova. Ştiam ce vroiam. 

Mestoul era aproape gol, căci era încă dimineaţă. Arăta şi ciudat, căci 
fusese decorat cu vaci muugitoare, de culoare roşie, iar în spatele tejghelei 
nu era niciun celavek pe care să-l fi cunoscut. Dar când am spus: „Lapte 
plus una mare”, celavekul cu o liţofaţă sfrijită şi foarte proaspăt rasă a ştiut 
ceea ce doream. Aşa că mi-am luat molokoul cu dubla şi m-am aşezat într- 
unul din separeurile care se găseau de jur-împrejurul mestoului, despărțite 
cu draperii de mestoul principal, şi m-am aşezat în scaunul pluşat şi am 
sorbit şi-am tot sorbit. Când am terminat întregul pahar, am început să simt 
că încep să se întâmple tot felul de lucruri. Îmi fixasem ocii pe o malenkaia 
bucăţică de staniol de la un pachet de canceroase care era pe podea, 
maturatul în acest mesto nefiind prea super horrorshow, Fra. Şi petecul ăla 
de staniol începu să crească şi să crească şi să crească, şi era atât de 
strălucitor şi de înflăcărat, încât a trebuit să-mi mijesc ocii. Şi devenise atât 
de mare, încât nu era cât separeul în care zăceam, ci cât întregul Korova, cât 
întreaga stradă, cât întregul oraş. lar apoi s-a făcut cât întreaga lume, iar 
apoi s-a făcut cât întregul întregului, Fra, şi parcă era o mare care spăla 
toate celelalte chekstii care existaseră vreodată sau care fuseseră numai 
gândite vreodată. Parcă sluşeam cum eu însumi făceam gălăgie şi gavaream 


slove ca: „Dragi sălbăticiuni ciudate şi moarte, nu putreziţi în tot felul de 
deghizări” şi tot rahatul de rigoare. lar apoi am simţit cum viziunea a 
copleşit tot staniolul ăla, şi au apărut culori cum nimeni n-a mai vidvăzut 
vreodată, şi am putut vidvedea un şir lung, lung, lung parcă de grupuri de 
statui, care era împins tot mai aproape şi mai aproape şi mai aproape şi toate 
aveau lumini strălucitoare aprinse sub ele şi deasupra lor, O, Fra. Şi grupul 
ăsta de statui îi aparţinea lui Dumnezeu sau Bog şi Sfintei lui Cete de îngeri 
şi Sfinţi, toţi foarte strălucitori ca bronzul, cu bărbi şi aripi mari şi balşoaie 
care parcă fluturau într-un fel de vânt, aşa că de fapt nu puteau fi de piatră 
sau bronz, iar ochii sau ocii lor se mişcau şi erau vii. Şi aceste personaje 
mari şi balşoaie au venit mai aproape şi mai aproape, tot mai aproape, până 
când m-au prăvălit la pământ şi am putut să sluşesc propriul meu golos 
strigând „Ee-eeeee”. Şi-am simţit că m-am descotorosit de toate-— tzoale, 
corp, creier, nume, de toate — şi chiar m-am simţit horrorshow de parcă 
eram în rai. Şi a urmat parcă un zghomot ca de fărâmiţare şi ca de 
mototolire, iar Bog şi îngerii şi Sfinţii parcă şi-au clătinat golovanele spre 
mine, şi parcă mi-au gavarit că încă nu era timpul şi că ar trebui să mai 
încerc, iar apoi totul parcă s-a chiorât, a smehăit, iar apoi s-a prăbuşit, 
lumina cea mare şi caldă a început să se răcească şi m-am trezit cum eram 
înainte, cu paharul gol pe masă şi cu dorinţa de a plânge şi cu sentimentul 
că moartea era singurul răspuns la toate întrebările mele. 

Şi chiar asta era, vidvăzusem limpede că ăsta era singurul lucru pe care 
puteam să-l fac, dar cum să-l fac habar nu aveam, căci niciodată nu mă 
gândisem la aşa ceva înainte, O, Fra. În micuța mea geantă cu chekstii 
personale aveam brişka mea tăietoare de gâtleje, dar pe loc am simţit cum 
îmi vine rău în momentul în care mi-am imaginat cum îmi retezzzz gâtlejul 
şi cum propriul meu krovi roşu, roşu ţâşneşte. Ceea ce îmi doream nu era 
ceva violent, ci o chestie care să mă facă să adorm cu blândeţe, acesta fiind 
sfârşitul Umilului Vostru Povestitor, nemaidând nimănui nicio bătaie de 
cap. Poate, m-am gândit, dacă o să mă itkărăbănesc la Biblioteca Publică de 
după colţ, poate voi găsi într-o carte cea mai bună modalitate de a o mierli 
fără durere. Şi m-am imaginat pe mine însumi mort, şi cât de rău le va părea 
la toţi, lui Ta şi lui Ma, şi acelui murdar şi împuţit de Joe, uzurpatorul, şi lui 
Dr. Brodsky şi lui Dr. Branom şi acelui Ministru de Interne şi de Inferne şi 
oricărui alt celavek. Precum şi împuţitului şi lăudărosului de Guvern. Aşa 
că m-am prelins în iarnă, şi era de pe acum după-amiază, aproape ora două, 
după cum puteam vidvedea pe cronometrul balşoi din Centru, aşa că 


preumblarea mea pe tărâm cu bătrânul moloko plus trebuie să fi durat mai 
mult decât crezusem. Am mers în josul bulevardului Marghanita, am cotit-o 
apoi pe Boothby Avenue, apoi după colţ din nou şi iată Biblioteca Publică. 

Era un soi de mesto veki şi jegos în care nu-mi mai aduceam aminte să fi 
intrat încă de pe vremea când eram un foarte, foarte malenki malcik, de nu 
mai mult de şase ani, un mesto alcătuit din două părţi — una în care 
împrumutai cărţi şi una în care puteai să citeşti, plină cu gazette şi reviste şi 
cu un von de oameni bătrâni şi vârstnici, cu tzoalele lor mirosind parcă a 
bătrâneţe şi a sărăcie. Ăştia stăteau în picioare în faţa standurilor cu gazette 
de jur-împrejurul camerei, pufnind, râgâind şi gavarind în sinea lor, dând 
paginile ca să citească ştirile cu o foarte mare tristeţe, sau stăteau la mese 
uitându-se prin reviste ori făcându-se că se uită, unii dintre ei moţăind, iar 
unul sau doi chiar sforăind destul de tare. La început parcă nu puteam să-mi 
aduc aminte ce doream în primul rând, apoi mi-am adus aminte, parcă un 
pic surprins că venisem acolo pentru a afla cum s-o mierlesc fără durere, 
aşa că m-am încoit spre raftul plin cu chekstii de consultat. Erau o grămadă 
de cărţi, dar niciuna cu un titlu, Fra, care să te dumirească. Am găsit o carte 
medicală pe care am luat-o, dar când am deschis-o era plină cu desene şi 
fotografii de răni şi boli groaznice care m-au făcut să-mi fie un pic rău. Aşa 
că am pus-o la loc, şi am luat marea carte sau Biblia, cum se numea ea, 
gândind că poate mi-ar putea aduce un pic de alinare, aşa cum făcuse în 
zilele de demult de la bătrâna Statocnă (de fapt nu atât de demult, deşi acum 
păreau că s-au întâmplat cu mult, mult timp înainte) şi m-am prăbuşit pe un 
scaun ca să o citesc. Dar tot ce am găsit era despre a urgisi de şaptezeci de 
ori câte şapte şi o grămadă de blesteme evreieşti şi tolkafteli între ei şi toate 
astea m-au făcut să-mi fie rău din nou. Aşa că aproape am izbucnit în plâns, 
încât un mujik foarte vârstnik şi rufos care stătea în faţa mea m-a întrebat: 

— Ce ai, fiule? Ce s-a întâmplat? 

— Vreau să mor, i-am răspuns. Asta e tot ce vreau. Viaţa a devenit prea 
mult pentru mine. 

Un celavek vârstnik care citea lângă mine zise: „Ssssst”, fără să-şi ridice 
ochii dintr-o revistă bezmetikă, plină parcă de chekstii geometrice balşoaie. 
Asta mi-a atras într-un fel atenţia. Mujikul celălalt îmi zise: 

— Eşti prea tânăr pentru asta, fiule. De ce, ai toată viaţa în faţă. 

— Da, zic cu amărăciune. Ca o pereche de grude false. La care celavekul 
care citea revista zise din nou: „Ssssst”, dar de data asta privindu-mă, şi 


ceva ca un ceas sună pentru amândoi. Mi-am dat seama cine era, iar el 
spuse, foarte gromko: 

— Pe Dumnezeul meu, eu nu uit niciodată nicio formă. Pe Dumnezeul 
meu, porc tânăr, am pus mâna pe tine. 

Cristalografie, asta era. Asta era ceea ce luase de la bibliotecă atunci. 
Zubii cei falşi au ssscrâsnit ceva de horrorshow. Tzoalele răvăşite. Cărţile 
răzdrenţite, toate despre cristalografie. M-am gândit că ar fi mai bine să o 
şterg cât mai skor-rapid, Fra. Dar mujikul ăsta bătrân şi vârstnik era deja în 
picioare, urlând ca un bezmetik către toţi tuşitorii bătrâni şi vârstnici de la 
gazettele înşirate de jur-împrejurul pereţilor, şi la cei care moţăiau cu 
revistele pe la mese. 

— Am pus mâna pe el! a strigat. Porcul ăla tânăr şi otrăvit care a distrus 
cărţile de cristalografie, cărţi rare, cărţi care niciodată nu vor mai putea fi 
găsite nicăieri. 

Asta dădu naştere unui vakarm nebun, căci bătrânul celavek chiar îşi 
ieşise din pepeni. 

— Un specimen de marcă de tânăr sălbatic şi laş! răkni el. Aici, în 
mijlocul nostru şi la mâna noastră! El şi amicii lui m-au bătut, mi-au tras 
pumni şi m-au călcat în picioare. Mi-au smuls hainele şi mi-au scos dinţii. 
Au râs de sângele şi de gemetele mele. M-au ţinut în şuturi până acasă, 
ameţit şi dezbrăcat! 

Asta nu era chiar în întregime adevărat, după cum ştiţi, Fra. Mai avea 
ceva tzoale pe el, nu era complet nagoi. 

Aşa că i-am răknit înapoi: 

— Asta a fost acum doi ani. Am fost pedepsit de atunci. Mi-am învăţat 
lecţia. Uitaţi-vă — poza mea este în ziare. 

— Pedepsit, zici? interveni un vârstnik, genul fost soldat. Ar trebui să fiţi 
exterminați cu toţii. Ca atâţia alţi paraziți periculoşi. Asta da pedeapsă. 

— Bine, bine, zic. Oricine are dreptul la propria lui părere. lertaţi-mă, dar 
trebuie să plec. 

Şi am dat să mă itkărăbănesc din mestoul ăsta, plin cu oameni bătrâni şi 
bezmetici. Aspirină, asta era. Poţi s-o mierleşti dacă iei o sută de aspirine. 
Aspirine de la bătrâna prăvălie. Dar celavekul cu cristalografia răkni: — 
Nu-l lăsaţi să plece! O să-i arătăm noi ce-i aia pedeapsă, porc tânăr şi 
criminal! Puneţi mâna pe el. Şi credeţi-mă, Fra, sau pupaţi-mă undeva, doi 
sau trei vârst-nici tremurători, fiecare de cam nouăzeci de ani, m-au apucat 
cu ale lor ruki bătrâne şi tremurânde, şi am simţit cum mi se face rău la 


vonul bătrâneţii şi al bolii care venea dinspre mujicii ăştia aproape morţi. 
Celavekul cu cristalele era acum călare pe mine, cărându-mi skatoalce 
malenkie peste liţofaţă, şi-am încercat să mă smulg şi să mă irkărăbănesc, 
dar acele ruki bătrâne care mă ţineau erau mai puternice decât aş fi crezut. 
Aşa că alţi celaveci bătrâni au venit şchiopătând dinspre gazette ca să-şi 
încerce puterile pe Umilul Vostru Povestitor. Urlau chekstii ca: „Omorâţi-l! 
călcaţi-l în picioare, ucideţi-l, zdrobiţi-i dinţii!” şi tot rahatul ăla, încât am 
putut vidvedea ceea ce era limpede ca bună ziua. Era bă-trâneţea punându- 
se la încercare cu tinereţea, asta era. Dar unii dintre ei spuneau: „Bietul 
Jack, aproape că l-a omorât pe bietul Jack, asta a făcut porcul ăsta tânăr”, şi 
tot aşa de parcă s-ar fi întâmplat ieri. Şi pentru ei chiar ieri se întâmplase. 
Apoi parcă era o mare de oameni bătrâni, murdari şi împuţiţi care alergau să 
mă prindă cu ale lor slabe ruki şi gheare bătrâne şi cornoase, răknind şi 
gâfâind, dar găşkarul nostru cu cristalele era în frunte, dând skatoalcă după 
skatoalcă. Şi n-am îndrăznit să fac nici măcar o singură chekstie singurică, 
Fra, căci era mai bine să fii lovit astfel, decât să-ţi fie greață şi să simţi 
durerea îngrozitoare, dar faptul că în jurul meu era violenţă mă făcea să 
simt că greaţa mă pândea de după colţ ca să vadă când să iasă la vedere şi să 
se dezlănţuie. 

Apoi un celavek supraveghetor şi-a făcut apariţia, era un celavek ceva 
mai tânăr, care răkni: 

— Ce se întâmplă aici? Opriţi-vă imediat! Asta este o sală de lectură! 

Dar nimeni nu l-a băgat în seamă. Aşa că celavekul supraveghetor spuse: 

— În regulă, o să sun la poliţie. 

Aşa că i-am răknit, şi niciodată în toată jâznia mea n-aş fi crezut că voi 
face asta: 

— Da, da, da, sună, apără-mă de nebunii ăştia bătrâni! 

Am băgat de seamă că celavekul supraveghetor n-avea niciun chef să se 
alăture dratluptei şi să mă salveze de furia şi nebunia ghearelor acestor 
celaveci bătrâni. O şterse doar, poate spre biroul lui sau spre locul unde era 
un telefon. Acum toţi bătrânii ăia începură parcă să gâfâie, şi simţeam că aş 
fi putut doar să le trag un bobârnac şi ar fi căzut cu toţii, dar nu făceam 
decât să mă las ţinut cu multă răbdare de aceste ruki bătrâne, cu ocii închişi, 
şi să simt skatoalce fără putere peste liţofaţa mea şi să sluşesc golosurile 
bătrâne respirând gâfâit şi răknind: „Porc de câine, criminal ordinar, 
huligan, tâlhar, omorâţi-l!” Apoi am primit o skatoalcă atât de dureroasă în 
nas, încât mi-am zis la dracu, la dracu, şi mi-am deschis ocii şi am început 


să mă zbat ca să scap de ei, ceea ce nu era greu, Fra, şi m-am năpustit 
răknind spre holul de la intrare, din faţa camerei de lectură. Dar răzbunătorii 
aceia bătrâni încă mă urmăreau, gâfâind să-şi dea duhul, cu ghearele lor de 
animale tremurând, ca să pună mâna pe Prietenul şi Umilul vostru 
Povestitor. Apoi mi s-a pus piedică şi am fost din nou pe podea, încasând 
pumni, şi am sluşit deodată golosuri de celaveci tineri răknind: „Gata, gata, 
opriţi-vă!” şi am ştiut că sosise poliţia. 

Parcă eram ameţit, Fra, şi parcă nu vidvedeam limpede, dar eram sigur că 
îi mai întâlnisem pe miliţoii ăştia în vreun mesto şi altă dată. Cel care mă 
sprijinea şi îmi tot zicea: „Gata, gata, gata” până la uşa din faţa Bibliotecii 
Publice, pe ăsta nu-l ştiam deloc, dar îmi părea prea tânăr ca să fie patrok. 
Dar ceilalţi doi aveau spinări pe care eram sigur că le mai văzusem şi 
înainte. Îmbrânceau celavecii ăia bătrâni cu o bucurie şi o distracţie 
balşoaie, şfichiuind malenki biciuşti şi răknind: 

— Terminati, băieţi obraznici! Asta ar trebui să vă înveţe să nu mai faceţi 
scandal şi să nu mai tulburaţi Pacea Statului, voi, ticăloşi răi ce sunteţi! 

Aşa că i-au condus pe acei răzbunători vârstnici, aproape pe moarte, care 
gâfâiau şi şuierau, înapoi în camera de lectură, după care s-au întors, făcând 
haz de distracţia pe care o avuseseră, ca să se uite la mine. Cel mai în vârstă 
dintre cei doi zise: 

— Măi, măi, măi, măi, măi, măi, măi! Zău că este micul Alex. De mult 
nu te-am văzut, găşkare. Cum îţi merge? 

Eram complet zăpăcit, uniforma şi şlemul sau casca împiedicându-mă să 
văd cine era, deşi liţofaţa şi golosul îmi erau foarte cunoscute. M-am uitat 
apoi la celălăit, şi, în ceea ce-l privea, cu liţofaţa lui încruntată şi bezmetikă, 
nu aveam nicio îndoială. După care, încremenit şi tot mai stupefiat, m-am 
uitat din nou la cel cu măi, măi, măi, era grăsunul de Billyboy, duşmanul 
meu de pe vremuri. Celălalt era, bineînţeles, Moho, care fusese pe vremuri 
al meu găşkar şi totodată duşmanul ţapului ăla gras şi împuţit de Billyboy, 
dar care era acum un miliţoi cu uniformă şi şlem şi bici ca să păstreze 
ordinea. Zic: 

— O, nu! 

— Ei, ce zici? Şi bătrânul Moho dădu drumul la nechezatul lui clasic pe 
care mi-l aminteam atât de hor-rorshow: „Hi, hî, hî!” 

— E imposibil, zic. Nu poate fi adevărat. Nu pot să cred. 


— Crede privirilor tale, mârâi Billyboy. Nimic nu-i scos din mânecă. 
Nicio vrajă, găşkare. O slujbă pentru doi care au acuma vârsta de slujbaşi. 
Poliţia. 

— Eşti prea tânăr, zic. Mult prea tânăr. Nu fac ei patroci din malciki de 
vârsta ta. 

— Am fost tineri, continuă bătrânul miliţoi Moho. Nu puteam să trec 
peste asta, Fra, zău că nu puteam. Aşa eram atunci, găşkari tineri. lar tu 
întotdeauna ai fost cel mai tânăr. Şi iată-ne acum aici. 

— Încă nu pot să îmi cred ochilor, zic. După care Billyboy, patrokul 
Billyboy pe care nu mi-l puteam imagina, îi spuse tânărului miliţoi care încă 
mă sprijinea şi pe care nu-l cunoşteam: 

— Cred că ar fi mult mai bine, Rex, dacă i-am împărtăşi un pic din 
clasica disciplinară. Băieţii o să fie întotdeauna băieţi, aşa a fost mereu. Nu- 
i nevoie să trecem prin rutina secţiei. Ăsta de-aicea şi-a reluat vechile 
obiceiuri, de care noi ne aducem bine aminte, pe când tu bineînţeles că nu 
poţi. Sigur că i-a atacat pe cei bătrâni şi fără apărare, care pe bună dreptate 
au ripostat. Dar trebuie să avem şi noi ceva de spus în numele Statului. 

— Ce tot zici? îi spun, parcă neputând să-mi cred alor mele uhe. Ei s-au 
dat la mine, Fra. Nu sunteţi de partea lor şi nu puteţi fi. Tu nu poţi fi, Moho. 
Era un celavek pe care l-am bumbăcit odată pe vremuri, care a încercat să-şi 
ia o malenkaia revanşă după atâţia ani. 

— Multi ani, într-adevăr, zice Moho. Nu-mi mai amintesc prea 
horrorshow de zilele alea. Şi nu mai îmi spune Moho. Spune-mi domnule 
ofiţer. 

— Cu toate astea, ne amintim destul de mult, continuă Billyboy să dea 
din cap. Nu mai era atât de gras cum fusese. Malciki mici şi obraznici cu 
brişti tăietoare de gâtleje, ăştia trebuie ţinuţi sub control. 

Aşa că m-au apucat cu o mână fermă şi m-au scos afară din Bibliotecă. O 
maşină de patrulă a miliţocilor ne aştepta în faţă şi celavekul pe care îl 
numeau Rex era şoferul. M-au tolghiontit pe scaunul din spate şi nu puteam 
să mă opresc din a crede că totul era o glumă şi că Moho îşi va scoate 
şlemul de pe gulie şi că va începe să hăhăie. Dar n-a făcut-o. Le-am zis, 
încercând să-mi stăpânesc strekea din mine: 

— Şi bătrânul Pete, ce i s-a întâmplat lui Pete? Îmi pare rău de Georgie, 
am auzit totul despre asta. 

— Pete, o, da, Pete, zice Moho. Parcă îmi amintesc numele. 

Puteam vidvedea că ieşeam din oraş. Le zic: 


— Încotro ne îndreptăm? 

Billyboy se întoarse spre mine şi îmi zise: 

— E încă lumină. O raită pe la ţară, pustie din cauza iernii, dar retrasă şi 
încântătoare. Nu e drept, nu e întotdeauna drept ca liudii din oraş să vidvadă 
prea mult din pedepsele noastre disciplinare. Străzile trebuie păstrate curate, 
şi asta nu numai la propriu. 

Şi se întoarse din nou cu privirea înainte. 

— Lasă asta, zic. Nu o merit. Zilele de demult sunt moarte şi duse. 
Pentru ceea ce-am făcut în trecut mi-am primit pedeapsa. Am fost vindecat. 

— Ni s-a citit despre asta, zice Moho. Superiorul ne-a citit toate astea şi 
nouă. A zis că a fost o metodă foarte bună. 

— Ţi-a citit? îi zic, un malenki pic răutăcios. Eşti încă prea moho ca să 
citeşti singur, Fra? 

— O, nu, zice Moho, parcă blând şi cu regret. Nu poţi să-mi mai vorbeşti 
aşa. Nu, în niciun caz, găşkare. Şi îmi cârpi o skatoalcă balşoaie drept în 
mistrie, încât tot kroviul meu roşu, roşu începu să-mi curgă pic, pic, pic din 
nas. 

— Nu poţi să mai ai încredere, zic cu amărăciune, ştergându-mi kroviul 
cu ruka. Am fost întotdeauna adin singurel. 

— Aşa şi vei fi, zice Billyboy. 

Ajunseserăm pe câmp şi acolo erau pomi fără frunze şi se auzeau câteva 
ciripituri parcă ciudate, şi mai departe se vedeau parcă nişte maşini agricole 
huruind înfundat. Începuse să se întunece, căci eram în miezul iernii. Nu se 
zăreau liudi în jur şi nici animale. Eram numai noi patru. 

— Dă-te jos, Alex, băiatule, zice Moho. Doar un malenki puţintel de 
disciplinară. 

În tot timpul ăsta, celavekul şofer doar stătea la volan, fumând o 
canceroasă şi citind malenki putintel dintr-o carte. Avea lumina aprinsă în 
maşină ca să poată vidvedea. Nu aruncă nicio privire la ceea ce Billyboy şi 
Moho îi făceau Umilului Vostru Povestitor. N-am să vă descriu ce-au făcut, 
dar erau gâfâieli şi bufnituri parcă pe fundalul maşinilor agricole care 
huruiau şi al cip-ciripitului de pe crengile nagoie, adică goale. Şi puteai 
vidvedea cum se ridica fumul în lumina din maşină, şoferul ăla întorcând 
paginile foarte calm. Şi erau călare pe mine, tot timpul, Fra. Apoi Billyboy 
sau Moho, nu pot să spun care, spuse: 

— Cred că e destul, găşkare, aşa cred, tu nu? 


După care mi-au tras o skatoalcă de adio fiecare drept în litofaţă, după 
care m-am prăbuşit şi doar zăceam acolo în iarbă. Era rece, dar nu simţeam 
frigul. Apoi şi-au scuturat ale lor ruki, şi-au pus la loc şlemurile şi tunicile 
pe care le dăduseră jos şi s-au întors în maşină. 

— La buna vedere, Alex, zice Billyboy, la care Moho scăpă un nechezat 
clovnesc de-al lui. Şoferul îşi termină pagina pe care o citea, puse cartea 
deoparte, după care porni maşina şi o luară spre oraş, fostul meu găşkar şi 
fostul meu duşman făcându-mi cu mâna. Dar eu doar zăceam acolo, 
dărâmat şi demolat. 

După un timp a început să mă doară îngrozitor, iar apoi se porni să plouă, 
o ploaie ca gheaţa. Nu vedeam niciun celavek în zare, şi nici lumini de case. 
Unde să mă duc, eu care nu aveam nici casă şi nici prea mulţi tăieţei la 
teşkerea? Mi-am plâns de milă, hî, hî, hî. După care m-am ridicat şi am 
început să merg. 

Acasă, acasă, acasă, asta era ceea ce doream şi credeţi-mă, Fra, că 
ACASĂ am şi ajuns. Mergeam prin întuneric, nu pe drumul spre oraş, ci pe 
drumul dinspre care se auzea zumzăitul parcă de maşini agricole. Asta m-a 
adus într-un fel de sat pe care simţeam că-l mai vidvăzusem şi altă dată, dar 
asta poate pentru că toate satele sunt la fel, mai ales în întuneric. Erau case 
şi un mesto parcă de băuturi, iar la capătul satului era o căsuţă malenkaia, 
adin singurică, iar pe poarta ei puteam vidvedea numele ei strălucind alb, 
ACASĂ. Eram ud leoarcă de la ploaia aia îngheţată, aşa că tzoalele mele nu 
mai erau ultimul răcnet, ci chiar mizerabile sau mai bine spus patetice, iar 
superba mea podoabă se transformase într-un rahat împuţit care îngăla al 
meu golovan tremurător şi eram sigur că liţofaţa mea era plină de tăieturi şi 
zgârieturi, iar vreo doi dintre zubii mei s-au clătinat când i-am pipăit cu 
limba sau iazâka. Şi tot hoitul mă durea şi mi-era cumplit de sete, aşa că îmi 
tot ţineam botul deschis în ploaia rece, iar stomacul îmi chiorăia grrrrrr tot 
timpul, căci nu-i mai dădusem nimic de potol încă de dimineaţă şi atunci nu 
foarte mult, Fra. 

ACASĂ scria şi poate că era vreun celavek care m-ar fi putut ajuta. Am 
deschis poarta  şi-am înaintat  clătinându-mă pe potecă, ploaia 
transformându-se acum în lapoviţă, după care am ciocănit discret şi patetic 
la uşă. Niciun celavek nu a apărut, aşa că am ciocănit un malenki pic mai 
mult şi mai tare, după care am auzit zvon de noghi venind spre uşă. După 
care uşa s-a deschis şi un golos de bărbat a zis: 


— Da, ce doriţi? 

— O, zic, ajutaţi-mă, vă rog. Am fost bătut de poliţie şi lăsat să mor în 
drum. Vă rog, daţi-mi să beau ceva şi un loc lângă foc, vă rog, domnule. 

Uşa s-a deschis de tot şi puteam vidvedea parcă o lumină caldă şi un foc 
trosnind trosc, trosc înăuntru. 

— Oricine-ai fi, poftim înăuntru, zice celavekul. Dumnezeu să te ajute, 
amărâtă victimă, intră şi hai să vedem ce-i cu tine. Aşa că am intrat 
clătinându-mă şi credeţi-mă, Fra, că nu mă prefăceam deloc, ci chiar eram 
complet terminat. Celavekul ăla amabil îmi înconjură pleciumeroii cu ale 
lui ruki şi mă împinse în camera unde ardea focul, şi pe loc mi-am dat 
seama unde eram şi de ce cuvântul ACASĂ de pe poartă îmi părea atât de 
familiar. L-am privit pe celavek, iar el m-a privit cu milă parcă, iar de acum 
mi-l aminteam chiar bine. Desigur că el nu-şi aducea aminte de mine, căci 
în zilele acelea fără de griji eu şi aşa-zişii mei găşkari săvârşeam toate 
bumbăcelile, dratluptele şi crastelile cu măşkoace horrorshow sub care ne 
deghizam. Era un celavek scund de vârstă mijlocie, treizeci, patruzeci, 
cincizeci, şi care purta ociki. 

— Stai lângă foc, îmi zice, şi-am să-ţi aduc nişte whisky şi nişte apă 
caldă. Măi, măi, măi, doamne, cum te-au bătut! 

Şi se uită cu duioşie la golovanul şi la liţofaţa mea. 

— Poliţia, îi zic. Îngrozitoarea şi oribila poliţie. 

— Încă o victimă, zice, parcă oftând. O victimă a timpurilor moderne. 
Mă duc să-ţi aduc whisky-ul ăla, după care trebuie să-ţi curăţ puţin rănile. 

Şi ieşi. M-am uitat de jur împrejur prin camera asta malenkaia şi 
confortabilă. Era acum aproape plină de cărţi, un cămin şi două scaune, şi 
puteai vidvedea oarecum că nu mai locuia nicio femeie acolo. Pe masă se 
afla o maşină de scris şi o grămadă de foi risipite, şi mi-am amintit că 
celavekul ăsta era un celavek scriitor. Portocala mecanică, despre asta era 
vorba. Caraghios cum îmi rămăsese în minte. Dar nu trebuia să mă dau de 
gol, căci acum aveam nevoie de ajutor şi de bunătate. Bratnicii ăia 
groahznici şi îngrozitori din acel mesto alb şi cumplit mi-au făcut-o, m-au 
făcut să am nevoie de ajutor şi bunătate şi m-au forţat să doresc să dau 
ajutor şi bunătate chiar dacă nimeni nu mi-ar fi cerut-o. 

— ]ată-mă, zice celavekul întorcându-se. 

Îmi întinse un pahar plin, fierbinte şi îmbietor pe care să-l drinkănesc, 
ceea ce m-a făcut să mă simt mai bine, după care mi-a curăţat crestăturile de 
pe liţofaţă. Şi îmi zice apoi: 


— Trebuie să faci o baie bună şi fierbinte, o să ţi-o pregătesc, după care 
poţi să-mi povesteşti tot la o masă bună şi fierbinte de care o să mă ocup cât 
timp faci tu baie. 

Fra, mai că îmi venea să plâng de cât de bun era cu mine, şi cred că 
trebuie să fi văzut bătrânele lacrimi în ocii mei, căci îmi spuse: 

— Gata, gata, gata, şi mă bătu pe pleciumeroi. 

Mă rog, m-am dus şi am făcut baie, după care mi-a adus o pijama şi un 
halat să mă îmbrac, amândouă încălzite lângă foc, şi o pereche de tuflecei 
călduroşi. Şi, Fra, deşi mă dureau toate, am simţit că în curând mă voi simţi 
mai bine. M-am itscoborât pe scări şi am vidvăzut că în bucătărie aşezase 
masa cu cuțite şi furculiţe şi o felie mare de hleb, o sticlă de Sos Prima, şi 
curând a servit o ouomletă prăjită cu feliutze de şuncă, cârnaţi sfârâinzi şi 
ceşti balşoaie de ceaiok dulce şi fierbinte, cu lapte. Era grozav să stai la 
căldură şi să mănânci şi am descoperit că mi-era foarte foame, aşa că după 
omletă am simţit nevoia să mănânc feliutză după feliutză de hleb întinsă cu 
unt şi gem de căpşune dintr-un borcan mare şi balşoi. 

— Mult mai bine, îi spun. Cum voi putea să mă revanşez vreodată? 

— Cred că ştiu cine eşti, îmi zice. Dacă eşti acela care cred eu, atunci ai 
ajuns, prietene, în locul potrivit. Nu era fotografia ta în ziarele din 
dimineaţa aceasta? Nu eşti tu biata victimă a acestei noi şi îngrozitoare 
tehnici? Dacă da, atunci ai fost trimis aici de providenţă. Chinuit în 
închisoare, apoi azvârlit afară ca să fii chinuit de poliţie. Mi se rupe inima 
de tine, dragul meu, drag băiat. 

Fra, nu puteam să scot o slovă, deşi aveam botul deschis larg ca să-i 
răspund la întrebări. 

— Nu eşti primul care ajunge aici în pragul disperării, îmi zice. Poliţia 
adoră să-şi aducă victimele la marginea acestui sat, dar este providenţial 
faptul că tu, care eşti un alt fel de victimă, ai venit până aici. Poate că totuşi 
ai auzit de mine? 

Trebuia să fiu foarte atent, Fra, aşa că îi zic: 

— Am auzit de Portocala mecanică. Nu am citit-o, dar am auzit de ea. 

— O, zice, iar liţofaţa lui strălucea ca soarele în strălucirea înflăcărată a 
dimineţii. Povesteşte-mi despre tine. 

— Nu sunt prea multe de povestit, domnule, îi răspund cu umilinţă. O 
năzbâtie prostească şi copilărească, aşa-zişii mei prieteni insistând sau mai 
bine zis forţându-mă să pătrund în casa unei bătrâne puiance, doamne, 
vreau să zic. N-am avut nicio intenţie rea, dar din nefericire, doamna şi-a 


forţat bătrâha şi buna ei inimă încercând să mă azvârle afară, deşi eram gata 
să ies de bunăvoie, şi din cauza asta a murit. Am fost acuzat că i-am 
provocat moartea. Aşa că am fost trimis la închisoare, domnule. 

— Da, da, da, zi mai departe. 

— După care am fost ales de Ministrul de Inferne sau Interne ca să 
testeze chekstia aia a lui Ludovico pe mine. 

— Povesteşte-mi despre asta, îmi zise, aplecându-se nerăbdător înainte, 
cu mânecile de la pulovăr pline de gemul din farfuria pe care o pusesem 
într-o margine. 

Aşa că i-am povestit totul despre asta. I-am povestit chiar tot, Fra, era 
plin de nerăbdare să audă, cu ocii parcă strălucind şi cu gubele 
întredeschise, în timp ce untura de pe farfurii se sleia, sleia, sleia. Când am 
terminat se ridică de la masă, clătinând din cap, şi îngânând hm, hm, hm, 
adunând farfuriile şi celelalte chekstii de pe masă şi le duse la chiuvetă ca 
să le spele. Îi spun: 

— Le spăl eu, domnule, chiar mi-ar face plăcere. 

— Odihneşte-te, odihneşte-te, bietul meu băiat, îmi zice, dând drumul la 
robinet, apa clocotită ţâşnind dintr-o dată. Ai păcătuit, bănuiesc, dar 
pedeapsa ta a depăşit orice măsură. Te-au transformat în ceva diferit de o 
fiinţă umană. Nu mai ai puterea de a alege. Eşti obligat să faci doar fapte 
acceptabile social, o mică maşină capabilă doar de lucruri bune. Şi îmi dau 
bine seama despre ce e vorba, chestia aia cu condiţionarea marginală. 
Muzica şi actul sexual, literatura şi arta, toate sunt acum izvor nu de 
plăcere, ci de durere. 

— Aveţi dreptate, domnule, îi spun aprinzându-mi una din canceroasele 
lui bărbăteşti cu filtru. 

— Întotdeauna au ţintit prea sus, îmi zice ştergând o farfurie, un pic 
absent. Dar intenţia esenţială este adevăratul păcat. Un om care nu poate să 
aleagă încetează să mai fie un om. 

— Aşa zicea şi Chaplin, domnule, capelanul închisorii, vreau să zic. 

— Nu-i aşa, nu-i aşa? Sigur că aşa spunea, trebuie că aşa spunea, altfel ar 
mai fi fost creştin? Ei bine, să lăsăm asta, îmi spune, ştergând încă aceeaşi 
farfurie pe care o ştergea şi cu zece minute mai înainte, mâine trebuie să ne 
întâlnim cu câţiva oameni. Cred că poţi fi de folos, bietul meu băiat. Cred 
că poţi să ajuţi la înlăturarea acestui Guvern mult prea totalitar. Să 
transformi un om tânăr şi decent într-o maşinărie mecanică nu poate fi, cu 


siguranţă, privit ca un triumf de către niciun guvern, în afară de acela care 
se umflă în pene cu puterea lui de represiune. 

Continua să şteargă aceeaşi farfurie, aşa că-i spun: 

— Domnule, ştergeţi încă aceeaşi farfurie. Sunt de acord cu 
dumneavoastră în ceea ce priveşte umflatul în pene. Guvernul ăsta pare a fi 
tare plin de el. 

— O, îmi spune, uitându-se la farfurie de parcă o vedea pentru prima dată 
şi o aşeză jos. Încă nu sunt prea îndemânatic, îmi spune, la treburile casei. 
Soţia mea le făcea pe toate, lăsându-mă pe mine să scriu. 

— Soţia dumneavoastră, domnule? îi spun. A plecat şi v-a părăsit? 

Căci doream într-adevăr să aflu despre soţia lui de care îmi aduceam atât 
de bine aminte. 

— Da, m-a părăsit, îmi spune cu un golos parcă mai puternic şi mai amar. 
Vezi tu, a murit. A fost violată şi bătută cu sălbăticie. Şocul a fost foarte 
mare. S-a întâmplat în casa asta — şi ale lui ruki tremurau, frământând 
cârpa de vase — în camera de alături. A trebuit să mă oţelesc pentru a 
continua să trăiesc aici, însă ea ar fi dorit să stau aici, unde amintirea ei 
parfumată persistă încă. Da, da, da, biată mică fetiţă. 

Vidvedeam cu claritate, Fra, ce se întâmplase în acea noce de demult şi 
mă vidvedeam pe mine săvârşind acea treabă şi simţeam că îmi vine să 
vărs, iar durerea începuse să învie în golovanul meu. Şi celavekul ăla putea 
vidvedea toate acestea, căci liţofaţa mea arăta de parcă se golise de kroviul 
cel roşu, roşu, şi era foarte palidă şi el a observat totul imediat. 

— Hai, du-te la culcare acum, îmi spuse cu blândeţe. Am pregătit camera 
de oaspeţi. Biet, biet băiat, prin câte ai trecut. O victimă a vremurilor 
moderne, aşa cum a fost şi ea. Biată, biată, biată fetiţă. 

5 

Somnul din noaptea aia a fost chiar horrorshow, Fra, fără vise, iar 
dimineaţa care a urmat era senină şi parcă îngheţată, iar o mireasmă foarte 
plăcută de prăjeală pentru micul dejun venea de jos. Mi-a luat ceva timp să- 
mi amintesc unde eram, ca întotdeauna, dar mi-am amintit şi imediat după 
aceea m-am simţit oarecum încălzit şi protejat. Dar, în timp ce stăteam 
întins în pat aşteptând să fiu chemat jos la micul dejun, mi-a trăsnit prin cap 
ideea că trebuie să aflu numele celavekului ăsta atât de protector şi de 
matern, aşa că am dat o tură cu ale mele noghi nagoi, căutând Portocala 
mecanică, ce sigur avea scris pe copertă al lui imia, el fiind autorul. În 
dormitorul meu nu erau decât un pat, un scaun şi o lampă, aşa că am deschis 


uşa de alături, care dădea în propria cameră a celavekului, şi acolo am 
putut-o vidvedea pe soţia lui pe perete, o fotografie mărită, balşoaie, încât 
am simţit un malenki pic că mi se face rău aducându-mi aminte. Dar mai 
erau şi vreo două-trei rafturi de cărţi, iar printre ele, aşa cum mă gândisem 
că trebuia să fie, era şi un exemplar din Portocala mecanică şi pe coperta 
cărţii, ca şi pe cotorul ei, era imia autorului — F. Alexander. Bunule Bog, 
m-am gândit, încă un Alex. După care am răsfoit-o, stând în picioare, în 
pijama şi cu ale mele noghi goale, dar fără să simt niciun malenki pic de 
frig, căci căsuţa era bine încălzită, dar n-am putut să-mi dau seama despre 
ce era cartea. Părea scrisă într-un stil parcă foarte bezmetik, plin de ah şi oh 
şi rahaturi dintr-alea, iar ce reieşea era că toţi liudii de azi au fost 
transformați în maşini, deşi în realitate ei — adică tu şi cu mine şi cu el şi 
cu mi se fâlfâie cine — erau mai mult crescuţi natural, ca un fruct. F. 
Alexander părea să creadă că noi toţi creştem în ceea ce el numea pomul 
lumii, în livada lumii pe care Bog sau Dumnezeu o plantase, şi că ne aflam 
acolo deoarece Bog sau Dumnezeu avea nevoie de noi să-şi potolească 
iubirea lui însetată, sau, mă rog, un rahat de genul ăsta. Nu-mi plăcea cum 
sună toată chestia asta, şi mă întrebam cât de bezmetik era acest F. 
Alexander în realitate, poate că se bezmeticise o dată cu moartea nevesti-sii. 
Dar după aceea mă strigă de jos cu golosul unui celavek sănătos, plin de 
bucurie şi dragoste şi tot rahatul de rigoare, aşa că Umilul Vostru Povestitor 
jos s-a şi dus. 

— Ai dormit mult, îmi zice, scoțând ouăle fierte şi trăgând din prăjitor 
pâine neagră prăjită. Este aproape zece. Sunt câteva ore de când m-am trezit 
şi lucrez. 

— Scrieţi o altă carte, domnule? îl întreb. 

— Nu, nu, nu de data asta — îmi spune, şi amândoi ne aşezăm la masă, 
liniştiţi şi ca nişte vechi găşkari, în cioc, cioc, ciocnitul cojilor de ou şiân 
cranţ, cranţ, crant crănţănitul pâinii negre prăjite, cu ceşti mari şi balşoaie 
pentru ceaiokul cu lapte adevărat lângă noi. — Nu, am vorbit la telefon cu 
mai multe persoane. 

— Credeam că nu aveţi telefon, îi zic, vârând linguriţa în ou şi neluând 
aminte la ce vorbesc. 

— De ce? zice, dintr-o dată tresărind ca un animal alert, cu o linguriţă în 
a lui ruka. De ce crezi că n-aş avea telefon? 

— A, nu, Zic, nu, nu. 


Şi mă întrebam, Fra, cât de mult îşi aminteşte din prima parte a acelei 
noce de demult când venisem la uşă cu vechea poveste că trebuie să-i 
telefonez doctorului şi ea răspunzându-mi că nu au telefon. Îmi aruncă un 
smot pătrunzător, dar după aceea se calmă şi redeveni blând şi drăguţ, luând 
cu lingurita din bătrânul out. Îmi zice, mestecând mai departe: 

— Da, am sunat mai multe persoane care ar putea fi interesate de cazul 
tău. Vezi tu, ai putea fi o armă foarte puternică cu care să fim siguri că 
Guvernul actual, rău şi diabolic, nu va mai fi reales la următoarele alegeri. 
Vezi tu, marea sforăială a Guvernului este despre cum s-a ocupat el de 
criminalitate în aceste ultime luni. 

Se uită din nou la mine cu atenţie, pe deasupra oului lui aburind, şi m-am 
întrebat din nou dacă putea vidvedea rolul pe care îl jucasem până acum în 
jâznia lui. Dar el îmi spuse: 

— Recrutând tineri sălbatici şi duri pentru poliţie. Propunând tehnici de 
condiţionare debilizante şi care subminează voinţa. 

Şi tot felul de slove tot aşa de lungi, Fra, şi cu o privire parcă nebună sau 
bezmetikă în ocii lui. 

— Am mai văzut asta şi înainte, zice, şi în alte ţări. Marginea subţire a 
prăpastiei. Înainte să ne dăm seama unde suntem, vom avea întregul aparat 
al totalitarismului. 

„Bietul, bietul de tine”, m-am gândit, şi am continuat să-mi mănânc oul şi 
să crănţăn pâinea prăjită. Îi zic: 

— Şi ce pot să fac eu, domnule? 

— Tu, îmi spune, cu privirea încă bezmetikă, eşti o mărturie vie a acestor 
propuneri diabolice. Omul, omul obişnuit, trebuie să ştie, trebuie să vadă. 

Se ridică de la masă şi începu să se plimbe în sus şi în jos prin bucătărie, 
de la chiuvetă la bufet, spunând foarte gromko: 

— Le-ar plăcea ca fiii lor să ajungă ceea ce tu, biată victimă, ai ajuns? 
Nu. Guvernul trebuie să decidă ce este şi ce nu este o crimă şi să pompeze 
afară viaţa şi măruntaiele şi voinţa oricui ar rosti ceva ce nu ar fi pe plac 
Guvernului? 

Se linişti, dar nu se mai întoarse la ou. 

— Am scris un articol, îmi spune, în dimineaţa asta în timp ce tu 
dormeai. Va apărea într-o zi sau două împreună cu fotografia ta necăjită. Îl 
vei semna, bietul meu băiat, o relatare a ceea ce ti-au făcut. 

— Şi cu ce vă veţi alege din asta, domnule? Vreau să zic, în afară de ceva 
mălai pentru articol, cum îi spuneţi. Vreau să spun, de ce sunteţi atât de 


înfierbântat şi pornit împotriva acestui Guvern, dacă pot îndrăzni să fiu atât 
de necioplit şi să vă întreb? 

Strânse cu putere marginea mesei şi spuse, scrâşnind din zubii care erau 
foarte jegosi şi pătaţi de la fumul de ţigară: 

— Unii dintre noi trebuie să lupte. Marile tradiţii de libertate trebuie 
apărate. Nu sântun om de partid. Unde văd infamie, caut să o stârpesc. 
Numele partidelor nu înseamnă nimic. Tradiția libertăţii înseamnă totul. 
Omul obişnuit o va trăda, o, da. Vor da libertatea pe o viaţă mai liniştită. De 
aceea trebuie să li se deschidă ochii, să fie atenţionaţi... 

Şi la asta, Fra, puse mâna pe o furculiţă şi o înfipse de două dva trei ori în 
perete până o îndoi. După care o aruncă pe podea. Îmi zise apoi cu blândete: 

— Mănâncă tot, bietul meu băiat, biată victimă a lumii moderne, şi 
puteam vidvedea cu claritate cum se tâmpeşte de golovan. Mănâncă, 
mănâncă, mănâncă şi oul meu. 

Dar i-am răspuns: 

— Şi eu cu ce mă aleg? Oare voi fi vindecat? Oare voi mai putea 
vreodată să sluşesc bătrâna Simfonie Corală fără să îmi fie greață? Oare voi 
mai putea trăi vreodată o jâznie normală? Domnule, ce se va întâmpla cu 
mine? 

Mă privi, Fra, ca şi cum nu s-ar fi gândit la asta înainte, şi oricum n-ar fi 
contat în comparaţie cu Libertatea şi tot rahatul de rigoare şi păru surprins 
de ceea ce spusesem, de parcă mi-aş fi arătat egoismul cerând ceva şi pentru 
mine. Aşa că îmi spuse: 

— O, după cum ţi-am spus, eşti o mărturie vie, bietul meu băiat. 
Termină-ţi micul dejun şi hai să vezi ce-am scris, pentru că va apărea în The 
Weekly Trumpet sub numele tău, victimă nefericită. 

Ei bine, Fra, ceea ce scrisese era un articol foarte lung şi lacrimogen, şi în 
timp ce îl citeam mi se rupea inima de bietul malcik care gavarea despre 
suferinţele sale şi despre cum Guvernul i-a distrus voinţa şi despre cum era 
în puterea tuturor liudilor să nu mai lase un Guvern atât de rău şi diabolic 
să-i mai conducă vreodată, şi deodată mi-am dat seama că bietul malcik în 
suferinţă nu era altul decât AVUP. 

— Foarte bine, îi zic. Horrorshow de-adevăratelea. O, măiestru scris-aţi, 
domnule. 

lar el mă scrută de aproape şi îmi spuse: 

— Ce-ai spus? de parcă nu sluşise ceea ce spusesem. 


— O, zic, asta este ceea ce noi numim vrajă nadţat. Toți adolescenţii 
folosesc vorbirea asta, domnule. 

Aşa că se itkără la bucătărie să spele vasele, lăsându-mă în tzoalele de 
noapte de împrumut şi în tuflecei, aşteptând să mi se facă ceea ce urma să 
mi se facă, eu unul neavând niciun plan pentru mine însumi, Fra. În timp ce 
marele F. Alexander era în bucătărie, un cling, cling, cling se auzi la uşă. 

— Ah, strigă ieşind afară, ştergându-şi ale lui ruki. Trebuie să fie ei. Mă 
duc să deschid. 

Aşa că se duse şi îi pofti înăuntru şi din hol se auzea un hahaha mormăit 
de conversaţie şi saluturi şi ce vreme de rahat şi ce mai faceţi, după care 
itintrară în camera cu focul şi cu cărţile şi cu articolul despre cum am 
suferit, mă văzură şi scoaseră un aaaah. Erau trei liudi, şi F. Alex îmi spuse 
care sunt ale lor imeni. Z. Dolin era un celavek, genul pipăcios foarte 
răguşit, tuşind hâr, hâr, hâr cu un muc de canceroasă în bot, îm-prăştiindu-şi 
scrum pe tzoale, pe care apoi îl scutura cu nişte ruki foarte neliniştite. Era 
un celavek malenki şi rotund, gras, cu okeane mari şi cu ramă groasă pe 
nas. Apoi Rubinstein Nu Ştiu Cum Nu Ştiu Cum, un celavek foarte înalt şi 
politicos, cu un golos de adevărat gentleman, foarte vârstnik, cu o barbă în 
formă de ou. lar la urmă D. B. Da Silva, foarte skor-rapid în mişcări, şi care 
răspândea un von puternic de parfum. Toți se uitau horrorshow la mine şi 
păreau superîncântaţi de ceea ce vedeau. Z. Dolin zise: 

— Perfect, perfect, nu? Ce unealtă extraordinară poate fi băiatul ăsta. 
Dacă e nevoie, bineînţeles, ar putea să arate chiar şi mai bolnav şi mai 
zombi decât este. Orice pentru cauză. Fără îndoială că vom putea să ne 
gândim la ceva. 

Nu mi-a plăcut hodoronc tronc chestia cu zombi. Aşa că le-am zis: 

— Ce se mai aude, bratnicilor? Ce oare avut-aţi voi în minte pentru al 
vostru mic găşkar? 

La care F. Alexander şuieră: 

— Ciudat, ciudat, stilul ăsta de voce îmi spune ceva. Ne-am mai întâlnit 
şi înainte, sunt sigur de asta. 

Şi încremeni, scufundat în gânduri. Trebuia să fiu cu mare băgare de 
seamă, Fra. D. B. Da Silva îmi spuse: 

— Mai ales şedinţe publice. Dacă te vom arăta la şedinţele publice, 
ajutorul tău va fi imens. Şi bineînţeles, punctul de vedere al ziarelor trebuie 
captat. O viaţă distrusă, pe asta o să batem monedă. Trebuie să le sădim 
focul în inimi. 


Îşi arătă cei aproape treizeci de zubi, foarte albi, în comparaţie cu liţofaţa 
lui închisă la culoare, semănând un malenki pic mai degrabă cu un străin. 
Le spun: 

— Nimeni nu vrea să îmi spună cu ce mă aleg eu din asta. Torturat în 
închisoare, azvârlit din casă de propriii mei părinţi şi chiriaşul lor împuţit şi 
trufaş, bătut de bătrâni şi aproape omorât de miliţoi, ce se va întâmpla cu 
mine? 

La care celavekul Rubinstein interveni: 

— Vei vedea, băiete, că partidul nu va fi nerecunoscător, o, nu. După ce 
totul se va sfârşi, va fi şi o surpriză mică şi foarte binevenită pentru tine. 
Doar aşteaptă şi vei vedea. 

— Nu cer decât o singură chekstie, le-am strigat, să fiu normal şi sănătos, 
ca în vekile zile, să am malenkaia mea parte de distracţie cu găşkari de- 
adevăratelea şi nu cu din aceia care doar îşi zic aşa, deşi sunt mai mult nişte 
trădători. Puteţi să-mi daţi asta? Poate vreun celavek să mă facă la fel cum 
am fost? Asta este ceea ce vreau şi asta e ceea ce vreau să ştiu. 

Hâr, hâr, hâr, tuşi cel care îşi zicea Z. Dolin. 

— Un martir pentru cauza Libertăţii, zice. Ai de jucat un rol şi nu trebuie 
să-l uiţi. Între timp noi vom avea grijă de tine. 

După care începu să mă bată peste ruka stângă de parcă eram un idiot, 
rânjind într-un fel bezmetik. Am răknit: 

— Nu mă mai trataţi ca pe un lucru de care e nevoie doar pentru a fi 
folosit! Nu sunt un idiot pe care să-l prostiţi, bratnici cretini ce sunteţi! 
Prestupnicii obişnuiţi sunt tâmpiţi, dar eu nu sunt nici obişnuit şi nici moho. 
M-aţi sluşit? 

— Mobo, zice F. Alexander, căzut pe gânduri. Moho. Am auzit numele 
ăsta undeva. Moho. 

— Poftim? zic. Ce are a face Moho cu toate astea? Ce ştii tu despre 
Moho? 

După care spun: 

— O, Bog să ne ajute. 

Nu-mi plăcea privirea din ocii lui F. Alexander. Aşa că m-am îndreptat 
spre uşă ca să merg sus, să-mi iau tzoalele şi să mă itkar. 

— Aproape că am crezut, zice F. Alexander, arătându-şi zubii pătaţi şi 
ocii nebuni. Dar astfel de lucruri sunt imposibile. Căci, pe Cristos, dacă ar fi 
fost el, l-aş fi sfâşiat. L-aş fi spintecat, pe Dumnezeul meu, da, da, aşa aş fi 
făcut. 


— Lasă, zice D. B. Da Silva, mângâindu-l pe umăr aşa cum linişteşti un 
căţel. S-a întâmplat demult. Erau cu totul alţi oameni. Trebuie să ajutăm 
această biată victimă. Asta trebuie să facem, gândindu-ne la viitor şi la 
cauza noastră. 

— Îmi iau doar tzoalele, zic, din capul scărilor, hainele, vreau să zic, şi 
după aceea mă itkar adin singurel. Vreau să zic că aveţi toată recunoştinţa 
mea pentru tot, dar am propria mea jâznie de trăit. 

Căci tot ce vroiam era să mă itkar cât mai skor-rapid de acolo. Dar Z. 
Dolin zise: 

— O, nu. Te avem, prietene, şi te păstrăm. Totul va fi în regulă. Vei 
vedea. 

Şi a urcat cu mine la etaj, ţinându-mă de ruka din nou. Aşa că, Fra, m-am 
gândit să mă bat, dar gândul la luptă m-a făcut să îmi vină să leşin şi să 
vomit, aşa că am rămas pe loc. După care am văzut nebunia din ocii lui F. 
Alexander şi am spus: 

— Cum vreţi voi. Sunt în ale voastre ruki. Dar hai să începem şi să se 
termine odată, Fra. 

Căci singurul lucru pe care îl vroiam acum era să ies afară din mestoul 
ăsta care se numea ACASĂ. Începuse să nu-mi placă deloc smotprivirea lui 
F. Alexander. 

— E în regulă, zice acest Rubinstein. Îmbracă-te şi hai să îi dăm drumul. 

— Mobo, moho, moho, continuă F. Alexander să repete, murmurând 
înăbuşit. Ce sau cine era Moho ăsta? 

Am iturcat scările skor-rapid şi m-am îmbrăcat în mai puţin de două 
secunde. După care am ieşit cu cei trei, am urcat într-o maşină, Rubinstein 
de o parte şi Z. Dolin tuşind hâr, hâr, hâr de cealaltă, cu D. B. Da Silva la 
volan, şi am intrat în oraş şi am mers până la un bloc, nu prea departe de 
ceea ce fusese casa sau blocul meu. 

— Hai, băiete, coboară, îmi zice Z. Dolin, tuşind şi făcând chiştocul de 
canceroasă din botul său să strălucească roşu ca un malenki furnal. Aici vei 
locui. 

Aşa că am itintrat, şi era tot o chekstie cu Demnitatea Muncii pe peretele 
holului, şi am urcat în lift, Fra, şi după aceea într-un apartament ca toate 
apartamentele din toate blocurile din oraş. Foarte, foarte malenki, cu două 
dormitoare şi o cameră de zi-mâncat-şi-muncă, a cărei masă era acoperită în 
întregime de cărţi şi hârtii şi cerneală şi sticle şi tot rahatul de rigoare. 


— Iată noua ta casă, zice D. B. Da Silva. Instalează-te, băiete. Mâncarea 
este în bufet, pijamaua în sertar. Odihneşte-te, odihneşte-te, suflet 
zbuciumat. 

— Poftim? zic, că nu prea ponimasem. 

— E în regulă, zice Rubinstein, cu golosul lui de vârstnik. Te lăsăm 
acum. Avem de lucru. Ne întoarcem mai târziu. Omoară-ţi timpul cum poţi. 

— Un lucru doar, tuşi Z. Dolin hâr, hâr, hâr. Ai văzut ce a agitat memoria 
chinuită a prietenului nostru F. Alexander. S-a întâmplat cumva...? Vreau să 
spun, oare ai...? Cred că ştii la ce mă refer. Nu vom mai spune nimănui. 

— Am plătit, zic. Bog ştie că am plătit pentru ce am făcut. Am plătit nu 
numai pentru mine, dar şi pentru bratnicii ăia care ziceau că sunt găşkarii 
mei. Am simţit cum devin violent, aşa că mi s-a făcut un pic de greață. 
Trebuie să mă întind puţin, le spun. Mi s-au întâmplat lucruri groaznice, 
groaznice, groaznice. 

— Aşa e, zice D. B. Da Silva, arătându-şi cei treizeci de zubi. Odihneşte- 
te. 

Aşa că m-au lăsat, Fra. S-au itcărat la treburile lor, care cred că erau 
despre politică şi tot rahatul de rigoare, iar eu am rămas pe pat, adin 
singurel, cu totul în jurul meu foarte, foarte tăcut. Zăceam doar acolo cu 
sapoghii azvârliţi din ale mele noghi, cu cravata desfăcută, complet 
debusolat şi fără să ştiu ce fel de jâznie voi mai avea de trăit. Şi tot felul de 
imagini îmi treceau prin golovan, cu tot felul de celaveci pe care îi 
întâlnisem la şcoală şi la Statocnă şi cu tot felul de chekstii care mi se 
întâmplaseră şi cum în toată lumea asta balşoaie nu găseşti nici măcar un 
singur celavek în care să poţi avea încredere. După care m-am cufundat în 
somn, Fra. 

Când m-am trezit puteam sluşi muzică de dincolo de perete, cu gromki 
sonorul la maxim, şi de fapt asta mă smulsese din aţipeala mea. Era o 
simfonie pe care o cunoşteam chiar horrorshow, dar pe care nu o mai 
sluşisem de mulţi ani, se numea Simfonia Numărul Trei a unui celavek 
danez, Otto Skadelig, o piesă foarte gromkaia şi foarte violentă, mai ales în 
prima parte, care se auzea chiar acum. Am sluşit preţ de vreo două secunde 
cu bucurie şi curiozitate, dar după aceea m-au năpădit toate, durerea şi 
greaţa şi am început să gem din ale mele toate kişki. Şi iată în ce hal 
ajunsesem, eu care iubisem muzica atât de mult, târându-mă din pat şi 
hohohotind de mila mea, iar apoi bum bum bum — lovind în perete şi 
strigând: „Gata, gata, opreşte-o!” Dar ea continua, şi parcă tot mai tare. Aşa 


că am izbit în perete până când nodurile mâinii mi-au ajuns numai krovi 
roşu roşu şi piele strivită, izbind, izbind întruna, dar muzica nu s-a oprit. 
După care m-am gândit să fug de ea, aşa că am ieşit din dormitorul malenki 
şi am italergat skor-rapid la uşa din faţă a apartamentului, dar era încuiată 
pe dinafară, aşa că nu am putut să ies. Şi în timpul ăsta muzica devenea tot 
mai gromkaia şi tot mai gromkaia, de parcă era o tortură intenţionată, O, 
Fra. Aşa că mi-am vârât degetele mele mici adânc în uhi, dar tromboanele şi 
timpanele pătrundeau încă destul de gromko. Aşa că am strigat din nou la ei 
să se oprească, şi am cioc cioc ciocănit în perete, dar n-am obţinut niciun 
malenki pic de schimbare. „O, ce-am să mă fac?” am hohotit în mine 
însumi. „O, Bog din ceruri, ajută-mă.” Cutreieram prin apartament, cuprins 
de dureri şi de greață, încercând să opresc muzica şi răknind din adâncul 
alor mele kişki şi deodată deasupra mormanului de cărţi şi de hârtii şi de 
toate celelalte rahaturi care erau pe masa din camera de zi, am vidvăzut 
ceea ce trebuia să fac şi ceea ce dorisem să fac, până când bătrânii ăia de la 
Biblioteca Publică, iar apoi Moho şi cu Billyboy deghizați în patroci mă 
opriseră, adică să mă sinucid, să dispar pentru totdeauna din lumea asta 
crudă şi blestemată. Ceea ce vid văzusem era slova Moarte pe coperta a 
ceva ca un pamflet, chiar dacă era vorba doar de Moarte Guvernului. Şi 
parcă tot providenţa adusese o altă malenkaia cărţulie care avea o fereastră 
deschisă pe copertă şi care spunea: „Deschide fereastra spre aerul proaspăt, 
spre idei proaspete, spre un mod nou de viaţă.” Aşa că în momentul ăla am 
ştiut că îmi spune să termin cu totul şi să sar. O clipă de durere, poate, şi 
după aceea somn etern, etern, etern. 

Muzica revărsa încă sunetele suflătorilor şi ale tobelor, iar viorile de o 
mie de ori mai puternice prin perete. Fereastra camerei unde zăcusem era 
deschisă. M-am ittârât la ea şi vidvedeam la mare distanţă maşinile, 
autobuzele şi celavecii pietoni de dedesubt. Am strigat către lume: „Adio, 
adio, Bog să vă ierte pentru o viaţă distrusă”, după care m-am urcat pe 
pervaz, cu muzica suflând dinspre stânga mea, mi-am închis ocii, am simţit 
vântul rece pe a mea liţofaţă, după care am sărit. 

Am sărit, Fra, şi am căzut drept pe trotuar, dar nu am mierlit-o, o, nu. 
Dacă aş fi mierlit-o nu aş fi fost aici să scriu ceea ce scris-am. Se pare că 
saltul n-a fost de la o înălţime suficient de mare ca să omoare. Dar mi-am 
rupt spatele şi încheieturile şi ale mele noghi şi am simţit o durere foarte 
balşoaie înainte de a-mi pierde cunoştinţa, Fra, cu liţofeţe uimite şi 


surprinse de celaveci de pe stradă stând aplecate deasupra mea. Şi chiar 
înainte de a-mi pierde cunoştinţa am vidvăzut limpede că nici măcar unui 
celavek din toată lumea asta îngrozitoare nu-i păsa de mine, şi că toată acea 
muzică ce străbătea prin perete era pusă la cale de aceia care ar fi trebuit să 
fie noii mei găşkari, şi că asta era o chekstie pe care şi-o doreau pentru 
politica lor oribilă, egoistă şi sforăitoare. Şi toate astea mi-au trecut prin cap 
în a milion milioana parte dintr-o minută, înainte să las în urmă lumea, cerul 
şi liţofeţele celavecilor care se holbau de deasupra mea la mine. 

Locul unde mă aflam când mi-am revenit la jâznie după o gaură lungă şi 
neagră, neagră de poate un milion de ani, era la spital, în întregime alb şi cu 
vonul pe care îl au spitalele, parcă acru, septic şi curat. Chekstiile astea 
antiseptice pe care le primeşti în spitale ar trebui să aibă un von chiar 
horrorshow de ceapă prăjită sau de flori. Mi-am adus aminte foarte greu 
cine eram şi eram complet înfăşurat în alb, şi nu puteam să simt nimic în 
hoitul meu, nicio durere, nicio senzaţie şi niciun alt fel de chekstie. 
Golovanul meu era înfăşurat în bandaje de jur-împrejur şi erau tot felul de 
chestii parcă lipite de liţofaţa mea, iar ruki îmi erau şi ele bandajate şi parcă 
bucățele de lemn erau fixate pe degetele mele, ca cele puse la flori ca să le 
facă să crească drepte, iarbătrânele mele noghi erau şi ele îndreptate şi 
bandajate în întregime şi prinse cu sârme, iar în ruka mea dreaptă, lângă 
pleciumeroi, picura krovi roşu, roşu dintr-un borcan cu capul în jos. Dar tot 
nu simţeam nimic, Fra. O soră stătea lângă patul meu şi citea dintr-o carte, 
tipărită foarte prost şi puteai vidvedea că era vorba de o poveste din cauza 
liniuţelor de dialog şi parcă începuse să respire oh, oh, oh, tot mai gâfâit, 
aşa că trebuie că era o poveste despre clasicul viol. Era o dievuşka chiar 
horrorshow sora asta, cu un bot foarte roşu şi cu gene lungi la oci, şi pe sub 
uniforma foarte strâmtă puteai vidvedea că avea nişte grude horrorshow. 
Aşa că-i zic: 

— Ce se mai aude, micuță surioară? Ci vino dar şi întinde-te un pic cu 
găşkarul tău malenki în pat. 

Dar slovele n-au sunat deloc horrorshow, de parcă botul meu era astupat, 
şi puteam simţi cu iazâka mea că unii dintre zubi nu mai existau. Dar sora 
sări în sus, azvârli cartea pe podea şi spuse: 

— O, ţi-ai recăpătat cunoştinţa. 

Erau cuvinte cam pompoase pentru o puiankă atât de malenkaia ca ea, şi 
am încercat să i-o spun, dar slovele care ieşeau erau doar mâr, mâr, mâr. Se 
itkără afară şi mă lăsă adin-singurel, şi acum am putut vidvedea că eram 


într-o cameră malenkaia numai a mea şi nu într-unul din acele saloane lungi 
în care mai fusesem pe când eram un foarte mic malcik, pline cu celaveci 
vârstnici tuşind şi murind în jurul tău, lucru care te făcea să vrei să te faci 
bine şi sănătos pe loc. Cred că avusesem difterie atunci, O, Fra. 

De data asta se părea că nu prea puteam să fiu conştient prea mult timp, 
căci am aţipit din nou aproape imediat, foarte skor-rapid, dar sunt sigur că 
după nu mai mult de unul sau două minute puianka soră se întoarse 
împreună cu nişte celaveci în halate albe, care se viduitau la mine încruntaţi 
şi zicând hâm, hâm, hâm către Umilul Vostru Povestitor. Şi sunt sigur că 
împreună cu ei era şi bătrânul Chaplin de la bătrâna Statocnă care nu 
contenea să gavarească: 

— Băiatul meu, oh, bietul meu băiat, răspândind un von de whisky vechi 
şi zicându-mi în continuare: Dar nu pot să rămân indiferent, o, nu. În niciun 
caz nu pot să subscriu la ceea ce au de gând acei bratnici să facă şi altor 
prestupnici. Aşa că m-am retras şi acum predic despre toate astea, micul 
meu drag fiu întru I. C. 

M-am trezit din nou mai târziu şi pe cine credeţi că am vidvăzut în jurul 
patului meu, pe nimeni alţii decât cei trei din al căror apartament m-am 
aruncat, pe numele lor D.B. Da Silva şi Rubinstein Nu Ştiu Cum Nu Ştiu 
Cum şi Z. Dolin. 

— Prietene, îmi spunea unul din celaveci, dar nu puteam nici vidvedea, 
nici sluşi prea horrorshow care din ei, prietene, micul meu prieten, spunea 
acest golos, oamenii sunt în culmea indignării. Ai distrus şansele de 
realegere ale acestor nemernici îngrozitori şi aroganţi. Vor trebui să plece şi 
bun plecaţi vor fi pentru totdeauna. Ai slujit minunat Libertatea. 

Am încercat să-i răspund: 

„Dacă aş fi murit ar fi fost şi mai minunat pentru voi, nu-i aşa, bratnici 
politici şi trădători, care vă dădeaţi drept băieţi de gaşkă.” Dar tot ce am 
reuşit să scot a fost un hâr, hâr, hâr. Apoi unul din cei trei părea că ţine în 
mână o grămadă de bucățele tăiate din gazette şi tot ce am putut vidvedea 
era o imagine îngrozitoare cu mine plin de krovi purtat pe o targa şi îmi 
părea că îmi amintesc ţăcănitul bliţurilor care trebuie să fi fost ale cela 
vecilor fotografi. Dintr-o privire am putut citi nişte titluri care parcă 
tremurau în ruka celavekului care le ţinea, ca de exemplu BĂIAT 
VICTIMĂ A SCHEMEI DE REFORMĂ CRIMINALE sau GUVERNUL 
UN CRIMINAL şi mai era şi o imagine a unui celavek care îmi părea 


familiar şi sub care scria AFARĂ AFARĂ AFARĂ şi acesta era Ministrul 
de Inferne sau Interne. După care puianka de soră le spuse: 

— N-ar trebui să-l tulburaţi în aşa hal. N-ar trebui să faceţi nimic care l- 
ar putea supăra. Aşa că, vă rog să poftiţi afară. La care am încercat să spun: 

„Afară, afară, afară”, dar n-a ieşit din nou decât un hâr, hâr, hâr. Oricum, 
cei trei celaveci politici au plecat. Şi am plecat şi eu, numai că doar înapoi 
pe alt tărâm, înapoi la tot întunericul luminat de vise ciudate despre care nu 
ştiam dacă erau vise sau nu, O, Fra. Ca de exemplu aveam impresia că 
hoitul sau corpul îmi era golit de ceva ce părea a fi apă murdară şi umplut 
după aceea cu apă curată. Şi mai erau vise chiar drăguţe şi horrorshow 
despre cum mă aflam în maşina pe care o crastisem de la un celavek şi mă 
vânturam în sus şi în jos prin lume, adin-singurel călcând liudii care strigau 
că sunt pe moarte, iar pe mine nu mă durea şi nici nu îmi era greață. Şi mai 
erau şi vise despre bătrânul viol cu dievuşte, trântindu-le la pământ şi 
obligându-le să o facă şi toată lumea care stătea în jur bătând din ruki şi 
urlând ca bezmeticii. Când m-am trezit din nou erau Ta şi Ma veniţi să-l 
vidvadă pe fiul lor cel bolnav, mami hohohotind chiar de horrorshow. 
Puteam gavari de-acum mai bine, aşa că am putut spune: 

— Măi, măi, măi, măi, măi, ce se mai aude? Ce vă face să credeţi că 
sunteţi bineveniţi? 

Iar tatataică-miu îmi spuse, parcă ruşinat: 

— Ai apărut în ziare, fiule. Scria că ţi s-a făcut o mare nedreptate. Scria 
cum Guvernul te-a făcut să încerci să-ţi iei viaţa. Şi într-un fel a fost şi 
greşeala noastră, fiule. Casa ta e casa ta, la urma urmei, fiule. 

Şi mami nu contenea cu hohohotitul şi arăta urâtă ca dracu. Aşa că am 
spus: 

— Şi oare cum mai adastă al vostru fiu cel nou, pe nume Joe? Mă rog şi 
sper că bine-i şi sănătos şi prosper. 

La care mami îmi zice: 

— O, Alex, Alex. Oooooo. 

lar tatataică-miu zice: 

— O situaţie foarte delicată, fiule. A intrat într-un pic de conflict cu 
poliţia şi poliţia i-a făcut-o. 

— Nu se poate! zic. Chiar? Aşa un celavek de treabă şi toate celelalte. 
Uimit de tot chiar sunt, pe onoarea mea. 

— Îşi vedea de treaba lui, zice Ta. Şi poliţia i-a spus să o ia din loc. El 
aştepta la colţ, fiule, să apară o fată cu care urma să se întâlnească. Şi ei i-au 


spus s-o ia din loc, iar el le-a răspuns că are drepturi ca oricine altul, la care 
au tăbărât pe el şi l-au lovit cu destul de multă cruzime. 

— Groaznic, zic, groaznic de-adevăratelea. Şi unde este bietul băiat 
acum? 

— Aaaaaaa, hohohotea mami. S-a întors aaaaaacasă. 

— Da, zice tati. S-a întors în oraşul lui natal să se însănătoşească. Au 
trebuit să dea slujba lui de aici altcuiva. 

— Aşa că, zic eu, vreţi acum să vin înapoi şi lucrurile să fie cum au fost 
înainte. 

— Da, fiule, zice tataică-miu. Te rugăm, fiule. 

— O să mă gândesc, le spun. O să mă gândesc cu multă atenţie. 

— Aaaaaaaa, nu contenea mami. 

— Oh, termină, îi spun, sau chiar că am să-ţi dau ceva ca să ai de ce să 
plângi şi să urli. O să-ţi zdrobesc zubii, asta o să fac. 

Şi, Fra, faptul că am rostit asta m-a făcut să mă simt un malenki pic mai 
bine de parcă ceva ca un krovi proaspăt şi roşu roşu începuse să curgă prin 
tot hoitul meu. Asta era ceva la care trebuia să mă mai gândesc. Era ca şi 
cum pentru a mă simţi mai bine, trebuia mai întâi să mă simt mai rău. 

— Nu aşa se vorbeşte cu mama ta, fiule, zice tatataică-miu. La urma 
urmei, ea te-a adus pe lume. 

— Da, zic. Pe o lume groahznică şi împuţită. 

Mi-am închis ocii strâns de parcă mă durea şi le-am spus: 

— Plecaţi acum. Mă voi gândi dacă mă întorc. Dar lucrurile vor sta cu 
totul altfel. 

— Bine, fiule, zice Ta. Cum spui tu. 

— Va trebui să vă hotărâți, le zic, cine va fi şeful. 

— Aaaaaaa, îi tot dădea mami înainte. 

— Foarte bine, fiule, zice tatataică-miu. Lucrurile vor fi cum doreşti. 
Numai fă-te tu bine. 

După ce au plecat m-am relaxat şi m-am mai gândit puţin la tot felul de 
chekstii, tot felul de imagini trecându-mi prin golovan, iar când puianka de 
soră se întoarse şi îndreptă cearceafurile de pe pat, i-am zis: 

— De când sunt aici? 

— De o săptămână şi ceva, îmi zice. 

— Şi ce mi-au făcut? 

— Păi, zice, erai făcut ţăndări şi plin de vânătăi şi ai suferit contuzii 
severe şi ai pierdut o grămadă de sânge. Au trebuit să repare toate astea, nu? 


— Bine, zic, dar a făcut cineva ceva cu golovanul meu? Vreau să zic, 
dacă s-au jucat pe dinăuntru cu aşa-zisul meu creier? 

— Orice-ar fi făcut, îmi spune, a fost pentru binele tău. 

Dar vreo două zile mai târziu, doi celaveci parcă doctori au intrat, 
amândoi celaveci tinerei cu zâmbete foarte sladkie, şi aveau o carte cu poze. 
Unul din ei îmi spune: 

— Vrem să te uiţi peste astea şi să ne spui ceea ce crezi despre ele. Eşti 
de acord? 

— Aiasta ce vrea ca să spună, micii mei băieţi de gaşkă? le zic. Oare în a 
voastră minte ce nouă şi bezmetikă idee adastă? 

Aşa că mi-au zâmbit stânjeniţi, după care s-au aşezat de fiecare parte a 
patului şi au deschis cartea. Pe prima pagină era o fotografie a ceva ca un 
cuib de pasăre plin cu ouă. 

— Ei bine? mă întreabă unul dintre celavecii doctori. 

— Un cuib de pasăre, spun, plin parcă de ouă. Foarte, foarte drăguţ. 

— Şi ce ţi-ar plăcea să faci cu el? 

— O, zic, le-aş sparge. Le-aş lua pe toate şi le-aş azvârli într-un perete 
sau într-o stâncă sau aşa ceva şi m-aş viduita cum se împrăştie chiar 
horrorshow. 

— Bine, bine, zic amândoi, după care pagina este întoarsă. 

Şi era imaginea uneia dintre păsările alea balşoaie şi mari numită păun, 
cu coada înfoiată şi multicoloră într-un fel extrem de trufaş. 

— Ei bine? zice unul din celaveci. 

— Mi-ar plăcea, zic, să-i smulg toate penele din coadă şi să sluşesc cum 
strigă ca din gură de şarpe. Şi asta doar pentru că e atât de trufaş. 

— Bine, zic amândoi, bine, bine, bine. Şi tot continuă să întoarcă 
paginile. Erau imagini cu dievuşte super horrorshow, despre care am spus 
că le-aş face-o cu risipă de ultr a violenţă. Apoi erau imagini cu celaveci 
izbiţi cu cizma drept în liţofaţă, plin de krovi roşu, roşu, despre care am 
spus că aş fi vrut să fiu eu cel care i-a lovit. Şi mai era o imagine cu 
bătrânul găşkar al lui Chaplin de la închisoare, gol-nagoi cărându-şi crucea, 
urcând dealul, la care le-am spus că mi-ar fi plăcut să am eu bătrânul ciocan 
şi bătrânele cuie. Bine bine bine, şi spun: 

— Ce se întâmplă? 

— Este o hipnopedie profundă, sau ceva slove de felul ăsta, îmi răspunde 
unul dintre cei doi celaveci. Se pare că te-ai vindecat. 


— Vindecat? zic. Legat cum sunt de patul ăsta şi voi spuneţi că m-am 
vindecat? Să mi le pupaţi, asta este ce zic. 

— Aşteaptă, spune celălalt. De acum nu mai durează mult. 

Aşa că am aşteptat, şi, Fra, m-am simţit tot mai bine, mestecând la omlete 
şi feliutze de pâine şi drinkănind ceşti mari şi balşoaie de ceaiok cu lapte, 
până când într-o zi mi-au spus că voi avea un vizitator foarte, foarte special. 

— Pe cine? spun, în timp ce ei îndreptau patul şi îmi pieptănau superba 
mea podoabă, golovanul meu nemaifiind bandajat acum, iar părul îmi 
crescuse din nou. 

— Vei vedea, vei vedea, îmi spuneau ei. Şi chiar că am vidvăzut. La două 
şi jumătate după-amiază apăruseră parcă numai fotografi şi oamenii de la 
gazette cu carneţele şi creioane şi tot rahatul de rigoare. Şi, Fra, numai că nu 
au dat drumul la o fanfară balşoaie ca să îl întâmpine pe acest celavek mare 
şi important care venea să-l vidvadă pe Umilul Vostru Povestitor. Şi iată-l 
că intră şi bineînţeles că nu era nimeni altul decât Ministrul de Interne sau 
de Inferne îmbrăcat după ultimul răcnet, cu bla, bla, bla golosul lui de 
aristocrat. Flaş flaş tac au făcut bliţurile când mi-a întins ruka să i-o strâng. 
Îi zic: 

— Măi, măi, măi, măi, măi. Şi oare ce se mai aude, bătrâne vechi găşkar? 

Nimeni nu păru să ponimai ce am zis, dar cineva îmi zise cu un golos 
aspru: 

— Fii mai respectuos, băiete, când te adresezi Ministrului. 

— O laie, zic, mârâind ca un căţel. O laie mare şi balşoaie a ta şi pentru 
tine. 

— E în regulă, e în regulă, spun Internele Infernele cu skor-rapiditate. 
Îmi vorbeşte ca unui prieten, nu-i aşa, fiule? 

Zic: 

— Sunt prietenul oricui, în afara duşmanilor mei. 

— Şi cine sunt duşmanii tăi? mă întrebă Ministrul, în timp ce celavecii de 
la gazette scribăluiau, scribăluiau, scribăluiau. Spune-ne, băiatul meu. 

— Toţi care mi-au făcut rău, zic, sunt duşmanii mei. 

— Păi, zice, Min de Int Inf, aşezându-se pe patul meu. Eu şi Guvernul al 
cărui membru sunt dorim să ne priveşti ca pe nişte prieteni. Da, prieteni. 
Noi te-am făcut bine, nu-i aşa? Ai avut parte de cel mai bun tratament. Noi 
n-am dorit niciodată să-ţi facem rău, dar unii au dorit şi ţi-au şi făcut. Şi 
cred că ştii cine sunt aceştia. 

— Toţi care mi-au făcut rău, zic, sunt duşmanii mei. 


— Da, da, da, zice. Anumiți oameni au vrut să te folosească, da, să te 
folosească pentru scopuri politice. Ar fi fost bucuroşi, da, bucuroşi dacă ai 
fi fost mort, căci atunci ar fi putut să arunce toată vina asupra Guvernului. 
Şi cred că ştii cine sunt acei oameni. 

— Nu mi-a plăcut, zic, cum arătau. 

— Există un om, zice Min de Int Inf, pe nume F. Alexander, un scriitor 
de literatură subversivă, care îţi dorea sângele. Era nebun de dorinţa de a 
înfige un cuţit în tine. Dar eşti la adăpost de el acum. Am avut noi grijă de 
el. 

— Bine, da” el trebuia să fie de-al meu, zic. Mi-a fost ca o mamă. 

— A aflat că i-ai făcut rău. Sau cel puţin, îmi zice Min foarte, foarte skor- 
rapid, credea că i-ai făcut rău. Şi-a băgat în cap cum că tu ai fi responsabil 
de moartea cuiva foarte apropiat şi drag lui. 

— Vrei să spui, zic, că aşa i s-a spus. 

— Ba i s-a năzărit, zice Min. Era o ameninţare. L-am oprit pentru propria 
lui protecţie. Şi bineînţeles pentru a ta. 

— Câtă mărinimie, zic. Mărinimoasă este a voastră persoană. 

— Când vei pleca de aici, zice Min, nu vei avea nicio problemă. Vom 
avea grijă de toate. O slujbă bună pe un salariu bun. Deoarece tu eşti cel 
care ne ajuţi. 

— Eu vă ajut? zic. 

— Noi întotdeauna ne ajutăm prieteriii, nu-i aşa? 

După care îmi luă ruka, iar unul dintre celaveci strigă: „Zâmbeşte!” şi am 
zâmbit ca un bezmetik fără să mă gândesc, şi flaş flaş tac flaş pac o 
grămadă de fotografii cu mine şi cu Min de Inf Int ca doi buni găşkari. 

— Bun băiat, zice marele celavek. Bun, bun băiat. Şi pentru asta, iată un 
cadou. 

Şi ce mi-au adus, Fra, era o cutie mare şi strălucitoare şi vidvedeam 
limpede ce fel de chekstie vroia să fie. Era un stereo. L-au pus lângă pat, l- 
au deschis şi unul din cela veci a vârât ştecărul în priza din perete. 

— Ce-ai dori să asculţi? mă întrebă un celavek cu okeane pe nas şi cu ale 
lui ruki pline de coperte frumoase şi strălucitoare pline cu muzică. Mozart? 
Beethoven? Schoenberg? Cari Orff? 

— A Noua, zic. Magnifica Simfonie A Noua. 

Şi A Noua a fost, Fra. Şi toată lumea începu să plece uşor şi în linişte în 
timp ce eu zăceam acolo cu ocii închişi, sluşind minunata muzică. După 
care Min spuse: 


— Bun, bun băiat, bătându-mă pe pleciumeroi, după care se itkără. Doar 
un singur celavek mai rămase, care îmi spuse: 

— Semnează aici, te rog, aşa că am deschis ocii şi am semnat fără să ştiu 
ce semnez şi fără să-mi pese, Fra. După care am fost lăsat singur cu 
magnifica A Noua de Ludwig van. 

O, o minunăţie miammiam delicioasă. Când a ajuns la Scherzo mă 
puteam vidvedea limpede alergând şi alergând pe nişte noghi uşoare şi 
misterioase, crestând cu brişka mea tăietoare de gâtleje întreaga liţofaţă a 
lumii care răknea. După care a urmat partea lentă, iar ultima parte, cea 
minunat de melodioasă, avea să înceapă şi ea. Eram vindecat pe deplin. 

7 

„Ei, şi care va fi să fie mişcarea?” 

Păi eram eu, Al Vostru Umil Povestitor, împreună cu ai mei trei găşkari 
Len, Rick şi Bivo, iar Bivo se numea Bivo din cauza gâtului gros şi balşoi 
precum şi a golosului său gromki care suna întocmai ca muuugetul unui 
bivol mare şi balşoi. Şedeam noi în Lactobarul Korova zdrobindu-ne 
răzdoacele cum să ne umplem acea seară de iarnă, puiankă de lele sălbatică, 
rece şi neagră, deşi în acelaşi timp uscată. În jurul nostru erau celaveci de 
mult chitiţi pe lapte plus velocet şi synthemesc şi drencrom sau alte chekstii 
care te puteau duce departe, departe, departe de lumea asta reală şi 
blestemată, pe tărâmul unde îi puteai vidvedea pe Bog şi Sfânta Sa Ceată de 
Îngeri şi Sfinţi în luciul sapogului tău stâng cu lumini fulgerându-ţi şi 
ţâşnindu-ţi peste tot în mozg. Ce drinkăneam noi era bătrânul moloko cu 
tăişuri, cum ne plăcea nouă să spunem, care te ascuţeau şi te făceau gata 
pentru o partidă mică şi murdară de douăzeci-la-unu, dar v-am mai povestit 
despre asta şi înainte. 

Fram îmbrăcaţi după ultimul răcnet, care în zilele alea însemna nişte 
pantaloni foarte largi şi nişte veste negre de piele, lălâi şi strălucitoare, cu 
cămăşi descheiate la gât şi nişte basmale vârâte în ele. Şi tot în vremurile 
astea ultimul răcnet era să-ţi foloseşti bătrâna brişkă pe propriul golovan, 
aşa că cele mai multe dintre golovane erau chele, păr mai fiind doar pe de 
lături. Dar pentru bătrânele noghi rămăseseră aceleaşi cizme super 
horrorshow mari şi balşoaie, bune de ţintit liţofeţe în plin. 

„Ei, şi care va fi să fie mişcarea?” 

Dintre cei patru eram cel mai mare, şi toţi mă priveau ca pe conducătorul 
lor, dar uneori îmi trecea prin cap că Bivo îşi pusese în golovanul lui să 
preia conducerea, asta din cauza mărimii sale şi a golosului lui gromki care 


se auzea ca un muget când era pe picior de război. Dar toate ideile veneau 
de la Umilul Vostru, Fra, şi mai era şi chekstia că fusesem cândva faimos şi 
îmi apăruse fotografia şi articole şi tot rahatul de rigoare la gazette. Şi tot eu 
aveam de departe cea mai bună slujbă dintre noi patru, căci lucram la 
Arhivele Naţionale Gramodisc, pe partea muzicală, iar teşkereaua mea era 
chiar super horrorshow plină cu super poli la sfârşitul săptămânii, pe lângă 
o grămadă de discuri pe de-a moaca numai pentru malenki sufleţelul meu. 

În seara aia la Korova erau destul de mulţi celaveci şi puiance şi dievuşte 
şi malciki smehăind şi drinkănind, şi prin toată gavareala şi bolboroseala 
celor duşi deja pe tărâm cu a lor „Gargareală falscelebră şi şpreiuri cu 
viermi pentru coaie măcelărite” şi tot felul de rahaturi de genul ăsta, puteai 
sluşi un disc cu muzică pop pe stereo, care era nimeni altul decât Ned Achi- 
motacântând That day, yeah, that day. La tejghea stăteau trei dievuşte 
îmbrăcate după ultimul răcnet al modei pentru nadţati, adică păr lung şi 
nepieptănat, vopsit alb şi grude false împingând aerul la mai mult de un 
metru distanţă şi fuste scurte şi foarte, foarte strâmte, cu ceva lenjerie albă 
şi vaporoasă pe dedesubt, iar Bivo tot dădea din gură: 

— Ei, am putea să ne dăm la ele, trei dintre noi. Bătrânul Len şi-aşa nu 
este interesat, hai să-l lăsăm pe bătrânul Len singur cu al lui Dumnezeu. 

Iar Len îi tot răspundea: 

— O laie bucălaie! Şi mai vreţi să spuneţi că toţi pentru unul şi unul 
pentru toţi! 

Dintr-o dată m-am simţit foarte, foarte obosit şi totodată plin de o energie 
dogorâtoare, aşa că le-am spus: 

— Afară, afară, afară, afară, afară. 

— Unde? întreabă Rick, care avea o liţofaţă precum a unei broaşte. 

— O, doar să vidvedem ce se mai întâmplă în lumea largă, îi răspund. 
Dar într-un fel, Fra, mă simţeam foarte plictisit şi parcă un pic deznădăjduit, 
lucru care mi se întâmplă mai tot timpul în zilele acelea. Aşa că m-am întors 
către celavekul cel mai apropiat care stătea într-unui din scaunele mari şi 
pluşate înşirate de jur-împrejurul întregului mesto, către un celavek deci, 
care bolborosea ceva dus departe, şi i-am tras vreo doi pumni poc, poc poc 
super skor-rapid drept în burtă. Dar n-a simţit nimic, Fra, ci tot îi dădea 
înainte cu bolborositul despre „Şi virtutea în căruţă, unde merg în vârful 
cozii floflofloricelele de porumb?” Aşa că ne-am prelins afară în acea noce 
mare de iamă. 


Am coborât pe bulevardul Marghanita, şi niciun miliţoi nu patrula prin 
jur, aşa că atunci când ne-am întâlnit cu un vârstnik celavek care venea 
dinspre kioşkul de ziare de unde kupeţise o gazettă, îi zic lui Bivo: 

— Hai, Bivo, băiatule, al tău putea-va fi, atâta doar de-ţi vei dori. 

Tot mai mult în zilele acelea, nu făceam decât să dau dispoziţii stând 
deoparte pentru a vidvedea cum se îndeplinesc. Aşa că Bivo s-a dat la el, 
hâr, hâr şi ceilalţi doi i-au pus piedică şi-au început să-l lovească, sme-hăind 
în timp ce zăcea la pământ, după care l-au lăsat să se târască spre casă, 
parcă plângându-şi de milă. Şi Bivo zice: 

— Şi ce zici de un pahar miam miam cu ceva care să alunge frigul, o, 
Alex? 

Căci nu eram prea departe de Duke of New York. Ceilalţi doi dădură din 
cap, da, da, da, dar se uitau la mine pentru a vidvedea dacă sunt de acord. 
Aşa că am dat şi eu din cap şi într-acolo ne-am itkărat. Înăuntru la căldurică 
erau puiancele alea vârstnice sau ascuţite sau babuşte pe care vi le amintiţi 
de pe la începuturi şi toate au început cu: „Bună seara, copii, Dumnezeu să 
vă binecuvânteze, băieţi, cei mai de treabă copii din lume”, aşteptând să le 
zicem: „Ce v-aţi dori, fetelor?” Bivo sună din colopoţel şi apăru un chelner 
ştergându-şi ale lui ruki pe şorțul unzuros. 

— Tăieţeii pe masă, gaşkă, zice Bivo, scoţându-şi propria sa grămăjoară 
zăngănindă şi clincănindă de denghi. Scoţieni pentru noi şi la fel pentru 
bătrânele babuşte. 

La care îi zic: 

— Ah, la dracu. Lasă-le să-şi cumpere singure. 

Nu ştiam de ce, dar în ultimele zile devenisem parcă răutăcios. Îmi 
intrase în golovan parcă o dorinţă de a păstra dragul de mălai numai pentru 
mine, dorind parcă să-l strâng pentru oareşce motive. Bivo îmi zice: 

— Ce se întâmplă, brat? Ce-i veni bătrânului Alex? 

— Ah, la dracu, zic, nu ştiu, nu ştiu. Tot ce ştiu e că nu-mi mai place să 
arunc dragul meu mălai greu câştigat, asta e toată chestia. 

— Câştigat? zice Rick. Câştigat? Aşa cum tu prea bine ştii, bătrân găşkar, 
nu trebuie defel să fie câştigat. Ci luat. Atâta doar, luat. 

După care smehăi chiar gromko, încât am putut vidvedea cum unul sau 
doi dintre zubii lui nu erau chiar horrorshow. 

— Ah, zic, trebuie să mă mai gândesc la asta. 

Dar cum mă viduitam la babuştele hămesite după ceva alcool pe gratis, 
am ridicat din pleciumeroi şi am scos propriii mei tăieţei din teşkereaua 


pantalonilor, hârtii şi monede toate la grămadă, şi le-am zvârlzornăit pe 
masă. 

— Scoţieni la toată lumea, nu? zice chelnărul. 

Dar pentru oarece motiv îi zic: 

— Nu, băiete, doar o bere mică. 

La care Len zice: 

— Chestia asta nu ţine la mine, şi îşi întinde ruka spre golovanul meu ca 
şi cum ar vrea să-mi ia temperatura, dar am mârâit ca un câine ca să-l fac 
skor-rapid să o lase baltă. 

— Bine, bine, gaşkare, îmi zice. Aşa cum vrerea ta va să fie. 

Dar Bivo se smot-holba cu botul deschis la ceva ce scosesem din teşkerea 
o dată cu tăieţeii. Îmi zice: 

— Măi, măi, măi. Şi noi care n-am ştiut niciodată. 

— Dă-o încoa, am mârâit şi am înhăţat-o skor-rapid. Nu puteam să-mi 
explic cum ajunsese acolo, Fra, dar era o fotografie pe care o decupasem 
dintr-o gazetta veche şi era fotografia unui bebeluş. Era un bebeluş 
gângurind gu gu gu cu ceva ca molokoul curgându-i din bot şi privind în sus 
şi parcă zâmbind la toată lumea, căci era nagoi goluţ cu carnea numai pliuri, 
pentru că era un bebeluş foarte gras. Au dat drumul la ceva ha, ha, ha-uri 
luptându-se să ţină departe bucăţica de hârtie de mine, aşa că a trebuit să-i 
mârâi din nou, după care am înşfăcat fotografia şi am făcut-o bucățele mici, 
mici, mici pe care le-am lăsat să cadă ca nişte fulgi de zăpadă pe podea. 
După care a apărut whisky-ul, iar băbuţele babuşte au dat drumul la: 
„Sănătate, copii, Dumnezeu să vă binecuvânteze, băieţi, sunteţi cei mai buni 
copii din lume” şi tot rahatul de rigoare. lar una din ele, toată numai linii şi 
zbârcituri şi fără zubi în bătrânul ei bot veştejit, zice: 

— Nu fă varză banii, fiule. Dacă n-ai nevoie de ei, dă-i altcuiva, ceea ce 
era foarte îndrăzneţ şi nepoliticos din partea ei. La care Rick îi zice: 

— O, babuşka, nu erau bani. Nu era decât poza unui lugu, lugu, lugu 
bebelaş numai atâtica. 

La care zic: 

— Tot atât de atâtica m-am cam săturat. Bebelaşi sunteţi voi, cu toţii. 
Zeflemitori şi rânjiţi, tot ce ştiţi să faceţi este să râdeţi şi să tolkaftiţi 
oamenii, ca nişte laşi balşoi, atunci când ei nu pot să riposteze. 

Bivo zice: 

— Stai puţin, noi întotdeauna am crezut că tu eşti expertul în asta şi chiar 
profesorul. Cred că nu eşti sănătos, acesta e al tău necaz, bătrâne găşkar. 


Mă viduitam la paharul împuţit de bere care era pe masă în faţa mea şi 
mă simţeam de parcă înăuntrul meu era doar o borâtură, aşa că am dat 
drumul la un „Ahhh” şi am vărsat tot rahatul ăla împuţit, cu spumă cu tot pe 
podea. La care una dintre puiancele babuşte zice: 

— Nu risipi dacă nu-l vrei. 

Zic: 

— Uite ce e, gaşkă. Ascultati. Astă-seară se pare că nu prea sunt cu chef. 
Nu ştiu de ce sau cum de se întâmplă, da” asta e. Aşa că voi trei luaţi-vă 
valea şi Lăsaţi-mă pe mine aici. Mâine ne întâlnim tot aici, la aceeaşi oră şi 
sper să mă simt mai bine. 

— O, zice Bivo, cumplit de rău îmi pare. 

Dar puteai vidvedea ceva ca o sclipire în ocii lui, căci el avea să preia 
conducerea pentru această noce. Putere, putere, toată lumea iubeşte puterea. 

— Putem să amânăm până mâine, zice Bivo, ceea ce aveam de gând să 
facem. Adică un pic de magazino-crasteală în strada Gagarin. Chekstii 
super horrorshow de luat de acolo, doar de dragul de a le avea. 

— Nu, zic. Nu amânaţi nimic. Vedeţi-vă de treaba voastră. lar acum, zic, 
eu mă itkărăbănesc. Şi m-am ridicat de pe scaun. 

— Adică unde? întreabă Rick. 

— Aceasta chiar că nu o ştiu, îi zic. Vreau doar să fiu singur şi să-mi pun 
gândurile în ordine. 

Puteai vidvedea bătrânele babuşte complet zăpăcite că puteam fi atât de 
morocănos şi nu malcikul strălucitor şi zâmbăreţ pe care vi-l aduceţi bine 
aminte. Dar spun: „La dracu, la dracu”, şi mă preling adin singurel în 
stradă. 

Era întuneric şi un vânt tăios ca un şiş, şi erau doar câţiva liudi prin jur. 
Mai erau maşinile de patrulă cu patroci sălbatici înăuntru care dădeau 
târcoale, şi doar ici-colo pe la colţuri puteai vidvedea vreo doi miliţoi foarte 
tineri, dând din picioare ca să se încălzească, aburi ieşind din răsuflarea lor 
în aerul de iarnă, O, Fra. Şi cred că multe din clasicele ultraviolenţe şi 
tâlhăreli erau pe terminate, căci patrocii erau atât de duri cu cei pe care îi 
prindeau, încât totul se transformase într-o luptă între nadţatii cei răi şi 
patrocii care puteau fi mult mai skor-rapizi cu şişul şi brişka şi bastonul şi 
chiar cu pistolul. Dar ceea ce mi se întâmpla în zilele alea era că nu prea 
mai îmi păsa. Parcă ceva moale se infiltra în mine şi eu nu ponimai deloc. 
Habar nu aveam ce îmi doream în zilele alea. Până şi muzica pe care îmi 
plăcea să o sluşesc în al meu propriu malenki den era una de care aş fi 


smehăit altădată, Fra. Sluşeam mai mult malenkie cântece romantice, 
numite lieduri, doar un golos şi un pian, foarte liniştite şi parcă de alean, 
total diferite de orchestrele balşoaie de dinainte, cu mine pe pat între viori, 
tromboane şi alămuri. Se întâmpla ceva înăuntrul meu şi mă întrebam dacă 
era vreo boală sau era ceea ce îmi făcuseră atunci, tulburându-mi golovanul 
şi făcându-mă să devin bezmetik de-adevăratelea. Şi gândindu-mă la asta cu 
golovanul aplecat şi cu ale mele ruki vârâte în teşkerelele pantalonilor, 
hoinăream prin oraş, Fra, şi în cele din urmă am început să mă simt foarte 
obosit şi cu o mare nevoie de o ceaşkă bună şi balşoaie de ceaiok cu lapte. 
Şi gândindu-mă la ceaiokul ăsta, parcă m-am văzut dintr-o dată în faţa unui 
foc balşoi într-un fotoliu, drinkănind din acest ceaiok, şi ceea ce era 
caraghios şi foarte, foarte ciudat era faptul că parcă mă transformasem într- 
un celavek foarte vârstnik, cam de şaptezeci de ani, căci puteam vidvedea 
propriul meu vonos care era cărunt şi aveam şi favoriţi care şi ei erau 
cărunţi. M-am putut vidvedea pe mine însumi în chip de om bătrân stând 
lângă un foc, după care imaginea parcă a dispărut. Dar era foarte ciudat. 

Am ajuns la unul din mestourile alea cu ceaiok şi cafea, Fra, şi puteam 
vidvedea prin vitrina lungă, lungă că era plin de liudi foarte plicticoşi şi 
parcă obişnuiţi, cu liţofeţele alea foarte răbdătoare şi fără expresie care n-ar 
fi făcut rău nimănui, adunaţi toţi acolo şi gavarind în linişte, în timp ce 
drinkăneau ceaiokurile şi cafelele lor inofensive. Am itintrat înăuntru, m-am 
îndreptat spre tejghea şi mi-am cumpărat un ceaiok bun şi fierbinte cu o 
grămadă de moloko, după care m-am îndreptat spre una din mesele alea, la 
care m-am aşezat şi am început să drinkănesc. Tot la masa asta stătea şi un 
cuplu tânăr, drinkănind şi fumând canceroase cu filtru şi gavarind şi 
smehăind în şoaptă între ei, dar nu îi băgăm în seamă şi continuam să 
drinkănesc mai departe, parcă visând şi întrebându-mă ce e pe cale să se 
schimbe în mine şi ce se va întâmpla cu mine. Dar puteam vidvedea că 
dievuşka de la masa asta, care era cu celavekul acela, era chiar horrorshow, 
nu genul pe care ai fi vrut să o pui jos şi să-i aplici bătrânul viol, ci avea un 
hoit horrorshow şi o liţofaţă şi un bot zâmbitor şi un voios foarte, foarte 
blond şi tot rahatul de rigoare. Iar celavekul care era cu ea şi care avea o 
pălărie pe golovan şi liţofaţă parcă întoarsă de la mine, se răsuci ca să se 
viduite la ceasul mare şi bal-şoi pe care îl aveau în acel mesto pe perete, şi 
am vidvăzut cine era şi el a vidvăzut cine eram. Era Pete, unul din cei trei 
găşkari ai mei din zilele în care eram Georgie şi Moho şi el şi cu mine. Era 
Pete, care arăta acum mult mai în vârstă, deşi nu putea avea mai mult de 


nouăsprezece ani şi ceva, şi avea un pic de mustață şi un costum de zi 
obişnuit şi pălăria aia pe cap. Îi zic: 

— Măi, măi, măi, găşkare, ce se mai aude? De mult, mult timp nu te-am 
vidvăzut. 

El îmi răspunde: 

— lată-l pe micul Alex, nu-i aşa? 

— Nimeni altul, zic. A trecut mult, mult, mult timp de la zilele alea duse 
şi îngropate. Şi mi s-a spus că bietul Georgie e sub pământ, iar bătrânul 
Moho este un miliţoi sălbatic şi iată-te pe tine şi iată-mă pe mine, şi care 
sunt ale tale noutăţi, bătrân găşkar? 

— Ce caraghios vorbeşte, nu-i aşa? zice dievuşka, parcă chicotind. 

— Acesta, îi zice Pete acestei dievuşke, e un vechi prieten. Îl cheamă 
Alex. Îmi dai voie, zice, să te prezint soţiei mele? 

La care botul meu se căscă. 

— Sotie? am icnit. Soţie, soţie, soţie? O, nu, asta nu se poate. Prea tânăr 
tu eşti ca însurat să fii, bătrâne găşkar. Cu neputinţă, cu neputinţă. 

La care această dievuşka, nevasta lui Pete se pare (cu neputinţă, cu 
neputinţă), a chicotit din nou şi îi spune lui Pete: 

— Şi tu obişnuiai să vorbeşti tot aşa? 

— Păi, răspunde Pete şi parcă zâmbeşte. Am aproape douăzeci. Destul de 
bătrân ca să-mi pun pirostriile, ceea ce am şi făcut acum două luni. Tu erai 
cel foarte tânăr şi foarte îndrăzneţ, dacă îţi aduci aminte. 

— Păi, zic, tot cu botul căscat, bătrâne găşkar, asta parcă nu pot să o 
înghit. Pete însurat. Măi, măi, măi. 

— Avem un mic apartament, îmi zice Pete. Câştig destul de puţin la 
Asigurările Maritime de Stat, dar sunt sigur că lucrurile vor merge mai bine. 
lar Georgina... 

— Cum ai zis că o cheamă? îi zic, având încă botul căscat ca un 
bezmetik. Nevasta lui Pete (nevastă, Fra) începu din nou să chicotească. 

— Georgina, zice Pete. Georgina lucrează şi ea. Bate la maşină. Ne 
descurcăm, ne descurcăm. 

Şi nu puteam, Fra, să-mi iau ochii de pe el. Parcă se făcuse mare, şi avea 
un golos de om matur şi toate alea. 

— Trebuie, zice Pete, să vii să ne faci o vizită. Încă arăţi, îmi zice, foarte 
tânăr, în ciuda tuturor experienţelor groaznice prin care ai trecut. Da, da, da, 
am citit totul despre ele. Dar, bineînţeles, tu eşti încă foarte tânăr. 

— Am optsprezece, îi zic, abia i-am împlinit. 


— Optsprezece, chiar? îmi zice Pete. Atât de bătrân? Măi, măi, măi. 
Acum, zice, trebuie să ne ducem. 

Şi îi aruncă acelei Georgina o privire parcă plină de dragoste, ţinându-i 
strâns una din ruki în a sa, iar ea se uită la el la fel, O, Fra. 

— Da, zice, întorcându-se din nou spre mine, ne ducem la o mică 
petrecere la Greg. 

— Greg? îi zic. 

— O, sigur, zice, Pete, tu nu-l ştii pe Greg, nu-i aşa? Greg a venit după 
tine. Cât timp ai fost închis, a apărut în peisaj Greg. Dă tot felul de petreceri 
mici, ştii? Mai ales cu vin şi jocuri de cuvinte. Dar foarte drăguţe, foarte 
plăcute, înţelegi? Inofensive, dacă înţelegi ce vreau să spun. 

— Da, îi zic. Inofensive. Da, da, vid văd asta chiar horrorshow. 

La care dievuşka Georgina chicoti din nou la slovele mele. După care cei 
doi s-au itkărat la jocurile lor de cuvinte împuţite, la Greg al lor, oricine ar fi 
fost acela. M-au lăsat adin singurel cu ceaiokul meu cu lapte care se răcise 
de-acuma, gândindu-mă şi minunându-mă. 

Poate că asta era, mă tot gândeam. Poate că sunt prea bătrân pentru soiul 
de jâznie pe care o duceam, Fra. Împlinisem optsprezece, nu demult. Iar 
optsprezece nu era o vârstă fragedă. La optsprezece ani bătrânul Wolfgang 
Amadeus scrisese concerte şi simfonii şi opere şi tot rahatul de rigoare, nu, 
nu rahat, ci muzică cerească. Şi mai era bătrânul Felix M. Cu a sa Uvertură 
de la Visul unei nopţi de vară. Şi mai erau şi alţii. Şi mai era poetul ăla, 
francez parcă, descoperit de bătrânul Benjy Britt, care-şi scrisese cele mai 
frumoase poezii până la cincisprezece ani, Fra. Arthur era prenumele lui. 
Aşa că optsprezece ani nu era o vârstă prea fragedă. Dar ce aveam să fac de 
acum încolo? 

În timp ce mergeam pe străzile îngheţate şi întunecate ale acelei ierni 
vitrege, după ce mă itkărasem din acel mesto cu ceaiok şi cafea, tot 
continuam să vidvăd un fel de viziuni, precum benzile desenate din gazette. 
Şi era Umilul Vostru Povestitor Alex, venind acasă de la muncă, la o cină 
bună şi fierbinte, şi era o puiankă aşteptându-mă şi întâmpinându-mă cu 
dragoste parcă, dar n-o puteam vidvedea prea horrorshow, Fra, şi nu puteam 
să-mi imaginez cine ar fi putut să fie. Dar mi-a trăsnit prin cap, dintr-o dată 
parcă, acea idee fixă că dacă aş fi intrat în camera de lângă această cameră 
în care ardea focul, iar cina mea fierbinte era pe masă, aş fi putut găsi ceea 
ce îmi doream cu adevărat, şi toate se legau acum, fotografia decupată din 
gazettă şi întâlnirea cu bătrânul Pete, aşa cum se întâmplase. Căci în acea 


cameră de alături, într-un pătuţ stătea gângurind gu, gu, gu fiul meu. Da, da, 
da, Fra, fiul meu. Şi simţeam acum golul acela mare şi balşoi dinăuntrul 
hoitului meu, lucru care mă surprindea foarte tare şi pe mine. Ştiam ce se 
întâmpla, Fra. Începusem să mă maturizez. 

Da, da, da, asta era. Tinereţea se duce şi ea, bineînţeles. Dar când eşti 
tânăr, eşti precum un animal. Nu, nu e ca şi cum ai fi un animal, ci mai 
degrabă ca şi cum ai fi una dintre jucăriile acelea malenki pe care le vidvezi 
cum se vând în stradă, ca nişte celaveci mici, făcuţi din tablă, cu un arc 
înăuntru şi cu o cheiţă în afară pe care o răsuceşti gâr gâr gâr şi iată-l cum 
se itkară, adică merge, Fra. Dar se itkară în linie dreaptă şi se loveşte de 
toate lucrurile din cale, poc poc şi nu are cum să le evite. Când eşti tânăr 
parcă eşti una dintre aceste malenki maşini. 

Fiul meu, fiul meu. Când voi avea un fiu îi voi explica toate astea când va 
fi suficient de vârstnik ca să înţeleagă. Dar mi-am dat seama că nu va 
înţelege sau nu va vrea să înţeleagă deloc şi că va face toate chekstiile pe 
care le-am făcut şi eu, poate chiar va omorî vreo bătrână şi vârstnikă 
prezidentă înconjurată de kotoşmani mieunători şi de mâţe, iar eu nu voi 
putea să-l opresc cu adevărat. Şi nici el nu va putea să-l oprească pe 
propriul lui fiu, Fra. Şi tot aşa, totul va itmerge până la sfârşitul lumii, iar şi 
iar şi iar, ca şi cum un celavek parcă balşoi şi imens, precum bătrânul Bog 
însuşi (graţie Lactobarului Korova) ar răsuci şi-ar răsuci şi-ar răsuci o 
portocală groahznică şi împuţită în ale sale gigantice ruki. 

Dar înainte de toate, Fra, mai era chekstia aia să-mi găsesc o dievuşkă 
sau alta care ar putea fi mama acestui fiu. Şi mă tot gândeam că ar trebui să 
încep să caut de mâine. Deja era ceva nou. Era parcă un lucru pe care aş fi 
putut să-l apuc, ca şi cum aş fi început un nou capitol. 

Şi asta a fost să fie chekstia, Fra, acum că m-am apropiat de sfârşitul 
acestei poveşti. Aţi fost pretutindeni cu al vostru mic găşkar Alex, aţi suferit 
cu el şi aţi vidvăzut câţiva dintre cei mai groahznici bratnici pe care 
bătrânul Bog i-a făcut vreodată, toţi întruchipaţi de al vostru bătrân Alex. Şi 
toate astea s-au întâmplat pentru că eram tânăr. Dar acum, la sfârşitul 
acestei poveşti, nu sunt tânăr, nu mai sunt tânăr, o, nu. Se pare că Alex s-a 
maturizat, o, da. 

Dar unde mă itkar acum, Fra, o fac adin singurel şi voi nu puteţi veni. 
Mâine totul va fi numai flori gingaşe şi pământul împuţit care se învârte şi 
stelele şi bătrâna lună acolo sus şi bătrânul găşkar Alex adin singurel 
căutându-şi parcă o pereche. Şi tot rahatul de rigoare. O lume împuţită şi 


înfiorător de groahznică, O, Fra. Aşa că rămas-bun de la micul vostru 
găşkar. Şi la toţi ceilalţi din această poveste plescăieli profunde din buze 
prrrrrr. Aşa că ei mă pot pupa undeva. Dar voi, Fra, aduce-vă-ţi câteodat” 
aminte cum al vost micuţ Alex a fost să fie. Amin. Şi tot rahatul de rigoare. 

